
PROSLOV 



Moje znanje o likovnom opusu Milana Butozana, 
do prije tri godine, bilo je skromno. Interes za slikarski 
opus i život Butozana zahvaljujem kolegi Stanislavu 
Zivkovu. Tragom informacije da Muzej moderne i su- 
vremene umjetnosti u Rijeci čuva jedan Butozanov rad, 
doputovao je u Rijeku. Tom me je prilikom upoznao sa 
svojom namjerom da u Pančevu ovom slikaru priredi 
retrospektivu i monografiju. Odmah nakon njegovog 
odlaska, koliko su mi dnevne radne obveze dopuštale, 
počela sam prikupljati podatke o slikaru koji je, nakon 
šezdeset godina od smrti, pobudio znatiželju i pokren- 
uo struku da valorizira sačuvani opus umjetniku koji 
je iza sebe ostavio skromnu biografiju - tragičan život 

- koji po rođenju pripada kulturnom nasljeđu Pančeva 
i Vojvodine, a po djelovanju Zagrebu i Hrvatskoj. Da- 
kle, u tom sam trenutku znala da je Butozan u našoj 
zbirci zastupljen samo s jednim radom te da su ga, 
od privatne vlasnice, za naš muzej otkupile SIZ kul- 
ture Grada Rijeke i RSIZ kulture u Zagrebu 1980. go- 
dine. U muzejskoj knjižnici gotovo nema literature o 
njemu, osim kratke informacije u Likovnoj enciklope- 
diji i katalogu izložbe na kojoj je umjetnina izlagana 

- autorska izložba kustosa Branka Cerovca, Hrvatska 
moderna (izložba djela iz fundusa, 1981-1943) u Mod- 
ernoj galeriji u Rijeci 1992. godine. Priča o Butozanu 
me je podsjetila na davno izgovorenu rečenicu mog 
profesora na Filozofskom fakultetu u Beogradu, Laz- 
ara Trifunovića: »Dragi moji studenti, kada se nađete u 
situaciji da vam samo jedna informacija može biti razlogom 
za istraživanje, prihvatite se posla, pa i ukoliko vam se do- 
godi greška - puno je bolje nego da ste izazov ostavili za 
neke druge kolege i neka druga vremena« . Pomislila sam, 
ukoliko ovaj program odložimo za neko »drugo« vri- 
jeme da li će, i kada će to vrijeme doći i, tko će se otis- 
nuti putem zapretenog i tajnovitog? Dogovoreno je 

- Muzej moderne i suvremene umjetnosti u Rijeci će 



program izložbe Butozana prijaviti na natječaj javnih 
potreba u kulturi Grada Rijeke i Ministarstva kulture 
Republike Hrvatske, što je i učinjeno. Naglašavamo 
da je Ministarstvo kulture Republike Hrvatske prih- 
vatilo predloženi program za sufinanciranje. Tako je 
riječki muzej osim logistike kolegi Zivkovu (uspostav- 
ljanje kontakata, pristup arhivima u Hrvatskoj), bio 
u prilici da osigura simbolična financijska sredstva 
za sudjelovanje u tisku kataloga i otpremi radova iz 
hrvatskih muzeja na izložbu u Pančevu. Naglašavam 
da je kolega Zivkov visoko profesionalno obavio svoj 
kustoski posao. Došao je do brojnih podataka koji os- 
vjetljavaju život Butozana i ušao je u trag njegovim 
davno rasutim radovima. Bilo je ugodno surađivati s 
kolegom Živkovim - darovao nam je mnogo radosnih 
trenutaka - svako je njegovo javljanje Muzeju u Rijeci 
sadržavalo informaciju o pronalasku Butozanovih ra- 
dova koji se čuvaju u našim muzejima, institucijama 
i privatnim kolekcijama. Na žalost, ovako zamišljen 
projekat nije bilo moguće realizirati zbog razloga koji 
su sve samo ne racionalni. Ipak, vjerujem, da će nam 
se uloženo vrijeme i radna energija vratiti na najbolji 
način: prezentacijom monografije, te konačnim rasv- 
jetljavanjem zasjenjenih detalja o životu Milana Buto- 
zana. 

Ljubica Dujmović-Kosovac 

INTRODUCTION 



Until three years ago, my previous knowledge about 
the life and work of Milan Butozan was very lim- 
ited. However, due to my colleague Stanislav Zivkov, 
I learned much more about him. Our first encounter 
was in Rijeka, where he arrived during his search for 
Butozan' s scattered works of art. During our meeting, 
I was informed that the National Museum in Pančevo 
was preparing a retrospective exhibition, as well as a 
monograph about Milan Butozan. From that moment, 
whenever it was possible, I did my own research about 
the life and work of this painter, who even though had 
died sixty years before, still belonged by birth to the 
cultural heritage of Pančevo and Vojvodina, and by 
his legacy to Zagreb and Croatia. 

The only thing that I knew then was that the col- 
lection of the Museum of Modern and contemporary 
art in Rijeka had a single painting by Milan Butozan, 
purchased in 1980. In the Museum library, besides 
short inf ormative texts in encyclopedias and lexicons, 
the only available data were found in the catalogue 
of the exhibition "Modern art in Croatia" , held in 1992, 
where this Butozan' s painting was exhibited among 
other masterpieces from the collection of the Muse- 
um. 

The life story of Butozan brought back my memo- 
ries of late professor Lazar Trifunović and his lectures 
at the Faculty of Philosophy in Belgrade. On more oc- 
casions, he said: My dear students, zvhen you are in the 
situation ofhaving a single piece of information that can 
be the reason for starting your research; do not hesitate - 
start ivorking, because, even ifyou make a mistake, it is still 
much better than postponing this challenge for some other 
time and leaving it to some other people. I had the same 
thoughts, and for a period I was thinking whether 
anybody would start the research about the life and 
work of Milan Butozan, if we postponed it for future 



times. It was my pleasure to work together with Mr. 
Zivkov. Every time he called, he informed us about 
the new discoveries of Milan Butozan' s works of art in 
numerous museums and private collections in Croa- 
tia. I hope that this tremendous work and sacrifice will 
be presented in the best way in the retrospective exhi- 
bition and monograph of Milan Butozan, as well as the 
eventual bringing to daylight many parts of Butozan' s 
life which were hidden in mist for decades 

Ljubica Dujmović-Kosovac 

PROBLEMATIKA I METODOLOGIJA 
HISTORIOGRAFSKOG ISTRAŽIVANJA 
ŽIVOTA I DJELA MILANA BUTOZANA 



Jedna od najosebujnijih ličnosti na međuratnoj 
likovnoj sceni kako Pančeva, tako i Zagreba, 
zasigurno je bio umjetnik Milan Butozan (1905-1943). 
Njegovo ime neprekidno je prisutno u periodu od 
1925. do 1943. godine: priredio je više vrlo zapaženih 
samostalnih izložbi 1 , predstavio se u više likovnih 
tehnika: štafelajnom i zidnom slikarstvu, grafici, 
skulpturi, kao i u domenu publicistike, likovne kritike, 
likovne pedagogije, pa i poezije. Čitavo njegovo 
stvaralaštvo bilo je, međutim, jednostrano i usko 
interpretirano, jer se, prije svega, više pažnje poklanjalo 
njegovom navodnom revolucionarnom radu, a manje 
stvarnom umjetničkom. Zbog toga do danas njegovo 
stvaralaštvo nije bilo proučavano i publicirano u 
onoj mjeri u kojoj to zaslužuje, a i ono što je tiskano 
osamdesetih godina bilo je puno proizvoljnosti i, čak, 
netočnosti 2 . Istini za volju, Butozan je bio revolucionar, 
ali revolucionar u umjetnosti, umesto u politici. 
Vodio je buran, avanturistički život i nikada se nije 
mogao smiriti u jednom mestu - stalno je bio rastrzan 
između Pančeva i Zagreba, a u Zagrebu je i poginuo 
1943. godine. Za života je bio hvaljen i osporavan od 
kritičara i kolega, a tek 1959. godine učinjen je napor 
da se njegovo djelo revalorizira i dostojno predstavi 
velikom retrospektivnom izložbom sa ukupno 66 
izloženih djela. Zahvaljujući trudu i nesebičnom 
zalaganju Stojana Trumića (1912-1983), akademskog 
slikara iz Pančeva i Butozanovog učenika, koji je još 
od 1931. godine u više navrata afirmativno pisao o 
Butozanu, sjećanje na ovog umjetnika ostalo je živo 
i u poslijeratnom vremenu ideološkog jednoumlja. 
Očuvanju uspomene na umjetnika veoma mnogo 
su doprineli i istraživački napori Borislave Krstić- 
Blaga, kustosa i prvog povjesničara umjetnosti u 
Narodnom muzeju u Pančevu, koja je započela 
sustavno prikupljanje dokumentacije i pronalaženje 



rasutih likovnih djela Milana Butozana. Zahvaljujući 
naporima B. Krstić Blage danas u Narodnom muzeju u 
Pančevu postoji najcjelovitija zbirka njegovih likovnih 
djela. 

Život i djelo Milana Butozana, nažalost, poslednji 
put su ozbiljnije istraženi davne 1959. godine, prilikom 
pripreme retrospektivne izložbe u Narodnommuzeju u 
Pančevu 3 . U međuvremenu je najveći dio, tada uredno 
prikupljene dokumentacije i podataka, bio izgubljen 
posle odlaska Borislave Krstić-Blaga u mirovinu 4 , tako 
da je čitav istraživački rad defacto morao da se obavi 
od početka. 

Samo istraživanje djela Milana Butozana 
zahtjevalo je usporedno rešavanje nekoliko grupa 
problema-pronalaženje, identificiranje i datiranje 
djela; pronalaženje dokumentacije (fotografija, 
pisane korespodencije, novinskih tekstova, dnevnika, 
zvaničnih dokumenata, kataloga izložbi, literature); 
prikupljanje podataka od još živih svjedoka i njihovih 
potomaka; provjeru svih podataka, do tada poznatih 
samo iz oskudne literature. 

Kao početna osnova za ovaj posao poslužio je 
katalog izložbe iz 1959. godine, kao i rijetke fotografije 
izložbi iz 1959. i 1963. godine koje su pronađene i 
identifikovane u osobnoj dokumentaciji Borislave 
Krstić-Blaga 5 . Daljim upornim traganjem, pronađeno 
je u samom muzeju 6 još nekoliko izvornih fotografija 
iz 1932. godine, kao i isečaka iz tiska. 

Na osnovu kataloga izložbe iz 1959. godine 
identificiran je stanoviti broj djela poznatih po nazivu 
a naknadno je taj broj povećan zahvaljujući tome što je 
pribavljen katalog izložbe iz 1963. godine 7 . Već tada je 
bilo jasno da će se najveći deo istraživanja morati obaviti 
u Hrvatskoj . Analizom arhivske dokumentacije muzeja 
pojavila se mogućnost da se još neka od Butozanovih 
djela nalaze u depoima Narodnog muzeja 



i, ubrzo je ustanovljeno da se radi o još tri djela, te je 
ukupan broj pronađenih djela krajem 2002. godine 
narastao na dvadeset sedam 8 . 

Analizom fotografija došlo se do saznanja o 
mogućoj lokaciji jednog broja djela koji se nalaze 
u Pančevu. Tako je početkom 2003. godine po 
fotografijama identificirano, pronađeno i otkupljeno 
još pet crteža koji su do tada bili u privatnom 
vlasništvu 9 . Analiza i kompjutorska obrada pronađenih 
fotografija izložbe iz 1959. godine omogućili su potom 
pronalaženje još nekoliko djela u Zagrebu 10 . Međutim, 
tek je obrada materijala pronađenog u Dnevniku 
Milana Butozana bitno povećala broj djela poznatih 
sa fotografija. Usporedbom popisa djela iz kataloga 
izložbi omogućeno je identificiranje pojedinih djela, 
kao i njihovo naknadno pronalaženje, u Zagrebu i 
Novom Sadu. 

Najvažniji izvor za proučavanje Butozanovog 
djela sigurno je Dnevnik Milana Butozana, koji se od 
1946. godine čuva u Arhivu za likovne umjetnosti 
HAZU u Zagrebu. Ovo je jedinstveno svjedočanstvo 

0 likovnom i kulturnom životu Zagreba i Pančeva, 
pošto se u samom dnevniku nalazi i veliki broj 
originalnih dokumenata - bogata korespodencija, 
pojedini tekstovi iz tiska, fotografije umjetničkih djela, 
obiteljske fotografije, kao i katalozi nekih od izložbi 
Milana Butozana 11 . Dnevnik je sačuvan zahvaljujući 
tome što ga je sam Butozan, u Zagrebu, predao 
na čuvanje svome učeniku, akademskom slikaru 
Vladimiru Pintariću i to svega desetak dana prije 
hapšenja i pogibije 30. ožujka 1943. godine 12 . 

UumjemikovomDtteum'fcuse,osimautobiografskih 
bilježaka i ličnih fotografija, nalazi i izuzetno značajan 

1 obiman dokumentarni materijal koji obuhvata 
dosta podataka, originalnih dokumenata, tekstova i 
fotografija vezanih za događaje u Pančevu, o kojima 
do sada nije bilo moguće pronaći bilo kakve tragove 
u Pančevu - prije svega korespodencija sa crkvenim 
vlastima vezana za izradu fresaka u kapeli Svetog 
Đurđa na groblju u Pančevu, te korespodencija sa 
suradnikom Rudolfom Ivankovićem, vezana za 
konkurs za izradu spomenika kralju Petru I u Pančevu, 
uključujući tu i jedine do sada pronađene fotografije 
konkursnih djela. 

Dnevnik je danas dostupan istraživačima u 
Arhivu za likovne umjetnosti HAZU. 

Poseban problem predstavljalo je pronalaženje 
članova obitelji prijatelja Milana Butozana, kako zbog 
dugog vremenskog perioda koji je prošao od izložbe 
1959. godine, tako i zbog nestanka tada prikupljene 
dokumentacije o vlasništvu izlaganih umjetničkih 
djela. Odmah je bilo jasno da je potrebno potražiti 
članove obitelji ključnih ličnosti u Butozanovom 



životu, važnih naručioca njegovih djela: kazališnog 
redatelja Milana Katića, operne pevačice Zinke 
Kunc-Milanov 13 , prijatelja Butozanovog oca, Đorđa 
Dragojlova 14 , pukovnika Zvonimira Stimakovića 15 
iz Zagreba, advokata Bogoljuba Stojkovića 16 i Miše 
Atanackovića iz Pančeva, povjesničara umjetnosti 
Miroslava Montanija 17 iz Zagreba, kao i članove 
obitelji samog Milana Butozana i njihovih eventualnih 
nasljednika: prije svega pok. Ivanku Milašinović - 
sestru njegove prve supruge Kine Kokoškov (kasnije 
Pavlov) u Pančevu, nasljednike Darinke Butozan, 
supruge brata Vase Butozana u Zagrebu, zatim 
nasljednike sestre Marije Butozan (Ilijević) i njezinog 
supruga ing. Matije Ilijevića u Tuzli, obitelj Pavice 
Blažić, druge Butozanove supruge, nasljednike slikara 
i velikog poštovaoca, Jerka Fabkovića 18 u Zagrebu, 
kao i slikara Ante Kaštelančića, Franje Radočaja 19 , 
Mate Meneghella 20 , Rudolfa Ivankovića 21 , te prerano 
preminulog vajara Đorđa Petrovića 22 . Tijekom 
istraživanja ustanovljeno je da je Butozan blisko 
surađivao i sa slikarem Stanojem Jovanovićem. 

Posebno je bilo zahtevno traganje za članovima 
obitelji pukovnika Zvonimira Stimakovića 23 , pošto 
tog prezimena u čitavoj Hrvatskoj više nema 24 . Tek 
je slučajnim pronalaskom bakroreza Autoportret sa 
ženom u depou umjetničke zbirke Narodnog muzeja 
u Pančevu i naknadnim uvidom u staru inventarnu 
knjigu utvrđena tadašnja adresa obitelji Stimaković: 
Nazorova 30, Zagreb. Iako de facto naziv ulice nije 
promenjen (zapravo, sada je u uporabi pravilan 
naziv: Ulica Vladimira Nazora), bilo je potrebno 
dosta vremena dok telefonskim pozivanjem svih 
stanara na toj adresi, i potom, zahvaljujući ljubaznosti 
dr Nikolaja Levičnika, daljeg rođaka, nisu locirane 
kćeri pukovnika Stimakovića, u Beču i VVettingenu 
(Švicarska). U njihovom vlasništvu nalazi se ukupno 
četiri umjetnička rada Milana Butozana, od kojih 
su tri 25 bila izlagana 1959. godine. Istovremeno je, 
zahvaljujući gđi Ivi Radić, mlađoj kćeri pukovnika 
Stimakovića, kod Jasne Lasić, prijateljice treće supruge 
Josipa Depola, u Dubrovniku, pronađen Portre Zorke 
Loos (druge supruge Josipa Depola), rođake gđe Radić. 
Naknadno su, takođe u Dubrovniku, pronađena još dva 
djela: kod same treće supruge i naslednice J. Depola, 
gđe Jasne Nježić-Depolo: pronađen je Portre Zorke Loos 
(izrađen u krejonu), izlagan u Pančevu 1959. godine, 
dok je jedini poznati akvarel Mrtva priroda, pronađen 
u vlasništvu mr ph. Nives Priča, koji je dobila na dar 
od gđe Nježić-Depolo. Takođe zahvaljujući gđi Radić, 
u vlasništvu njenih rođaka, akademskog slikara Maria 
i Branka Bosenbachera iz Zagreba, pronađena su još 
dva djela izlagana 1959. godine Zagrebački gornji grad 
i nedovršena slika Braća Bosenbacher. Zahvaljujući 

sećanju g. Maria Bosenbachera 26 ustanovljeno je da su 
se još dva rada nekada nalazila u vlasništvu njihove 
maćehe Ane Bosenbacher: Vaza sa krizantemama i Nature 
morte sa gipsanom glavom. Slika Vaza sa krizantemama 
pronađena je u Zagrebu, u vlasništvu je gđe Slavke 
Kardum, skrbnice gđe Bosenbacher, dok je drugo djelo 
nakon intenzivnog traganja pronađeno u Zagrebu 
krajem rujna 2004. godine, zahvaljujući kolegijalnoj 
pomoći gđe Vesne Modrić, voditeljice Antikvarijata 
Modrić u Zagrebu. 

Drugi važan trag vodio je ka nasljednicima prof. 
Miroslava Montanija, nekadašnjeg ravnatelja Arhiva 
za likovne umjetnosti JAZU (danas HAZU). Od 
ranije je bilo poznato da je Narodni muzej Pančevo 
svojevremeno otkupio tri Butozanova rada od prof. 
Montanija. Međutim, još dva rada su vlasništvo sina 
prof. Montanija, g.Vicka Montanija, i nalaze se u 
Zagrebu i na Braču, dok je drugi sin, prof. dr Đorđe 
Montani ukazao na više važnih detalja vezanih 
za prijateljstvo Butozana sa prof. Miroslavom 
Montanijem, a takođe je pronašao još jedan do sada 
nepoznat portret, u vlasništvu obiteljskih prijatelja u 
Ilirskoj Bistrici u Sloveniji. 

Još prigodom istraživanja koje je tijekom 1958. 
i 1959. godine vršila Borislava Krstić-Blaga, bilo je 
jasno da bi se jedan broj djela morao nalaziti kod 
druge Butozanove supruge, Pavice Blažić iz Zagreba. 
Zahvaljujući podatcima iz Denuncijacije Elze Kemenji 27 
policiji NDH prije hapšenja Milana Butozana, bilo je 
poznato da gđa Blažić ima sina koji je u to vrijeme (1943) 
imao osam ili devet godina. Zahvaljujući sjećanju prof. 
dr Đorđa Montanija, u Zagrebu je pronađen dr Dinko 
Blažić, sin gđe Pavice Blažić, u čijem vlasništvu su do 
sada neizlagani portreti samog dr Blažića, kao i prvi 
otisci dva ranije izlagana bakroreza 28 . Od dr Blažića su 
takođe dobijeni dragoceni podaci vezani za okolnosti 
hapšenja i smrti Milana Butozana. 

Zahvaljujući pok. gđi Ivanki Milašinović, sestri 
pokojne Kine Kokoškov (kasnije Pavlov), prve 
supruge Milana Butozana, osim više dragocenih 
obiteljskih fotografija, dobijen je čitav niz do danas 
nepoznatih podataka koji su umnogome objasnili 
pojedine momente vezane za život i rad Milana 
Butozana u Pančevu. Najvažniji momenat, o kome 
se do sada nije uopće znalo i koji tek treba istražiti, 
jeste postojanje najstarijeg brata Akima Butozana, 
šesnaest godina starijeg od Milana Butozana, kod 
koga je u Bukureštu 29 umjetnik proveo nekoliko 
meseci krajem 1933. i početkom 1934. godine, te 
mogućnost da bi se jedan broj djela mogao pronaći 
i u tom gradu 30 . Prijatelj Milana Butozana, advokat 
dr Bogoljub Stojković iz Pančeva (preminuo koncem 
2003), pružio je važne podatke o svom prijateljstvu sa 



Butozanom, o okolnostima vezanim za Butozanove 
studije, kao i o nastanku dva umjetnička djela koja su 
u njegovom vlasništvu. Nažalost ostali su bezuspešni 
svi napori na eventualnom pronalaženju glava koje je 
Butozan klesao u komadima kaldrme a koje su, prema 
sjećanju dr Stojkovića svojedobno prenete u muzej iz 
nekadašnjeg Butozanovog vinograda. 

Nažalost, iako je u Zagrebu pronađena nasljednica 
Darinke Butozan, supruge Vase Butozana, nije bilo 
moguće dobiti bilo kakve korisne podatke od nje 31 . 

Do danas nije bilo moguće pronaći ni podatke 

0 radovima Milana Butozana koji su ranije bili u 
vlasništvu njegove sestre ing. Marije Butozan-Ilijević 
u Tuzli 32 . 

Zahvaljujući uvidu u evidenciju korisnika građe 
u Arhivu za likovne umjetnosti HAZU, u Zagrebu je 
pronađen i kontaktiran dr Boran Ivasović, nasljednik i 
prijatelj Butozanovog kolege slikara i poštovaoca Jerka 
Fabkovića, od koga su dobijeni značajni podatci o 
životu i prijateljstvu Fabkovića i Butozana, a pronađen 
je i jedan crtež u vlasništvu dr Ivasovića. U vlasništvu 
dr Ivasovića se, takođe, nalazi i jedan pramen kose 
Milana Butozana koji će biti izuzetno značajan za 
DNK analizu u slučaju eventualnog pronalaska 
umjetnikovog groba 33 . Dr Ivasović je pružio i potpuno 
nepoznat podatak da je Butozan u okolini Zagreba 
oslikao fresko-dekoraciju u sedam seoskih kapela, o 
čemu se do tada ništa nije znalo. 

Trebalo je, takođe, revidirati sve do sada poznate 
podatke o izložbama Milana Butozana, kao i broj slika 
koje su na njima bile izlagane. Nažalost, do danas nisu 
pronađeni katalozi izložbi održanih u Pančevu 1934. 

1 1939. godine 35 , dok su za izložbe u Zagrebu 1936. i 
1940. godine pronađeni samo spiskovi slika određenih 
za prodaju, sa cijenama 36 . Za izložbe u Zagrebu 1932. 
i 1934. godine pronađeni su katalozi 37 . Pronađen je i 
katalog izložbe održane u Pančevu 1933. godine 38 
a upoređivanjem podataka je ustanovljeno da je u 
Pančevu i Beogradu 39 te godine zapravo ponovljena 
izložba održana u Salonu Ullrich u Zagrebu 1933, pri 
čemu je izloženo nekoliko novih djela umesto onih 
koja su prodata u Zagrebu 40 . Do danas uopće nije 
bilo moguće potvrditi podatak koji donosi Stojan 
Trumić, u prigodnom novinskom tekstu povodom 
desetogodišnjice umjetnikove smrti, o održavanju 
komemorativne izložbe 1947. u Zagrebu. Uvidom 
u katalog Umetničke izložbe grada Pančeva, održane 
1928. godine u Gradskoj kući 41 , ustanovljeno je da su 
tada bila izložena dva rada, freska Madona i2 i Glava 
Mojsija 43 . Pregledom svih kataloga prolećnih i jesenjih 
izložbi Društva prijatelja umetnosti Cvijeta Zuzorić, 
ustanovljeno je da je Butozan izlagao na znatno većem 
broju kolektivnih izložbi u Beogradu. 



Na osnovu raspoloživih kataloga napravljeni 
su popisi djela po tehnikama tako što su upoređeni 
popisi pronađenih djela sa popisima poznatih djela, 
čime je omogućeno točno datiranje pojedinih djela 44 , i 
utvrđen njihov točan naziv 45 . 

Tijekom istraživanja ispostavilo se, nažalost, 
da su i neki tekstovi objavljeni u pojedinim 
historiografskim radovima i leksikonskim jedinicama 
puni proizvoljnosti i netočnih podataka. Tako je 
u biografskoj odrednici u Hrvatskom biografskom 
leksikonu I 46 navedeno da je Butozan bio ilegalac, 
izdan, uhapšen, mučen i ubijen u logoru 47 . Ovo je 
samo posljedica dugogodišnjeg izbjegavanja ikakvog 
spominjanja, a kamoli istraživanja same smrti Milana 
Butozana. Međutim, najveće netočnosti objavljene 
su u knjizi Umetnička topografija Pančeva iS . Očito je 
da je knjiga pisana proizvoljno, sa puno nagađanja, 
bez obavljenih osnovnih znanstvenih istraživanja, te 
se jedino tako može objasniti objavljivanje stavova 
poput: »Slikarstvo u kapeli Sv Đorđa, jedinstveno u 
čitavoj pravoslavnoj ikonografiji, Nemci su okrečili i 
uništili zato što su ocenili kao izopačenu umetnost i time 
lišili Pančevo najoriginalnijeg primera crkvenog slikarstva 
u nas« i odmah dalje: »Ono nije sačuvano osim, možda 
u nekoj zasada nepoznatoj fotografiji«. Ovo je još veća 
netočnost jer su samo u posleratnoj tjednoj štampi 
u nekoliko navrata objavljivane fotografije kako 
samih fresaka 49 , tako i pripremnih kartona, od kojih 
je jedan čak izlagan 1959. godine u Pančevu 50 . Osim 
toga, u kapeli su svojevremeno čak vršeni ispitivački 
slikarsko konzervatorski radovi pod rukovodstvom 
Butozanovog kolege i prijatelja sa studija Jovana 
Sevdića, pri čemu je ustanovljeno »da se boja nazire 
kroz kreč« na osnovu čega je zaključeno »da je kreč 
pojeo boju« i dalje nikada više nije istraživano 51 . 
Naravno, ustanovljeno je da dokumentacija o ovim 
radovima ne postoji ni u Muzeju niti u Pokrajinskom 
zavodu za zaštitu spomenika kulture. Najtragičnije 
saznanje je da je ta kapela nedavno 52 obnavljana bez 
izdatih konzervatorskih uslova i saglasnosti, a pod 
stručnim nadzorom Zavoda za zaštitu spomenika 
kulture u Pančevu, pri čemu su obijeni svi zidovi do 
visine donjeg ruba prozora , a da prethodno uopće nisu 
otvarane sonde radi utvrđivanja stupnja očuvanosti 
živopisa. 

Istraživanje života i djela Milana Butozana 
započeto je samostalno krajem 2001. godine, najprije u 
Pančevu, a potom i u Novom Sadu i Beogradu . Prilikom 
posjeta Modernoj galeriji u Rijeci, krajem lipnja 2002. 
godine, pronađen je još jedan rad u vlasništvu te 
ustanove i započeta je dragocena suradnja sa gđom 
LjubicomDujmović-Kosovac,tadašnjomravnateljicom 
Moderne galerije, sadašnjeg Muzeja moderne i 



suvremene umjetnosti, koja je kasnije tijekom iste 
godine predložila zajednički rad na projektu. Tijekom 
istraživanja na projektu su surađivale kolege iz više 
ustanova u Hrvatskoj, Vojvodini i Srbiji: mr Silvio 
Braica, ravnatelj Etnografskog muzeja u Splitu koji je 
na sebe preuzeo prikupljanje arhivske građe, Darko 
Rupčić, ravnatelj Arhiva grada Zagreba, mr Slavica 
Marković, ravnateljica Kabineta grafike HAZU u 
Zagrebu, mr Igor Zidić, ravnatelj Moderne galerije u 
Zagrebu, mr Miroslav Gašparović, ravnatelj Muzeja 
za umjetnost i obrt u Zagrebu, dr Đuro Vanđura, 
ravnatelj Strossmaverove galerije starih majstora 
HAZU, kustosi Fundacije Meštrović Ljiljana Cerina i 
Guido Quien, Dragojla Zivanov, viši kustos Galerije 
Matice srpske u Novom Sadu, dr Nada Križić-Vrkljan, 
kustos Muzeja suvremene umjetnosti u Zagrebu, prof. 
dr Milan Ivanišević, umirovljeni ravnatelj Umjetničke 
galerije Split, prof. dr Duško Kečkemet, umirovljeni 
ravnatelj Galerije Meštrović u Splitu, gđa Vera Ristić, 
muzejska savjetnica Narodnog muzeja u Beogradu u 
mirovini, gđa Vesna Barbić, umirovljena ravnateljica 
Memorijalne zbirke Joze Kljakovića u Zagrebu, dr 
Boris Vrga u Petrinji, prof. Arsen Duplančić, voditelj 
knjižnice Arheološkog muzeja u Splitu, Spomenka 
Petrović, arhivski savjetnik Istorijskog arhiva 
u Pančevu, stručni suradnici Arhiva za likovne 
umjetnosti HAZU: AndrejaDerHazarijan Vukić, Darija 
Alujević i Jasenka Ferber-Bogdan, kao i administrator 
Arhiva, gđa Ružica Mikulan. Ovde se s pijetetom 
prisjećam pokojnog prof. dr Radovana Ivančevića, 
koji je prilikom naših brojnih susreta tijekom 2001. i 
sve do 2003. godine, umnogome savjetom pomogao 
istraživački rad na projektu. Za pribavljanje bibliotečke 
građe zahvaljujem gđi Darki Radojković, rukovodiocu 
službe međubibliotečke pozajmice Narodne biblioteke 
Srbije i gđi Ivanki Kuić, ravnateljici Odjela periodike 
Sveučilišne knjižnice u Splitu. Ovde takođe moram 
zahvaliti na velikoj pomoći i brojnim vlasnicima slika 
ili njihovim rođacima, prijateljima i suradnicima 
koji su sa mnom obnovili neka svoja davna sećanja: 
pok. Ivanki Milašinović, prof. Ljiljani Kanački, dr 
Mili Lukomski, dr Bačku Colakoviću u Pančevu; 
dr Mirjani Grčić-Purković, Branislavu Glogonjcu, 
Tatjani Sopić, Mihajlu Pribiševiću, prof. dr Oliveri 
Bunčić u Beogradu; prof. dr Đorđu Montaniju, Mariu 
i Branku Bosenbacher, dr Boranu Ivasoviću, Slavki 
Kardum, dr Dinku Blažiću, dr Hrvoju Blažiću, pok. 
dr Ružici Nikolić, Dragici Matijević u Zagrebu; gđi 
Ivi Radić (VVettingen, Švicarska), Helli Papst (Wien), 
Fedori Immrey-Ricci (Rim). Takođe veliku zahvalnost 
dugujem mojim prijateljima koji su u više navrata 
fotografisali na terenu: Jakobu Goldsteinu, Luki 
Mjedi, Srećku Budeku i dipl. ing. Slobodanu Miku u 

Zagrebu, dr Đorđu Ciganoviću u Dubrovniku, Iztoku 
Dušku Zoržu u Rijeci kao i Veliboru Milovanoviću 
za snimke učinjene u Pančevu. Posebnu zahvalnost 
dugujem dr Marku Sparici i Damiru Galufu za 
organizaciju prijevoza umjetnina u Zagrebu Prof . Zariji 
Alajbeg Galuf i Mladenu Alajbegu zahvaljujem za 
omogućavanje dužeg boravka u Zagrebu a gđi Snježani 
Pogančić za omogućavanje boravka u Splitu. Mr Jošku 
Belamariću, ravnatelju Konzervatorskog odjela u 
Splitu, zahvaljujem za fotografske usluge i pribavljanje 
pojedinih dokumenata. Veliku zahvalnost upućujem 
svim daktilografima koji su izvršili kompjutorski unos 
velikog dijela građe: prije svega gđi Stani Pejaković, 
kao i Veri Novković te Anđeliji Malajmare i Evici Zeng. 
Posebnu osobnu zahvalnost upućujem gđi Jagodi 
Majskoj Martinčević, zastupniku u Saboru Hrvatske 
za dugotrajnu podršku u radu te gospodinu Lucijanu 
Rokiju, restauratoru iz Splita za njegov nemerljiv 
doprinos uspješnoj realizaciji projekta-kvalitetno 
skeniranje slikovne građe iz Arhiva za likovne 
umjetnosti HAZU u Zagrebu. Jedno ime zahteva da 
bude posebno spomenuto: gđa Borislava Krstić-Blaga, 
prvi kustos povjesničar umjetnosti Narodnog muzeja 
u Pančevu, koja je Milana Butozana spasla zaborava 
i započela formiranje danas najcelovitije zbirke 
njegovih djela. Last but not least moram zahvaliti mom 
praktično jedinom suradniku iz samog Narodnog 
muzeja u Pančevu, gđi Slađani Dinić-Đorđević, 
slikaru konzervatoru, koja me je od samog početka 
zainteresirala za opus Milana Butozana i pod čijim 
su čudesnim rukama slike ponovo zaživjele punim 
sjajem. Ostaću veliki dužnik prije svega recenzentu 
monografije prof. dr Aleksandru Kadijeviću, profesoru 
Filozofskog fakulteta u Beogradu, kao i gđi Veri Ristić, 
muzejskom savjetnici u mirovini, Dragojli Zivanov 
višem kustosu galerije Matice Srpske u Novom Sadu 
te dr Borisu Vrgi u Petrinji koji su pročitali pojedina 
poglavlja i dali svoje sugestije kako bi knjiga bila 
što bolja. Na kraju veliku zahvalnost dugujem mr 
Boži Biškupiću, ministru kulture Hrvatske, i gdinu 
Zoltanu Bunjiku, pokrajinskom sekretaru za kulturu 
Vojvodine, jer su odobrili finansiranje ovog značajnog 
međunarodnog projekta. 

Na žalost, ambiciozno zamišljen projekat nije bilo 
moguće realizirati kako je bilo predviđeno iz razloga 
koji su sve samo ne racionalni, o ćemu će javnost biti 
obavještena drugom prigodom. Stoga, monografija 
izlazi sa zakašnjenjem, ali u integralnom obimu, 
dopunjena sa novim podatcima i slikovnom građom. 



NAPOMENE: 



Samostalne izložbe: Zagreb 1932, 1934, 1936, 1940; 
Pančevo 1933, 1934, 1939; Beograd 1933. godine. Grupne 
izložbe: Pančevo 1928; Beograd, 1929, 1932, 1933, 1934. 
godine. 

2 Prije svega, misli se na podatke objavljene u knjizi 
Umetnička topografija Punčeva, Pančevo 1989. 

3 Izložba revolucionara i slikara Milana Butozana, 20. april 
- 4. maj 1959. godine. 

4 Problem je nastao pošto nikada nije izvršena službena 
primopredaja zbirke i prateče dokumentacije između 
Svetlane Mihajlovič-Radivojevič, višeg kustosa istoričara 
umjetnosti Narodnog muzeja u Pančevu i Borislave Krstič- 
Blaga, prvog kustosa Muzeja. Od odlaska Borislave Krstič- 
Blaga u penziju, otprilike, tokom sledečih godinu dana, 
dokumentacija je nekontrolisano rasturena. 
5 Najkompletnije sačuvana fotografska dokumentacija je 
ona za komemorativnu izložbu u Pančevu 1963. godine, 
dok je naknadno bilo moguče identificirati nekoliko 
fotografija sa izložbe 1959. godine. Poslednja fotografija 
identificirana je tek po susretu sa gđom Ivom Radič u 
Zagrebu, pošto je na toj fotografiji prikazan portret njene 
majke, Anuške Stimakovič. 

6 Ovaj materijal pronađen je u gomili raznoraznih dopisa 
i cedulja koji se vode kao »zaostala dokumentacija«. Na 
jednoj od fotografija sa izložbe 1959, ispod portreta Anuške 
Stimakovič u vitrini se vide isečci i, vrlo nejasno, fotografije 
koje su pronađene nakon upornog traganja, u jesen 2003. 

U pitanju su originalne fotografije iz 1932. godine, sa prve 
izložbe u Salonu Ullrich u Zagrebu. 

7 Ovaj katalog dobijen je zahvaljujuči razumevanju pok. dr 
Bogoljuba Stojkoviča, koji je ustupio primjerak kataloga iz 
svoje zbirke. 

8 Tako je u depou pronađen Portre Gordane Sambek koji je 
u Muzej prenet 1991. godine sa još osam radova drugih 
autora, pošto vlasnica, pok. Gordana Sambek nije imala 
naslednika. Jedan bakrorez je bio duplo inventarisan, dok 
Autoportret sa ženom nikada nije preinventarisan i nema 
izrađen karton predmeta. 

9 U pitanju su crteži koji su 1963. godine izlagani na 
komemorativnoj izložbi u Pančevu. Crteži su se nekada 
nalazili u zbirci Stojana Trumiča, a identificirani su 
zahvaljujuči trudu gđe Ljiljane Demjanenko, naslednice 
Jelene Trumič, supruge Stojana Trumiča. Pronađeni crteži 
su otkupljeni za zbirku Narodnog muzeja u Pančevu. 
Naknadno je u Novom Sadu lociran i jedan školski rad koji 
je nekada bio u vlasništvu Stojana Trumiča, a koji se takođe 
vidi na fotografiji. Ne zna se gđe se danas nalazi drugi 
otisak bakroreza Autportret sa ženom, koji je još 1985. godine 
bio u vlasništvu Jelene Trumič. 

10 Na fotografijama sa izložbe 1959. godine vidi se određeni 
broj radova, ali na bočnim zidovima, tako da se vide u 
perspektivnom skračenju. Tek je naknadnom digitalnom, 
kompjutorskom obradom bilo moguče ustanoviti da se 
radi o sledečim radovima: Ženski akt (danas u Modernoj 



galeriji u Zagrebu), Vaza sa krizantemama (u vlasništvu 
Slavke Kardum u Zagrebu), Zagrebačlti Gornji grad (danas u 
vlasništvu Ive Radič u VVettingenu). 

11 Dnevnik je izuzetno obiman. Obuhvata period od 1925. do 
1941. godine a sastoji se od ukupno deset delova - velikih 
ukoričenih svezaka i fascikli sa građom. 

12 O primopredaji Dnevnika postoji zapisnik u dokumentaciji 
u Arhivu za likovne umjetnosti HAZU. 

13 Zaostavština Zinke Kunc-Milanov nalazi se dijelom u 
Metropolitan Operi (New York), dok je jedan deo, zajedno 
sa portretom koji je izradio Milan Butozan 1936, nalazio 

u Beogradu kod naslednika, generala Ljube Iliča, trečeg 
supruga Zinke Kunc-Milanov i trenutno je nedostupan. 
14 Đorđe Dragojlov je bio obiteljski prijatelj Butozanovog 
oca. Dva rada su 1959. pozajmljena za izložbu od njegove 
rođake Ane Dragojlov, a nakon izuzetno naporne potrage, 
zahvaljujuči pomoči gdina Mihajla Pribiščeviča iz Beograda 
i dr vet. Gordane Blitve iz Pančeva, oni su pronađeni. 
Sada su u vlasništvu prof . dr Olivere Bunčič, u Beogradu. 
Na žalost, rad Glava Mojsija je danas uzurpiran i ostao 
nedostupan. 

15 Videti odrednicu u Imeniku. 

16 Videti odrednicu u Imeniku. 

17 Videti odrednicu u Imeniku. 

18 Videti odrednicu u Imeniku. 

19 Videti odrednicu u Imeniku. 

20 Poznato je da je Butozan izradio portrete Radočaja, 
Meneghella i Kaštelančiča. 

21 Videti odrednicu u Imeniku. 

22 Videti odrednicu u Imeniku. 

23 Pukovnik Stimakovič je po službi došao u Pančevo 1933. 
godine gde je upoznao Butozana. Stimakovič je i sam 

bio slikar, član grupe Zemlja i učestvovao je na nekoliko 
izložbi između dva rata. Njegov slikarski opus nikada nije 
istraživan zbog posleratnog Damnatio memoriae pošto je u 
isfabrikovanom političkom procesu Zvonimir Stimakovič 
osuđen na dvadeset godina zatvora kao pripadnik 
domobranskih jedinica. 

24 Za potragu je koriščen Telefonski imenik Hineta za 
1999/2000. godinu, na CD-u. 

25 Sledeči radovi su bili izlagani 1959. godine: Portre 
Anuške Stimakovič, bronzana bista Matija Gubec, Portre Hele 
Stimakovič, dok Portre Zvonimira Stimakoviča nije mogao 
tada biti izlagan iz političkih razloga. U međuvremenu 
je zbog prodaje porodičnog stana u Zagrebu, u leto 2004. 
Portre Zvonimira Stimakoviča prenet u VVettingen. 

26 Mario Bosenbacher je takođe akademski slikar, 
dugogodišnji profesor umjetnosti u Zagrebu. 

27 Dokument se nalazi u zbirci izvornog gradiva NDH u 
Povijesnom arhivu Hrvatske. Pribavljen je zahvaljujuči 
kolegijalnoj pomoči mr Silvia Braice, ravnatelja 
Etnografskog muzeja u Splitu, koji je na sebe preuzeo 
pribavljanje arhivske građe iz više znanstvenih ustanova u 
Hrvatskoj. 

28 Iako su bakrorezi Moja majka i Korzo ranije izlagani, ovo 
otkriče je izuzetno značajno buduči da se radi o prvim 
otiscima. 

29 Ovo je verifikovano dešifrovanjem autobiografskog 
zapisa u Dnevniku, napisanom prije odlaska u Zagreb u 

jesen 1925. godine. Najstariji brat, Akim Butozan ubijen je u 
Bukureštu 1. juna 1943. godine. 

30 U julu 2004. kontaktiranje Nacionalni umetnički muzej 
u Bukureštu zbog potrage za eventualnim podacima 

o boravku Milana Butozana u Bukureštu i mogućem 
postojanju njegovih radova u tom gradu. Međutim, u 
dokumentaciji gradskog muzeja nisu pronađeni nikakvi 
podatci, niti djela Milana Butozana. 

31 Marcela Večković, Kneza Mislava 3, Zagreb. 

32 Ovde zahvaljujem kolegama iz Muzeja Istočne Bosne u 
Tuzli. U međuvremenu je ustanovljeno da je ing. Matijas 
Ištvan Ilijević, suprug Marije Butozan, preminuo u Zadru 
1965. godine, kao i da je sahranjen u Paraćinu, gde se ovaj 
trag završava. Na ovom podatku zahvaljujem prof . dr 
Pavuši Vežiću sa Filozofskog fakulteta u Zadru. 

33 Do danas nije bilo moguće ustanoviti gde je zapravo 
Butozan sahranjen. Prema uvidu u evidencione knjige, 
niti jedan ukop na grobljima u Zagrebu nije bilo moguće 
dovesti u vezu s Milanom Butozanom, kao ni bilo koji 
sprovod obavljen na tom grobljima koncem ožujka i 
početkom travnja 1943. Ostaje otvorena mogućnost da je 
sahranjen negde van Zagreba. 

34 Do sada je bilo poznato da je Butozan, osim ciklusa 
fresaka u kapeli Svetog Đurđa u Pančevu izradio samo 
fresko-lunetu za jednu kapelu u Sloveniji, prema želji 
privatnog naručioca koji je želeo da ostane anoniman. 

35 Izložba bakroreza 1934. i retrospektivna izložba u 
Francuskom klubu 1939. godine. 

36 Čuvaju se u Arhivu za likovne umjetnosti HAZU. 
37 Čuvaju se u Arhivu za likovne umjetnosti HAZU. 

38 Čuva se u Arhivu za likovne umjetnosti HAZU. 

39 Izložba u Radničkom domu, Beograd 1933. 

40 Najznačajniji rad izlagan prvi put u Pančevu 1933, mrtva 
priroda Limuni, nedavno je pronađen u Novom Sadu. U 
privatnom je vlasništvu. 

41 Zahvaljujem gđi Spomenki Petrović, savetniku Istorijskog 
arhiva Pančevo, na uvidu u katalog i pribavljanju 
fotokopije. 

42 Zahvaljujući pomoći gđe Ljiljane Demjanenko, 
identificirane su dvije fotografije ovog djela, koje se 1928. 
godine nalazilo u vlasništvu dr Stevana Smederevca. 
Prema sećanju Fedore Immrey-Ricci, bliske rođake Stevana 
Smederevca, ova Madona kasnije je poklonjena gradu 
Pančevu, a danas se ne zna gde se ona nalazi. 

43 Delo je ponovo izlagano na izložbi 1959. godine. Tada se 
nalazilo u vlasništvu Ane Dragojlov iz Pančeva, a danas je 
vlasništvo prof. dr Olivere Bunčić iz Beograda. 

44 Nažalost, Butozan je izradio dosta radova koji uopće nisu 
datirani te se stoga u popisima djela navodi godina prvog 
izlaganja. 

45 Tipičan je primjer slike Zimski pejsaž Pančeva, koja je u 
Narodnom muzeju u Pančevu inventarisana pod netočnim 
nazivom Grad zimi. Prije svega zahvaljujući popisu slika 
izlaganih 1932. godine, ustanovljeno je da su tada bili 
izlagani sledeći pejzaži: Pogled na Pančevo, Prijedgrađe 
Pančeva, Zimski pejsaž Pančeva i Treći kilometar, od kojih su 
prva dva rada bila poznata sa fotografija. Pronalaskom 
kritike Rastka Petrovića povodom izložbe u Beogradu 1933, 
potvrđen je naziv slike Zimski pejsaž Pančeva. Naknadno 



je (2004) u privatnom vlasništvu u Pančevu pronađena i 
identificirana slika Treći kilometar. 

46 Autor odrednice je prof. Zdenko Senoa. 

47 Ovakve priče su se mogle čuti u razgovoru sa više 
suradnika u Zagrebu. 

48 Umetnička topografija Pančeva, Matica srpska, Novi Sad 
1986. 

49 Objavljivano je u listu Pančevac 1959. godine, prilikom 
retrospektivne izložbe. 

50 Oplakivanje, karton za fresku, vlasništvo Galerije Matice 
srpske. 

51 Podatak dobijen od Borislave Krstić-Blaga, ponovljen u 
tekstu Dragoslava Stefanovića u listu Pančevac 1982. godine. 

52 Obnavljana je 2000. godine u organizaciji JKP Zelenilo. 

MILAN BUTOZAN 

I HRVATSKA UMJETNIČKA SCENA 

IZMEĐU DVA SVJETSKA RATA 



U ostavštini slikara Milana Butozana značajan 
je broj tekstova u formi dnevnika, manifesta, bilješki 
koje nam pomažu da shvatimo uzroke njegovih uza- 
vrelih emocija koje su mu, poput orkanskih oluja, ki- 
dale dušu i umarale tijelo. 

Slikarstvo je bilo njegov život i njegova sudbina 

- život koji se odvijao između Zagreba, Pančeva i Be- 
ograda. Priprema njegove monografije i određivanje 
njegovog mjesta u miljeu hrvatske moderne obvezuje 
nas da čitatelju ponudimo kratku informaciju o kul- 
turnoj i društvenoj klimi u drugom i trećem desetljeću 
u Hrvatskoj. 

»Sustav moderne umjetnosti je, naime, jako proce- 
sualan, dinamičan i turbulentan, što je tradicional- 
nim vrednotama sklone, odnosno konzervativne 
stanovnike ovog kontinenta poprimilo, »na razmeđi« 
(a i prije i poslije!) prošlog i ovog stoljeća, razmjere i 
značajke nečuvene katastrofe Ljepote - Istine - Dobra, 
s kojima ni oni akademski obrazovani i nastrojeni nisu više 
bili baš potpuno zadovoljni. I time se, kao što znamo, obliku- 
je »ozračje moderne«, čije »međe«, ako ih ima, uopće 
nije jednostavno pokazati, jer nisu ni »prirodne« ni »ad- 
ministrativne«, a i povijesno su - ne jedino po Habermasu 

- necjelovite i otvorene, načelno i praktički.« 

(Branko Cerovac) 1 

Na Akademiju likovne umjetnosti u Zagrebu Mi- 
lan Butozan se upisuje s postavljenim ciljem: raditi, ra- 
diti i približiti se velikanima svjetske umjetnosti. Do- 
laskom u Zagreb cilj i dalje postoji - realnost se zrcali 
u svoj svojoj različitosti. 

Prvi njegov boravak u Zagrebu, vezan za 
školovanje na Akademiji likovnih umjetnosti, 
propraćen je suprotnostima. Zbog svoga temperamen- 
ta (nakon jednog istupa) primoran je prekinuti studije i 
diplomirati na Likovnoj akademiji u Beogradu, nakon 
čega se ponovno vraća u Zagreb. U novijoj povijesti 



umjetnosti jedan je od rijetkih slikara koji podjednako 
pripada kulturnom biću i jedne i druge sredine. Za- 
greb je bio njegova sudbina - vraćao mu se s nadom da 
će svojim djelovanjem upravo ovdje osvojiti komadić 
slave kojoj je težio i koju je sanjao. San se pretvarao 
u stvarnost koja mu je, u novijoj povijesti umjetnosti, 
osigurala mjesto jednog među rijetkim slikarima koji, 
iako pripada kulturnom biću dvije danas samostalne 
države, još uvijek tka niti kojima se premrežuje eu- 
ropski prostor, onaj prostor koji je u vrijeme Butozana 
iznjedrio brojne nove pojave u likovnoj umjetnosti 
- pojave koje su s različitim intenzitetom prihvaćene 
u zagrebačkim intelektualnim krugovima. 

Danas, s povijesnim odmakom i odavno 
obrađenim razdobljem s gledišta struke, Butozan je 
ostao zabilježen kao zagovornik novih pojava - ug- 
lavnom kroz tekstove - u slikarstvu se nije uspio ili 
želio značajnije odmaknuti od slikarskih pravila konca 
devetnaestoga stoljeća. 

U svojim tekstovima, pismima, Dnevniku, Mani- 
festu, Butozan se obračunava sa samim sobom - svo- 
jim gledištima, svojim uzorima. Postavlja si ciljeve, 
obećava promjenu. Iznesen stav je jasno artikuliran što 
je bio povod nekim (rijetkim) kritičarima da napišu da 
je upravo on dostigao ideal komu se stremilo te da je 
»stavio umjetnost u službu intelekta i time označio novu 
epohu likovne umjetnosti«. (R. Ivanković) 2 

Istraživanja o hrvatskom slikarstvu u dvadesetom 
stoljeću su pokazala da je Butozanova intelektualizacija 
umjetnosti teorijske naravi i da zapravo nikada nije na- 
pustio ranije usvojena akademska pravila, jer ipak »je 
njegov slučaj u tolikoj mjeri karakterističan za stanovi- 
tu zagrebačku atmosferu nedoumica i »radikalizacija«, 
traženja i »poziranju«, da ga se ne može zaobići. U sv- 
ijesti kritike, današnje pogotovo, jedva da je ostao neki 
trag«. (Grgo Gamulin) 3 



Plakat-karikatura Joze Kljakovića za izložbu Grupe nezavisnih 1924. godine u Karlovcu 
/sa leva na desno: Ljubo Babić, Zlatko Sulentić, Ivan Meštrović, Vladimir Varlav, Marin Studin, Frano Kršinić, Jerolim Miše, 

Vladimir Becić, Jozo Kljaković/ 



Zapravo, Butozan i nakon šezdeset godina ostav- 
lja neka pitanja otvorenima - naime, godine 1940. on 
piše svoj Manifest slikarstva - nakon tri godine umire. 
Da li je bilo dovoljno vremena za realizaciju u Mani- 
festu postavljenog cilja? Nije, jer vrijeme i društveno- 
politička situacija nisu bili na njegovoj strani i otuda 
tragičnost neprirodno prekinutog procesa. Ukoliko 
njegov život u Zagrebu osmotrimo s gledišta likovne 
situacije vidjet ćemo da su ga dočekali procesi u umjet- 
nosti koji su izrastali iz pojava uvjetovanih događajima 
koncem XIX stoljeća. To je vrijeme još uvijek autori- 
tativnih akademija u Miinchenu, Beču i Rimu, zapra- 
vo akademija uopće, s jedne, te nadolazećih novih 
ideja koje im ne idu u prilog, s druge strane. Zagreb 
je dvadesetih godina dvadesetog stoljeća pozornica 
značajnih umjetničkih pojava koje su u europskim lik- 
ovnim središtima označene kao dadaizam, kubizam, 
ekspresionizam, a u nas se javlja grupa Zemlja kojoj 
će pristupiti jedan broj hrvatskih likovnih umjetnika. 



Održavaju se Proljetni saloni na kojima izlažu Gecan, 
Tartaglia, Uzelac, Junek, Mezdžić i mnogi drugi, tako 
da je hrvatska likovna scena dio europskog kulturnog 
bića. Tiskaju se časopisi i novine Dada Tank, Zenit, 
Hrvatska revija, Književna republika, Književnik, Nova 
Europa, Suvremenik, u kojima se objavljuju tekstovi o 
novim idejama. 

Mladi Butozan na Akademiji u Zagrebu ostvaruje 
izvrstan odnos s profesorom Jozom Kljakovićem. 

Od početka do kraja Jozo Kljaković je likovno 
živio »u stilu«, tako je bilo u neoklasicizmu i njegovim 
skromnim priklonima realizmu. 

Tako je bilo u ranoj secesiji, zatim u onoj ho- 
dlerovskoj (a možemo reći i meštrovićevskoj), tako je 
bilo u neoklasicizmu i njegovim strukturnim priklo- 
nima i realizmu. U biti, to nije neka »posebna« manira, 
nego stil vremena: neoklasicizam koji je dugo zadržao 
(otprilike do Triju Marija) oblu i sintetičku liniju se- 
cesije, koja kompoziciju povezuje u cjelinu, da bi na 

freskama druge polovine trećeg desetljeća taj meki 
valoviti način zamijenio geometrijskim rezanjem. 
Tada kompozicija postaje smišljen raster iskrižanih 
vertikala, horizontala i dijagonala. Kao da je art deco 
(s kojim se sreo 1924. u Parizu) doživio s njime kasno 
produljenje svog utjecaja. (Grgo Gamulin) 4 

»Butozan je Jozu Kljakovića upoznao na Akadem- 
iji likovne umjetnosti. Njihov se odnos razvio u 
suradnički, a možda je bliska veza i autoritet profesora 
i uzora Joze Kljakovića bila podsvjesna kočnica Milanu 
Butozanu da teorijski postavljene ciljeve, u realizaciji 
znatno omekša i ostane »zarobljen« u neoklasicističkom 
izričaju.« (Stanislav Zivkov) 5 

Dakle, Butozan se kao mlad slikar formira u liko- 
vnoj klimi trećeg desetljeća dvadesetog stoljeća kada se 
Hrvatska otvara blagom utjecaju Bauhausa, snažnom 
utjecaju neoklasicizma (Jozo Kljaković), i iznimno 
vitalnom realističkom historicizmu kojem pripada 
Ivan Meštrović te kasnom ekspresionizmu u čijem su 
znaku dio slikarskog opusa Ignjata Joba, Oskara Her- 
mana i Vilka Seferova. Realizam njeguje Đuro Tiljak. 
Svakako kao posebnost ovog perioda treba istaknuti 
neoprimitivizam Krste Hegedušića. Zacijelo, hrvatska 

je likovna scena u trećem deceniju pluralna i plodna, 
pritom treba naglasiti da su ideje dadaizma ubrzo 
napuštene a ideja nadrealizma je odgođena. 

Umjetnička produkcija tog perioda iznjedrila je 
remek-djela Vilka Gecana, Ignjata Joba, Marina Tar- 
taglie, Vladimira Filakovca, te Zlatka Sulentića. 

Osim navedenih pojava i njihovih predstavnika, 
gotovo istovremeno s nastankom prihvaćen je neore- 
alizam i magični realizam koji svoje ishodište imaju u 
Neue Sachlichkeit, te kritički realizam (slikari lijeve ori- 
jentacije među kojima je, po nekim svojim radovima, i 
Milan Butozan). 

Nakon desetogodišnjeg snažnog zamaha u trećoj 
deceniji na hrvatskoj se likovnoj sceni sve više prostora 
ustupa idejama intimizma koje pratimo kroz radove 
Emanuela Vidovića, Marina Tartaglie, preko radova 
Antuna Sojata, Otona Postružnika, Frana Simunovića 
sve do Otona Glihe. 

Privid slobode je ostvaren i manifestira se kroz 
umjetnost. A umjetnost otvara prostranstva u kojima 
nema obaveznih pravaca kretanja. Sva civilizacijska 
pravila u ovom prostoru su promjenjiva. Pravo na 
život, onaj unutarnji - duhovni, kao i pravo na izvan- 




Tomislav Krizman: naslovna strana kataloga izložbe 
Hrvatskog proljetnog salona 1916. godine 



jski život, naše je pravo. U tome je smislu i, teorijska 
angažiranost Butozana. Međutim još jedan čimbenik, 
održavanje Proljetnih salona tijekom godinal919-1928. 
je izuzetno važan za zagrebačku umjetničku scenu 
drugog i trećeg desetljeća. Naime, Hrvatski proljetni 
saloni i Proljetni saloni najznačajniji su punkt skup- 
nog djelovanja u likovnoj umjetnosti, iz čega proizlazi 
obveznost razmatranja u izdvojenom obliku. 

Hrvatski proljetni salon 1916-1919. i Proljetni sa- 
lon 1919-1928. su zapravo dva segmenta jedinstvenog 
svjedočenja o inkorporiranju hrvatskog kulturnog bića 
u europski kulturni korpus. Spojnicu između jednog 
i drugog segmenta nalazimo u radovima Vladimira 
Becića (blažujska faza) koji evoluiraju prema blagom 
konstruktivnom ekspresionizmu. Hrvatski su pro- 
ljetni saloni u znaku kasne secesije, medulićevaca, 
neorealizma. Isto tako ih označava ratno razdoblje te 
odlazak jednog broja slikara u inozemstvo, ali i smrt 
jednog slikara - Miroslava Kraljevića i jednog kritičara 
- Antuna Gustava Matoša. 

Proljetni salon 1919-1928. u znaku je završetka 
jednog rata, nastanka nove države i odricanja pridjeva 
u nazivu - hrvatski. Kontinuitet je nastavljen numer- 
acijom od sedme izložbe koja je održana 1919. godine 
na dalje. 

Nova kulturna svakidašnjica odvija se u kult- 
noj Kazališnoj kavani, u kojoj se okuplja intelektualna 
međuratna zagrebačka elita. Antun Branko Simić pre- 
cizira svoj stav prema umjetnosti i umjetnosti prema 
svijetu (Juriš), dok uloga Miroslava Krleže u ovom tur- 
bulentnom vremenu iskri aktualnošću. Na izložbama 
Proljetnog salona ucrtano je raskrižje između sezan- 
izma, secesije, ekspresionizma i neoklasicizma. 

Secesionistički izričaj Medulićevaca nalazimo 
u pojedinim radovima, naročito portretima Mišea, 
Sulentića i Babića, a istovremeno se snažno nameće 
plastično-koloristički pristup Miroslava Kraljevića 
i sklonost Becića, Mišea, Šulentića, Gecana, Uzelca i 
Varlaja prema njegovoj paleti. 

Na ovu i ovako formiranu umjetničku scenu 
Zagreba, godine 1925. stupio je mladi Milan Butozan, 
rođen u predgrađu Pančeva, sa željom da se nađe »u 
sredini jednog kolosa od energije, pored Ivana Meštrovića, 
Kljakovića, Babića i ostalih velikana«. 6 

Uloga i mjesto Milana Butozana u ovome razdo- 
blju svakako nije uloga pasivnog promatrača, već ak- 
tivnog sudionika koji, svim svojim bićem, prihvaća 
novu filozofiju »ljevice« i očekuje »novo vrijeme« soci- 
jalne pravednosti. U takvom ozračju dočekuje početak 
Drugog svjetskog rata u Zagrebu. Nažalost, njegov 
život je neprirodno prekinut, slikarski je opus ostao 
nedovršen. Nakon Drugog svjetskog rata priređena 
je samo jedna izložba njegovih radova koja, sudeći 



prema katalogu, nije imala cilj detaljnije obrade i val- 
orizacije njegovog opusa. Zanimljivo je da u svojoj knjizi 
Jugoslavensko slikarstvo 1900-1950, Miodrag Protić 
uopće ne spominje Butozana u hrvatskoj i beogradskoj 
likovnoj umjetnosti, dok ga Grgo Gamulin uvrštava 
u knjigu Hrvatsko slikarstvo XX stoljeća. Iako je god- 
ine 1943. Butozan nestao sa životne pozornice, jedna 
je nova sjajna zvijezda zasjala u sazviježđu velikana. 
Izložba u Narodnom muzeju u Pančevu pružit će 
mogućnost stručnoj javnosti da iznova upozna djelo 
ovog velikog umjetnika. 



NAPOMENE: 

1 Branko Cerovac, Hrvatska moderna, Moderna galerija 
Rijeka, Rijeka 1992. 

2 R. Ivanković, Kroz izložbe, »Intelektualizacij a umjetnosti«, 
Slobodna Tribuna, br. 971, Zagreb, l.V 1932. 

3 Grgo Gamulin, Hrvatsko slikarstvo XX stoljeća, svezak 
drugi, Naprijed, Zagreb 1988. 

4 Grgo Gamulin, Hrvatski slikari XX stoljeća, svezak prvi, 
Naprijed, 

Zagreb 1998. 

5 Videti analitičko biografsku studiju Stanislava Živkova u 
ovoj knjizi. 

6 Videti tekst iz Dnevnika: »Autobiografija« u 
dokumentarnom dijelu 

ove knjige. 

UMJETNIČKA SCENA PANČEVA 
IZMEĐU DVA SVETSKA RATA 



Sve do 1918. godine, danas već prošlog stoljeća, 
Pančevo se nalazilo u sklopu Austrougarske 
monarhije, pokraj same granice prema Kraljevini Srbiji. 
Zahvaljujući tom položaju i, prije svega, neposrednoj 
blizini Beograda, prijestonici Kraljevine Srbije, 
Pančevo je bilo veoma živo pogranično trgovinsko 
središte. Istodobno, u velikoj mjeri bilo je usmereno 
ka političkom i kulturnom životu Beograda, tako da 
se intenzitet beogradske kulturne scene odražavao i 
na dešavanja u Pančevu. Naravno, i dalje se osjećao 
jak utjecaj umjetničkih tokova iz Budimpešte i Beča 
- oni su istodobno bili umjetnički centri umjetničkog 
i kulturnog života carstva, kao i sjedišta eminentnih 
umjetničkih akademija koje su pohađali brojni 
nadareni mladi umjetnici, kako iz Srbije, tako i iz 
Vojvodine. Samo srpsko stanovništvo Vojvodine bilo 
je nosilac kulturnog napretka čitavog srpskog naroda 
jer je Vojvodina odavna bila u sastavu Austro Ugarske. 
Ulazak Vojvodine u sastav Kraljevine SHS , iako je bio 
dugogodišnja želja vojvođanskih Srba, donio je veliko 
razočarenje 1 . Od glavnih gradova država koje su ranije 
činile Kraljevinu SHS, Beograd i Zagreb su postali 
najvažnija kulturna središta novostvorene države, 
dok je prijestonica Vojvodine - Novi Sad, postao grad 
drugog reda i pored svoje duge i bogate kulturne 
tradicije 2 , kao što se dogodilo i Sarajevu i Ljubljani. 
Samo Pančevo, prvi vojvođanski grad u koji su ušle 
srbijanske trupe, izgubivši značaj pograničnog grada 
postalo je običan provincijski gradić. U gradu su, u 
periodu nakon ulaska u Kraljevinu SHS, održavane 
velike manifestacije u počast novoj državi, ali je ubrzo 
prvobitno oduševljenje splasnulo. 

Ipak, zaslugom grupe entuzijasta, predvođenim 
dr Borislavim Jankulovim, 1923. godine u Pančevu 
osnovani su Gradski muzej, isprva sa veoma skromnom 
zbirkom sakupljenom prije svega darovima pojedinaca, 



kao i Biblioteka, te je na taj način stvorena jezgra iz 
koga će se kasnije razviti samostalne institucije 3 . 
Najveću zaslugu za razvoj likovnog i kulturnog života 
u gradu imali su brojni ugledni građani Pančeva koji 
su naručivanjem umjetničkih radova kod pojedinih 
umjetnika doprineli razvoju njihovih karijera. Posebne 
su bile zasluge obitelji Aleksić-Smederevac, u čijoj kući 
je u međuratnom periodu djelovao umetnički Salon, 
u to vreme neslužbeni kulturni centar okupljanja 
književnika i likovnih umjetnika ne samo iz Pančeva, 
već i iz drugih gradova SHS, pa čak i iz inozemstva 4 . 
S vremenom se definiralo i drugo kulturno središte 
Pančeva, Francuski klub, u kome su, takođe, 
organizovane značajne kulturne manifestacije 5 . 

U međuratnom periodu u Pančevu je djelovao 
veliki broj značajnih umjetnika. Od starijih umjetnika, 
školovanih u inozemstvu, još uvijek su veoma 
aktivni bili Paja Jovanović i Uroš Predić, kod kojih 
su pančevački uglednici, po inerciji, i dalje naručivali 
portrete 6 . Još prije Prvog svetskog rata i kratko 
vrijeme nakon njega, u Pančevu je stvarao i Stevan 
Milosavljević 7 , veoma značajan umjetnik koji je zbog 
prerane smrti neopravdano ostao zasenjen ugledom 
Uroša Predića i čija su djela najvećim dijelom danas 
izgubjena. Uskoro, na likovnoj sceni će se sukcesivno 
pojaviti čitav niz umjetnika koji će bitno doprineti 
razvoju pančevačke umjetničke scene: Milan Butozan, 
Franjo Radočaj 8 , Đorđe Petrović 9 , Ivan Potočnjak, 
Radovan Potočnjak 10 , Zora Magnacca-Pekota 10a , 
Zvonimir Stimaković 11 , Zora Petrović, Stevan Calić 12 , 
Miloš Vušković 13 , Marko Trumić 14 i Stojan Trumić 15 . 

Pojava novih umjetničkih pravaca imala je odjeka 
i u Pančevu, pa je početkom XX stoljeća u samom 
gradu učinjen pokušaj svojevrsnog arhitektonskog 
preobražaja, po uzoru na većinu srednjoevropskih 
gradova. Ovo preoblikovanje je u Pančevu započeto 



još uoči Prvog svetskog rata, prije svega pregradnjom 
pojedinih starijih objekata 16 , sa željom da se stvori 
ambijent s nizom secesijskih građevina, među kojima 
su Sinagoga 17 i Pučka banka bile najznačajnije. 

Tada je sagrađeno i nekoliko reprezentativnih 
secesijskih objekata, kao što su stambene zgrade u 
Vojvode Putnika br. 6 i 27. Palata Državne hipotekarne 
banke 19 , jedina javna građevina sagrađena u 
međuratnom periodu sagrađena je, međutim, tek uoči 
Drugog svjetskog rata u monumentalnom stilu. Uoči 
Prvog svjetskog rata, konačno su završeni i radovi na 
unutrašnjem uređenju Preobraženske crkve 18 

U razdoblju između dva svjetska rata preduzeti 
su radovi na unutrašnjoj dekoraciji drugih objekata 
Srpske pravoslavne crkve, koji do tada još uvek nisu bili 
u potpunosti uređeni. Početkom treće decenije, Lazar 
Mikulčić je za svečanu dvoranu Svetosavskog doma 
oslikao triptih: portrete Kralja Aleksandra i kraljice 
Marije te predstavu Sv Save kako blagosilja srpčad. 
Početkom tridesetih godina naručena izrada zidne 
slikane dekoracije za dvije crkve: za izradu fresko- 
dekoracije u Uspenskoj crkvi angažovani subeo gradski 
umjetnici Branko Popović i Zivorad Nastasijević, koji 
je na kraju sam izveo zidnu dekoraciju. Za izradu 
sedam velikih fresko-kompozicija Nastasijević je 
dobio honorar od ukupno 200.000 dinara 20 Na 
preporuku Ivana Meštrovića posao na oslikavanju 
unutrašnjosti crkve Svetog Đorđa na pravoslavnom 
groblju dobio je Milan Butozan, koji je za izradu 
ukupno dvadeset osam fresko-kompozicija površine 
od 130m 2 dobio samo avans od 6.000 dinara a radovi 
mu nikada nisu bili isplaćeni 21 . Nerazumijevanje za 
nove umjetničke tokove pokazalo se čim su freske 
u obe crkve bile završene. Konzervativni krugovi 
Pančeva zahtijevali su da se freske iz obe crkve uklone, 
iako su po svojim stilskim osobinama, a osobito po 
umjetničkoj vrednosti, freske u ovim crkvama bilo 
dijametralno različite. Zahvaljujući nastojanju Uroša 
Predića, Nastasijevićeve freske bile su pošteđene, 
dok su Butozanove vandalski prebojene samovoljom 
sveštenika Svetozara Zorića, neposredno po dolasku 
Nijemaca u Pančevo 22 . Iakojeumjetnostupravoslavnim 
crkvama do tada generalno pratila sveopće umjetničke 
tendencije, ovakav vandalizam je ostao nezabeležen 
u novijoj povijesti umjetnosti. Očito, u pitanju je bilo 
ili nerazumijevanje za svaku novinu u unutrašnjem 
uređenju pravoslavnih hramova i za noviju umetnost 
uopšte, ili čista bahatost i primitivizam. Naime, 
Butozanovim čisto neoklasicističkim slikarstvom bila 
je nastavljena tradicija izrade velikih umjetničkih 
celina u stilovima evropske umjetnosti. 

Ova tradicija započeta je izradom veličanstvenih 
ikonostasa u Uspenskoj i Preobraženskoj crkvi u 



Pančevu, koje su čisti primjeri zapadne umjetnosti 
primenjene u pravoslavnim hramovima, pošto je 
Danilov ikonostas rađen u tradiciji kasnog baroka, 
a Predićev pod utjecajem bečkog nazarenskog 
slikarstva. 

Na žalost, u pravoslavnim religioznim krugovima 
ovakva tradicija koncem 20. stoleća je potpuno 
proskribovana insistiranjem na navodnom bizantskom 
podrijetlu umjetnosti i praktičnim izopćavanjem 
svakog traga europske povijesti umjetnosti. 

U međuratnom periodu započeto je i komunalno 
uređenje grada, po planu koji je predviđao pretvaranje 
Velike pijace, kasnije trga Kralja Petra, u park. Ovakav 
urbanistički zahvat podrazumijevao je i postavljanje 
više javnih spomenika. Dotadašnja dominanta tog 
prostora, monumentalni kameni križ, trebalo je 
da dobije i svoj kontrapunkt na do tada parkovski 
neuređenom dijelu trga. Stoga je organiziran i jedan 
od najvažnijih umetničkih događaja međuratnog 
perioda - natječaj za izradu spomenika kralju Petru 
I Oslobodiocu, koji je održan tokom 1930/31. godine. 
Spomenik je trebalo postaviti na nekadašnju Veliku 
pijacu, odnosno Trg Kralja Petra, u sklopu nastavka 
parkovnog preuređenja. Na ovaj natječaj javio se 
veliki broj autora, a izložba prispjelih radova održana 
je u svečanoj dvorani Gradske kuće 23 . Na konkursu su, 
sa zajedničkim radom sudjelovali Rudolf Ivanković i 
Milan Butozan. Iako je prvu nagradu dobio Toma 
Rosandić, za realizaciju je odabran model Petra 
Pallavicinija, jedan od drugoplasiranih radova 24 . 
Nažalost, spomenik koji je 1941. godine demontiran 
i pohranjen u prostor gradskog rasadnika potpuno je 
uništen 1946. godine i prodat kao staro gvožđe 25 , dok 
su kameni blokovi postamenta, zajedno sa reljefima, 
ugrađeni u temelje jedne privatne kuće 26 . 

Uoči Drugog svjetskog rata, točnije 1939. godine, 
raspisuje se i drugi natječaj za postavljanje biste dr 
Svetislavu Kasapinoviću, takođe u gradskom parku. 
Na natječaju su učestvovali Milan Butozan i Lojze 
Dolinar, prema čijem je modelu i realizirana bista koja 
je ubrzo i postavljena. 

U Pančevu je između dva svjetska rata organiziran 
i niz značajnih likovnih izložbi. Među samostalnim 
izložbama po značaju treba istaći samostalne izložbe 
Lazara Mikulčića (1923), Stevana Milosavljevića 
(1924, a zatim posthumna izložba 1927), Todora 
Švrakića (1924), Marka Trumića (1930), Blanke Radda 
(1930), Petra Tiješića (1932), Milana Butozana (1933, 
1934. i 1939), Radovana Potočnjaka (1936) i Larise 
Sramčenko (1938). Nažalost, o vrijednosti izloženih 
djela ovih umjetnika danas možemo suditi samo po 
rijetkim djelima sačuvanim u privatnom vlasništvu u 
Pančevu. 

Ipak, najznačajnija likovna izložba ikada održana 
u Pančevu bila je velika Kulturno-umjetnička 
izložba grada Pančeva održanal928. godine. Na 
ovoj izložbi, održanoj u Gradskoj kući, javnosti je 
bilo predstavljeno čak 313 umjetničkih radova, što 
je najveći broj ikada izloženih eksponata na nekoj 
likovnoj izložbi u Pančevu. Ukupno je bilo zastupljeno 
87 autora poznatih po imenu, dok je za jedan broj 
izloženih slika autor bio nepoznat. S jedne strane, ova 
izložba je pokazala da Pančevo ima izuzetno dugu 
umjetničku tradiciju, a s druge, nagovešten je dolazak 
čitave nove generacije umjetnika koji će ovu tradiciju 
nastaviti 27 . Izlaganje djela umjenika iz drugih sredina 
ukazuje na značaj mjesta Pančeva na umjetničkoj sceni 
nekadašnje Austro-Ugarske. Nažalost, za najveći broj 
tada izloženih radova, danas se ne zna gdje se nalaze. 
U novostvorenoj državi nastavila je da radi Kraljevska 
umjetnička akademija u Zagrebu 28 , dok je u Beogradu 
započela sa radom Umjetnička škola 29 . U Beogradu 
su studirali Miloš Vušković, Radovan Potočnjak, 
Đorđe Petrović i Stojan Trumić, a Franjo Radočaj 
studije započete u Beogradu završiće u Zagrebu 30 . 
Milan Butozan je najprije studirao u Zagrebu, a nakon 
isključenja sa zagrebačke Akademije, studije završava 
u Beogradu. Zora Petrović je započela školovanje 
u Beogradu a zbog izbijanja rata završava ih u 
Budimpešti. 

U pančevačkoj Gimnaziji kao pedagozi su radili 
značajni umjetnici Miloš Vušković (1926-1933) i Ivan 
Potočnjak (1931-1941 i 1946). Na taj način oni su bili 
u poziciji da rano prepoznaju talenat kod učenika, 
ali i da utječu na formiranje njihovog umjetničkog 
stvaranja. 

Pančevačka javnost nije bila spremna da prihvati 
novine koje su u likovno stvaralaštvo doneli mladi 
umjetnici, te su privatni naručioci i dalje naručivali 
uglavnom osrednje portrete kod Predića ili drugih 
slikara starije generacije. Iako su preko tadašnjeg 
tiska bili upućivani česti javni pozivi da se mladim 
umjetnicima pomogne otkupom njihovih radova, 
tek su rijetki pojedinci shvatili kvalitet slikarstva 
pojedinih mlađih slikara. Najviše razumijevanja za 
mlade umjetnike imala je ugledna trgovačka obitelj 
Aleksić, a prije svega Olga Aleksić-Smederevac, 
koja je pomagala pojedine umjetnike omogućivši 
im ponekad, uz materijalnu pomoć te uz boravak u 
njenoj kući, i izlaganje u njenom Salonu. Istovremeno 
je, konstantnim otkupom radova, formiralna značajna 
obiteljska umjetnička zbirka sa preko 300 umjetnina, 
koja je zapravo bila odraz pančevačke likovne scene 
između dva svjetska rata. U zbirci su se, između 
ostalih, nalazili i radovi Ivana Meštrovića, Milana 
Butozana, Miloša Vuškovića, Zore Petrović, Stevana 



Milosavljevića, Đorđa Petrovića, Stevana Čalića, 
Marijana Trepšea, Marka Murata kao i jednog od 
najznačajnijih bugarskih slikara Benča Obreškova. 

Zbog sve većeg broja talentiranih slikara, u 
nekoliko navrata učinjen je pokušaj da se u Pančevu 
osnuje udruženje umjetnika, što se i dogodilo 1933. 
godine kada je formirana grupa vojvođanskih 
umjetnika Đura Jakšić. Inicijator osnutka ove grupe 
bio je Milan Butozan. Pravila rada i sam umjetnički 
program ove grupe objavljeni su u prvom broju 
časopisa Umetnost oktobra 1934. godine 31 . Ubrzo je, 
međutim, izlaženje časopisa spriječeno policijskom 
zabranom. Istovremeno, u listopadu 1934. godine, 
Milan Butozan osniva privatnu slikarsku školu 32 u 
svom ateljeu. Već 1936. godine on ponovo pokreće 
inicijativu za formiranje udruženja umjetnika. Putem 
tiska upućeno je više poziva za osnivanje ove grupe, 
ali do osnutka ipak nije došlo. 

Veliku podršku mladi umjetnici u Pančevu imali 
su i od gradonačelnika Vase Isailovića. Još 1933. 
godine Isailović je bio pokrovitelj samostalne izložbe 
Milana Butozana, potom je 1937. godine urgirao 
pismom ministru prosvete kako bi se Milanu Butozanu 
omogućilo zapošljavanje 33 , 1936. godine u Gradskoj 
kuči bio je pokrovitelj samostalne izložbe Radovana 
Potočnjaka, a 1938. godine osobno je otvorio izložbu 
ruske slikarke Larise Sramčenko, kao i retrospektivnu 
izložbu Milana Butozana u Francuskom klubu u Pančevu 
1939. godine. 

Prisustvo pojedinih umjetnika u gradu rezultiralo 
je i sa nekoliko narudžbi portreta članova kraljevske 
obitelji za javne ustanove. Tako je Pučka banka u 
nekoliko navrata naručivala slike od Uroša Predića, 
dok je gradska uprava 1935. godine od Milana 
Butozana naručila izradu portreta kralja Petra II. 

Iako je međuratna umjetnička scena u Pančevu 
bila veoma živa - brojna dešavanja, izložbe, uređenje 
grada, stvaralaštvo pojedinih umjetnika, sveje to nakon 
Drugog svetskog rata bačeno u zapećak, prije svega 
zbog toga što je socrealizam postao predominantan 
stil stvaranja, a građansko Pančevo je, poput drugih 
građanskih sredina doživjelo Damnatio Memoriae Na 
umjetničku scenu stupili su umjetnici nove generacije, 
čije je stvaralaštvo bilo aktuelno prije svega zbog 
njihove pripadnosti revolucionarnom pokretu i SKJ 
a ne zbog svojih umjetničkih vrijednosti. Tako su 
posledice revolucije ispale zaista teške i nepovoljne 
po Pančevo. Posleratnim etničkim čišćenjem proteran 
je i ubijen najveći deo njemačkog stanovništva 
a građansko Pančevo je sistematski šikanirano; 
doseljeno stanovništvo je po napuštenim ili otetim 
kućama ložilo parkete i rušilo ukrasne kaljeve peći »da 
ne bi imali spomenike po sobama«. To je bilo vrijeme 

kada nitko i ništa nije bilo bezbedno od revolucije i 
revolucionara, vrijeme kada su neposredno nakon 
»oslobođenja« Pančeva, bez suđenja, nemilosrdno 
likvidirani mnogi ugledni građani: šumarski inženjer 
Branko Petrović, advokat dr Stevan Purković, trgovci 
Ladislav Parčetić i Ivan Stefanović, apotekar Nikola 
Gajić, student Dušan Barjaktarević, zubar Zoltan 
Hauber kao i mnogi drugi. To je bilo vrijeme kada se 
upadalo u stanove, kada su ljudi nestajali bez traga, 
vrijeme kada su najznačajnije umjetnine završavale 
po domovima eminentnih drugova i drugarica. 
Neposredno nakon rata u Evangelističku crkvu 
useljeno je sirotište i devastirane su orgulje. Brojni 
dobrotvori »nagrađeni« su useljavanjem prvoboraca u 
privatne rezidencijalne gradske kuće. Sinagoga, teško 
oštećena u ratu, služila je kao gradski sabirni centar 
zaplenjenog namještaja i umjetničkih radova. Iako je 
još 1948. godine dr Rajko Veselinović, prvi posleratni 
upravnik Narodnog muzeja, pokušao da spase ovu 
značajnu zgradu, predlažući njenu adaptaciju u 
koncertnu dvoranu 34 , Sinagoga je ipak srušena 1955. 
godine uz blagoslov opštine. Nažalost samo mali dio 
materijala prikupljenog u ovom sabirnom centru, 
prije svega umjetnička dela i predmeti umjetničkog 
obrta, kao i pojedini komadi nameštaja, poslužili su 
kao jezgro za formiranje tada skromne umjetničke 
zbirke Narodnog muzeja. Gradski parkovi bili su 
dijelom »radirani« da bi se postavile biste narodnih 
»heroja«, demontirani javni spomenici - definitivno 
uništeni, obiteljske grobnice na grobljima poharane 
radi prikupljanja starog gvožđa, a Narodni muzej, čiji 
je rad obnovljen 1945. godine, prerastao je u muzej 
kompleksnog tipa, pri čemu su najznačajnija odeljenja 
- umjetničko i arheološko - bila stavljena u drugi 
plan radi proučavanja NOB-a. Veliki broj vrijednih 
umjetničkih radova i predmeta umjetničkog obrta 
ostavljenih po napuštenim kućama i pored nastojanja 
kulturnihradnika01geSmederevac,RajkaVeselinovića 
i Mihovila Tomandla nemilice je razvlačen i uništavan, 
tako da je za kasnije prikupljanje umjetničkih dela i 
za proučavanje pančevačke umjetničke scene između 
dva svetska rata, preostala samo reliquia reliquiorum. 
Među tim ostacima svojim kvalitetom se zasigurno 
ističe opus Milana Butozana. 

NAPOMENE: 

1 Iako je politički cilj - ujedinjenje sa Kraljevinom Srbijom 
- bio postignut, zbog veoma nepovoljne zamjene novca, 
kaznenog poreza i agrarne reforme, pre svega, situacija u 
Vojvodini je nakon ujedinjenja bila tragična. O situaciji u 
Vojvodini nakon prvog svjetskog rata vidjeti studiju: Lazar 
Vrkatič: Istorijsko nasledje konzervativne političl<e ideje, u: 
Nenaučena lekcija, Helsinške Sveske 10, Helsinški odbor za 
ljudska prava u Srbiji, Beograd, 2001, poglavlje Destruktivne 
posledice simbioze autoritativnog režima i konzerativne ideje po 
prečanske krajeve, posebice po Vojvodinu, str 176-183. 

2 U posebno teškoj situaciji našle su se muzejske ustanove 
u Sarajevu i Dalmaciji koje su drastičnim smanjivanjem 
donacija praktično stagnirale čitavo vrijeme između dva 
svjetska rata. O tome videti Spomenicu Zemaljskog Muzeja u 
Sarajevu 1888-1988, Sarajevo, 1988, kao i izveštaje Stjepana 
Gunjače i Mihovila Abramiča objavljene u Starohrvatskoj 
prosvjeti III serija, sv 1, Zagreb 1949. odnosno Vjesniku za 
arheologiju i historiju Dalmatinsku LII (1935-1949). 

3 Nažalost, do danas nije značajnije istražen predratni 
period djelovanja Muzeja i Biblioteke. Do danas je 
pronađeno vrlo malo originalne dokumentacije o 
predratnom radu Gradskog muzeja u Pančevu. Osnovni 
podaci objavljeni su u spomenici priređenoj povodom 
50 godina rada Muzeja: Muzej, Narodni muzej Pančevo, 
Pančevo 1973, str. 7-9. 

4 Dio nekadašnje umjetničke zbirke Aleksič-Smederevac 
danas se čuva u Narodnom muzeju u Pančevu. Nekoliko 
radova je došlo u muzej otkupom, legatom je 1975 
godine došlo 30 radova kao legat Olge Smederevac, 
koji do danas, zbog zastarelosti stalne postavke, nije 
adekvatno niti izložen niti objavljen. Iako je 1990. godine 
muzeju poklonjen dalji dio zbirke sa preko 50 radova, do 
danas apsolutno ništa nije uradjeno na naučnoj obradi i 
prezentaciji ovih djela. Za osnovne podatke o istorijatu 
legata videti: Svetlana Mihajlovič-Radivojevič, Legati u 
Narodnom muzeju u Pančevu, Glasnik Narodnog muzeja 
Pančevo 5, Pančevo 1994, str. 47-48. 

5 Delatnost Francuskog kluba do danas nije dovoljno 
rasvetljena. Sam Klub se nalazio u privatnoj kuči u ulici 
Vojvode Bojoviča 15. 1 pored dugog traganja, do danas 
uopšte nije bilo moguče pronači kataloge likovnih izložbi 
koje je organizovao Francuski klub. 

6 O ugledu Uroša Prediča u Pančevu svedoči izuzetno 
veliki broj uglavnom osrednjih portreta, koji se i danas 
nalaze kako u privatnom vlasništvu u Pančevu, tako 

i u umetničkoj zbirci Narodnog muzeja u Pančevu. 
Neposredno prije Prvog svjetskog rata Predič je oslikao 
ikone za monumentalni ikonostas u Preobraženskoj crkvi. 

7 O životu Stevana Milosavljeviča videti monografsku 
studiju: Svetlana Mihajlovič-Radivojevič, Stevan 
Milosavljević (1881-1926), Glasnik Narodnog muzeja 
Pančevo 4, Pančevo 1991, str. 40-67, kao i katalog izložbe: 
Svetlana Mihajlovič-Radivojevič, Stevan Milosavljević (Opovo 
1881-1926), Opovo 1995. 

8 Videti odrednicu u Imeniku. 

9 Videti odrednicu u Imeniku. 

10 O životu i stvaralaštvu Radovana Potočnjaka videti: 



Borislava Krstič-Blaga, Slikari Pančeva između dva svetska 
rata, Pančevo 1973. 

10a Dolores Ivanuša, Nepoznata slikarica Zora Albina-Pekota, 
rod. Magnacca, VMKH 3-4 (2000), 36-41, Zagreb 2001. 

11 Videti odrednicu u Imeniku. 

12 O stvaralaštvu Stevana Caliča videti monografski katalog 
Tatjane Markovič, Stevan Calić, Narodni muzej Sabac, 2003. 

13 Videti katalog izložbe Svetlane Mihajlovič-Radivojevič, 
Miloš Vušković (Cetinje, 1900-1975), Narodni muzej 
Pančevo, 1996. 

14 Videti katalog izložbe: Borislava Krstič-Blaga, Slikari 
Pančeva između dva svetska rata, Narodni muzej Pančevo, 
1973. 

15 Videti odrednicu u Imeniku. 

16 Ovde se, pre svega, isticala čisto secesijska kuča u 
Vojvode Putnika 6, koja je bila izuzetan secesijski objekat 
sa fotografskim ateljeom na drugom spratu. Nažalost, 
njena fasada je u posleratnom periodu purificirana dok je 
u unutrašnjosti i danas sačuvano secesijsko oblikovanje. 
Izuzetno značajan objekat je i kuča porodice Kiš u Geteovoj 
ulici, dok je radikalnim preoblikovanjem izvršenim na 
porodičnoj kuči Aleksič-Smederevac, ova prvobitno 
kasnobarokna gradska kuča, spolja i iznutra dobila 
potpuno novo, izuzetno raskošno secesijsko oblikovanje. 
Fasada ove palate napokon je obnovljena u leto 2004. 
godine, dok je sama unutrašnjost u potpunosti demolirana 

17 O arhitekturi i istorijatu pančevačke sinagoge do sada je 
objavljena preliminarna studija: Stanislav Zivkov, Tragom 
zaboravljene pančevačke sinagoge, Glasnik Narodnog muzeja 
Pančevo br. 2, Pančevo 1989, str. 24-29. 

18 Sagrađena je 1936-1940. po projektu Viljema 
Baumgartena. 

19 Tek je nedavno objavljena prva monografska studija o 
Preobraženskoj crkvi: Borislava Kruška i Stanislav Zivkov, 
Preobraženska crkva u Pančevu: arhitektura, unutrašnja 
dekoracija, slikarstvo, Glasnik Muzeja Banata 9-10, Pančevo 
2000, str. 97-132. 

20 Tek nedavno su u Zagrebu pronađena originalna 
dokumenta iz kojih se vidi da je posao na izradi ovog 
zidnog slikarstva prvobitno bio poveren Branku Popoviču i 
Zivoradu Nastasijeviču. Međutim, iz dosad nerazjašnjenih 
razloga, Branko Popovič je bio isključen iz realizacije 
projekta, pa je ciklus realizirao Nastasijevič. Videti i 
dokumenta u prilogu. 

21 Videti dokument u prilogu. 

22 Iako je do sada na više mesta imenom i prezimenom 
objavljeno ko je prebojio freske, ovaj vandalizam uporno se 
pripisuje nemačkim trupama, koje s tim nisu imale nikakve 
veze. 

23 O arhitekturi, slikarstvu i unutrašnjoj dekoraciji 
Preobraženske crkve videti monografsku studiju: B. 
Kruška, S. Zivkov, Preobraženska crkva u Pančevu, Glasnik 
Muzeja Banata 9-10, Pančevo 2000, str. 97-132. 

24 Do danas u Pančevu nije pronađena nikakva 
dokumentacija o ovom natječaju. Objavljena je Spomenica 
posvečena podizanju ovog spomenika. Međutim u Arhivu 
za likovne umjetnosti HAZU, u okviru Dnevnika Milana 
Butozana nalazi se niz dragocenih fotografija sa ove 
izložbe. 

Nažalost, nepoznata je sudbina svih ovih konkursnih 
modela. Krajem 2003. godine, na tavanu Narodnog muzeja 
pronađen je jedan od konkursnih radova, gipsana glava 
kolosalnih dimenzija, model Petra Pallavicinija. 

25 Model Ivankovića i Butozana takođe je dobio 
posebnu nagradu. 

26 Tek je nedavno prvi put pisano o ovom nečuvenom 
vandalizmu, kada je u okviru akcije prikupljanja metala, 
osim ovog spomenika, polomljen i pretopljen veliki broj 
metalnih krstova i ograda sa pančevačkih grobalja. Tada 
je oboreno i polomljeno i monumentalno Raspeće Krista na 
Rimokatoličkom groblju. Ovu akciju vodili su pripadnici 
SKOJ-a kako bi prodajom starog metala prikupili novac 
potreban za put na radnu akciju. Izbio je veliki skandal tako 
da je, tek na intervenciju iz Novog Sada, ovaj vandalizam 
zaustavljen, a vinovnici su kažnjeni zatvorom. 

27 Prema usmenom saopštenju Elze Heš, arhivskog savetnika 
u penziji, i danas se pojedini blokovi postamenta nalaze u 
dvorištu jedne kuče u ulici Oslobođenja. 

28 Od mlađih umetnika bili su zastupljeni: Miloš Vuškovič, 
Milan Butozan, Marko Murat, Marijan Trepše, Nadežda 
Petrovič, Stevan Calič i Marko Trumić. 

29 O djelovanju Likovne akademije u Zagrebu videti 
spomenicu Akademija likovnih umjetnosti, Zagreb 2003. 

30 O povijesti Umetničke škole u Beogradu videti 
monografski katalog Stanislava Zivkoviča, Umetničl<a škola u 
Beogradu 1919-1939, Katalog galerije br. 58, SANU, Beograd 
1987. 

31 Detalje o studijama Radočaja u Zagrebu možemo 
rekonstruisati iz Matičnog lista sa Akademije koji se čuva u 
njenom arhivu 

32 Detaljnije o radu grupe Đura Jakšič videti: Goran 
Trailovič, Grupa vojvođanskih umetnika Đura Jakšić i časopis 
Umetnost, Književna topografija Pančeva, Pančevo 2001, str. 
517-519. 

33 Kratko obaveštenje tiskano je u jedinom objavljenom broju 
časopisa Umetnost, listopada 1934. godine. 

34 Videti dokument u prilogu. 

Benčo Obreškov: "Balčik" 




Petar Tiješić: Alifakovac Petar Tiješić: Baščaršija 




Radovan Potočnjak: "Manastir Vojlovica" 




Radda Blanka: Polo 



Radda Blanka: Portre Eszter Parčetić 




TRAGANJE ZA SLIKOM 
MILANA BUTOZANA 




Kada se pogleda historiografija međuratne 
umjetnosti u Srbiji postavlja se pitanje 
nevjerovatnog zaborava kojim je obavijeno ime 
Milana Butozana (1905 -1943), jednog od najznačajnijih 
umjetnika koji su stvarali tijekom treće i četvrte 
decenije. Iako je Butozan rođen u Vojvodini, svojim 
djelom do kraja života ostat će vezan za Zagreb 
gdje je i umro 1943. Doduše, spominje se u rijetkim 
pregledima umjetnosti, ali definitivna valorizacija 
velikog opusa ni do danas nije učinjena. Brojne enigme 
okružuju sam Butozanov životni put, a sam opus je do 
nedavna bio gotovo nepoznat. Djela su raštrkana po 
brojnim muzejskim i privatnim zbirkama, a na žalost 
čak ni tamo često nisu znanstveno obrađena, niti je 
postojala sustavna evidencija poznatih djela. Njegovo 
najznačajnije mladalačko djelo - zidno slikarstvo u 
kapeli sv Đurđa u Pančevu i danas je sakriveno od 
pogleda velom klerikalnog primitivizma. Povremeno, 
poneko djelo pojavljivalo se na tržištu, ali jako je malo 
djela čija je pojava evidentirana od strane povijesničara 
umjetnosti, a još ih je manje otkupljivano za muzejske 
zbirke. Ipak o značaju djela Milana Butozana, makar 
za povijest umjetnosti u Hrvatskoj, govori i činjenica 
da je uvršćen u Hrvatski biografski leksikon te u 
Hrvatsko slikarstvo XX stoljeća. Za razliku od hrvatske 
historiografije, čini se da je u vojvođanskoj tragična 
smrt velikog slikara prije bila iskorišćena u političke 
svrhe kao smrt revolucionara i žrtve fašizma, dok je 
oficijelna povijest umjetnosti svoju pažnju posvijetila 
politički i nacionalno podobnijim ili pomodnijim 
umjetnicima. 

Umjetnik Milan Butozan rodio se u nekadašnjem 
radničkom naselju na rubu Pančeva, u današnjoj 
ulici Marka Kraljevića, ranijoj Hunjadijevoj br. 7, 
neposredno kraj Tamiškog rita, dana 27. studenog 
1905. g 1 . Rođenje je u matičnoj knjizi ubilježeno pod 
rednim brojem 542 za 1905. godinu, ali se kao prezime 
navodi BUTUZAN 2 . Uvidom u izvode iz matičnih 
knjiga umrlih u SO Pančevo, utvrđeno je da je majka 
Milana Butozana, Eva Muneraš, rođena u manastiru 
Sv. Đurđa u Rumuniji 3 . Ovaj podatak potvrđuje i sam 
Milan Butozan u odlomku iz Dnevnika 4 ', gde navodi 
da su se njegovi roditelji venčali sa svega osamnaest 
godina u jednom seoskom manastiru. U istom tekstu 
navodi se da je prvorođeni sin Lazara i Eve Butozan, 
sa svojih šesnaest godina otišao u svijet. Danas 
znamo i to da je Milan Butozan ožujka 1934. godine 
otputovao u Bukurešt i nekoliko meseci boravio kod 
svog najstarijeg brata, Akima Butozana 5 . Stoga je 
početkom Drugog svetskog rata, verovatno na osnovu 
svog rumunjskog porijekla, Milan Butozan dobio 
rumunjsko državljanstvo i kao rumunjski državljanin 
ostao u Zagrebu sve do smrti, 30. ožujka 1943. godine. 



Milan Butozan odrastao je u veoma teškim uvjetima, 
uz izuzetno siromašne roditelje. Otac, Lazar Butozan, 
bio je lučki radnik, a majka nadničarka. Najstariji sin, 
Akim, rođen je u Rumuniji ubrzo nakon vjenčanja 
svojih roditelja. Obitelj se više puta selila, pa je srednji 
brat Vaso rođen na svinjarskoj farmi kraj Pančeva 6 . 
Ubrzo nakon rođenja Milana Butozana, čitava obitelj 
preselila se u Bavarsku,u Dahau, gde su živeli oko 
tri godine i gde je, 1908. godine, rođena kćer Marija 7 . 
Prema kazivanju samog Milana Butozana, kao dete 
bio je veoma nesrećan, prije svega zbog urođene mane 

- razrokosti, ali i zbog loše opšte obiteljske situacije 

- siromaštva te očevog alkoholizma 8 . Pošto su roditelji 
po čitav dan bili zauzeti poslom da bi prehranili svoje 
troje djece, Butozan je veliki dio dana provodio na 
ulici, odakle bi ga otac tek ponekad potjerao kući. 
Svijet njegovog detinjstva bio je obližnji Tamiški 
rit, gde je provodio svaki slobodan trenutak, gde je 
kasnije, tijekom studija, izveo i neke svoje mladalačke 




Zagreb, Gornj grad 



radove. Na osnovu nekoliko sačuvanih dokumenata 
iz perioda školovanja 9 vidi se da je Butozan bio veoma 
loš učenik i da je učio tek toliko da pređe u sljedeći 
razred. Sticajem ovakvih okolnosti on je, zapravo, 
odrastao na ulici, u nekoliko navrata je prekidao 
školovanje, a prema izjavama suvremenika: »...družeći 
se sa šegrtima svake jele, on je zavolio sad ovaj sad onaj 
zanat, Nepoučen ni od koga prijepušten svojim djetinjim 
hirovima i kratkotrajnim željicama prijelazio je iz zanata 

u zanat da nije ništa do kraja doučio. Tako mu se slučilo 
te je bio kovački šegrt, stolarski, zatim zidarski pa je čak 
želeo postati i kelner, ali je taj pokušaj trajao samo jedan 
dan pošto gaje ober ćušnuo i izučavanje zanata je time bilo 
završeno« 10 . 

Za vrijeme školovanja u Gimnaziji, koje je 
povremeno prekidao zbog svojih hirova, isticao se je 
svojim umjetničkim talentom, te je ostalo zabilježeno 
da je u samoj školi imao svoj mali atelier gde je naveliko 
slikao. Već tada je pokazivao i sklonost ka avanturi. 
Jedno vrijeme je, čak, živeo na šlepu, a sa četrnaest 
godina »našavši se na nekom kolodvorskom peronu sjedne 
na osovinu vlaka i krene neznanim putem. Putujući tako 
tom nezakonitom klasom, dospio je čak do Hamburga, ali 
grada nije ni vidio: uloviše ga i vratiše ga kući 11 «. 

Vjerojatno na nagovor profesora Gimnazije 
koji su uočili njegov talenat, 1925. godine napušta 
redovno školovanje i konkuriše za upis na Umjetničku 
akademiju u Zagrebu. Pri upisu, mnogo mu je 
pomogao nešto stariji kolega Franjo Radočaj, koji mu 
je na prijemnom ispitu nacrtao portret, pošto Butozan 
ipak nije imao dovoljno znanja kako bi to sam uradio 12 . 
Dana 16. oktobra 1925, Butozan je ispunio matični list 
na Akademiji i time je postao student. Na zagrebačku 
Akademiju Butozan se upisao pun velikih očekivanja, 
ali i pun nepovjerenja prema sredim u koju je došao da 
uči svoj novi zanat. Na samom početku mučio se je s 
crtanjem, ali je ubrzo došao do izražaja njegov izuzetan 
umjetnički talenat. Zbog svog specifičnog karaktera, 




Zagrebačka Prehrana, 1925. 



kolega, tako i profesora. Bio je neobično talentiran za 
sve oblike likovnog stvaranja, ali je privlačio pažnju 
prije svega svojom impozantnom fizičkom pojavom i 
načinom na koji je saobraćao s ljudima. Do izražaja je 
došao i njegov prkosan i netrpeljiv stav prema svemu i 
prema svima, bez obzira da li su u pitanju bili profesori 
ili kolege. Bio je hirovit i često se s nipodaštavanjem 
odnosio prema najelementarnijim običajima 



građanskog društva. Očigledno je da je takvim svojim 
stavom, zapravo, pokušao da stvori neku vrstu štita 
kojim bi zaklonio svoje siromašno porijeklo, izuzetno 
težak život u Zagrebu i svoje neslaganje sa stanjem u 
društvu, kao i na samoj Akademiji. Za vrijeme studija 
Butozan je bio izuzetno nesrećan, prije svega zbog 
svog lošeg imovinskog stanja, mada ga je podjednako 
mučio i urođeni hendikep. Već u najranijim zapisima 
u Dnevniku on pokazuje svoju ozlojeđenost stanjem u 
društvu i u više navrata kritički se osvrće na neke svoje 
kolege sa studija i na njihov odnos prema umjetnosti. 

Usled veoma teških materijalnih prilika, Butozan 
je uvijek bio neugledno odeven a bio je i prinuđen 
da se hrani u zagrebačkoj Prehrani u Tuškancu, u 
kuhinji u kojoj su se hranili siromasi i beskućnici. 
Tamo je bio zapamćen po tome što je bio izuzetno 
zatvoren i nepristupačan, a s druge strane i po tome 
što je imao izuzetno dugačku kosu. Taj svoj robustni 
izgled zadržao je sve do kraja studija na zagrebačkoj 
Akademiji. Ostaje zabilježeno da je često navodio 
kako je »čorba u Prehrani gora od banatskih pomija 13 «. 
Rano je shvatio da samo svojim jasnim stavovima i 
radom može skrenuti pažnju javnosti na svoj talenat. 
Otvoreno je govorio o svom porijeklu i s velikom 
nadom gledao u budućnost. 

Butozan je, i pored takvih okolnosti, tijekom 
studija postigao izuzetan uspjeh, te mu je u više 
navrata omogućen vanredni napredak i pohađanje 
specijalnih kurseva 14 . Poslednja tri semestra studirao 
je pod nešto olakšanim okolnostima, pošto je već 
u to vrijeme, točnije od 1927. godine, započeo svoj 
prvi veliki slikarski posao - suradnju sa svojim 
profesorom Jozom Kljakovićem na izradi fresaka 
na severozapadnom dijelu unutrašnjosti crkve Sv. 
Marka u Zagrebu 15 . Realizacija ovih prvih kompozicija 
u ciklusu zidnih slika u crkvi Sv. Marka jasno je 
ukazala na veličinu Butozanovog talenta. Kljakovićev 
neoklasicistiki pristup ostat će vidan u budućem 
Butozanovom stvaralaštvu. Međutim, činjenica da je 
Butozan postao najistaknutiji učenik Joze Kljakovića 16 i 
stalni majstorov pomagač u realizaciji fresko-slika, kao 
i to da mu je u više navrata tijekom studija omogućeno 
vanredno napredovanje, sigurno je izazvalo ljubomoru 
kod kolega. 

U tom periodu započelo je formiranje pojedinih 
grupa među studentima na Akademiji, prije svega 
umetničke grupe Zemlja. Butozan je više puta bio 
provociran od pojedinih kolega kako zbog umjetničkih 
stavova koje je zastupao, tako i zbog slabog imovinskog 
stanja, ali ponekad, čak, i zbog njegove fizičke mane. 
Prema raspoloživoj dokumentaciji, ovo je kulminiralo 
kada ga je jedna grupa kolega s Akademije, uglavnom 
pripadnika grupe "Zemlja" i fizički napala pri čemu 
je Butozan u samoodbrani teško povredio Zeljka 
Hegedušića, tako da je ovaj zbog povreda stigao u 
bolnicu 17 . Iako je u ovom sukobu Butozan očigledno 
bio napadnuta strana, nije naišao na razumijevanje 
profesorskog kolegijuma Akademije, te je bio isključen 
i primoran da školovanje nastavi na Umjetničkoj školi 
u Beogradu. 

Pored slikarstva, još u vrijeme studija, Butozana 
je zainteresiralo i vajarstvo. Tako postoji podatak da 
je tijekom leta, u predahu studija, uklesao muški lik 
iz narodne poezije na kameni stub malog željezničkog 
mosta u ritu kraj Pančeva 18 . 




Milan Butozan, oko 1929. 




Sa grupom kolega i profesora, Umetnička škola u Beogradu, 1929. 



Još u doba studija, na Butozana su snažan utjecaj 
ostavili radovi Paula Cezannea i Paula Gauguina. 
Iako se ponekad ne može odrediti točan datum 
nastanka pojedinih slika, među sačuvanim radovima 
iz ovog perioda stilski se posebno ističe Portre Đorđa 
Dragojlova 19 , i još neki sačuvani radovi - slike rađene 
uljem na dasci: najranija pouzdano datirana slika iz 
decembra 1926. Purger 20 i Autoportre 21 , zatim Iluzije i 
Portre žene u zelenom, kao i izgubljeni radovi, danas 
jedino poznati sa fotografija. Poznati su, prije svega, 
slika Dečaci (pandan Iluzijama) 22 , pa i slika koja je 
nekoć bila u vlasništvu dr Botterija, koji je Butozanu 
operirao razrokost 23 . Gauginov utjecaj je očigledan na 
danas izgubljenim radovima "Havajka", "Ljubavnici" 
i "Sveta porodica" Ono što je posebno zanimljivo na 
nekim od ovih radova je prisustvo pravih delikatno 
naslikanih veduta kao ravnopravnih dijelova 
kompozicije. Na slici Portre Đorđa Dragojlova vidimo 
naslikani enigmatski pejzaž, u sutonu sa klisurom i 
mostom, na Iluzijama dvorac u pozadini, dok se kao 
pozadina Jednookog vidi povorka ljudi u urbanom 
krajoliku.Sve ovo nagovještava nova dostignuća 
Milana Butozana u izradi krajolika koje će prvi put 
javnosti prikazati 1932. godine na Prvoj izložbi u 
Salonu Ullrich. Presudnu ulogu u razvoju umjetničke 
karijere Milana Butozana odigralo je prijateljstvo 
sa dr Stevanom i Olgom Smederevac, čuvenim 
pančevačkim mecenama i kolekcionarima umjetničkih 
predmeta. Nije točno poznato kada je Butozan počeo 
da odlazi u Salon Olge Smederevac, ali je već 1928, na 
svojoj prvoj grupnoj izložbi u Gradskoj kući, velikoj 
Umjetničkoj izložbi grada Pančeva, Butozan izložio 
svoja dva rada, Glavu Mojsija 24: , karton za fresku i 
Madonu, izrađenu u fresko-tehnici, nažalost poznatu 
samo sa fotografije. U katalogu izložbe se navodi 
da je slika vlasništvo dr Smederevca. Po svojim 
osobinama ova Madona 25 predstavlja pravo remek- 

delo neorenesansnog slikarstva, ravno kreacijama 
Giottoa i drugih renesansnih umjetnika. Neverovatna 
je delikatnost s kojom je Butozan prikazao malog 
Hrista kako ručicama grli Madonu. Sta tek reći o 
njegovim napućenim usnicama kojima je ljubi. Svaki, 
pa i najmanji detalj, prikazan je izuzetno realistično: 
nabori tkanine Madonine haljine, renesansni veo 
na njenoj kosi. Ova slika je očigledno nastala pod 




Sa grupom prijatelja, izbor za Mis Jugoslavije 1929. 



dubokim dojmom koji je na Butozana ostavio neki 
originalni renesansni slikarski predložak. Imajući u 
vidu da je tijekom 1928. godine Butozan tri mjeseca 
bio na usavršavanju u Parizu, moguće je da je ovo delo 
tamo i nastalo i da je u zbirku Smederevac dospjelo 
kao znak zahvalnosti za pomoć koju je umjetnik dobio 
od svojih mecena. Naime, poznato je da je Butozan 
za put u Pariz dobio svotu od 10.000 dinara 26 , ali se 
dosad nigde nije mogao naći podatak o tome ko je 
bio dobrotvor. Iako se ni u Dnevniku ne navodi tko 
je dao sredstva za ovaj put, ipak se, indirektno, može 
pretpostaviti da su mecene, makar dijelom, mogli 
biti dr Stevan i Olga Smederevac, budući da su se u 
njihovoj obiteljskoj zbirci nalazili i Butozanovi radovi 
nastali pod direktnim utjecajem kubizma: Jednooki i 
Poluakt 27 . Ovaj Poluakt se točno može datirati sa 1927. 
godinom, pošto je istodobno nastao i rad Vladimira 



Becića, na kome je prikazan potpuno isti model, u istom 
položaju, te je očigledno da su učenik i profesor slikali 
skupa. Moguće je da je ovaj rad bio prvi među delima 
koja je obitelj Smederevac otkupila od Butozana. 

Na Drugoj jesenjoj izložbi Društva prijatelja 
umjetnosti Cvijeta Zuzorić održanoj 1929. godine u 
Beogradu 28 , Butozan je sudjelovao sa jednim radom. 
Iste godine ponovo je boravio dva mjeseca u Parizu. 
Nije poznato koliko je radova vratio iz Pariza nakon 
svoja dva boravka u tom gradu. Sigurno je, međutim, 
da je pariški utjecaj bio prisutan i na radovima 
izloženim 1932. godine, na prvoj samostalnoj izložbi 
u Salonu Ullrich u Zagrebu. U pariško razdoblje spada 
i Ženski akt, danas u vlasništvu Narodnog muzeja u 
Pančevu. Ovo djelo istodobno svjedoči i o tome da je 
u to vrijeme Butozan stvarao pod teškim materijalnim 
uvjetima jer je akt naslikan preko Muškog portreta 
poznatog sa fotografije. 

Realizaciju svog najznačajnijeg mladenačkog 
radova, ciklusa fresko-slika u unutrašnjosti kapele 
Svetog Đurđa na Pravoslavnom groblju u Pančevu, 
Milan Butozan započinje 1930. godine. Iako veoma 
mlad, sa 25 godina bio je već formirani umjetnik. 
Naime, već je stekao veliko iskustvo na izradi fresko- 
slika, jer je kao najistaknutiji đak Joze Kljakovića, u više 
navrata, pomagao svom profesoru pri izradi fresaka u 
unutrašnjosti crkve SvetogMarka u Zagrebu. Početkom 
1930. godine SPCO Pančevo donela je odluku da se 
oslika unutrašnjost crkve Uspenja Bogorodičinog, 
čime bi konačno bilo završeno unutrašnje uređenje 
ove reprezentativne crkve u centru grada. Naime, 
Uspenska crkva je i ranije bila živopisana, ali je živopis 
najverovatnije već bio ili veoma oštećen ili potpuno 
propao 29 . 

elemenata, s nekoliko osrednjih ikona. Kapela je imala 
ravnu tavanicu. 

Ovaj i ovakav prostor Butozan je trebalo da 
oslika tako da se fresko-kompozicije integriraju u 
ikonografski suvislu cjelinu, koja će pak na neki 
način dočarati nepostojeću unutrašnju arhitekturu. 
Freskama su bili ukrašeni svi zidovi kapele, dok je na 
iznad oltara na stropu bila naslikana predstava Svetog 
duha. Iako je Butozan dobro poznavao tehnologiju 
izrade fresaka i sva vremenska ograničenja vezana 
za pripremne radove - sušenje zidova i žbuke, bio je 
prinuđen da čitav postupak izrade ubrza zbog stalnih 
zahteva iz SPCO. Vodeći računa o zahtevnosti tehnike 
pompejanskog fresko-slikarstva, Butozan je čak i 
pijesak potreban za rad nabavljao u Zagrebu 31 . Što 
se tijeka samih radova tiče, poznato je da je Butozan 
najprije dao obiti čitavu unutrašnjost crkve, koju je 
potom prekrio slojem betona debljine 3cm. Kada je 
beton bio suh, preko njega je postavio armaturnu žicu 
zaštićenu minijumom. 




Podstaknut predstojećim radovima u Uspenskoj 
crkvi, Butozan se obratio SPCO s predlogom da 
oslika unutrašnjost kapele Svetog Đorđa, koja je 
do tada bila bez ikakvih unutrašnjih ukrasa 30 . Za 
oslikavanje Uspenske crkve angažovani su Branko 
Popović, profesor univerziteta iz Beograda i Zivorad 
Nastasijević, akademski slikar takođe iz Beograda, 
član grupe Zograf. Butozanova ponuda za oslikavanje 
unutrašnjosti kapele Svetog Đorđa bila je prihvaćena, 
pošto je Butozan tijekom studija izvesno vrijeme bio 
stipendista SPCO. Jedini uvjet, postavljen od strane 
SPCO, bio je obavezno umjetnikovo konsultovanje sa 
sveštenicima u vezi religioznosti slika. 

Butozan je to ispoštovao i tijekom izrade slika 
stalno se konsultovao sa sveštenicima, Vladimirom 
Dakićem i Jovanom Maksinom. Zbog neprestanog 
inzistiranja iz SPCO da se f resko-živopis izradi što brže, 
Butozan je započeo radove već 1. juna 1930. Slike su već 
krajem studenog iste godine bile gotove. Unutrašnjost 
kapele arhitektonski je rešena vrlo jednostavno - 
iznad priprate nalazi se pjevalište nošeno stupovima, 
a oltarska pregrada je vrlo jednostavna, bez ikakvih 
umjetničkih vrednosti i gotovo bez dekorativnih 



Moja crkva sa golim zidovima (1930) 

Kartoni za freske u kapeli Sv. Đorđa u Pančevu na zidu ateljea Milana Butozana, 1930. 



Potom je nabacivao specijalno pripremljene 
žbuke, i to samo onoliko koliko je bilo moguće oslikati 
u jednom danu. Iako je uobičajena giornatta, površina 
koja je oslikavana u toku jednog dana bila najviše 
do lm 2 , Butozan je bio prinuđen da, zbog stalnog 
požurivanja, na dan postavlja malter i oslikava čak do 
4m 2 zidova. Jedino na taj način bilo je moguće kapelu 
oslikati u tako kratkom roku. Čitav ovaj posao Butozan 
je radio potpuno sam, tek uz povremenu pomoć 
prijatelja, često noću. Kao avans za radove od SPCO 
je dobio svega 6.000 dinara, što je bilo nedovoljno za 
ukupan posao, tako da je kasnije sve radove, materijal i 
suradnike bio prinuđen da plaća iz sopstvenog džepa. 
Iako je tijekom radova stalno konsultovao pojedine 
sveštenike u vezi ikonografskih detalja, iznenada je, 
vjerojatno nakon sukoba između sveštenika u samoj 
SPCO, došlo i do direktne opstrukcije pri izvođenju 
završnih radova na živopisu. Naime, najverovatnije 
zbog jakog utjecaja dijela sveštenstva koje nije imalo 
razumevanja za nove umjetničke tokove, SPCO je 
odbila da plati najveći dio honorara Butozanu, kao i 



da refundira dotadašnje isplate za radove i materijal. 
Veoma utjecajni prota Svetozar Zorić izdejstvovao je 
da freske ne budu primljene od strane naručioca a 
istovremeno je uslijedio očigledno naručeni napad u 
tisku, u kome se Butozan napada da je freske uradio 
u kubističko-modernističkom stilu što je bilo apsolutno 
netačno 32 . Butozan je bio prinuđen da u dva maha 
odgovara i brani svoj umjetnički rad. Obrazloženje 
Irineja, episkopa Bačkog da freske mogu ostati na 
zidovima ne kao ikone nego kao prosti ornamenti 33 jasno 
govori da nije postojalo razumijevanje za Butozanovo 
slikarstvo koje je bilo revolucionarna novina u odnosu 
na uobičajeni pristup u realizaciji unutrašnje dekoracije 
pravoslavnih crkava. 

Rapeće Hrista, prema danas izgubljenoj fotografiji, presnimak iz Pančevca, 1959. 



Iako su freske naišle na odobravanje kako 
umjetničkih krugova, tako i šire javnosti, crkva je 
ostala pri svom ranijem stavu. Pozvani da daju svoje 
mišljenje o izvedenim freskama, Milo Miluno vić i Toma 
Rosandić konstatovali su da je »crkva u Pančevu jedna 
od najzanimljivijih naših crkava« 34 . Ove i ovakve freske 
bile su vidljive sve do polovice 1941. godine, kada ih je 
samovoljno, sivom bojom, prebojio sveštenik Svetozar 
Zorić. U posleratnom periodu freske su i dalje bile 
djelomično vidljive ispod nanosa boje, da bi kasnije 
bile u nekoliko navrata premazivane 35 . 

Danas o ovim freskama možemo govoriti samo 
prema sačuvanoj dokumentaciji: fotografijama 
pripremnih kartona i skica, prema jednom sačuvanom 
kartonu, nekoliko skicai jednoj objavljenoj fotografiji. Po 
svom karakteru ove freske predstavljale su revoluciju 
u unutrašnjoj dekoraciji pravoslavnih hramova. 
Ikonografski, ispoštovan je uobičajeni ikonografski 
raspored dekoracije pravoslavnih hramova, dok su 
same kompozicije bile zamišljene po ikonografiji 
zapadne crkve. Freske su bile izuzetan primjer 
neoklasicističkog stvaralaštva, s očiglednim utjecajem, 



kako neoklasicističkog slikarstva Joze Kljakovića, tako 
i u još većoj meri, celokupnog umjetničkog stvaranja 
Ivana Meštrovića. Sam Butozan jasno navodi razlog 
ovakvom pristupu u realizaciji zidnog slikarstva u 
kapeli: »...kada se danas slika u crkvi, onda to mora biti 
ili u duhu vremena, to jest suvremeno, ili, pak tek verna 
kopija starih slika. Ja sam se držao duha vremena, jer su 
to činili isto svi slikari od vrednosti, pogledajte samo 
nameštaje manastirske, pa ćete videti najsuvremeniji stilski 
primitivizam, kako u koncepciji, tako u tehnici, a to isto 
možete videti i kod slikarstva prošlog veka gde su tehniku 
i stvaranje religioznog skoro fotografski verno slikali, na 
primer Predić« 36 . 

Ovime se potpuno objašnjava način komponiranja 
scena predstavljenih na freskama. Svi prikazani 
likovi bili su izduženi, slikani veoma vjerno - 
gotovo trodimenzionalno, sa svojstvima običnih 
ljudi, bez nepotrebnog patosa i dvodimenzionalne 
bezličnosti, karakterističnih za ikonografiju fresko- 
slika u pravoslavnim hramovima. Na freskama su bili 
prikazani ljudi koji žive, stradaju i umiru pred očima 
posmatrača. 



38 



Stvarni likovi - sugrađani su Butozanu koristili 
kao modeli, dok je svoj autoportret naslikao na 
kompoziciji Oplakivanje. 

Ikonografski raspored kompozicija delimično je 
bio uvjetovan samom arhitekturom kapele. Tako su 
na stupovima predvorja i u prostoru pjevališta bili 
naslikani anđeli - njih ukupno šesnaest, dok su scene 
iz Kristovog života bile raspoređene u dvije zone duž 
bočnih zidova. U gornjoj zoni, na lijevom bočnom zidu, 
gledajući prema oltaru, bile su prikazane predstave 
Isceljenje slijepog, Krist u Getsemanskom vrtu i Raspeće, 
dok su na suprotnom zidu bile predstave Krštenje 
na Jordanu, Sveti Đurđe ubija aždaju i Skidanje sa križa. 
Prema raspoloživim podatcima, raspored kompozicija 
u donjoj zoni može se samo djelomično rekonstruirati. 
Poznato je da su pored oltara bile izrađene predstave 
dva para apostola: s lijeve strane oltara sv. Gavrilo i 
Mihajlo, a sa desne sv. Petar i Pavao. U produžetku 
su se nalazile kompozicije Pokolj nevine dječice, Tri 
Samarićanke i Bekstvo u Egipat. Iznad prozora bile su 
predstave evangelista, dok su u oltarskom prostoru 
naslikane predstave Boga kao starca sa dugom 
belom bradom, na desnoj, i Krista, na lijevoj strani. 
Sve kompozicije izrađene su jakim crtežom, dok su 
podatci o koloritu veoma oskudni. Jedino je poznato 
da je kompozicija Oplakivanje bila izrađena u hladnom 
koloritu sa preovlađujućim tonovima zelene i plave 
boje. Vrlo je moguće da je kroz čitav realizirani ciklus 
fresaka bio učinjen pokušaj kolorističke progresije, 
pri čemu su ranije scene u ciklusu bile realizovane 
u toplijem koloritu, a scene na kraju ciklusa u 
hladnijem. 

Zahvaljujući sačuvanim fotografijama kartona 
fresaka 37 danas imamo predstavu o izgledu najvećeg 
broja kompozicija. Najimpresivnije kompozicije 
zasigurno su bile Krštenje na Jordanu i Isceljenje slijepog. 
Izuzetno je svečana kompozicija Krštenje na Jordanu: 
Ivan Krstitelj i Krist stoje u koritu rijeke, pri čemu 
Ivan Krstitelj poliva Krista vodom. Duž korita reke 
prikazane su grupice posmatrača. Na ovoj slici jasno 
se vidi Butozanov neoklasicistički pristup rešavanju 
problema kompozicije i perspektive. Pravi kontrapunkt 
ovoj sceni predstavlja izuzetno dramatično Isceljenje 
slijepoga sa okupljenim ljudima koji živo gestikuliraju, 
uzbuđeni čudom kojem su bili svedoci. Na svim 
kompozicijama likovi su imali nimbove, čime je još 
više bio naglašen monumentalan i religiozni karakter 
zidnih slika. 

Ove i ovakve fresko-slike još tijekom realizacije 
privlačile su veliku pažnju Pančevaca. Kad su bile 
gotove, spor oko fresaka privukao je još veću pažnju 
javnosti. Butozan je u više navrata morao da se brani 
od nedobronamjernih kritika upućenih od laika 38 . 



Međutim stručna javnost, prije svega kolege i kritičari, 
s odobravanjem su dočekali završetak ciklusa fresaka. 
Butozanove kolege Milo Milunović i Tomo Rosandić 
javno su pohvalili freske, dok su se pohvalnim 
prikazima oglasili arheolog Đorđe Mano-Zisi 39 i 
student Umetničke škole u Beogradu Stojan Trumić 40 . 
Nedvosmisleno je ukazano da freske Milana Butozana 
predstavljaju potpunu novost u unutrašnjoj dekoraciji 
pravoslavnih hramova i potpuni prekid sa dotada 
uobičajenim načinom izrade fresaka, pa su istaknute 
likovne vrijednosti pojedinih kompozicija, kao i njihova 
duboka religiozna simbolika. Nasuprot ovim stručnim 
mišljenjima, anonimni kritičar lokalnog tjednika, 
očigledni laik, grubo je napao freske i njihovog autora, 
najverovatnije pod utjecajem fundamentalističkog 
dijela pravoslavnog sveštenstva u Pančevu 41 . Iako 
živopis nikada nije zvanično primljen od strane 
SPCO, u kapeli su se narednih desetak godina i dalje 
neometano održavali sprovodi, sve do polovice 1941, 
kada će biti vandalski preličen. 




Milan Butozan i Rudolf Ivanković konkursni model 
za spomenik Kralju Petru I u Pančevu 




Milan Butozan i Rudolf Ivanković bozzetto glave Kralja Petra I 



Nekako istodobno, Butozan je zajedno sa Milom 
Milunovićem učestvovao na natječaju za izradu f resko- 
dekoracije u zgradi beogradskog Parlamenta, čija se 
izgradnja i unutrašnje uređenje upravo privodilo 
kraju. Dosad, nažalost, nije pronađena nikakva 
dokumentacija o Butozanovim i Milunovićevim 
natječajnim radovima. Pančevačka kulturna javnost 
svoju pažnju ubrzo je usmerila i ka drugom velikom 
umjetničkom događaju: natječaju za podizanje 
spomenika kralju Petru I Oslobodiocu. 

U velikom broju gradova u kraljevini, 
desetogodišnjica smrti kralja Petra I bila je povod 
za podizanje monumentalnog spomenika. Tako je u 
Pančevu formiran Odbor za podizanje spomenika 
kralju Petru, koji je 1930. godine raspisao natječaj za 
spomenik, koji bi se našao na glavnom gradskom trgu 
u Pančevu. Na natječaj se javilo više od 50 umjetnika 42 , 
ali nažalost, nemamo potpune popise svih sudionika. 
Poznato je da je i pored dodeljene prve nagrade Tomi 
Rosandiću, realiziran drugonagrađeni rad Petra 



Pallavicinija 43 . Na natječaju je učestvovao i autorski 
tim pod šifrom Trinajst Emilija Trinajst, koji su zapravo 
činili Milan Butozan i Rudolf Ivanković. Njihov 
konkursni rad je prigodom žiriranja vrednovan na 
šesto mesto. Zahvaljujući samom Butozanu danas 
znamo kako su, osim njihovog, izgledali i mnogi drugi 
natječajni radovi a sačuvano je i dosta dokumenata o 
samoj tehničkoj organizaciji natječaja Naime Butozan je 
krišom uspeo da snimi dvoranu s izloženim radovima, 
a dosta podataka sadrži i njegova korespodencija s 
Ivankovićem 44 . 

Spomenik je zamišljen kao statua na visokom 
stubu, sa tri velika stepenika u podnožju. Statua kralja 
Petra, gologlavog i ogrnutog plaštom, trebalo je da 
bude urađena kao stojeći kip kolosalnih dimenzija. 
Na bočnim stranama stuba predviđeni su reljefi 
Ujedinjenje i Patnje kralja Petra na Albanskim gorama, 
dok bi na prednjoj strani bio postavljen natpis. Prema 
sačuvanom troškovniku, postavljanje spomenika po 
ovom projektu trebalo je da košta 1.000.000 dinara. 
Tijekom konkursa Butozan se nalazio u Pančevu, ali 
u stalnoj komunikaciji sa Ivankovićem, koji je rad 
poslao iz Zagreba. Model spomenika kralju Petru 
stigao je u Pančevo oštećen te je Butozan morao da 
uradi neophodne popravke. Uspeo je, čak, i da uđe 
u dvoranu s radovima i razmesti eksponate drugih 
umjetnika tako, da njegov i Ivankovićev rad bude 
upadljiviji 45 . Izložba prispelih radova konačno je 
otvorena jula 1931. godine. Natječajni žiri činili su 
profesor Univerziteta u Beogradu Branko Popović, 
književnik Miloš Crnjanski, arhitekte Dragiša Brašovan 
iz Beograda i Radivoje Predić iz Pančeva, pukovnik 
Kostić i dr Stevan Smederevac iz Pančeva. Do sada nije 
razjašnjeno zbog čega je izrada spomenika povjerena 
drugonagrađenom Petru Pallaviciniju. Spomenik je 
svečano osvećen 1. prosinca 1932. godine a osvećenju 
je prisustvovalo preko 10.000 ljudi. Nažalost, danas 
nije sačuvan ni spomenik 46 niti konkursni radovi, 
mada su poznati po fotografijama koje je krišom 
snimio Butozan, potplativši poslužitelje zadužene za 
aranžiranje izložbe 47 . 

Iz sačuvane korespondencije sa Rudolfom 
Ivankovićem jasno je da su obojica, već u to vrijeme, 
bili u velikom sukobu sa članovima grupe Zemlja, 
prije svega sa Augustom Augustinčićem, Franom 
Kršinićem i Krstom Hegedušićem. Ovaj sukob je 
nastao još tijekom studija a kulminirao je početkom 
tridesetih godina. Sačuvano je pismo Milana Butozana 
umjetniku Augustu Augustinčiću u kome se Butozan 
interesovao za mogućnost pristupanja grupi Zemlja^. 
Nakon što su ga odbili Butozan je, najverovatnije, na 
svaki način pokušao da dezavuiše grupu, što se može 
videti i iz pisama Ivankoviću. Sto se samog konkursnog 



40 



rada tiče, on je danas poznat po fotografijama 
bozzetta m koji je uradio sam Butozan. Ovim bozzettom 
Butozan je nagovjestio snažne skulpture koje je 
naredne godine izložio na svojoj prvoj izložbi u Salonu 
Ullrich u Zagrebu, gde su njegova radova izazvala 
veoma kontradiktorne reakcije. Kasnije te godine, 
zajedno sa slikarem Stanojem Jovanovićem, Butozan 
je učestvovao na konkursu za izradu zidnih slika u 
Pravoslavnoj crkvi u Zagrebu. O ovom konkursu 
sačuvano je malo podataka. Iz sačuvanih Butozanovih 




U vreme prve samostalne izložbe u Salonu Ullrich, 1932. godine 

pisama Jovanoviću jedino se zna da je trebalo izraditi 
osam kompozicija 50 . 

Na prvoj kolektivnoj izložbi Milana Butozana 
u Salonu Ullrich, koja je bila otvorena od 23. travnja 
do 1. maja 1932. godine, bilo je izloženo ukupno 68 
radova izvedenih u raznim tehnikama: 40 slika u ulju, 
24 bakroreza, dvije skulpture i dva kartona. Izložba je 
privukla veliku pažnju zagrebačke kulturne javnosti. 
S jedne strane, umetnici okupljeni oko Ive Franića, 
prije svega Rudolf Ivanković i Jerko Fabković, ali i 
drugi, pohvalili su Butozanove izložene radove, a s 
druge strane, pristalice grupe Zemlja oštro su napali 
Butozanovu izložbu, prije svega, Grga Gamulin i Krsta 
Hegedušić, najveći kritičari Butozanovog stvaralaštva. 
Pozadinu čitavog sukoba treba tražiti u činjenici da su 



se pripadnici grupe Zemlja, uglavnom dobrostojeći 
zagrebački dandyi, bavili socijalnim slikarstvom 
koje je tada bilo u modi, a istovremeno su Butozana 
napadali jer se bavi L'art pour l'art-om. Danas samo 
djelomično imamo uvid u umjetničke radove koji su 
tada bili izloženi, ali znamo da je grupa od pet slika 
u ulju bila izložena kao posebna celina pod nazivom 
Intelektualizacija. Nažalost, do danas nije pronađena ni 
jedna od ovih slika niti bilo kakva njihova fotografija. 

Baš oko ovih radova mišljenja kritike bila su 
najviše suprotstavljena. Na jednoj strani Rudolf 




Pored autoportreta, Salon Ullrich 1939. godine 

Ivanković i Ivo Franić naveliko hvale Butozanovu 
Intelektualizaciju navodeći da »u čitavom tom radu ide 
Butozan samo za tim da nađe svoj vlastiti izraz na osnovi 
koju je on zamislio: na bazi intelektualizacije umjetnosti 51 « 
i »Intelektualizirati jednu sliku može jedino onaj slikar koji 
je rođeni umjetnik, jer pri tome radu (intelektualizacija 
umjetnosti) on polazi sa najvišeg stanja do kojeg je stigao 
svijesnom upotrebom svih dosadašnjih rezultata na 
području nauke o kompoziciji 52 «. Druga strana posebno 
je bila iziritirana ovim objašnjenjem intelektualizacije 
umjetnosti, što je rezultiralo kritikama od strane 
Butozanovih oponenata koji su napadajući Butozana, 

zapravo, pokušali da ospore svaku umetničku 
vrednost radova Rudolfa Ivankovića. Napad koji je 
tada započet išao je toliko daleko da je u narednim 
godinama u nekoliko navrata učinjen pokušaj da 
se kompromituje Ivo Franić, dugogodišnji direktor 
Etnografskog muzeja u Zagrebu, samo zato što je kao 
likovni kritičar pozitivno pisao o stvaralaštvu Milana 
Butozana i Rudolfa Ivankovića, a čijim djelima su 
pripadnici grupe Zemlja uporno osporavali bilo kakav 
umjetnički kvalitet 53 . 

Na ovoj izložbi Butozan se zagrebačkoj javnosti 
prvi put predstavio i kao skulptor preko radova 
Autoportret i Pjevačica. Nažalost, oba rada su danas 
poznata samo sa fotografija 54 . Prema nejasnoj 
fotografiji rada Autoportret može se jedino reći da se 
radi o skulpturi lica, modelovanom pod direktnim 
utjecajem Ivana Meštrovića. 

Jedino na toj izložbi Butozan je izložio čak pet 
krajolika, od kojih su danas sačuvana samo tri, dok 
su druga dva poznata sa fotografija. U djelima 
Zimski pejsaž Punčeva 55 , Pogled na Pančevo 56 , Kod 3. 
kilometra 57 , Predgrađe Punčeva 58 , Butozan je naslikao 
fascinantne detalje iz svog rodnog grada. Osim slike 
Pogled nu Pančevo sve ostale su nastale tijekom zime 
a fascinantan je način na koji je Butozan, u pomalo 
neobičnoj perspektivi, prikazao karakteristične scene 
iz grada svog djetinjstva. U Zimskom pejsužu Punčevu 
prikazao je dio pančevačkog naselja Gornji grad 
s karakterističnom arhitekturom paorskih kuća, 
saonicama, drvoredom u daljim i minuciozno slikanim 
stvarnim detaljima, poput poštanskog sandučeta ili 
uličnih šančeva. Ovaj stilizovani način slikanja drveća 
ostaće prisutan sve do kraja Butozanovog stvaralaštva. 
Danas izgubljena slika Pogled nu Pančevo predstavlja, 
zapravo, imaginarni mozaik komponiran od isečaka 
stvarnih prostora Pančeva. Ovaj krajolik neobičan je 
po tome što je grad prikazan iz vazdušne perspektive. 
Nedavno pronađena slika Kod 3. kilometru 59 prikazuje 
izuvijanu seosku cestu pod snijegom, izlaz iz grada s 
njegove periferije, kao i pravu slikarsku minijaturu: 
mostić preko smrznutog kanala. Svi ovi pejzaži rađeni 
su izuzetno pastuozno, širokim potezom i uz veoma 
čestu upotrebu špahtle. Kada se ovi radovi uporede 
sa djelima Butozanovog prijatelja Stanoja Jovanovića, 
jasno se vidi utjecaj njihovih zajedničkih uzora, Jurja 
Plančića i Vladimira Becića. Važno je napomenuti da 
je već u vrijeme nastanka ovih pejzaža (1931) blizak 
Butozanov poštovalac, prijatelj i učenik bio Stojan 
Trumić. Stoga ne čudi da je baš Butozan bitno utjecao 
na formiranje Trumića kao slikara. Ovaj utjecaj doći 
će mnogo više do izražaja u drugoj polovini tridesetih 
godina. Druga grupa radova, Riburice 60 , Sujum 61 i 
Ženski ukt predstavlja potpunu suprotnost pejzažima. 



Sve slike su tipično plančićevske a istodobno veoma 
bliske sa radovima Stanoja Jovanovića. Ženski ukt, 
minijaturno djelo u privatnom vlasništvu u Zagrebu, 
pravi je slikarski biser. Iako je naslikan vrlo pastuozno, 
neverovatna je delikatnost kojom je Butozan prikazao 
anatomiju same žene, a samom kompozicijom Butozan 
je pokazao mogućnosti velikog umjetnika da izradi 
remek- djelo na izuzetno malom formatu daske. 

Slika Sujum, očigledno velikog formata, prepuna 
je sitnih, veoma delikatno naslikanih figura ljudi i dece 
na izletu u prirodi i podseća na radove bugarskog 
slikara Benča Obreškova koga je Butozan upoznao 
u Parizu. Slika Riburice može se smatrati nekom 
vrstom segmenta slike Sujum jer se na osnovu veličine 
prikazanih figura može dobiti spoznaja o veličini 
slike Sujum. Sama slika Riburice očigledno je nastala 
u trenucima velike oskudice i u velikoj žurbi, jer je 
naslikana preko ranijeg Autoportretu koji je ipak poznat 
sa jedne starije fotografije. Istovremeno ona nastavlja 
kontinuitet Butozanovih enigmatskih kompozicija. 
Naime, malo je poznato da je Butozan nešto ranije 
izlagao svoje radove zajedno sa Milenom Pavlović- 
Barilli, što objašnjava očigledan utjecaj Mileninog 
stvaralaštva, koji se povremeno prepoznaje u tematici 
pojedinih Butozanovih radova. U višenavrata, Butozan 
će se kasnije vraćati enigmatskim kompozicijama. 

Na ovoj izložbi predstavljene su javnosti i 
pojedine slike iz nešto ranijeg perioda. Među izloženim 
mrtvim prirodama ističe se Mrtvu prirodu nastala 
tijekom umjetnikovog boravka u Parizu 62 . Ovo delo 
karakteristično je po tome što zapravo predstavlja 
sliku u slici. Naime, stol sa mrtvom prirodom 
postavljen je u eksterijeru a iza njega se nalazi 
nekoliko velikih slikarskih platna na blindramovima, 
tako da je sve ovo na neki način »uramljeno« seoskim 
pejzažem. Na centralnom dijelu slike očigledan je 
utjecaj postkubizma, dok se na isečcima koji čine 
»ram« nastavlja uobičajeni Butozanov manir izrade 
krajolika. 

Već spomenuti Autoportret 63 nastao je pod 
očiglednim utjecajem Paula Cezannea, dok Ženski 
ukt 6i , nastao takođe u pariškom periodu, predstavlja 
novi momenat u Butozanovom stvaralaštvu, pod 
očiglednim utjecajem Matissea. Na izložbi su se našli 
i portreti Butozanovih najbližih prijatelja i kolega: 
slikara Mila Milunovića, slikara i grafičara Franje 
Radočaja, medaljera i grafičara Antuna Simeka. Danas 
se, nažalost, ne zna gde se ti radovi nalaze, pa čak ni 
fotografije radova dosad nisu pronađene. 

Sa dva rada, Butozan je učestvovao i na Petoj 
jesenjoj izložbi Udruženja prijatelja umjetnosti 
Cvijetu Zuzorič u Beogradu 65 . Početkom 1933. godine 
Butozanova samostalna izložba preneta je u Beograd, 



42 




Plakat za izložbu u Pančevu 1933. godine 



gde je bila postavljena u Radničkom domu i potom 
u Pančevo, gde je bila postavljena u Gradskoj kući. 
Izložba je bila dobro primljena od strane beogradske, 
ali i pančevačke javnosti 66 i veliki broj slika je prodat 
ljubiteljima umjetnosti u oba grada. Svojim slikarstvom 
Butozan je privukao pažnju pojedinih Pančevaca pa su 
kasnije, u više navrata, kod njega nastavili da naručuju 
slike 67 . 

Krajem 1933. godine Butozan se oženio sa Kinom 
Kokoškov iz Pančeva, a zbog slikarevog nemirnog 
i avanturističkog duha, ali i zbog nesređenog 
materijalnog stanja, mladi par se ubrzo rastavio 68 . 
Ubrzo nakon venčanja, Butozan odlazi u Bukurešt 
kod najstarijeg brata Akima, gde je ostao nekoliko 
meseci i najverovatnije tamo radio 69 . Po povratku, 
Butozan je započeo pripreme za svoju drugu izložbu 
u Salonu Ullrich u Zagrebu. Na izložbi, održanoj od 10. 
do 20. februara 1934, Butozan je zagrebačkoj publici 
ponovo prijedstavio svoje radove u više tehnika: bilo 
je izloženo četiri skulpture, trinaest slika u ulju, jedna 
tempera, četiri freske, jedna monotipija i dvadeset 
bakroreza. 

Prema autorovom svojeručnom popisu izloženih 
radova 70 uočava se da su i na ovoj izložbi ponovo 
bili predstavljeni neki radovi izlagani 1932. i 1933. 
godine a ova praksa ponoviće se i na narednim 



Butozanovim izložbama. Na ovoj izložbi Butozan 
je navodno prekinuo sa intelektualizacijom mada 
je nastavio da radi praktično bez ikakve stilske 
promjene 71 . Vjerojatno je intelektualizacija, zapravo, 
bio samo jedan od Butozanovih propagandnih trikova 
kako bi privukao pažnju javnosti 72 . Najimprijesivniji 
izložak bila je velika kompozicija Moje venčanje koja je, 
očigledno, nastala krajem 1933. godine. Nažalost, ni o 
jednoj izloženoj freski nemamo nikakve podatke, dok 
se samo o jednoj skulpturi može govoriti na osnovu 
bozzetta 73 sa fotografije. Zahvaljujući sačuvanom popisu 
eksponata po prvi put imamo podatke i o izloženim 
bakrorezima. Prema sačuvanim fotografijama i 
pronađenim bakrorezima, očigledno je da su pojedini 
izloženi radovi nastali još u vrijeme Butozanovog 
boravka u Parizu, dok je druga serija, koja predstavlja 
scene iz seoskog života, kao i iz Butozanove mladosti, 
nastajala kroz dulji niz godina. Od tih bakroreza 
danas poznajemo sledeće: Moja žena i ja 7i , Opijum 75 , 




Venčanje sa Kinom Kokoškov, 1933. godine 

Korzo 76 , Strelac 77 , Kerubim 78 , Staklena vaza 79 , Autoportret 90 
i Pastir 81 . I ova izložba izazvala je suprotne reakcije 
kritičara, mada uopšte nije jasno koje su bile njihove 
suštinske primedbe 82 . 

Krajem godine Butozan učestvuje na Sedmoj 
jesenjoj izložbi Udruženja prijatelja umjetnosti Cvijeta 
Zuzorić u Beogradu izloživši pet bakroreza. Nešto 
prije toga i u Pančevu, u Francuskom klubu, priređena 
je izložba njegovih bakroreza 83 . Vrlo je verovatno da 
je najveći broj tada izloženih radova već ranije bio 
izlagan. Poznato je i to da je Butozan najčešće otiskivao 
po dvadeset otisaka svojih bakroreza. Ovo se potvrđuje 
time što je čuvena mapa L'art pour l'art zapravo bila 
sačinjena od neprodatih otisaka s ranijih izložbi. Neki 
bakrorezi s ove izložbe datirani su pouzdano sa 1934. 
godinom, pošto je Butozan na kartonu na poleđini 
ostavljao beleške. 

Na izložbi u Pančevu najverovatnije su, ponovo, 
bili izlagani bakrorezi iz nekoliko izdvojenih grupa: 
scene iz seoskog života, sakralni motivi i tzv. pariški 
ciklus. Nažalost, od bakroreza iz 1934. godine, sačuvani 
su samo oni koji prikazuju scene sa socijalnom 
tematikom, seoski život i autobiografske momente iz 
umjetnikovog života - Luda Erža 8i , Crepajska sejačica 85 , 
Banatski seljak 86 , Sirotinjski ručak 87 , Moja majka 88 , 
Seljanka 89 . O izloženim bakrorezima sa sakralnom 
tematikom, Isus Pantokrator i Raspeće, nažalost, osim 
naziva nemamo nikakvih drugih podataka. Ista je 
situacija i sa bakrorezima iz Pariza, znamo ih samo 
po imenu: Reverans, Lezbijke i Devojka se ljulja 90 . Pošto 
je izložba bila dobro primljena i veliki broj izloženih 
radova bio otkupljen u samom Pančevu, moguće je da 
će neki od njih, zasad poznatih samo po imenu, jednog 
dana izroniti iz zaborava. 

U leto 1934. godine Butozan je započeo sa 
izdavanjem časopisa Umetnost, čiji je prvi i jedini 
broj izašao u listopadu 1934. godine. Nešto ranije, 
u Pančevu je osnovano udruženje Đura Jakšić, pa je 
ovaj časopis zamišljen kao glasilo udruženja. Ubrzo 
po izlasku iz štampe policija je zabranila časopis, a 
osim štampane naklade prvog broja, u štampariji 
su zaplenjeni i rukopisi drugog broja. U isto 
vrijeme Butozan je otvorio svoju slikarsku školu, u 
fotografskom ateljeu secesijske zgrade u ulici Vojvode 
Putnika 6, u Pančevu. 

U Pančevo se u to vrijeme iz Skopja doselio 
pukovnik Zvonimir Stimaković sa suprugom i 
kćerkom. Stanovali su točno nasuprot Butozanovog 
ateljea, pa je ubrzo usledilo poznanstvo, a potom i 
velike narudžbe portreta. Butozan i Stimaković su, čak, 
zajedno izlagali na Sedmoj jesenjoj izložbi Udruženja 
prijatelja umjetnosti Cvijeta Zuzorić. Porodica 
Stimaković se nešto kasnije preselila u Zagreb no ubrzo 



je i Butozan došao za njima. Prijateljstvo je nastavljeno 
a istovremeno je i Butozanov ugled u Zagrebu toliko 
porastao da su usledile velike narudžbe portreta 
i mrtvih priroda za brojne zagrebačke uglednike: 
redatelja Milana Katića 91 , povjesničara umjetnosti 
Miroslava Montanija 92 , pijanistu Božidara Kunca 93 , 
opernu pjevačicu Zinku Kunc-Milanov 94 , glumca 
Predraga Milanova 95 , pijanisticu Zorku Loos 96 , kao i za 
mnoge druge. Svojevrsno priznanje Milanu Butozanu 
sigurno je predstavljala značajna narudžbina za izradu 
portreta Berte Draganić, supruge likovnog kritičara 
Josipa Draganića, koja će se kasnije preudati za slikara 
Otona Postružnika, istaknutog pripadnika grupe 
Zemlja, tako da će na kraju jedan značajan Butozanov 
rad krasiti dom jednog istaknutog Zemljaša. [96a]. Ovo 
ima veliku simboliku jer je rad grupe Zemlja policijski 
već bio zabranjen 1935. godine, dok je L'art pour l'art i 
dalje nastavio da živi. Sledeće, 1935. godine, Butozan 
je dobio novu, veliku javnu narudžbu za pančevačku 
opštinu - izradu portreta kralja Petra II Karađorđevića. 
Ovaj posao je obavljen veoma kvalitetno, ali slika nije 




U ateljeu, 1934. godine 

Portretura Zorke Loos, 1935. godina 



naišla na potpuno odobravanje javnosti, tako da je 
Butozanu na kraju dodeljena samo simbolična svota 
kao nadoknada za troškove nabavke materijala. O 
tome da je ova slika izazvala podeljene reakcije govori 
i to da je Butozan zatražio mišljenje o slici od Uroša 
Predića, a on je ukazao na neke detalje slike koji su 
odudarali od dotad uobičajenog načina portretisanja 97 . 
Naime, Butozan je učinio otklon od akademskog 
realizma smeštajući ovaj portret u alegorijski ambijent 
imaginarnog dvorca, sa vedutom Pančeva u pozadini, 
pri čemu je čitava slika komponirana primjenom 
izdignute perspektive. Tako je, zapravo, kralj 
prikazan sa određenim deformacijama. Na ovaj način, 
Butozan je nastavio jednu, za njega karakterističnu 
vrstu igre, zapravo neku vrstu podsmeha na račun 
umjetničke tradicije, koju je započeo još 1932. godine 



izlaganjem radova pod nazivom Intelektualizacija na 
Prvoj samostalnoj izložbi u Zagrebu. Ovo je ubrzo bilo 
potvrđeno još jednim radom, slikom Tri ulična svirača 
koja predstavlja svojevrstan podsmjeh socijalnom 
slikarstvu i grupi Zemlja, koja se uveliko raspadala 
u to vrijeme 98 . Naime, iako bi bilo uobičajeno da 
dominantna tematika slike bude jad i bijeda ubogih 
dečaka koji sviraju na ulici, dominantan motiv same 
slike zapravo je psetance u dnu slike, koje mokri u 
šešir za dobrotvorne priloge. Na ovaj način Butozan 
je ponovo izrazio svoj protest prema, uglavnom, 
dobro situiranim pripadnicima grupe Zemlja, koji 
su se socijalnim slikarstvom bavili, zapravo, iz 
pomodarstva. Ova slika bila je izložena 1936. godine na 
Trećoj samostalnoj izložbi u Salonu Ullrich u Zagrebu, 
gde je izazvala s jedne strane oduševljenje, a s druge 

revolt kritike koja je navela da je to nešto najgore što je 
Butozan ikada uradio". 

Na toj izložbi mogli su se vidjeti i portreti 
pojedinih tadašnjih zagrebačkih uglednika, što sve 
svjedoči o tome da je Butozan uživao veliki ugled i 
bio veoma tražen kao portretista u to vrijeme. Među 
portretisanim ličnostima bile su ugledne ličnosti 
zagrebačkog kulturnog života, poput Zinke Kunc- 
Milanov, Predraga Milanova, Božidara Kunca i Zorke 
Loos, a pojedinci su naručivali čak i po dva ili tri 
portreta u različitim tehnikama 100 . Iako su ovi portreti 
veoma kvalitetni umjetnički radovi, dio kritike ih nije 
prihvatio, zapravo, bez dovoljno opravdanih razloga. 
Na toj izložbi prvi put je javnosti izloženo i nekoliko 
novih slika sa enigmatskom tematikom. Među njima se 
zasigurno ističe rad Maske, kao i možda najznačajnija 
slika na ovoj izložbi Nature morte sa gipsanom glavom, 
očigledno slikana u ateljeu jer gipsana glava na slici 
predstavlja Butozanovu skulpturu Matije Gupca. 
Posmatrajući ove slike vidimo da je Butozan nastavio 
da stvara pod direktnim utjecajem Milene Pavlović- 
Barilli. 

Novi motiv prikazuju i dvije slike iz serije Vaza sa 
krizantemama, kao i poslednji dokumentirani krajolik 
Balkoni - zagrebački Gornji grad. Na ovoj slici Butozan 
se novim likovnim jezikom vraća svom slikarskom 
motivu od prije nekoliko godina. Potez je ponovo vrlo 
širok, boja nabačena špahtlom, ali je sada prikazan 
realni dio Zagreba - Demetrova ulica. Svojim zagasitim 
tmurnim koloritom slika verno prikazuje jedan jesenji 
dan. Ova slika, međutim, ima daleko veći značaj, 
veoma bitan za sagledavanje Butozanovog pedagoškog 
rada - ona nagoveštava predstojeću uspješnu karijeru 
Butozanovog najboljeg učenika i poštovaoca Stojana 
Trumića, čiji će krajolici u neku ruku predstavljati 
svojevrsnu nadgradnju Butozanovog slikarstva. 

Na izložbi je predstavljen i jedan broj grafika, 
među kojima ponovo nalazimo i one koje su ranije 
već bile izlagane. Danas se ne može u potpunosti 
rekonstruirati kompletan sadržaj ove izložbe, ali se 
svakako vidi da je Butozan nastavio svoj potpuno 
nezavisan slikarski put. 

Sledeće, 1937. godine, Butozan je ponovo neko 
vrijeme boravio u Pančevu. Iz sačuvanog pisma 
gradonačelnika Pančeva Vase Isailovića ministru 
prosvjete, vidimo da je Butozan, iako je još 1933. 
godine uputio molbu ministru, i dalje bez stalnog 
posla i da gradonačelnik urgira kod ministra za 
njegovo zaposlenje 101 . Međutim, poznati su i razlozi 
zbog kojih Butozan nikako nije mogao biti zaposlen. 
Još za vrijeme studija bio je levičarski orijentiran, 
a postoje i podatci da mu je policija u više navrata 
pretresala stan 102 . Ako se još uzme u obzir da je drugi 



broj časopisa Umjetnost bio policijski zabranjen, jasno 
je da za takvog, lijevo orijentiranog intelektualca, nije 
bilo mesta u državnoj službi. 

O teškoj materijalnoj situaciji s kojom se 
Butozan stalno suočavao svedoči čitav niz direktnih 
i indirektnih dokaza. U sačuvanoj dokumentaciji u 
Arhivu za likovne umjetnosti HAZU u Zagrebu i 
danas se čuva nekoliko pisama stanodavaca koji ili 
daju otkaz ili traže naplatu dugova. S druge strane, 
kada se pregledaju sačuvani radovi jasno je da je 
Butozan često bio primoran da koristi najjeftinije 
platno i stare ramove 103 . Čak je u više navrata, kako bi 
realizovao novu narudžbu, bio primoran da ponovo 
slika preko već manje ili više završene slike 104 . U 
Dnevniku na više mjesta sam sebi često govori kako 
mora zavesti najstrožu štednju kako bi mogao da 
nabavi najosnovnije stvari za atelje i stanovanje. 
Ipak, sigurno su povremene velike narudžbe, plaćene 
unaprijed, omogućavale nabavku prvoklasnog platna 
i opremu slike bogatije ukrašenim ramovima. Krajem 
tridesetih godina, među naručiocima u Pančevu, 
isticali su se odvjetnici dr Stevan Purković, dr Bogoljub 
Stojković i Miša Atanacković, kao i Lilly Parčetić, kći 
uglednog trgovca, a u Zagrebu glumica Vera Velček- 
Simić, Milica Bosenbacher, Miroslav Montani, Rafo 
Ramljak Brizar i mnogi drugi danas poznati samo 
po inicijalima. Milan Butozan je u Pančevu poslednji 
put izlagao 1939. godine u Francuskom klubu. Ovom 
retrospektivnom izložbom verovatno je hteo da 
napravi neku vrstu generalne probe za svoju narednu 
izložbu u Zagrebu. Nažalost, o ovoj pančevačkoj 
izložbi gotovo nikakva dokumentacija do danas nije 
pronađena 105 . Iste godine, po privatnoj narudžbi 
anonimnog donatora, izradio je fresko-lunetu za jednu 
dosad, nažalost, neidentifikovanu crkvicu u Sloveniji. 
Na luneti je bio predstavljen Sveti Đurđe kako ubija 
aždaju 106 . Vjerovatno iz istog perioda potiče i oltarska 
pala u crkvi u Salniku kraj Zeline. 

Četvrta izložba, 1940. godine, bila je u Zagrebu 
dugo pripremana i najavljivana. Prema sačuvanom 
sinopsisu, zapravo planu rada, vidi se da je Butozan 
ovom izložbom pokušao da napravi otklon od svog 
dotadašnjeg stvaralaštva. Ova izložba bila je, u stvari, 
nastavak Butozanove igre i njegov podsmjeh na svačiji 
račun. Bila je najavljena dva mjeseca prije otvaranja 
mapom gr afika L' artpourl'art, koja je bila postavljena u 
izlog knjižare Breyer. To je bio još jedan veoma efektan 
Butozanov propagandni trik, pošto su »Novu mapu«, 
zapravo najvećim dijelom činile neprodate grafike sa 
ranijih izložbi. Manifest, napisan na stranicama starog 
pergamenta, pročitan je na otvaranju same izložbe. 
Ovaj Manifest predstavlja svojevrsno umjetnikovo 
odricanje od svog dotadašnjeg slikarstva, što je bio još 

jedan propagandni trik, jer će Butozan i dalje nastaviti 
da stvara u istom stilu. Na četvrtoj izložbi bilo je 
izloženo pet radova iz ciklusa Evo čovjeka, zatim dvije 
skulpture, jedna izlivena u bronzi, a druga modelovana 
u sadri, jedan mozaik, kao i nekoliko mrtvih priroda i 
drugih kompozicija izvedenih u ulju na platnu. Prema 
sačuvanim Butozanovim svojeručnim skicama danas 
znamo da je izložba bila postavljena u dvije prostorije. 
Takođe su sačuvane i skice tri danas nepoznate nature 
morte, kao i skica okruglog mozaika, za koji znamo da 
je bio izveden u tehnici kamene intarzije. Nažalost, nije 
sačuvan kompletan popis izloženih radova. Prema 
sačuvanim podatcima, vidi se da su neki bakrorezi 
prvi put izlagani. Među njima isticali su se, danas 
izgubljeni, Oplakivanje na periferiji i Skidanje sa kotača, 
zatim slika Mrtva priroda sa plavom vazom rađena u 
tipičnom Cezanneovom maniru, kao i monumentalni 
Interieur ateliera, danas u vlasništvu Galerije Matice 
srpske u Novom Sadu. Ovaj rad izuzetno je značajan 
prije svega jer svedoči o sređenoj ličnoj situaciji Milana 
Butozana. Prikazan je enterijer reprezentativnog 
stambenog ateliera u Masarikovoj ulici u Zagrebu, a u 
njemu je prikazana Pavica Blažić, dok su na zidovima 
prikazane neke od Butozanovih slika koje su danas 
poznate. Na izložbi su među portretima bili zapaženi 
portreti Dore i Rafa Ramljaka Brizar 107 . Više znamo i 
o, nažalost, izgubljenoj Mrtvoj pripodi sa plavom vazom. 
Prema svedočenju Pavice Blažić, Butozan je ovu sliku 
početkom 1941. godine poslao u Beograd, odakle je 
skupa s drugim umjetničkim radovima trebalo da 
bude prebačena u Budimpeštu na Veliku izložbu 
Jugoslavenske umjetnosti 108 . Usled izbijanja rata slika 
je do 1946. ostala u Beogradu. Ovom mrtvom prirodom 
Butozan se vratio svojim ranijim radovima, pošto je 
ona veoma bliska Mrtvoj prirodi iz 1932. godine 109 . 
Kritika je i prigodom ove izložbe bila podijeljena, pošto 
i pored Manifesta nije bila jasna distinkcija između 
dotadašnjeg i novog Butozanovog rada 110 . 

Iako danas nije moguće precizno rekonstruirati 
poslednje dvije godine Butozanovog života, pouzdano 
se može reći da je u to vrijeme donekle sredio i svoju 
materijalnu situaciju. Naime, poslednjih godina života 
njegov atelier bio je smešten u reprezentativnom 
prostoru, u palači banke u Masarikovoj ulici br. 3. 
Očigledno je i da je za vrijeme rata intenzivno stvarao. 
O tome svedoči par sačuvanih portreta izrađenih u 
krejonu, zatim Portret Nevenke Hohnjec 111 (još jedno 
vrijedno djelo izrađeno u ulju na platnu, zapravo slika 
u slici, jer se pored naslikane djevojčice nalazi i portre 
njezine majke), zatim monumentalni Muškarac u 
interijeru 112 , kao i poslednja, nedovršena Mrtva priroda, 
koja je predstavljala kulminaciju u Butozanovoj 
posvećenosti enigmatici 113 . 



Tijekom rata Butozan je dva puta hapšen i 
oba puta je bio oslobođen na urgenciju Zvonimira 
Stimakovića 114 . Danas je nemoguće provjeriti da li je 
uopšte, i u kojoj je mjeri, bio suradnik ilegalnog pokreta 
u Zagrebu. Poznato je da je neposredno prije početka 
rata primio rumunjsko državljanstvo, vjerovatno 
predosjećajući moguće probleme za vrijeme rata. Zna 
se da su mu prijatelji u više navrata savjetovali da 
napusti Zagreb, ali je on zbog svoje obitelji odlučio da 
ostane. U to vrijeme imao je i učenika, akademskog 
slikara Vladimira Pintarića, koji mu je bio i najbliži 
suradnik. 

Još prije rata živio je u zajednici sa Pavicom 
Blažić, o čijoj velikoj ljubavi svjedoči mnogo sačuvanih 




Oko 1940. godine 



pisama 115 . U to vrijeme zasigurno je bila velika 
hrabrost napustiti muža, uglednog zubara, i s malim 
sinom započeti život uz jednog slikara. O velikoj 
Butozanovoj ljubavi prema Pavici Blažić i njenom sinu 
svedoči i Portret Dinka Blažiča, na kome je prikazan 
osmogodišnji dječak 116 , a lik Pavice Blažić prikazan je i 
na slici Interieur ateliera. 

Početkom ožujka 1943. godine, predosjećajući 
probleme, Butozan je odlučio da svoj dnevnik preda 
na čuvanje Pintariću, što je konačno i uradio 20. ožujka 
1943. godine. Već 30. ožujka bio je uhapšen, zajedno 

sa Pavicom Blažić. Desetogodišnji Dinko Blažić 
otrčao je do Rumunskog konzulata kako bi urgirao 
za Butozanovo oslobađanje, međutim, u konzulatu 
su jednostavno odbili da ga prime 117 . Istovremeno 
je intervenirao i Zvonimir Stimaković, ali uzalud 118 . 
Butozan je već bio mrtav. Naime, na saslušanju je 
policija po svom dobrom običaju počela sa tučom, 
Butozan je skočio, dobio udarac tupim predmetom 




Oko 1940. godine 



u glavu i ostao na mestu mrtav 119 . Da se o ovome ne 
bi saznalo, Pavica Blažić je zadržana u zatvoru, ali je 
na intervenciju prijatelja ubrzo puštena i sklonjena u 
sanatorijum Zelengaj, gdje je dočekala kraj rata 120 . 

Ni danas se ne zna gdje je Butozan pokopan. Oko 
njegove smrti u posleratnom periodu bilo je mnogo 
mistifikacija i čule su se različite verzije, uglavnom 
netačne: da je bačen iz kamiona i ubijen 121 , da je bio 
ilegalac, izdan, mučen u logoru i ubijen 122 , ili da 
je poginuo u uličnoj tuči 123 , da je ubijen od strane 
komunista 124 . U svakom slučaju njegovom smrću 
umjetnička scena kako Pančeva, tako i Zagreba 
pretrpjela je veliki gubitak. Zahvaljujući njegovim 
prijateljima u Zagrebu i Pančevu uspomena na njega 
nastavila je da živi u oba grada. Vladimir Pintarić 



i Pavica Blažić predali su Dnevnik 1946. godine 
Gliptoteci JAZU, a Pavica Blažić je pismom apelirala 
na gradske vlasti Zagreba da iz Beograda potražuju 
Mrtvu prirodu sa plavom vazom, kao i ostale stvari koje 
su vlasti NDH zaplijenile prilikom hapšenja. Verni 
prijatelji: Miroslav Montani, Anton Bauer u Zagrebu, 
kao i Stojan Trumić, dr Bogoljub Stojković i Borislava 
Krstić-Blaga u Pančevu, započeli su prikupljanje 
svih raspoloživih podataka i dokumenata o Milanu 
Butozanu, kako bi ostali sačuvani za budućnost. 

Naposletku, može se reći da je Butozan bio 
i ostao jedinstvena pojava kako na pančevačkoj, 

Potkrovlje palate banke 


sa ateljeom, Masarikova 3, Zagreb 


tako i na zagrebačkoj 


umjetničkoj sceni. Bio je 



hvaljen i osporavan, slavljen i ponižavan, svrstavan 
u najrazličitije umjetničke pravce, ali je, zapravo, 
bio samo svoj. Nije prihvatao ni jednu umjetničku 
novotariju, nije pristajao da prati pomodne stilove, 
uspješno se okušao u više umjetničkih tehnika 




Milan Butozan: Interieur ateliera, 1940. godina 

Palača banke sa ateljeom, Masarikova 3, Zagreb 

svojim opusom ostao je dosledan isključivo umjetniku 
u sebi. I kao čovjek je bio veliki buntovnik, nikad nije 
hteo da ćuti i uvijek se borio protiv nepravdi, prije svega 
među kritičarima i samim kolegama. Danas, nakon 
vremenske distance od šezdeset godina, i dalje ostaje 
nerazrešena dilema da li je Butozan bio vojvođanski ili 
hrvatski umjetnik. Međutim, najvažnije je saznanje da 
je Butozan bio veliki umjetnik, ne samo zbog brojnih 
vrijednih radova koje je ostavio za sobom, već i zbog 
toga što je sjećanje na njega još uvek veoma živo gdje 
god da je stvarao: u Pančevu, Beogradu ili Zagrebu. 
Na kraju, ostaje još nešto u šta želimo da vjerujemo da 
će se ostvariti - da ćemo saznati gdje je Milan Butozan 
sahranjen i da će on, potom, ležati ispod svojih 
restauriranih fresaka u kapeli u Pančevu. 

Posvećeno uspomeni 

Annške i Zvonimira Stimakovića 



NAPOMENE: 

1 Originalni izvod iz matične knjige rođenih danas se nalazi 
u sklopu Dnevnika u Arhivu za likovne umjetnosti HAZU u 
Zagrebu. 

2 Ova varijanta prezimena pojaviće se još jednom, 1943. 
godine u Denuncijaciji Elze Kemenji, gde se navodi kao 
»Butozan, sada rumunjski državljanin Butuzan«. Videti 
dokument Denuncijacija Elze Kemenji. 

3 Prema izvodu iz matične knjige umrlih br.160 za 1953. 
godinu, izdatom u Pančevu. 

4 Videti tekst iz Dnevnika: Autobiografija. 

5 U matičnoj knjizi umrlih Opštine Pančevo, pod brojem 
361 za 1949. godinu upisana je smrt Akima Butozana u 
Bukureštu, uz napomenu da je »likvidiran od Nemaca«. 

6 Današnje poljoprivredno dobro Stari Tamiš. 

7 U tekstu iz Dnevnika: Autobiografija, Milan Butozan govori 
o selidbi u Bavarsku. Dahau, kao mjesto rođenja, navodi 
se u popisima svršenih učenika, objavljenim u Spomenici 
povodom stogodišnjice pančevačke Gimnazije, Pančevo 
1964. 

8 Prema podatcima iz Denuncijacije Elze Kemenji, u kojoj se 
prenosi izjava samog Butozana. 

9 Đačka knjižica i svjedočanstva danas se čuvaju u 
Dnevniku, u Arhivu za likovne umjetnosti HAZU u 
Zagrebu. 

10 U tekstu Otvaranje izložbe slikara Mila Butozana, Novosti, 
Zagreb 1934, god. XXX, br. 8, str. 11. donose se važni 
podatci o slikarevoj mladosti. Autor pod pseudonimom IC 
bio je, očigledno, blizak Butozanov prijatelj. 

11 O. c. 

12 Podatak preuzet iz teksta A.C.M., Slikar Milan Butozan 
otvara kolektivnu izložbu, Novosti, Zagreb 1940, god. XXXIV, 
br. 135, str. 15. 

13 Stojan Trumič iznosi ovaj podatak više puta u svojim 
tiskanim tekstovima. 

14 Odlukom profesorskog zbora Akademije od 24.2.1927, na 
osnovu uspeha mu je dozvoljeno da u IV semestru pohađa 
specijalnu slikarsku školu. Odlukom donetom na sednici 
profesorskog zbora Akademije od 10.10.1927. godine, 
dozvoljeno mu je da u V semestru naknadno upiše satove 
grafike. 

15 Kljakovič je ovaj ciklus realizirao u periodu od 1923. do 
1940. godine. 

16 O tome govori i sam Butozan u pismu Jozi Kljakoviču, 
nakon isključenja sa Akademije. Videti pismo u prilogu 
knjige. 

17 Na sjednici profesorskog zbora Akademije od 12.4.1929. 
jednoglasno je odlučeno »da se đak Milan Butozan isključi 
iz Zavoda, jer je prigodom prepirke sa svojim drugovima, đaku 
Zeljku Hegedušiću zadao tešku tjelesnu ozledu, usljed koje je 
ovaj morao biti prevezen u bolnicu, pa je uprava bolnice podnijela 
protiv Milana Butozana prijavu Državnom odvjetništvu. 
Rektorat izvjestioje o tome Minist. Prosvjete pod brojem 
149/1929 i Kr. redar, ravnateljstvo u Zagrebu pod br. 148/1929.« 
Preuzeto iz Matičnog lista Kr. Akademije za umjetnost i 
umjetni obrt u Zagrebu br. 134. 

18 O ovome govori Stojan Trumič u članku tiskanom 
povodom deset godina od smrti Milana Butozana. Tijekom 



2003. i 2004. godine uloženo je mnogo truda da bi se 
pronašao most na kome se ovaj reljef nekada nalazio. 
Otkriveno je da se most doista nalazi u ritu, točno naspram 
ulice Marka Kraljeviča, u kojoj je Butozan nekada stanovao. 
Most je tridesetih godina prepravljen i kamena konstrukcija 
je ojačana betonom a stupovi su srušeni. Poznato je, 
takođe, da je Butozan koristio komade kaldrme za svoje 
rane vajarske radove. Prema sječanju pok. dr Bogoljuba 
Stojkoviča, nekoliko ovih radova je, svojevremeno, iz 
obiteljske kuče Butozanovih iz vinograda na Strelištu u 
Pančevu preneto u staru zgradu Narodnog muzeja, ali 
danas se ni jedan od njih više ne nalazi u zbirkama. 

19 Danas u privatnom vlasništvu u Beogradu. 

20 Danas u privatnom vlasništvu u Pančevu. 

21 Danas u zbirci Narodnog muzeja u Pančevu. 

22 Svi ovi radovi poznati su sa fotografija sačuvanih u 
Dnevniku u Arhivu za likovne umjetnosti HAZU. Butozan 
ih čak i okvirno datira ne navodeči njihove nazive. Iako su 
ove slike izlagane na prvoj izložbi u Zagrebu 1932. godine, 
očigledno je da su nastale tijekom prethodnih nekoliko 
godina. Nazive nekih od ovih slika uvjetno je dao autor 
ovog teksta, pošto se prema tiskanim popisima radova ni 
jedno delo sa spiskova nije moglo identificirati kao rad 
poznat sa fotografije. 

23 Slika je poznata sa fotografije dr Botterija u ordinaciji sa 
slikom na zidu. Fotografija se nalazi u okviru Dnevnika, u 
Arhivu za likovne umjetnosti HAZU. 

24 Kat. br. 263. Danas u privatnom vlasništvu u Beogradu. 

25 Kat. br. 262. U zaostavštini Stojana i Jelene Trumič autor 
knjige je pronašao dvije fotografije ovog radova, za koje 
je Slađana Dinič-Đorđevič, slikar konzervator, na osnovu 
opreme slike, predpostavila da se moglo nalaziti u zbirci 
Aleksič- Smederevac, što je kasnije i potvrđeno uvidom u 
katalog izložbe iz 1928. godine. Tijekom 2002/04. godine 
učinjen je izuzetan napor kako bi se eventualno pronašla 
ova slika. Međutim svi napori su ostali uzaludni. U 
telefonskom razgovoru, gđa Fedora Imrey-Ricci, sestričina 
Olge Smederevac je iznela podatak da je ta Madona 
svojevremeno poklonjena gradu, stoga postoji slaba nada 
da će se jednog dana pronači. 

26 Podatak preuzet iz Denuncijacije Elze Kemenji. Elza 
Kemenji je očigledno bila kučni »prijatelj« Milana Butozana 
i Pavice Blažič u poslednjem periodu umjetnikovog života. 
Očigledno je da je Butozan u više mahova Kemenjijevoj 
govorio brojne detalje iz svog života, i to uz izvesna 
preuveličavanja, koje je ona posle citirala u Denuncijaciji. 
Videti Denuncijaciju Elze Kemenji u prilogu knjige. 

27 Danas u zbirci Narodnog muzeja u Pančevu. 

28 Izložena je bila slika u ulju Stidljive snaše, katalog izložbe 
br. 25. 

29 Starije zidno slikarstvo izveo je Franjo Kne odmah po 
završetku gradnje crkve, 1810. godine. Nažalost, do sada 
nikada nisu vršeni istraživački radovi radi utvrđivanja 
eventualne sačuvanosti ovog živopisa. Do sada nije 
znanstveno istražen konkurs za izvođenje fresko-živopisa 
u Uspenskoj crkvi u Pančevu. U Dnevniku Milana Butozana 
nalazi se dio korespodencije vezane za ovaj konkurs, na 
osnovu koje je delimično rekonstruisan tijek konkursa, u 
meri koja je bila potrebna za obradu života i radova Milana 

Butozana. 

30 Pismo je objavljeno u prilogu. 

31 Dio pisma, poslatog iz Zagreba, objavljen je u lokalnom 
tisku 1959. godine. Videti prilog. 

32 Anonim, Butozan Milan, freske u srpsko pravoslavnoj crkvi na 
groblju u Pančevu, 

Pančevac, Pančevo 1931, god. XIII, br. 20, str. 22. 

33 Pismo je objavljeno u prilogu. 

34 Ovaj podatak dao je dr Bogoljub Stojković. 

35 Iako su 1961. godine vršeni istražni radovi u Kapeli, do 
danas nije pronađena dokumentacija o radovima izvršenim 
pod rukovodstvom slikara konzervatora Jovana Sevdića, 
inače Butozanovog kolege sa studija. 

36 Odlomak teksta naveden je iz neobjavljenog rukopisa u 
Dnevniku. Čitav tekst objavljenje u dokumentarnom dijelu 
ove knjige. 

37 Fotografije tri kartona, kao i zida ateljea sa dvanaest 
kartona, nalaze se u Dnevniku u Arhivu za likovne 
umjetnosti HAZU. 

38 Ovde se prije svega misli na anonimnog kritičara, autora 
teksta objavljenog u listu Pančevac. 

39 Đorđe Mano-Zisi, Freske u Pančevu, Jugoslovenski 
dnevnik 3/1931, br. 80, str.5. 

40 Stojan Trumič, Freske Milana Butozana u crkvi na 
pravoslavnom groblju u Pančevu, Južnobanatska iskra, 
Beograd 1931, god. II, br. 20/21, str. 8. 

41 Anonim, Butozan Milan, Freske u srpsko pravoslavnoj crkvi 
na groblju u Pančevu, Pančevac, Pančevo 1931, god. XIII, br. 
20, str. 22. 

42 Podatak iznosi sam Butozan u pismu Rudolfu 
Ivankoviču. 

43 Prema navodima iz jednog od pisama Ivankoviču, 
proizilazi da je več ranije bila doneta odluka da se realizuje 
rad Petra Pallavicinija. 

44 Pismo je objavljeno u prilogu knjige. 

45 Pismo je objavljeno u prilogu knjige. 

46 Pismo je objavljeno u prilogu knjige. 

47 Krajem 2003. godine, prilikom radova, na tavanu zgrade 
Magistrata - Narodnog muzeja, pronađena je kolosalna 
sadrena glava jednog od radova, koju tek treba znastveno 
obraditi. 

48 Pismo je objavljeno u prilogu knjige. 

49 Bozzetto je italijanski naziv za pripremni model skulpture 
izrađen u glini. 

50 Na konkursu je Butozan učestvovao sa Stanojem 
Jovanovičem, međutim, vjerovatno zbog spora oko 
realizacije fresko-dekoracije u kapeli Svetog Đurđa u 
Pančevu, konkursni rad je bio odbijen. Nažalost, do sada 
nisu pronađene skice konkursnih radova. Butozanova 
pisma Stanoju Jovanoviču objavljena su u prilogu. Više o 
Stanoju Jovanoviču videti u Imeniku. 

51 Ulomak teksta Ive Franiča preuzet iz kataloga izložbe 
1932. godine. 

52 R. Ivankovič, Kroz izložbe »Intelektualizacija umjetnosti«, 
Slobodna Tribuna, br. 971, Zagreb, l.V 1932. 

53 G(rga) G(amulin), Osvrt na izložbu M. Butozana, Signali, 
Zagreb 1932, god. I, br. 2, str. 38; Krsto Hegedušič, 
Negativne pojave našeg likovnog ž/cota, Pečat, Zagreb 1939, 
br. 10-12, str. 404-417. 



54 Originalne fotografije bozzetta ove skulpture sačuvane 
su u Arhivu za likovne umjetnosti HAZU u Zagrebu. 
Sama skulptura Pjevačica, mada izlivena u bronzi, bila je 
izložena na retrospektivnoj izložbi u Pančevu 1959. godine, 
ali do danas nije pronađena. Na fotografijama je bozzetto 
modelovan u glini, a jedna od fotografija je tiskana u 
časopisu Umjetnost, 1/1934. kao nenumerisana tabla. 

55 Danas u zbirci Narodnog muzeja Pančeva. 

56 Rad je izgubljen, a poznat je sa fotografije iz Arhiva za 
likovne umjetnosti HAZU. 

57 Rad je nedavno pronađen. U privatnom je vlasništvu. 

58 Rad je izgubljen, a poznat je sa fotografije reproducirane 
u časopisu Umetnost, br. 1/1934. 

59 Ova slika, pronađena početkom 2004. godine, 
identificirana je na osnovu stilskih odlika. U privatnom 
je vlasništvu, a kod sadašnjeg vlasnika nalazi se od 1992. 
Interesantno je da je neko od ranijih vlasnika naknadno u 
bojeni sloj ugrebao brojke 1942, u očiglednom pokušaju da 
sliku prezentuje kao kasniju. 

60 Danas u zbirci Narodnog muzeja Pančeva. Prilikom 
konzervacije i restauracije slike listopada 2004, slikar 
konzervator Slađana Dinič-Đorđevič je ispod vidljivog 
bojenog sloja ustanovila postojanje starijeg Autoportreta. 

61 Rad je poznat samo sa fotografije reproducirane u 
Nedeljnoj Ilustraciji. 

62 Danas u zbirci Narodnog muzeja u Pančevu. Prilikom 
konzervacije i restauracije slike listopada 2004, slikar 
konzervator Slađana Dinič-Đorđevič je ispod vidljivog 
bojenog sloja ustanovila postojanje starijeg Muškog portreta, 
koji je poznat sa fotografije u Dnevniku. 

63 Poznat sa fotografije reproducirane u Nedeljnoj Ilustraciji 
1932. godine. 

64 Danas u zbirci Narodnog muzeja Pančeva. 

65 Bile su izložene slike izrađene u ulju, Majka i dete i 
Autoportret, Katalog V izložbe br. 8 i 9. 

66 J. N. (Rastko Petrovič), Prva kolektivna izložba slika Milana 
Butozana, Politika, Beograd 1933, god. XXX, br. 9120, str. 7. 

67 Ovdje prije svega treba istači advokata dr Stevana 
Purkoviča, koji je do 1938. godine kupio ili naručio ukupno 
četiri slike, kao i dr Borislava Patiča, sa dva rada. 

68 Brak je konačno razveden 1936. godine. Još 1933. Butozan 
se obratio Ministru prosvete s molbom za zaposlenje, a 
odgovor nikada nije dobio. O ovome 1937. godine govori 
gradonačelnik Pančeva Vasa Isailovič u svome pismu 
ministru prosvete, tražeči zaposlenje za Butozana. Pismo je 
objavljeno u prilogu knjige. 

69 Do sada nisu pronađeni nikakvi podatci o radu Milana 
Butozana u Bukureštu. Na molbu autora, iz Nacionalnog 
umjetničkog muzeja u Bukureštu odgovoreno je da ime 
Milana Butozana uopšte nije registrirano u arhivama tog 
Muzeja. 

70 Nalazi se u Arhivu za likovne umjetnosti HAZU u 
Zagrebu. 

71 V., Izložba slikara Butozana u Ullrichovom salonu, Novosti, 
Zagreb 1934, god. XXVIII, br. 47, str. 9. 

72 Danas u vlasništvu Galerije Matice srpske u Novom 
Sadu. 

73 Bozzetto " Ženske figu rine" vidi se na jednoj fotografiji 
Butozana pri radu u ateljeu. Originalna fotografija je u 

dokumentaciji Arhiva za likovne umjetnosti HAZU. 

74 Jedan otisak nalazi se u zbirci Narodnog muzeja u 
Pančevu, dok se drugi još 1985. nalazio u zbirci Jelene 
Trumić u Pančevu. 

75 Jedan otisak čuva se u Grafičkoj zbirci Nacionalne i 
sveučilišne knjižnice u Zagrebu. 

76 Prvi otisak pronađen je u obiteljskoj zaostavštini Pavice 
Blažič 2004. godine. Jedan otisak nalazi se i u Grafičkoj 
zbirci Nacionalne i sveučilišne knjižnice u Zagrebu. 

77 Jedini sačuvani otisak nalazi se u Grafičkoj zbirci 
Nacionalne i sveučilišne knjižnice u Zagrebu. 

78 Jedini sačuvani otisak nalazi se u Grafičkoj zbirci 
Nacionalne i sveučilišne knjižnice u Zagrebu. 

79 Poznat prema fotografiji u fototeci, Arhiv za likovne 
umjetnosti HAZU, Zagreb. 

80 Jedini sačuvani otisak nalazi se zalepljen u Dnevniku u 
Arhivu za likovne umjetnosti HAZU. 

81 Jedan otisak nalazi se u zbirci Narodnog muzeja u 
Pančevu, drugi je zalepljen na koricu jedne od svezaka 
Dnevnika, Arhiv za likovne umjetnosti HAZU. 

82 V., Izložba slikara Butozana u Ullrichovom salonu, Novosti, 
Zagreb 1934, god. XXVIII, br. 47, str. 9. 

83 Do danas nije bilo moguče pronači katalog ove izložbe 
održane u Pančevu. Međutim, o njoj postoji svjedočanstvo 
iz prve ruke, tekst Stojana Trumiča, Nastojanja i ostvarenja 
Milana Butozana u grafici, Umetnost, 1/1934. 

84 Jedini sačuvani otisak nalazi se u zbirci Narodnog muzeja 
u Pančevu. 

85 Jedini sačuvani otisak nalazi se u zbirci Narodnog muzeja 
u Pančevu. 

86 Jedini sačuvani otisak nalazi se u zbirci Narodnog muzeja 
u Pančevu. 

87 Jedan otisak nalazi se u zbirci Narodnog muzeja u 
Pančevu, drugi u Kabinetu grafike HAZU. 

88 Jedini sačuvani otisak nalazi se u obiteljskoj zaostavštini 
Pavice Blažič u Zagrebu. 

89 Jedini sačuvani otisak nalazi se zalepljen u Dnevniku u 
Arhivu za likovne umjetnosti HAZU. 

90 Tijekom oktobra 2004, u vrijeme kada je pripremana 
ova knjiga, ovaj bakrorez je pronađen. U privatnom je 
vlasništvu u Zagrebu. 

91 Videti odrednicu u Imeniku. 

92 Videti odrednicu u Imeniku. 

93 Videti odrednicu u Imeniku. 

94 Videti odrednicu u Imeniku. 

95 Videti odrednicu u Imeniku. 

96 Videti odrednicu u Imeniku. 

97 Pismo objavljeno u prilogu. 

98 Prijema neprovjerenim podatcima, ova slika zapravo 
predstavlja parafrazu istoimene kompozicije koja se čuva u 
jednom Stuttgartskom muzeju. 

99 Vladislav Kušan, Slikarske izložbe, Hrvatska prosvjeta, 
Zagreb 1936, br. 5, str. 219-223. 

100 p r i mer za to je bračni par Zinka Kunc-Milanov i Predrag 
Milanov. Zorka Loos je naručila čak tri svoja portreta, jedan 
u ulju, crtež u crvenoj kredi i bakrorez. 

101 Pismo je objavljeno u prilogu knjige. 

102 Nalog za pretres iz 1931. godine objavljenje u prilogu 
knjige. 

103 Stručno mišljenje Slađane Dinič-Đorđevič, slikara 
konzervatora, koja je vršila konzervaciju i restauraciju 
največeg broja radova za retrospektivnu izložbu 2004. 



104 Slučaj više radova u zbirci Narodnog muzeja Pančeva. 

105 Jedini poznati podatak, da je izložba bila propračena 
za to vrijeme reprezentativnim katalogom, saopštila je 
Borislava Krstič-Blaga, kustos u penziji Narodnog muzeja 
u Pančevu. Zahvaljujuči trudu gđe Spomenke Petrovič, 
arhivskog savetnika Istorijskog arhiva u Pančevu, 
pronađen je i pozdravni govor sa otvaranja izložbe, koji se 
nalazi u prilogu. 

106 Anonim, U Zagrebu je izrađena fresko-slika Sv. Jurja za 
pročelje jedne crkvice u Sloveniji, Slikar Milan Butozan govori o 
pompeanskom slikarstvu koje je naučio od majstora Kljakoviča, 
Novosti, Zagreb 1939, god. XXXIII, br. 166, str. 13. Nažalost, 
i pored konsultacija dokumentacije Zavoda za spomeniško 
varstvo Slovenije i Moderne galerije Ljubljana, do danas 
nije utvrđeno o kojoj se crkvi radilo. 

107 Danas u privatnom vlasništvu u Zagrebu. 

ios p oc Jatak iz dopisa Pavice Blažič GNO Zagreb, kojim traži 
povračaj slike iz Beograda i otkup. Slika je, nažalost, iako 
izlagana na retrospektivnoj izložbi u Pančevu 1959. godine, 
jedino poznata sa fotografija, pošto je u međuvremenu 
nestala iz Gradske viječnice u Zagrebu. 
109 Danas u zbirci Narodnog muzeja u Pančevu. 110 M(ilan) 
Selakovič, Nova orijentacija slikara Milana Butozana (Manifest, 
mapa »L'art pour l'art« i izložba, Pregled, Sarajevo 1940, god. 
XIV, knj. XVI, br. 198-199, str. 365-369; 
(Milan Katič), Manifest slikara Milana Butozana koji se javno 
odriče svog dosadašnjeg rada i daje »oduška svojoj nečistoj 
umjetničlioj savjesti«. Mapa grafika »L'art pour l'art« kao dokaz 
protiv larpurlartizma, Novosti, Zagreb 1940, god. XXXIV, br. 
74, str. 14; 

V(erena) M(anč), IV kolektivna izložba Milana Butozana u 
salonu Ullrich, Obzor, Zagreb 1940, god. LXXX, br. 122, str. 
2. 

111 Danas u privatnom vlasništvu u Ilirskoj Bistrici. 

112 Danas u zbirci Muzeja moderne i suvrijemene umjetnosti 
u Rijeci. 

113 Slika je, iako izlagana na retrospektivnoj izložbi u 
Pančevu 1959. godine, danas poznata samo sa fotografija. 
Prema izjavi nasljednika nekadašnje vlasnice slika je bila 
izrađena u skali tonova crvene boje. 

114 Podatak iz Denuncijacije Elze Kemenji, koji su potvrdili 
Mario Bosenbacher i Hella Stimakovič-Papst. 

115 Danas se čuvaju u zaostavštini Milana Butozana u 
Arhivu za likovne umjetnosti HAZU. 

116 Danas u privatnom vlasništvu u Zagrebu. 

117 Izjava dr Dinka Blažiča autoru. 

118 Izjava Maria Bosenbachera autoru. 

119 Službena beleška - izjava Pavice Blažič data Miroslavu 
Montaniju, danas u Arhivu za likovne umjetnosti HAZU u 
Zagrebu. Objavljena je u prilogu knjige. 

120 U ovom sanatorijumu, tijekom Drugog svetskog rata, 
boravili su mnogi istaknuti zagrebački intelektualci i na taj 
način su bili sklonjeni od pripadnika ustaških vlasti. 

121 Priča koja je kružila po Pančevu sedamdesetih godina 
XXveka. 

122 Z. Senoa, Butozan Milan, HBL, tom 1. 

123 Informacija koja je autoru saopštena u Zagrebu u leto 
2003. godine. 

124 Dr Boran Ivasovič je saopštio autoru ovu informaciju, 
prenoseči izjavu Butozanovog prijatelja i slikara Jerka 
Fabkoviča. 



Stanoje Jovanović: Gvozdansko 




Milan Butozan: Predgrađe Pančeva 



53 



Stanoje Jovanović: IT ranu jesen 




Vladimir Becić: Akt 



Milan Butozan: Poluakt 




Stanoje Jovanović: Na vrtuljku 




Milan Butozan: Akt 



Milan Butozan: Ribarice 



Jozo Kljaković: Tri Marije 




Milan Butozan: Oplakivanje 

Juraj Plančić: Ljuljačka 



Juraj Plančić: Scene champetre 




IMENIK 



Kako bi se jasnije razumeli pojedini događaji iz 
života Milana Butozana, izrađen je Imenik u kome 
se donose kratke biografije ličnosti najznačajnijih za 
njegov život i stvaralaštvo - profesora na Akademiji, 
kolega, naručioca i prijatelja. 

1. PROFESORI 



Ivan Meštrović 

(Vrpolje, 1883 - South Bend, USA, 1962) 




Još u detinjstvu, provedenom u Otavicama, započeo 



je sa rezbarenjem i modeliranjem. Pohađao je 
klesarski zanat u radionici Pavla Bilinića u Splitu 
i, istovremeno, kod Bilinićeve supruge Regine (rod. 
Vecchietti) pohađao satove crtanja. Nakon pripremne 
godine (1900) u klasi O. Koniga, upisuje Umetničku 
akademiju u Beču, koju završava 1904. u klasi E. 
Helmera. Još na drugoj godini studija izlaže na bečkoj 
Secesiji (1902), a bio je član više umetničkih društava u 
Beču. Nakon Beča, dve godine živeo je u Parizu (1907- 
1909), gde je bio blizak prijatelj Augista Rodina. Prvi 
svetski rat proveo je u emigraciji. Za vreme Drugog 
svetskog rata je neko vreme proveo u zatvoru NDH, 
a nakon izlaska prelazi u Italiju i konačno u SAD, gde 
je i umro. Izlagao je u Beču (1902-1910, 1935), Pragu 
(1903, 1908, 1933), Dresdenu (1907), Mtinchenu (1907, 
1909, 1913, 1935), Parizu (1908, 1909, 1919, 1933), 
Veneciji (1907, 1914), Rimu (1911), Londonu (1913, 
1915, 1917, 1930, 1931), Beogradu (1904, 1912), Sofiji 
(1906), Zagrebu (1905, 1911), Splitu (1908), Ljubljani 
(1909), Madridu (1929), Gracu (1936), kao i u USA 
(1926, 1927). U svojim radovima istakao se izradom 
kompozicija, statua i reljefa sa nacionalno-istorijskim 
temama (ciklus radova planiran za Vidovdanski 
hram, spomenik zahvalnosti Francuskoj, Pobednik u 
Beogradu, spomenik Svetozaru Miletiću u Novom 
Sadu, spomenik Mili Gojsalić kraj Omiša i mnogi 
drugi), projektima za monumentalne spomenike i 
javne zgrade (Mauzolej Račić u Cavtatu, Mauzolej 
Meštrović u Otavicama, zavetna crkva u Biskupiji 
kraj Knina, Njegošev mauzolej na Lovćenu, spomenik 
Neznanom junaku na Avali, Dom likovnih umjetnosti 
u Zagrebu, nerealizirana banovinska palača u Splitu), 
kao i projektima za privatne porodične vile (obiteljska 
kuća u Otavicama, sopstvena kuća na Mejama u Splitu, 
adaptacija renesansnog Kaštilca Capogrosso u Splitu i 
dr). Bavio se slikarstvom, grafikom i pedagogijom. Bio 



je profesor (1922-1944) i rektor Kraljevske Umjetničke 
akademije u Zagrebu (1923-1932 i 1940-1944). U USA 
je nastavio sa pedagoškim radom kao profesor na 
univerzitetu u Svracusi N.Y., a od 1955. do smrti, na 
univerzitetu Notre Dam u South Bendu, Indiana, gde 
je bio i direktor odjela za umetnost. Darovnicom je 
Hrvatskoj poklonio svoje porodične kuće u Otavicama, 
Splitu, Zagrebu, kao i veliki broj radova (danas sve u 
sastavu Fundacije Ivana Meštrovića). 



Jozo Kljaković 

(Solin 1889 - Zagreb, 1969) 




Studije je započeo 1908. u klasi Vlahe Bukovca u 
Pragu. Nastavio ih je na Istitutto delle belle Arti u 
Rimu i, napokon 1917. godine, u klasi F. Hodlera, 
u Zenevi. Fresko-slikarstvo usavršavao je 1920. 
godine kod M. Lenoira u Parizu. Na Kraljevskoj 
Umjetničkoj akademiji u Zagrebu od 1921 do 1940. 
godine predavao je zidno i dekorativno slikarstvo. 
Počev od 1943. godine živi i stvara u Rimu, a od 1947. 
do 1956. godine, u Buenos Airesu. U Rim se vraća 
1956. godine, a u Zagreb dolazi kratko vreme pre 
smrti, 1968. godine. Samostalne izložbe imao je 1920. 
godine u Zagrebu i 1948. u Buenos Airesu. Izlagao 
je sa društvom Medulić i društvom Zagrebačkih 
umjetnika, kao i grupom Hrvatski umjetnici. Proslavio 
se ciklusima zidnog slikarstva izvedenim u crkvi Sv. 
Marka u Zagrebu (1926-1940), crkvi u Vranjicu kraj 
Solina, spomen-crkvi u Biskupiji kraj Knina, Gradskoj 



Vijećnici u Zagrebu, crkvi u Dobroti kraj Kotora (slike 
u ulju), Zavodu Sv. Jerolima u Rimu. Na realizaciji 
ovih projekata okupljao je kao saradnike mlade 
umetnike: Milana Butozana, Edu Kovačevića, Jurja 
Plančića, Krstu Hegedušića, Vjekoslava Paraća, Otona 
Postružnika, Antuna Mezđića i možda najznačajnijeg 
od svih Nikolu Marakovića, čime se širio njegov 
klasicistički uticaj. Bavio se ilustracijom i objavljivao 
svoje karikature. Napisao je Memoare. Nakon njegove 
smrti u Zagrebu je osnovana Memorijalna zbirka Joze 
Kljakovića. 



Ferdo Kovačević 

(Zagreb, 1870 - Zagreb, 1927) 




U Zagrebu je završio Obrtnu školu, nakon čega u Beču 
upisuje i završava Umjetničko-obrtnu školu. Čitav 
život radio je u Zagrebu, najpre kao profesor Obrtne 
škole, a potom i kao profesor Kraljevske Umjetničke 
akademije. Učestvovao je u osnivanju Društva 
hrvatskih umjetnika, kao i prvog Hrvatskog Salona. Bio 
je najistaknutiji pejzažist u krugu umetnika koji se 
formirao oko Vlaha Bukovca. Veoma je bio vezan 
za Zagreb i okolinu, te su oni ostali ovekovečeni na 
njegovim brojnim radovima. Posebno je volio slikati 
motive sa Save. Izveo je elemente unutrašnje dekoracije 
u nekoliko javnih objekata u Zagrebu (Nacionalna i 
Sveučilišna knjižnica, Hrvatsko Narodno Kazalište, 
Odjel za prosvjetu i bogoštovlje u Opatičkoj ulici na 
Gornjem Gradu) Bio je dopisni član Jugoslavenske 
akademije znanosti i umjetnosti. Samostalno je 
izlagao u Zagrebu 1917. i 1923. godine. Posthumne 
izložbe priređene su mu u Zagrebu 1927 i 1928. te 
a retrospektivne su priređene 19731 1987 takođe u 
Zagrebu. 



60 



Rudolf Valdec 

(Krapina, 1872 - Zagreb, 1929) 




Nakon završene Obrtne škole u Zagrebu, studije 
nastavlja na Umjetničko-obrtnoj školi u Beču i na 
Akademiji u Munchenu. Tokom studija boravio je u 
Italiji, Nemačkoj, Rusiji, a duže vreme u Parizu i New 
Yorku. Najznačajniji deo njegovog stvaralaštva su 
portreti (Jagić, Kršnjavi, Rački, Strossmaver, Lunaček). 
Predavao je kiparstvo na umjetničkoj akademiji u 
Zagrebu. Bio je pravi član Jugoslavenske akademije 
znanosti i umjetnosti. 



Maksimilijan Vanka 

(Zagreb, 1889 - Porto Vallarta, Mexico, 1963) 




Nakon završenih studija slikarstva u Zagrebu (klasa 
Bela Csikoss Sessia) i Bruxellesu (klasa J. Delvillea), do 
1934. radio je kao profesor na Kraljevskoj Umjetničkoj 
akademiji u Zagrebu, potom prelazi u USA. Od 1929. 
bio je dopisni član JAZU. Njegovo slikarstvo okvirno 
se može podeliti u tri celine: velike kompozicije sa 
folklornim i religioznim sadržajima, pejzaži i slike 
folklorne tematike iz Hrvatskog Zagorja. Bavio se 
scenografijom i kostimografijom (Licidarsko srce 
Krešimira Baranoviča, Zagreb 1924) i kasnije u USA 
i skulpturom. Samostalno je izlagao u Zagrebu 
(1915, 1930, 1934), Pittsburghu (1935) i New Yorku 
(1937). Godine 1997.U Zagrebu mu je priređena 
izložba portreta, a 2002. priređena je i retrospektiva. 
Memorijalna zbirka Maksimilijana Vanke otvorena je 
1968. na Korčuli. 

Tomislav Krizman 

(Orlovac kraj Karlovca, 1882 - Zagreb, 1955) 




Uporedo sa studijama na Trgovinskoj akademiji u 
Zagrebu, pohađao slikarski tečaj kod Bele Csikos 
Sessie i Menci Klementa Crnčića. Na bečkoj Školi za 
umjetnost i obrt studira od 1903. do 1907. u klasi F. 
Mvrbacha, kao i na Akademiji (W. Unger). Stupivši u 
dodir sa bečkom Avangardom, izlaže sa Meštrovićem, 
Račkim, Nadeždom Petrović u bečkom Hagenbundu. 
Nakon putovanja po Italiji, Francuskoj i Švajcarskoj 
usavršava se na Akademiji u Munchenu. Tokom 
svojih putovanja po Balkanu nacrtao je veliki broj 
pejsaža. Izlagao je na izložbama Društva prijatelja 
umetnosti u Beogradu, Zagrebu i Sofiji. Zajedno 
sa Meštrovićem, Rosandićem, Račkim, Babićem i 
Krizmanom izlagao je u paviljonu Kraljevine Srbije 
u Rimu 1911. godine. Nastavničku karijeru započeo 
je u Obrtnoj školi u Zagrebu (1912), a nastavio je na 
Kraljevskoj Umjetničkoj Akademiji (1922-1955). Bio 
je redovni član JAZU. Jedan je od osnivača Proljetnog 
salona i jedan od osnivača društva Medulić. Slikao 
je pejzaže i mrtve prirode, ali je najznačajniji njegov 
grafički opus. Bavio se scenografijom i ilustracijom 
knjiga. Objavio je knjigu O grafičkim vještinama. 



Ljubo Babić 

(Jastrebarsko, 1890 - Zagreb, 1974) 




Od 1907. godine bio je učenik na privatnoj slikarskoj 
školi kod Bele Csikos Sessie i Klementa Menci 
Crnčića. Sledeće godine upisuje studije na Višoj školi 
za umjetnost i obrt u Zagrebu, kod istih profesora. 
Godine 1910, nastavlja školovanje na Akademiji u 
Munchenu. Uporedno je studirao i istoriju umetnosti 
i scenografiju. Godine 1913. prelazi u Pariz, gde na 
Academie de la Grande Chaumiere studira godinu dana. 
Neposredno uoči Prvog svetskog rata vraća se u 
Zagreb i u svom ateljeu 1915. godine otvara Modernu 
slikarsku školu. Sledeće godine prelazi na privremenu 
Višu školu za umjetnost i obrt (kasnije Kraljevska 
Umjetnička Akademija), gde ostaje do odlaska u 
penziju 1961. godine. Jedan je od osnivača Hrvatskog 
proljetnog salona i redovno učestvuje na njegovim 
izložbama. Od 1918. godine vršio je najpre dužnost 
prvog kustosa, a kasnije postaje ravnatelj Moderne 
galerije u Zagrebu. Učestvovao je na Međunarodnoj 
izložbi primenjene umetnosti u Parizu 1925. godine, 
gde je dobio nagradu Grand prix. Zajedno sa Jerolimom 
Mišeom i Vladimirom Becićem osnivač je grupe Trojica. 
Na Filozofskom Fakultetu u Zagrebu 1932. godine 
diplomirao je povijest umjetnosti. Od 1947. godine 
obavlja dužnost ravnatelja Strossmaverove galerije 
starih majstora HAZU. Izlagao je sa grupama Medulić, 
Trojica, Nezavisni umjetnici, Hrvatski umjetnici. Bavio se 
scenografijom, ilustracijom, likovnom pedagogijom i 
kritikom, objavljivao povijesno umjetničke studije. 

Frano Kršinić 

(Lumbarda na Korčuli, 1897 - Zagreb, 1982) 




Školovao se u klesarskoj školi na Korčuli, zatim u 
Klesarsko-kamenarskoj školi u Horicama u Češkoj 
(1913-1917). Likovnu akademiju studirao je u Pragu u 
klasi J. V. Mvlsbeka i J. Štursa (1917-1921). Za vreme 
boravka u Češkoj izdržavao se klesanjem za druge 
kipare i od privatnih narudžbi. Od 1922-1924. živeo je 
u Beogradu. Bio je jedan od osnivača grupe Zemlja, iz 
koje je istupio 1930. godine, nakon čega je učestvovao 
u radu grupe Nezavisnih umjetnika. Po povratku 
iz Beograda radio je kao profesor na Kraljevskoj 
Umjetničkoj Akademiji u Zagrebu. Od 1947. godine 
vodio je majstorsku radionicu u Zagrebu. Redovan 
član JAZU bio je od 1949. Za života je samostalno 
izlagao u Zagrebu (1922, 1929, 1932), Beogradu (1922, 
1924, 1968), Dubrovniku (1971). Retrospektiva mu 
je priređena u Zagrebu 1968. godine. Učestvovao je 
na izložbama Proljetnog salona (1921-1924), kao i 
na Međunarodnoj izložbi jugoslovenske skulpture 
i slikarstva u Londonu 1930. Na Bijenalu u Veneciji 
učestvovao je dvaput, 1940. i 1950. godine. 



Branko Šenoa 

(Zagreb, 1879 - Zagreb, 1939) 




Nakon završenih studija prava i filozofije u Zagrebu, 
doktorirao je na povijesti umjetnosti. Još za vreme 
studija pohađao je privatnu slikarsku školu kod Otona 
Ivekovića. Nakon završenih studija radio je jedno 
vreme kao pomoćni nastavnik i tajnik Privremene 
Više škole za umjetnost i obrt u Zagrebu. Po završetku 
Prvog svetskog rata postaje ravnatelj iste škole. 
Od 1912. do 1920. delovao je kao konzervator pri 
Zemaljskom povjereništvu za očuvanje umjetničkih i 
historičkih spomenika. U Beogradu je 1924/ 25. godine 
bio postavljen na mjesto načelnika Umetničkog 
odeljenja Ministarstva prosvete. Od 1935. do 1938. 
delovao je kao vršitelj dužnosti intendanta HNK u 
Zagrebu. Od 1931. godine bio je pravi član JAZU. Bavio 
se slikarstvom, grafikom i poviješću umjetnosti. U 
bakropisu je ostvario nekoliko značajnih ciklusa (Stari 
Zagreb I i II, Stari Osijek, Brodogradilište u Korčuli), 
bavio se scenografijom. Samostalno je izlagao 1922. 
u Zagrebu. Velika retrospektiva priređena mu je u 
Zagrebu 2002. godine. 

Ivo Kerdić 

(Davor/Slavonija, 1881 



Zagreb, 1953) 



Vladimir Becić 

(Slavonski Brod, 1886 - Zagreb, 1954) 




Nakon završene Obrtne škole (1895-1899) u Zagrebu, 
nekoliko godina radio je kao cizeler u Parizu. 
Školovanje je nastavio na Umjetničko-Obrtnoj školi u 
Beču, sa koje prelazi na Akademiju lijepih umetnosti, 
takođe u Beču, gde završava specijalnu školu za 
graviranje i medaljerstvo (1905-1911). Izlagao je na 
brojnim međunarodnim izložbama u Bruxellesu, 
Parizu, Londonu, New Yorku, Berlinu, Beču i Lavovu. 
Njegovi radovi danas se nalaze u brojnim muzejskim 
i privatnim zbirkama u Evropi i Americi. Predavao je 
na Kraljevskoj Umjetničkoj akademiji u Zagrebu. Od 
1981. pod nazivom Memorijal Ive Kerdića u Osijeku 
se održava Trijenale hrvatskog medaljerstva i male 
plastike. 



^Tr i 




"7" > 



Studirao je prava u Zagrebu. Uporedno je pohađao 
privatnu slikarsku školu kod Klementa Menci Crnčića 
i Bele Csikos Sessie u Zagrebu. Prelazi u Mtinchen 
1905. godine, gde pohađa pripremni tečaj kod H. 
Knirra. Sledeće godine upisuje Likovnu akademiju, 
gde studira u klasi L. Hertericha i L. Habermana. 
Prelazi u Pariz 1909. godine gde pohađa Academie de la 
Grande Chaumiere. Prvi put izlaže na Salon d'Automne. 
Po povratku u Zagreb, 1910. godine održao je prvu 
samostalnu izložbu u Salonu Ullrich. Prvo zaposlenje 
dobio je kao nastavnik crtanja u Bitoli. Tokom prvog 
svetskog rata bio je ratni dobrovoljac i ratni dopisnik 
lista L'illustration iz Srbije. Nakon rata, 1919. godine, 
samostalno izlaže u Zagrebu. Od 1920. godine, redovno 
izlaže na Proljetnom salonu. Dok je živeo u Blažuju 
kraj Sarajeva zajedno sa Karlom Mijićem, sve do 1923. 
godine redovno je organizovao slikarsku koloniju. 
Sa Jerolimom Mišeom i Ljubom Babićem učestvovao 
je u radu grupe Trojica. Na Kraljevskoj Umjetničkoj 
Akademiji u Zagrebu predavao je od 1924. do 1947. 
godine. 

2. KOLEGE I SAVREMENICI 



Franjo Radočaj 

(Starčevo kod Pančeva, 1902 - Beograd, 1948) 




Nakon završena četiri razreda gimnazije, tri godine 
je učio soboslikarski zanat. Kao vanredni učenik, 
1921. godine upisuje Umetničku školu u Beogradu. 
Kasnije prelazi na Kraljevsku Umjetničku Akademiju 
u Zagrebu, gde studije završava u klasi Ljube Babica. 
Samostalno izlaže u Vršcu, grupno kao član Lade u više 
navrata. Uoči Drugog svetskog rata samostalno izlaže 
u Beogradu i postaje suplent Škole za primenjenu 
umetnost. Tokom bombardovanja Beograda, najveći 
deo slika mu je uništen u ateljeu. Za profesora na Školi 
za primenjenu umetnost imenovan je 1947 godine. 
Umro je u Beogradu 1948. godine. Posthumno, 1955. 
godine, priređena je retrospektivna izložba njegovih 
radova u Pančevu, kao i u Vršcu 1965. U sačuvanom 
slikarskom opusu prepoznaju se uticaji Joze Kljakovića 
i Ljube Babica. Osim slika u ulju, od kojih su neke 
kolosalnih dimenzija, bavio se i grafikom. 



Jerko Fabković 

(Zagreb, 1901 - Zagreb, 1974) 




Na Kraljevskoj Umjetničkoj Akademiji u Zagrebu 
studirao je u klasi Bele Csikos Sessie i Vladimira 
Becića 1920-1922. i 1924-1926. Istoriju umetnosti 
studirao je u periodu od 1922. do 1924. godine, u Beču 
kod VVolfflina i u Miinchenu kod H. Kehrera. Bio je 
karakterističan pripadnik zagrebačkog figurativnog 
slikarskog kruga dvadesetih godina. Kao istaknuti 
pripadnik neoklasicističke obnove u hrvatskom 
slikarstvu, pokušao je da se približi likovnom 
savršenstvu Michelanghela stvorivši monumentalne 
figuralne kompozicije. Bavio se crtežom i akvarelom. 
Izradio je kartone za fresko dekoraciju za crkvu Sv. 
Blaža u Zagrebu, koji nisu realizovani. Gotovo čitav 
život proveo je u svojevoljnoj izolaciji. Učestvovao 
je na grupnim izložbama u Zagrebu, Frankfurtu 
na Majni, Samoboru i Skopju. Posthumne izložbe 
njegovih radova priređene su 1982. i 1994. godine u 
Zagrebu (retrospektiva). 

Đorđe Petrović 

(Pančevo, oko 1900 - Kovin, 1934) 

Nakon završene gimnazije u Pančevu upisuje vajarstvo 
na Umetničkoj školi u Beogradu, gde završava 
akademski odsek. Bio je vrlo nadaren student i isticao 
se svojim radovima za vreme školovanja. Nakon 
završene Umetničke škole kratko vreme je živeo i 
radio u Pančevu. Učestvovao je u radu Salona Olge 
Smederevac. Poslednje godine života proveo je u 
duševnoj bolnici u Kovinu. Retki sačuvani radovi 
danas se čuvaju u Narodnom muzeju u Pančevu. 



Rudolf Ivanković 

(Zagreb, 1906 - Zagreb, 1964) 




Kraljevsku Umjetničku akademiju, smer kiparstva, 
završio je u Zagrebu, a potom studije nastavio u Rimu, 
Padovi i Firenci. Učestvovao je na više natječaja za 
javne spomenike (spomenik Kralju Petru I Oslobodiocu 
u Pančevu, spomenici i poprsja A. G. Matoša, A. 
Starčeviću, S. S. Kranjčeviću, E. Kvaterniku u Zagrebu). 
Realizovao je spomenik Antunu Mihanoviću u 
Klanjcu, spomen-ploču Augustu Šenoi u Zagrebu 
(Vlaška 35). Odlikovao se istaknutom sintezom forme 
i ravnoteže masa u svojim kompozicijama, kao i 
ženskim i muškim aktovima. Učestvovao na grupnim 
izložbama u Zagrebu (1946, 1949, 1958), Opatiji (1951), 
Ljubljani (1949), Beogradu (1949). 



Dragan Renarić 

(Dugo Selo, 1872 - Križevci, 1944) 

Slikar i grafičar. Najpre je završio učiteljsku školu, 
a za vreme svog službovanja je dosta crtao i slikao. 
Grafičku školu u Beču pohađao je školske 1908/09, a 
Akademiju likovnih umjetnosti u Karlsruheu 1909- 
1911. (prof. Bergmann). Po povratku u Hrvatsku, 
radio je kao likovni pedagog u Vukovaru i Zagrebu. 
Umro je u Križevcima, gde je živeo poslednji period 
života. Radio je akvarele i bakropise, slikao je motive 
iz Vukovara, Osijeka, Križevaca, Bosne i Hercegovine. 
Samostalno je izlagao u Vukovaru, Osijeku i Zagrebu, 
a grupno u Beogradu, Pragu, Košicama, Rijeci, Los 
Angelesu, kao i u Danskoj, Švedskoj i Norveškoj. 

Željko Hegedušić 

(Tuzla, 1906 - Zagreb, 2003) 

Nakon završenih studija na Kraljevskoj Umjetničkoj 
akademiji u Zagrebu, u klasi Vladimira Beciča (1930), 
usavršava se u Parizu (1930-1931), a od 1933. bavi 
se likovnom pedagogijom u gimnazijama u Zagrebu 
(1932-1933 i 1939-1950) i Sremskoj Mitrovici (1933- 
1939). Od 1950-1955 predaje na Akademiji primjenjenih 
umjetnosti u Zagrebu. Prvi put je izlagao u Zagrebu 
1932. kao gost na izložbi Zemlje. Sa grupom Nezavisni 
hrvatski umjetnici izlagao je u Zagrebu, Sofiji, i Pragu 
(1933-1939). Značajnije samostalne izložbe priređene 
su u Zagrebu (1959, 1971, 1976, 1979), Stockholmu 
(1964), Splitu (1969), Šibeniku (1969), Zrenjaninu 
(1970), Koprivnici (1981), Washingtonu (1997), kao 
i retrospektive u Zagrebu 1999. i 2002.. Bavio se i 
zidnim slikarstvom: Gradski podrum, Zagreb, 1932. 
i 1946; Kolodvorska restauracija, Zagreb, 1957. Radio 
je i grafičku opremu i ilustrovanje knjiga, bavio se 
primenjenom grafikom i kopiranjem fresaka. 



Stojan Trumić 

(Titel, 1912 - Pančevo, 1983) 




Slikar, likovni kritičar i pedagog. Nakon osnovne 
škole, završene u Titelu, a za vreme školovanja u 
pančevačkoj Gimnaziji, u ateljeu Milana Butozana 
započinje dugotrajne pripreme za upis na beogradsku 
umetničku školu. Školovanje na Umetničkoj školi 
započinje 1934. godine. Studira u klasi profesora Bete 
Vukanovič, Ljube Ivanovića i Ivana Radovića. Po 
završetku školovanja, prvi put izlaže 1940. godine. Bio 
je član grupe Desetorica. Započinje pedagošku delatnost 
u Bitolju, nastavlja u Rumi, Velikom Bečkereku, a od 
1946. u Pančevu, gde ostaje do penzionisanja 1974. U 
Pančevu 1952, osniva grupu Pančevo 5. Učestvuje u 
obnovi rada Narodnog muzeja u Pančevu i jedan je 
od inicijatora intenzivnog likovnog života u Pančevu. 
Bio je član akademije Leonardo da Vinci u Rimu, kao 
i International Arts Guild u Monte Carlu. Aktivno se 
bavio likovnom kritikom i nastojao je da sačuva delo 
Milana Butozana od zaborava. Samostalno je izlagao 
u Pančevu (1953, 1963, 1965, 1970, 1973, 1978, 1980), 
Beogradu (1946, 1956, 1960, 1964, 1968, 1972, 1983), 
Novom Sadu (1947, 1955, 1965, 1966) Petrovgradu 
(1945, 1960, 1961), kao i u Somboru, Titelu, Beloj Crkvi, 
Vršcu i Rešici (Rumunija). 



Ivo Franić Požežanin 

(Požega, 1886 - okolina Topuskog, 1945) 




Pisac i etnolog. Nakon završene gimnazije 1905. godine, 
radio je kao službenik u Požegi i Osijeku, od 1908. do 
1914. Za vreme Prvog svetskog rata bio je natporučnik 
austrougarske vojske. Nakon završetka rata uređivao 
tjednike Trgovac (1919-1921), Kazališni list (1920-1921), 
a od 1923. godine izdavao glasilo Narodne radikalne 
stranke Odjek. Etnologiju diplomirao u Zagrebu 1934. 
godine, a direktor Etnografskog Muzeja u Zagrebu 
bio je od 1935. do 1939. godine. Uređivao je Vjesnik 
Etnografskog Muzeja u Zagrebu (1935-1938). Bavio 
se književnošću, kazališnom i likovnom kritikom. 
Objavio je knjige Umjetnost i umjetnički obrt, Meja 
i Praputnjak, kao i veliki broj etnoloških rasprava, 
prikaza, polemika, kritika, pjesama, drama, kao i 
roman Na mrtvoj straži. U autobiografskoj pripovjetci 
San jednog sutona objavio je i nekoliko ljubavnih 
pjesama. 

Stanoje Jovanović 

(Petrinja, 1895 - Zagreb, 1951) 



Ivan Po to čn jak 

(Podstene kraj Novog Vinodolskog, 1885 - Pančevo, 1955.) 




U Petrinji je završio Učiteljsku školu (1913), gde je 
prve poticaje za slikarstvo dobio od svog profesora 
F. V. Sišnjara. Nakon godina provedenih u ratnom 
zarobljeništvu, 1923. godine upisuje Kraljevsku 
Umjetničku Akademiju u Zagrebu. Sve vreme 
studija, do 1927. godine, radio je kao srednjoškolski 
profesor. Završio je specijalku kod Vladimira 
Becića 1930. Prvi put je samostalno izlagao 1930. u 
Zagrebu. Slikao je krajolike primorja. Učestvovao 
je na beogradskim Proletnjim izložbama, i redovno 
je izlagao sa Zagrebačkim umjetnicima. Takođe je 
samostalnu izložbu imao 1931. u Zagrebu. Za vreme 
Drugog svetskog rata protjeran je u Beograd. Vratio 
se u Zagreb neposredno nakon oslobođenja, gde je 
i umro 1951. godine. Njegovo delo doskora je bilo 
gotovo potpuno zaboravljeno, ali je nanovo otkriveno 
poslednjih godina. Najznačajniji radovi nalaze se u 
Modernoj galeriji u Zagrebu kao i u više privatnih 
zbirki u Hrvatskoj 




Nakon završetka Učiteljske škole u Zagrebu (1904), 
započinje studije slikarstva na Akademiji „Ludvik Va- 
catko" u Pragu (1904 - 1905), a potom se prebacuje na 
Kraljevsku Akademiju u Pragu gde studira i diplomi- 
ra u klasi Vlahe Bukovca (1905- 1908). Školske 1907/08 
godine bio je upisan na zagrebačku Višu školu za um- 
jetnost i umjetni obrt, kasnije Akademiju likovnih um- 
jetnosti, no istu kasnije uopšte nije polazio te razlozi 
upisa ostaju nerazjašnjeni. Učiteljsku službu obavljao 
je u Krapini (1908 - 1911), Bakru (1911- 12), Gračacu 
(1912 - 14), Sušaku (1914 - 1917; tu ga nasleđuje Zlat- 
ko Šulentić), a od 1917. do 1921. deluje na Učiteljskoj 
školi i gimnaziji u Petrinji. U periodu od 1931-1941. 
kao i 1946. deluje kao profesor u Gimnaziji u Pančevu. 
Među njegovim učenicima bila je Ksenija Ilijević. Umro 
je u Pančevu 1955. godine. Aktivno je učestvovao u 
likovnom životu Pančeva i u međuratnom i poslerat- 
nom periodu. Slikao je mahom portrete i najcelovitija 
zbirka njegovih radova danas se čuva u Narodnom 
muzeju u Pančevu. 

Radovan Potočnjak 

(Bakar, 1911 - Zagreb, 1942.), 




jedini sin Ivana Potočnjaka, takođe je bio talentovan 
slikar. Školovao se na Umetničkoj školi u Beogradu 
koju je završio 1936. godine Iste godine u Gradskoj 
kući u Pančevu priređena mu je samostalna izložba 
slika o kojoj se na žalost gotovo ništa ne zna. Iste 
godine odlazi na odsluženje vojnog roka.Radio je 
kao profesor Gimnazije u Petrovgradu (Zrenjaninu) 
školske 1939/40 godine. Nakon kapitulacije kraljevi- 
ne Jugoslavije ostaje da živi kod sestre u Slavonskom 
Brodu gde je radio u Domobranskoj intendanturi. 
Umro je u Zagrebu 1942. godine, nakon teške bolesti. 
Njegova dela danas se nalaze u više privatnih zbirki 
u Pančevu. 

Zora Albina Magnacca-Pekota 

(Sinj, 1893,-St. Margherita Ligure, 1978.) 
Za vreme školovanja u Sinju i Zadru, isticala se svojim 
slikarskim talentom tako da je dobila stipendiju 
za studije slikarstva u Pragu. Tamo je studirala u 
privatnoj slikarskoj školi Vlahe Bukovca (1914-1919). 
Godine 1919 udaje se za Benedikta Dobru Pekotu. Od 
1924. godine živela je u Pančevu gde je njen suprug 
dobio nameštenje u sudu. od 1930-1941. živela je sa 
suprugom u Beogradu a do 1946. u Zagrebu. Od tada 
živi u Italiji i povremeno u Svajcarskoj. Samostalno je 
izlagala u St Louisu (USA) 1927. godine. Malobrojna 
sačuvana dela nalaze se u Svajcarskoj, Italiji, Zagrebu 
i Pančevu. 



Ante Kaštelančić 

(Podstrana kraj Splita, 1911- Split, 1989.) 




Od 1923-1926 pohađa Obrtno-tehničku školu u Splitu. 
Slikarstvo uči kod Emanuela Vidovića a kiparstvo kod 
Svitoslava Peruzzija. Od 1926-1930 studira na Školi za 
primjenjenu umjetnost u Minhenu. Godine 1930-1931 
radi kao pomoćnik u fotografskom ateljeu u Splitu 
a 1931, nakon žalbe upisuje Kraljevsku umjetničku 
akademiju u Zagrebu u klasi Joze Kljakovića, Omera 
Mujadžića i Maksimilijana Vanke. Diplomirao 1936 
godine u klasi Ljube Babića čiju je specijalku pohađao 
dva semestra. Školsku 1937-1938 godinu provodi 
u Parizu gde , osim Akademije pohađa i privatni 
kurs kod Andrea Lhotea. 1938. prvi put izlaže na 
reprezentativnoj izložbi Pola vijeka hrvatske umjetnosti. 
Prvi put samostalno izlaže u Zagrebu u Salonu Ullrich 
1940 godine. Od 1959. godine radi kao redovan 
profesor u Višoj pedagoškoj školi u Splitu. Samostalno 
je izlagao u Splitu 1964 i 1967; 1969 u New Yorku; 
1970. u Zadru i Šibeniku; 1972. u Rijeci. Slede izložbe 
u Splitu (1973.), Mostaru (1974.), Šibeniku (1975), na 
Hvaru, u Komiži, Splitu i Zagrebu (1977). Nakon 
retrospektive u Splitu 1981, samostalno je izlagao još 
i u Dubrovniku, Zadru i Novom Sadu (1982.), Splitu 
i Zagrebu (1986). Umro je 15. aprila 1989 u Splitu. 
Komemorativna izložba priređena je 1990. godine 
u Splitu, a monografska 1996, čime je nagoveštena 
mogućnost osnivanja spomen zbirke u zavičaju. Bio je 
nosilac više visokih domaćih i stranih nagrada. 

Antun Šimek 

(Pakrački Antunovac, 1909 - Zagreb, 1946) 




Slikar, kipar i grafičar. Nakon početnog studija 
kiparstva na zagrebačkoj Kraljevskoj Umjetničkoj 
Akademiji (1924/25) u klasi Rudolfa Valdeca i Ive 
Kerdiča, upisuje odsjek keramike u Školi primenjene 
umjetnosti u Pragu (1925). Nakon povratka u Zagreb 
nastavlja sa radom na keramici. Bavio se grafikom i 
crtežom, karikaturom, gvašom, a izrađivao je medalje i 
reljefe. Po odlikama kritičkog realizma, blizak je grupi 
Zemlja. Izlagao je sa grupom Zagrebački umjetnici 
(1935, 1936), na izložbi Grupe hrvatskih umjetnika 
u Splitu (1937) kao i na izložbi Pola vijeka hrvatske 
umjetnosti u Zagrebu (1938/39). Umro je, gotovo 
potpuno zaboravljen, nakon Drugog svetskog rata. 



3. NARUČIOCI 



Zvonimir Stimaković 

(Zagreb, 1891 - Zagreb, 1973) 




Nakon završenih nižih razreda Klasične gimnazije 
u Zagrebu, nastavlja školovanje za kadeta. Školu 
završava sa 19 godina. Za vreme Balkanskih ratova 
bio je pripadnik graničarskih postrojbi. Obuku 
za gardijskog oficira završava sa odlikom, 1913. 
godine. Za vreme Prvog svetskog rata učestvovao 
je u operacijama austrougarske vojske u Rusiji i na 
frontu na Soči 1917/18. godine, kada dobiva zvanje 
kapetana. Tokom rata odlikovan je sa 14 visokih 
vojnih odlikovanja. Vojnu karijeru nastavio je u 
vojsci Kraljevine Jugoslavije u zvanju potpukovnika. 
Službovao je u Mostaru, Nišu, Skoplju, Pančevu i 
Beogradu. Za vreme boravka u Pančevu upoznao je 
Milana Butozana. Sudelovao je na izložbama društva 
Cvijeta Zuzorič u Beogradu. Penzionisan je 1937. u 
zvanju pukovnika. Za vreme Drugog svetskog rata 
reaktiviran je u domobranskim postrojbama. Za 
vreme rata, na njegovu intervenciju, Milan Butozan 
je dva puta puštan iz zatvora. Takođe, zaslugom Z. 
Stimakoviča, 14 sela je izbeglo pogrome za vreme 
rata. Posle rata, za vreme komunističkog jednoumlja, 
osuđen je na 20 godina robije, a pomilovan je 1959. 
godine. Umro je 1973. u Zagrebu. Čitavo vreme 
intenzivno se bavio slikarstvom, i veliki broj njegovih 
radova danas se čuva u porodičnim zbirkama njegovih 
kćeri Helle Stimaković-Papst, u Beču, i Ive Radić, u 
VVettingenu. Njegova supruga Anuška Stimaković, 
rođ. Kukiljica, (Dubrovnik, 1909 - Zagreb, 1993), bila 

je veliki ljubitelj umetnosti. Zahvaljujući brojnim 
narudžbinama portreta članova šire porodice, ona 
je omogućila Milanu Butozanu da postane jedan od 
najtraženijih zagrebačkih slikara između dva svetska 
rata. Među radovima Zvonimira Stimakovića ističe 
se i portret Anuške Stimaković. Sahranjena je pokraj 
svog supruga na zagrebačkom groblju Mirogoj. 



Zinka Kunc-Milanov 

(Zagreb, 1906 - New York, 1989) 




Operna pevačica, sopran. Bila je student Milke Trnine i 
Marije Kostrenčić na zagrebačkoj Muzičkoj akademiji. 
Prvi put samostalno je nastupila na koncertu u 
Zagrebu 1925. godine. Debitovala je u Ljubljani 1927. 
godine. Od 1928. do 1936. članica je Zagrebačke opere, 
gde je kreirala 26 uloga. Nakon sezone 1936/37. 
provedene u Pragu, dobiva angažman u Metropolitan 
operi u New Yorku, gde je bila vodeći solista sve do 
1966. godine, kada se povukla sa scene. Sarađivala je 
često sa najvećim svetskim dirigentima (Bruno VValter, 
Arturo Toscanini, Erich Leinsdorf). Na sreću postoji 
mnogo snimaka njenih nastupa. Ostala je zapamćena 
kao najbolji interpretator uloga u Verdijevim operama 
La Forza dell destino, Un Balio in Maschera te osobito u 
La Giocondi Amilcarea Ponchielia Nakon povlačenja sa 
scene, u USA se bavila pedagoškim radom. 



Miroslav Montani 

(Perast, 1904 - Zagreb, 1973) 




Pravnik i povjesničar umjetnosti. Od 1949. godine 
obavljao je više dužnosti u današnjoj HAZU. Bio je 
istaknuti organizator svih kulturnih manifestacija VII 
odjela HAZU i izuzetno je doprineo unapređenju rada 
svih Akademijinih likovnih ustanova. Bio je ravnatelj 
Gliptoteke HAZU. Naučno je obradio više obimnih 
tema iz hrvatske povijesti umjetnosti. Proučavao je 
život i delo Jurja Dalmatinca, kao i bokeljskog slikara 
Tripa Kokolje. Proučavao je brojne slike-votivne 
darove u crkvi Gospe od Škrpjela, na otočiću ispred 
rodnog mu Perasta. Započeo je ispitivanje kulturno 
umetničke baštine Boke Kotorske, međutim, usled 
smrti dospeo je obraditi samo Perast. Takođe se bavio 
slikanjem i vajanjem, kao i restauracijom umetničkih 
dela. Bio je dugogodišnji prijatelj Milana Butozana. 
Nakon rata učestvovao je u prikupljanju podataka i 
građe o stvaralaštvu Milana Butozana za Gliptoteku 
HAZU, a ovaj materijal danas se nalazi u Arhivu za 
likovne umjetnosti HAZU. 

Bogoljub Stojković 

(Pančevo, 1909 - Pančevo 2003.) 




Doajenpančevačkeadvokature,najprejebioadvokatski 
pripravnik u kancelariji Dude Boškovića, a od 1937. 
godine u Pančevu je vodio samostalnu kancelariju 
sve do odlaska u penziju. Vršio je više odgovornih 
dužnosti u Advokatskoj komori Vojvodine. Bio je 
dugogodišnji prijatelj Milana Butozana i nakon rata 
je, zajedno sa Stojanom Trumićem i Borislavom Kristić 
Blagom pokrenuo inicijativu da se u Pančevu započne 
sa prikupljanjem Butozanovih radova. Sudelovao je u 
pripremi retrospektivnih izložbi Milana Butozana 1959. 
i 2004. godine, kao i komemorativne izložbe održane u 
Pančevu 1963. Bio je ljubitelj umetnosti i zahvaljujući 
njegovim naporima u pančevačkom Muzeju danas se 
nalazi prva verzije Seobe Srba Paje Jovanovića. 

Milan Katić 

(Samobor, 1900 - Zagreb, 1969) 

Pozorišni i filmski redatelj i scenarist. Najprije je 
završio studij dirigiranja na konzervatorijumu u 
Zagrebu. U međuratnom periodu pisao je likovne 
kritike. Od 1942. godine počinje sa radom na filmu. 
Najprije je bio scenarist (Lisinski O. Miletića, 1944). 
Od 1946. godine počinje samostalno režirati i to 
isključivo dokumentarne filmove, uglavnom sa temom 
socijalističke izgradnje. Do povlačenja iz aktivnog 
rada (1957) ukupno ih je snimio 17. Direktor Filmskog 
pregleda postaje 1948. godine. 



Predrag Milanov (Marković) 

(Modrica 1899 - Sarajevo, 1947) 




Glumac. Od 1917. glumi u Sarajevu, a 1921. angažiran 
je u Zagrebu, gde pohađa glumačku školu. Najpre 
interpretator uloga ljubavnika, a zatim karakternih 
likova, glumio je u dramama i komedijama nacionalnog 
repertoara. Najveći uspeh postigao je igrajući u 
Nušićevim komedijama. Godine 1932. osniva dramski 
studio, u kojem su se okupili napredno orijentirani 
mlađi članovi drame i izvodili djela Cankara, Zole, 
Brucknera itd. Za vreme Drugog svetskog rata živeo je 
u USA sa suprugom Zinkom Kunc-Milanov. U sezoni 
1945/46, posle povratka iz USA vraća se u Zagrebački 
HNK, a 1947. prelazi u Sarajevo kao redatelj Narodnog 
pozorišta u Sarajevu. 

Stevan Purković 

(Omoljica, 1897 - Pančevo, 1944) 



Božidar Kune 

(Zagreb, 1903 - Detroit, 1964) 







* 






Diplomirao je prava 1921. u Beogradu, a doktorirao 
1926. u Zagrebu. Od 1923. godine radi kao pripravnik, 
dok 1926. postaje ortak sa dr Dudom Boškovićem. Bio 
je mecena, pomagao je mlade umetnike. Od Milana 
Butozana otkupio je dve mrtve prirode (danas u 
Narodnom muzeju Pančevo), naručio je portrete 
supruge Natalije i starije kćeri Mirjane. Kao ugledan 
advokat pristupio je stranci Ljubomira Davidovića i 
biran je za narodnog poslanika. Zbog svojih liberalnih 
stavova bio je hapšen i nekoliko meseci je ležao u 
zloglasnom zatvoru Glavnjača u Beogradu. Za vreme 
Drugog svetskog rata u njegovoj kući delovala je 
pančevačka Gimnazija. Po ulasku komunističkih trupa 
u Pančevo 20. oktobra, uhapšen je i nakon strahovitog 
mučenja, streljan 11. novembra 1944. Ni danas se ne 
zna gde je sahranjen. 




Pijanista i kompozitor. Završio je Muzičku akademiju 
u Zagrebu, klavir i kompoziciju. Od 1929. godine 
profesor je na Akademiji, dok je u periodu od 1941. 
do 1951. vodio operski studio. Karijeru je nastavio u 
SAD 1951. godine. Izuzetno je zaslužan za procvat 
klavirske muzike u Hrvatskoj u međuratnom periodu. 
Na koncertima je često izvodio kako svoje, tako i 
kompozicije drugih jugoslovenskih kompozitora. 
Komponovao je veliki broj značajnih kompozicija 
koje su i danas na repertoaru. Izuzetno je doprineo i 
razvoju karijere svoje sestre, sopranistice Zinke Kunc- 
Milanov. 

Zorka Loos-Depolo 

(Zagreb, 1921 - Zagreb, 1970) 



Jovanka Poznan 

( ? - Pančevo, 1934) 





Pijanista i pedagog. Nakon završene Muzičke 
akademije u Zagrebu (1945), radila je kao pedagog 
u srednjim muzičkim školama u Zagrebu i Sisku. 
Od 1966. godine profesor je na Muzičkoj akademiji 
u Zagrebu. Nastupala je kao solista u brojnim 
gradovima ex-Jugoslavije, često izvodeći dela domaćih 
kompozitora specijalno posvećena njoj. Bila je autor 
brojnih zapaženih radio-emisija o pijanističkom 
umijeću. 




Bila je aktivna članica Dobrotvorne zadruge Srpkinja 
pančevačkih, profesor pančevačke Gimnazije i potom 
dugogodišnja upraviteljica pančevačke Ženske 
zanatske škole. U okviru same škole organizovala je 
radionicu za izradu kvalitetnih čilima, kao i kuhinju 
za učenice. Takođe je organizovala socijalni rad bivših 
učenica kao pomoć u radu same škole. Učestvovala 
je u pokretanju časopisa Umetnost u Pančevu 1934. 
godine, gde je objavila i članak o izradi goblena. 

POPISI POZNATIH DELA 
PREMA TEHNIKAMA 



UVODNA NAPOMENA 

Budući da je Milan Butozan stvarao u više likovnih 
tehnika i popisi njegovih dela načinjeni su prema tim 
tehnikama. Za sastavljanje ovih popisa korišćeni su svi 
raspoloživi katalozi samostalnih i skupnih izložbi, kao 
i podatci poznati iz tekstova objavljenih u tisku. Za 
samostalne izložbe u Salonu Ullrich u Zagrebu 1936. i 
1940. godine postoje samo popisi slika koje su tada bile 
za prodaju, dok za izložbu bakroreza u Francuskom 
klubu u Pančevu 1934. godine, kao i retrospektivnu 
izložbu održanu u istom prostoru 1939. godine, dosad 
nisu pronađeni katalozi. Na osnovu podataka iz tiska 
ipak se za jedan broj djela moglo ustanoviti da su 
tada bili izložena. Katalog retrospektivne izložbe u 
Pančevu 1959. godine donosi samo sumarne podatke 
o nekim djelima. Pošto već tada nije bilo poznato tko 
su portretirane ličnosti, vrlo je vjerojatno da su 1959. 
godine izložene i neke slike koje su ranije bile izlagane 
pod izvornim imenom. U popisima su navedeni samo 
izvorni nazivi djela, preuzeti iz kataloga i literature. 

U Dnevniku Milana Butozana nalaze se i originalne 
fotografija dela za koja se ne zna pravi naziv. U 
popisima dela učinjen je pokušaj da se ove fotografije 
identifikuju i povežu sa objavljenim nazivima slika. 
Takođe, priložene su fotografije nekoliko dela za koja 
se nije mogla dati bilo kakva atribucija o identitetu 
samih slika, te je naslove uvjetno dao autor kataloga. 
Za najveći deo poznatih radova ne zna se tačno vreme 
nastanka, pošto je Butozan svoje radove najčešće 
samo potpisivao, a znatno rede stavljao i godinu 
nastanka. Zbog toga su u kataloškim odrednicama, 
gde god je bilo moguće, navedeni podaci o izlaganju 
na samostalnim i grupnim izložbama, kao i svi drugi 
raspoloživi podaci: dimenzije, signatura, vlasništvo. U 
brojnim slučajevima dat je samo naslov sa podacima 



o izlaganju, jer su to jedine informacije o tom delu, 
kako bi se ipak dokumentovalo postojanje pojedinih 
radova. 

Sve dimenzije u popisima radova date su u 
milimetrima. 

Stanislav Živkov 

SLIKE U TEHNICI ULJA: 



Fotografija u Dnevniku, Arhiv za likovne 
umjetnosti HAZU, Zagreb 



U 1. Finitum est 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 
Fotografija u Dnevniku, Arhiv za likovne 
umjetnosti HAZU, Zagreb 

U 2. Majka 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 3. Igra ljubavi 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 4. Dunavski ribar 

Izlagano: Zagreb, 1932, Salon Ullrich 
Zagreb, 1934, Salon Ullrich 

U 5. Portre F[ranje] R[adočaja] 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 6. Autoportret 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 
Zagreb, 1934, Salon Ullrich 
Fotografija u Dnevniku, Arhiv za likovne 
umjetnosti HAZU, Zagreb 

U 7. Skulptor A[nton] S[imek] 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 8. Cvijeće 

Izlagano: Zagreb, 1932, Salon Ullrich 
Zagreb, 1934, Salon Ullrich 

U 9. Nature Morte 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 
Zagreb, 1934, Salon Ullrich 



U 10. Ribe 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 11. Nature morte 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 
Zagreb, 1934, Salon Ullrich 
Vlasništvo: Narodni muzej Pančevo, 
inv. br. U 180 

U 12. Predgrađe Pančeva 

Izlagano: Zagreb, 1932, Salon Ullrich 

Beograd, 1933, Radnički dom 

Pančevo, 1933, Gradska kuća 

Fotografija objavljena u časopisu Umetnost br. 

1/1934, kao nepaginirani prilog 

U 13. Kod 3. km (pausage) 
Dimenzije: 474x625 
Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 
Privatno vlasništvo, Pančevo 

U 14. Odmor 

Izlagano: Zagreb, 1932, Salon Ullrich 

U 15. Tiha ulica 

Dimenzije: 700*600 

Izlagano: Zagreb, 1932, Salon Ullrich 

Privatno vlasništvo, Beograd 

U 16. Autoportrait 

Dimenzije: 310*197 / ulje na dasci/ 
Beleška olovkom na pozadini (ćirilicom): 
Butozan na dar g. Milanu 29/XII 1928. 
Izlagano: Zagreb, 1932, Salon Ullrich 
Pančevo, 1933, Gradska kuća 
Pančevo, 1959, Narodni muzej 
Vlasništvo: Narodni muzej Pančevo, 
inv. br. U 596 

U 17. Zimski pejsaž Pančeva 
Dimenzije: 900x1000 
Izlagano: Zagreb, 1932, Salon Ullrich 
Pančevo, 1933, Gradska kuća 
Beograd, 1933, Radnički dom 

Vlasništvo: Narodni muzej Pančevo, U 28. 

inv. br. U 454 

U 18. Pogled na Pančevo 

Izlagano: Zagreb, 1932, Salon Ullrich 

Beograd, 1933, Radnički dom U 29. 

Pančevo, 1933, Gradska kuća 

Fotografija u Dnevniku, Arhiv za likovne 

umjetnosti HAZU, Zagreb 

U 19. Zar samo 2 zlatnika 

Izlagano: Zagreb, 1932, Salon Ullrich 

U 20. Dama u krznu 

Izlagano: Zagreb, 1932, Salon Ullrich U 30. 

Beograd, 1933, Radnički dom 
Pančevo, 1933, Gradska kuća 

U 31. 

U 21. Interieur 

Izlagano: Beograd, 1933, Radnički dom 
Zagreb, 1934, Salon Ullrich 

Zagreb, 1940, Salon Ullrich U 32. 

U 22. Meštrovićev đak M. M. 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 23. Gluhi slikar 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 24. Jelkica U 33. 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 25. Havajsko cvijeće 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 26. Ispečeno pile 

Izlagano: Zagreb, 1932, Salon Ullrich U 34. 

Beograd, 1933, Radnički dom 
Pančevo, 1933, Gradska kuća 

U 27. Autoportrait bez brade 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 



fedinac 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

Sajam 

Dimenzije: 1000x1500 

Izlagano: Zagreb, 1932, Salon Ullrich 

Beograd, 1933, Radnički dom 

Pančevo, 1933, Gradska kuća 

Izlagano: Zagreb, 1996, Klovićevi dvori, 

kao delo Jurja Plančića 

Privatno vlasništvo, Zagreb 

U prirodi 

Izlagano: Zagreb, 1932, Salon Ullrich 

Autoportrait sa čašom 

Izlagano: Zagreb, 1932, Salon Ullrich 

Zagreb, 1934, Salon Ullrich 

Ribarice 

Dimenzije: 510x400 
Signatura: d.d.: Butozan 
Izlagano: Zagreb, 1932, Salon Ullrich 
Zagreh, 1934, Salon Ullrich 
Pančevo, 1959, Narodni muzej 
Vlasništvo: Narodni muzej Pančevo, 
inv. br. U 293 

NAPOMENA: ispod vidljivog bojenog sloja 
nalazi se starija slika, Autoportret 

Gđica E. H. (Devojka sa šeširom) 
Dimenzije: 710 x 500 
Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 
Vlasništvo: Narodni muzej Pančevo, 
inv. br. U 294. 

NAPOMENA: ispod vidljivog bojenog sloja 
nalazi se druga slika, moguće Nature morte 

Balerina 

Izlagano: Zagreb, 1932, Salon Ullrich 



U 35. Mrtvac 

Izlagano: Zagreb, 1932, Salon Ullrich 

U 36. Jesen 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 37. Zvuk 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 38. Čovjek i novac 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 39. Himna suncu 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 40. Martovski dan 

Izlagano: Zagreb, 1932, Salon Ullrich 
Beograd, 1933, Radnički dom 
Pančevo, 1933, Gradska kuća 

U 41. Povrće 

Izlagano: Beograd, 1933, Radnički dom 
Pančevo, 1933, Gradska kuća 

U 42. G. Meneghello Dinčić 

Izlagano: Beograd, 1933, Radnički dom 
Pančevo, 1933, Gradska kuća 

U 43. Limuni 

Dimenzije: 502x414 
Signatura: d.d.: Butozan (ćir) 
Izlagano: Beograd, 1933, Radnički dom 
Pančevo, 1933, Gradska kuća 
Privatno vlasništvo, Novi Sad 

U 44. Portret G. S. Roze 

Izlagano: Beograd, 1933, Radnički dom 
Pančevo, 1933, Gradska kuća 

U 45. Portre Đorđa Dragojlova 
Dimenzije: 1000x750 
Izlagano: Beograd, 1933, Radnički dom 
Pančevo, 1933, Gradska kuća 
Privatno vlasništvo, Beograd 



U 46. Sveta porodica 

Fotografija u Dnevniku, Arhiv za likovne 
umjetnosti HAZU, Zagreb 

U 47. Posle kupanja 

Izlagano: Zagreb, 1934, Salon Ullrich 

U 48. Moje venčanje 

Izlagano: Zagreb, 1934, Salon Ullrich 

U 49. Krizanteme 

Dimenzije: 1000x655 
Izlagano: Zagreb, 1936, Salon Ullrich 
Fotografija u fototeci, Arhiv za likovne 
umjetnosti HAZU, Zagreb 

U 50. Maske 

Dimenzije: 675x595 

Signatura, g.d.: Butozan 

Izlagano: Zagreb, 1936, Salon Ullrich 

Pančevo, 1959, Narodni muzej 

Fotografija u fototeci, Arhiv za likovne 

umjetnosti HAZU, Zagreb 

U 51. G.O.D. 

Izlagano: Zagreb, 1936, Salon Ullrich 

U 52. Balkoni (zagrebački Gornji grad) 
Dimenzije: 850x650 
Signatura: d.d.: Butozan 1936. 
Izlagano: Zagreb, 1936, Salon Ullrich 
Pančevo, 1959, Narodni muzej 
Privatno vlasništvo VVettingen 

U 53. Nature morte 

Izlagano: Zagreb, 1936, Salon Ullrich 

U 54. Akt 

Dimenzije: 1005x775 

Signatura: d.l.: Butozan 

Izlagano: Zagreb, 1936, Salon Ullrich 

Zagreb, 1940, Salon Ullrich 

Pančevo, 1959, Narodni muzej 

Vlasništvo: Moderna galerija Zagreb, 

inv. br. 2345 

U 55. Tri ulična pjevača 

Dimenzije: 1700x1500 
Signatura: d.d.: Butozan 
Izlagano: Zagreb, 1936, Salon Ullrich 
Pančevo, 1959, Narodni muzej 
Vlasništvo: Narodni muzej Pančevo, 
inv. br. U 298 

U 56. Akt 

Dimenzije: 1005x805 
Signatura. d.L: Butozan 
Izlagano: Zagreb, 1932, Salon Ullrich 
Zagreb, 1934, Salon Ullrich 
Zagreb, 1936, Salon Ullrich 
Pančevo, 1959, Narodni muzej 
Vlasništvo: Narodni muzej Pančevo, 
inv. br. U 295 

NAPOMENA: ispod vidljivog bojenog sloja 
nalazi se Muški portret, katalog U 132 

U 57. Crvena vaza 

Izlagano: Zagreb, 1936, Salon Ullrich 

U 58. Naranče 

Izlagano: Zagreb, 1936, Salon Ullrich 

U 59. Krizanteme 

Dimenzije: 1000x650 
Signatura: g.d.: Butozan 935. 
Izlagano: Zagreb, 1936, Salon Ullrich 
Pančevo, 1959, Narodni muzej 
Privatno vlasništvo Zagreb 

U 60. Maska satira 

Izlagano: Zagreb, 1936, Salon Ullrich 

U 61. Amazonka 

Izlagano: Zagreb, 1936, Salon Ullrich 

U 62. Kaštelančić 

Izlagano: Zagreb, 1940, Salon Ullrich 

U 63. Autoportre 

Izlagano: Zagreb, 1940, Salon Ullrich 
Pančevo, 1959, Narodni muzej 

U 64. Natirmort sa gipsanom glavom 
Dimenzije: 675 x 595 
Signatura: g.l.: Butozan 935 
Izlagano: Zagreb, 1936, Salon Ullrich 
Privatno vlasništvo, Zagreb 

U 65. Nature morte sa plavom vazom 
Dimenzije: 600x950 
Izlagano: Zagreb, 1940, Salon Ullrich 
Beograd, 1941, Cvijeta Zuzorić 
Pančevo, 1959, Narodni muzej 
Fotografija u fototeci, Arhiv za likovne 
umjetnosti HAZU, Zagreb 



U 66. Figurina natirmort 

Izlagano: Zagreb, 1940, Salon Ullrich 

U 67. Iluzija 

Dimenzije: 683x475 

Zapis na poleđini: Butozan fecit anno 1928. 
Izlagano: Pančevo, 1959, Narodni muzej 
Vlasništvo: Narodni muzej Pančevo, 
inv. br. U 290 

U 68. Ženski aktovi 

Dimenzije: 1090x1690 

Izlagano: Pančevo, 1959, Narodni muzej 

U 69. Portre Petra Javora 
Dimenzije: 450x350 
Signatura: d.L: Butozan 
Privatno vlasništvo Zagreb 

U 70. Plot 

Dimenzije: 640 x 480 /ulje na dasci/ 
Signatura: d.l.: Butozan 
Izlagano: Pančevo, 1959, Narodni muzej 
Pančevo, 1963, Zanatski dom 
Vlasništvo: Narodni muzej Pančevo, 
inv. br. U 134 

U 71. Portre Radivojevića 
Dimenzije: 500x390 
Signatura: g.l.: Butozan 
Izlagano: Pančevo, 1959, Narodni muzej 
Vlasništvo: Narodni muzej Pančevo, 
inv. br. U 251 

U 72. Portre Gordane Sambek 
Dimenzije: 505x400 
Signatura: d.d.: Butozan (čir) 
Izlagano: Pančevo, 1959, Narodni muzej 
Vlasništvo: Narodni muzej Pančevo, 
inv. br. U 589 

U 73. Portre Božidara Kunca 
Dimenzije: 920x620 
Izlagano: Zagreb, 1936, Salon Ullrich 
Pančevo, 1959, Narodni muzej 
Fotografija: fototeka, Arhiv za likovne 
umjetnosti HAZU, Zagreb 

U 74. Portre Zinke Kune 

Izlagano: Zagreb, 1936, Salon Ullrich 

U 75. Muški portre 

Dimenzije: 1000x1200 
Signatura: d.d.: Butozan 1935. 
Izlagano: Pančevo, 1959, Narodni muzej 

U 76. Muškarac sa lulom 

(portre Milana Katića) /nedovršeno/ 
Dimenzije: 592x503 

Izlagano: Pančevo, 1959, Narodni muzej 
Vlasništvo: Narodni muzej Pančevo, 
inv. br. U 291 
U 77. Ženski portre 

Dimenzije: 1000x750 

Izlagano: Pančevo, 1959, Narodni muzej 

U 78. Portre Zorke Loos 

Dimenzije: 1000x755 
Signatura: d.L: Butozan 1935. 
Izlagano: Pančevo, 1959, Narodni muzej 
Vlasništvo: Jasna Lasić, Dubrovnik 

U 79. Portre žene 

Dimenzije: 1200x1690 

Signatura: d.d.: Butozan 

Izlagano: Pančevo, 1959, Narodni muzej 

U 80. Portre devojčice 

Dimenzije: 800x1000 

Signatura: d.d.: Butozan 

Izlagano: Pančevo, 1959, Narodni muzej 

U 81. Bura na moru 

Dimenzije: 1580x2200 

Izlagano: Pančevo, 1959, Narodni muzej 

U 82. Portre Anuške Stimaković 
Dimenzije: 1200x1000 
Signatura: d.L: Butozan 1935 
Izlagano: Pančevo, 1959, Narodni muzej 
Vlasništvo: Iva Radić, VVettingen, Švicarska 

U 83. Portre Zvonimira Stimakovića 
Dimenzije: 1200x1000 
Signatura: d.d.: Butozan 1935 
Vlasništvo: Iva Radić, VVettingen, Švicarska 

U 84. Portre Hele Stimaković 
Dimenzije: 960x700 
Signatura: d.d.: Butozan 1935 
Izlagano: Pančevo, 1959, Narodni muzej 



Vlasništvo: Hella Papst, Wien 

U 85. Dečaci (Braća Bosenbacher) 
Dimenzije: 1000x750 
Izlagano: Pančevo, 1959, Narodni muzej 
Privatno vlasništvo, Zagreb 

U 86. Voće 

Dimenzije: 400x500 

Izlagano: Pančevo, 1959, Narodni muzej 

U 87. Portre Jolan Poznan 
Dimenzije: 970x785 
Signatura: d.d.: Butozan 1934 
Izlagano: Pančevo 1959, Narodni muzej 
Pančevo, 1963, Klub zanatlija 
Vlasništvo: Narodni muzej Pančevo, 
inv. br. U 588 

U 88. Portre Petra Karađorđevića 
Dimenzije: 1640x1090 
Izlagano: Pančevo, 1959, Narodni muzej 
Vlasništvo: Narodni muzej Pančevo, 
inv. br. U 44 

U 89. Portre žene u zelenom 
Dimenzije: 485x400 

Izlagano: Pančevo, 1959, Narodni muzej 
Vlasništvo: Moderna galerija Zagreb, 
inv. br. 2348 

U 90. Portre dr Rafaela Dolinšeka 
Dimenzije: 1005x775 
Izlagano: Zagreb, 1936, Salon Ullrich 
Pančevo, 1959, Narodni muzej 
Vlasništvo: Moderna galerija Zagreb, 
inv. br. 2346 

U 91. Mrtva priroda 

Dimenzije: 400x500 

Izlagano: Pančevo, 1959, Narodni muzej 

U 92. Vaza sa cvećem 

Dimenzije: 900x700 

Signatura: d.L: Butozan 

Izlagano: Pančevo, 1939, Francuski klub 

Pančevo, 1959, Narodni muzej 

Pančevo, 1963, Klub zanatlija 

Vlasništvo: Narodni muzej Pančevo, 

inv. br. U 259 



U 93. Mrtva priroda sa cvećem 
Dimenzije: 1000x800 
Signatura: d.d.: Butozan 
Izlagano: Pančevo, 1939, Francuski klub 
Pančevo, 1959, Narodni muzej 
Vlasništvo: Narodni muzej Pančevo, 
inv. br. U 272 

U 94. Jednooki 

Dimenzije: 753x595 

Izlagano: Pančevo, 1959, Narodni muzej 
Pančevo, 1963, Narodni muzej 
Vlasništvo: Narodni muzej Pančevo, 
inv. br. 287 

U 95. Ženski akt 

Dimenzije: 207x182 /uljena dasci/ 
Signatura: g.d.: Butozan 
Privatno vlasništvo, Zagreb 

U 96. Portre dr Bogoljuba Stojkovića 
Dimenzije: 995 x 780 
Signatura: d.L: Butozan 1938 
Izlagano: Pančevo, 1959, Narodni muzej 
Pančevo, 1963, Zanatski klub 
Privatno vlasništvo, Pančevo 

U 97. Portre profesora 

Dimenzije: 1200x1000 

Izlagano: Pančevo, 1959, Narodni muzej 

U 98. Mrtva priroda 

Izlagano: Pančevo, 1959, Narodni muzej 

U 99. Ležeći akt 

Dimenzije: 1150x1750 

Izlagano: Pančevo, 1959, Narodni muzej 

U 100. Ženski portret Francuskinje 
Dimenzije: 1155x850 
Signatura: d.d.: Butozan 
Vlasništvo: Narodni muzej Pančevo, 
inv. br. U 426 

U 101. Portre N ataše Purković 

Izlagano: Pančevo, 1963, Zanatski klub 
Vlasništvo: Dr Mirjana Grčić-Purkovič, 
Beograd 

U 102. Portre Mirjane Purković 

Vlasništvo: Dr Mirjana Grčić-Purkovič, 
Beograd 



U 103. Muškarac u enterijeru 
Dimenzije: 1380x1000 
Signatura: d.l.: Butozan 
Vlasništvo: Muzej moderne i suvremene 
umjetnosti, Rijeka 

U 104. Purger, 1926. 

/ulje na dasci/ 

Dimenzije: 480x324 

Beleška olovkom na pozadini: 

Purger, XI, 1926. 

Privatno vlasništvo, Pančevo 

U 105. Poluakt 

Dimenzije: 740x560 

Izlagano: Pančevo, 1959, Narodni muzej 
Pančevo, 1963, Zanatski klub 
Vlasništvo: Narodni muzej Pančevo, 
inv. br. U 473 

U 106. Žena sa plavim očima 
Dimenzije: 650x480 
Signatura: d.d.: Butozan 
Izlagano: Pančevo, 1959, Narodni muzej 
Vlasništvo: Narodni muzej Pančevo, 
inv. br. U 292 

U 107. Sv. Nikola 

Oltarska pala u crkvi u Salniku kod Zeline 

U 108. Poljoprivredni radnik 
Dimenzije: 520x400 
Signatura: Butozan 
Privatno vlasništvo, Pančevo 

U 109. Havajka 

Izlagano: Zagreb, 1932, Salon Ullrich 
Fotografija u Dnevniku 

U 110. [Portre devojke]* 
Reprodukovano u: 

Enciklopedija likovnih umjetnosti I, 
Zagreb 1959, str. 556 

U 111. Portre gđe Kavran 

Izlagano: Zagreb, 1932, Salon Ullrich 

U 112. Zrelo grožđe 

Izlagano: Zagreb, 1932, Salon Ullrich 

U 113. Interieur ateliera U 126. 

Dimenzije: 680x555 
Signatura: d.L: Butozan 
Izlagano: Zagreb, 1940, Salon Ullrich 
Pančevo, 1959, Narodni muzej U 127. 

Vlasništvo: Galerija Matice srpske Novi Sad, 
inv. br. GSM/U 1112 



U 114. Studija djevojke 

Izlagano: Zagreb, 1940, Salon Ullrich 

U 115. Portre Stojanovića 

Izlagano: Zagreb, 1940, Salon Ullrich 

U 116. DrJ.D. 

Izlagano: Zagreb, 1940, Salon Ullrich 



U 128. 



U 129. 



U 117. Glumac Predrag Milanov 
Dimenzije: 1200x1000 
Izlagano: Zagreb, 1936, Salon Ullrich 
Pančevo, 1959, Narodni muzej U 130. 

Fotografija u fototeci, Arhiv za likovne 
umjetnosti HAZU, Zagreb 



U 131. 



U 132. 



U 118. Gđica K.R. 

Izlagano: Zagreb, 1936, Salon Ullrich 

U 119. Gđica B.F. 

Izlagano: Zagreb, 1936, Salon Ullrich 

U 120. DrD.L. 

Izlagano: Zagreb, 1936, Salon Ullrich 

U 121. Gđica Z. 

Izlagano: Zagreb, 1936, Salon Ullrich 

U 122. Vilnta 

Izlagano: Zagreb, 1936, Salon Ullrich 



U 123. Portre Rafa Ramljaka Brizara \j 133^ 

Dimenzije: 1000x750 
Signatura: d.L: Butozan 
Vlasništvo: Lada Kajfež, Zagreb 

U 124. Portre Nevenke Hohnjec U 134. 

Vlasništvo: Nevenka Hohnjec, Ilirska Bistrica 

U 125. Portre Dore Ramljak-Brizar 
Dimenzije: 922x627 

Signatura: g.d.: Butozan U 135. 

Vlasništvo: Lada Kajfež, Zagreb 



Portre Miroslava Montanija 
Fotografija u fototeci, Arhiv za likovne 
umjetnosti HAZU, Zagreb 

Portre mladića 

Dimenzije: 700x500 

Fotografija u fototeci, Arhiv za likovne 

umjetnosti HAZU, Zagreb 

Portre nepoznatog muškarca 
Fotografija u fototeci, Arhiv za likovne 
umjetnosti HAZU, Zagreb 

Enigmatska mrtva priroda (nedovršena) 

Dimenzije: 700x500 

Vreme nastanka: 1943. 

Izlagano: Pančevo, 1959, Narodni muzej 

Fotografija u fototeci, Arhiv za likovne 

umjetnosti HAZU, Zagreb 

[Muški portret]* 

Poznat sa fotografije iz 1928. godine iz 
Dnevnika, Arhiv za likovne umjetnosti 
HAZU, Zagreb 

[Muški portret]* 

Poznat sa fotografije iz Dnevnika, Arhiv za 
likovne umjetnosti HAZU, Zagreb 

[Muški portret]* 

Vrijeme nastanka: oko 1927/28. 

Poznat sa fotografije iz Dnevnika, Arhiv za 

likovne umjetnosti HAZU, Zagreb. 

NAPOMENA: Slika je pronađena ispod 
novijeg bojenog sloja prilikom konzervacije i 
restauracije slike Akt (katalog U 54) koja je u 
vlasništvu Narodnog muzeja u Pančevu 

[Ljubavnici]* 

Vrijeme nastanka: 1927/1928. 

Poznato sa fotografije iz Dnevnika, Arhiv za 

likovne umjetnosti HAZU, Zagreb 

[Portre devojke]* 

Vrijeme nastanka: pre 1930. 

Poznat sa fotografije iz Dnevnika, Arhiv za 

likovne umjetnosti HAZU, Zagreb 

[Kompozicija]* 

Poznato sa fotografije dr Botterija iz Dnevnika, 
Arhiv za likovne umjetnosti HAZU, Zagreb 

U 136. [Mrtva priroda]* 

Izlagana: Pančevo, 1959, Narodni muzej 
Fotografija sa izložbe u dokumentaciji 
Narodnog muzeja Pančevo 

U 137. Bogorodica sa malim Kristom 
Vrijeme nastanka: pre 1930. 
Poznata sa fotografije Ateljea iz Dnevnika, 
Arhiv za likovne umjetnosti HAZU, Zagreb 

U 138. [Dječaci]* 

Vrijeme nastanka: oko 1928. 
Pandan slici Iluzije 

Poznat sa fotografije iz Dnevnika, Arhiv za 
likovne umjetnosti HAZU, Zagreb 

U 139. Madona 

Izlagano: Pančevo, 1928. 
Velika umetnička izložba grada Pančeva 
Fotografija iz zaostavštine Stojana Trumića, 
Poznat sa fotografije iz Dnevnika, Arhiv za 
likovne umjetnosti HAZU, Zagreb 

U 140. [Muški portret]* 

Poznat sa fotografije iz Dnevnika, Arhiv za 
likovne umjetnosti HAZU, Zagreb 

U 141. Portre Berte Draganić 
Dimenzije: 1005x760 
Signatura: g.d.: Butozan 
Vlasništvo: Berta Postružnik, Zagreb 

SKULPTURE: 

S 1. Matija Gubec 

Dimenzije: H=420 

Izlagano: Pančevo, 1959, Narodni muzej 
Vlasništvo: Iva Radić, VVettingen 

S 2. Pjevačica [Glava igračice] 
Dimenzije: H=420 

Izlagano: Pančevo, 1959, Narodni muzej 
Fotografije u dokumentaciji 
Arhiva za likovne umjetnosti HAZU 

S 3. Autoportret 

Izlagano: Zagreb, 1932, Salon Ullrich 
Fotografija u dokumentaciji 
Arhiva za likovne umjetnosti HAZU 

S 4. Stojeća figurina 

Izlagano: Zagreb, 1934, Salon Ullrich 
Fotografija u dokumentaciji 
Arhiva za likovne umjetnosti HAZU 

S 5. Sedeća figurina 

Izlagano: Zagreb, 1934, Salon Ullrich 



G 4. Cveće 

Izlagano: Zagreb, 1934, Salon Ullrich 

G 5. Moja žena i ja 

Dimenzije: 265x215 
Signatura: d.l.: Butozan (ćir) 
Izlagano: Zagreb, 1934, Salon Ullrich 
Pančevo, 1959, Narodni muzej 
Pančevo, 1963, Zanatski dom 
Vlasništvo: Narodni muzej Pančevo, 
inv. br. 289 

G 6. Kokaina 

Izlagano: Zagreb, 1934, Salon Ullrich 

G 7. Opium 

Dimenzije: 324x254 

Signatura: l.d.: Butozan 1934 (ćir) 

Izlagano: Zagreb, 1934, Salon Ullrich 

Pančevo, 1934, Francuski klub 

Vlasništvo: Grafička zbirka Nacionalne i 

sveučilišne knjižnice Zagreb, GZGH 63 but 1 

G 8. Moj brat i ja 

Izlagano: Zagreb, 1934, Salon Ullrich 



S 6. Glava Kršnjavog 

Izlagano: Zagreb, 1940, Salon Ullrich 

S 7. Studija ženske glave 

Izlagano: Zagreb, 1934, Salon Ullrich 

S 8. Studija muške glave 

Izlagano: Zagreb, 1934, Salon Ullrich 



GRAFIKE: 
Gl. 



Kokota 

Izlagano: Zagreb, 1936, Salon Ullrich 



G 2. Sunčanje 

Izlagano: Zagreb, 1936, Salon Ullrich 

G 3. Moja majka 

Signatura: d.l.: Butozan 

Izlagano: Beograd, 1934, VII Jesenja izložba 

Udruženja prijatelja umetnosti Cvijeta 

Zuzorić 

Vlasništvo: Dr Dinko Blažić, Zagreb 



G 9. Korzo 

Dimenzije: 306x279 
Signatura: d.d.: Butozan 934 (ćir) 
Izlagano: Zagreb, 1934, Salon Ullrich 
Vlasništvo: Grafička zbirka Nacionalne i 
sveučilišne knjižnice Zagreb GZGH 64 but 2 

G 10. Ribarenje 

Izlagano: Zagreb, 1934, Salon Ullrich 

G 11. Grkinja 

Izlagano: Zagreb, 1934, Salon Ullrich 

G12. Begunice 

Izlagano: Zagreb, 1934, Salon Ullrich 

G13. Strijelac 

Dimenzije: 446x335 

Signatura: d.d.: Butozan 934 (ćir) 

Izlagano: Zagreb, 1934, Salon Ullrich 

Pančevo, 1934, Francuski klub 

Vlasništvo: Grafička zbirka Nacionalne i 

sveučilišne knjižnice Zagreb, GZGH 65 but 3 

G 14. Bežanje 

Izlagano: Zagreb, 1934, Salon Ullrich 

G 15. Ljuljaška 

Izlagano: Zagreb, 1934, Salon Ullrich 

G 16. Raspeće 

Izlagano: Zagreb, 1934, Sa/ow Ullrich 

G 17. Hristos 

Izlagano: Zagreb, 1934, Salon Ullrich 

G 18. Voće 

Izlagano: Zagreb, 1934, Salon Ullrich 

G 19. Portret G. R. 

Izlagano: Zagreb, 1934, Salon Ullrich 

G 20. Kerubim 

Dimenzije: 318x230 

Signatura: d.d.: Butozan 934 (ćir) 

Izlagano: Zagreb, 1934, Salon Ullrich 

Pančevo, 1934, Francuski klub 

Vlasništvo: Grafička zbirka Nacionalne i 

sveučilišne knjižnice Zagreb, GZGH 66 but 4 

G 21. Staklena vaza 

Izlagano: Zagreb, 1934, Salon Ullrich 

G 22. Grožđe 

Izlagano: Zagreb, 1934, Salon Ullrich 

G 23. Pastir 

Dimenzije: 120x120 

Signatura: d.d.: Butozan 1934 (ćir) 

Zapis olovkom na poleđini (ćirilicom): 

Ova slika predstavlja »Pastira«. Rađena je 

tehnikom bakropisa štampana na bakropisnom 

papiru. Prvi otisak je ovaj, predstavlja mladog 

pastira posle kupanja kako svira u frulu na svoje 

lično uveseljavanje 

Pančevo, 28. maja 1934. 

Butozan Milan, akad. slik. 

Izlagano: Zagreb, 1934, Salon Ullrich 

Pančevo, 1934, Francuski klub 

Pančevo, 1959, Narodni muzej 

Pančevo, 1963, Zanatski dom 

Vlasništvo: Narodni muzej Pančevo 

(prvi otisak), inv. br. 391 

Dnevnik, Arhiv za 

likovne Umjetnosti HAZU, Zagreb 



G 25. Muž i žena 

Izlagano: Beograd, 1934, VII Jesenja izložba 
Udruženja prijatelja umetnosti Cvijeta 
Zuzorić 

G 26. Dozivanje 

Izlagano: Beograd, 1934, VII Jesenja izložba 
Udruženja prijatelja umetnosti Cvijeta 
Zuzorić 

G 27. Šumska nimfa 

Izlagano: Beograd, 1934, VII Jesenja izložba 
Udruženja prijatelja umetnosti Cvijeta 
Zuzorić 

G 28. Autoportre 

Vlasništvo: Arhiv za likovne 
umjetnosti HAZU 
(u Dnevniku) , Zagreb 

G 29. Dijete ulice 

Izlagano: Zagreb, 1936, Salon Ullrich 

G 30. Banatski bik 

Izlagano: Zagreb, 1936, Salon Ullrich 

G 31. Sirotinjski ručak 

Dimenzije: 247x152 

Zapis olovkom na poleđini (ćirilicom): 

Ova slika predstavlja »Sirotinjski ručak« rađen 
tehnikom bakropisa na papiru specijalno za tu 
svrhu. Pančevo, 30. V 1934, Butozan Milan, 
akademski slikar 

Izlagano: Zagreb, 1936, Salon Ullrich 
Pančevo, 1959, Narodni muzej 
Pančevo, 1963, Zanatski dom 
Vlasništvo: Narodni muzej Pančevo, inv. br. 
590, Kabinet Grafike HAZU, Zagreb 

G 32. Banatski seljak 

Dimenzije: 235x145 
Izlagano: Zagreb, 1936, Salon Ullrich 
Pančevo, 1959, Narodni muzej 
Vlasništvo: Narodni muzej Pančevo, 
inv. br. 294 

G 33. Banatski salaš 

Izlagano: Zagreb, 1936, Salon Ullrich 



G 24. Sv. Pavle 
Monotipija 

Izlagano: Zagreb, 1934, Salon Ullrich 



G 34. Sejač 

Dimenzije: 190x140 

Izlagano: Pančevo, 1959, Narodni muzej 
Fotografija reprodukovana u časopisu 
Umetnost, Pančevo, 1 / 1934. 

G 35. Portre žene 

Dimenzije: 260x280 

Izlagano: Pančevo 1959, Narodni muzej 

G 36. Autoportre 

Fotografija u Arhivu za likovne 
umjetnosti HAZU, Zagreb 

G 37. Detalj sa freske 

Dimenzije: 260x280 

Izlagano: Pančevo, 1959, Narodni muzej 

G 38. Vaza sa ovećem 

Dimenzije: 500x350 
Signatura: d.d.: Butozan 1933. (čir) 
Izlagano: Pančevo, 1959, Narodni muzej 
Fotografija u fototeci, Arhiv za likovne 
umjetnosti HAZU, Zagreb 

G 39. Luda Erža 

Dimenzije: 240x140 

Signatura: d.d.: Butozan 1934 (čir) 

Zapis olovkom na poleđini (ćirilicom): 

Ova slika predstavlja »Ludu Eržu«. Rađena je 
tehnikom bakroreza i predstavlja Ludu Eržu 
iz Pančeva koja živi od prosjačenja i jedan je 
primerak pančevačke retkosti i znamenitosti. 
Pančevo, 28. maja 1934. Butozan Milan 
akad. slikar 

Izlagano: Pančevo, 1934, Francuski klub 
Pančevo, 1959, Narodni muzej 
Pančevo, 1963, Zanatski dom 
Vlasništvo: Narodni muzej Pančevo, 
inv. br. 361 

G 40. Crepajska sejačica 
Dimenzije: 300x 205 
Signatura: d.L: Butozan 
Izlagano: Pančevo, 1959, Narodni muzej 
Vlasništvo: Narodni muzej Pančevo, 
inv. br. 252 

G 41. Gospođa sa Mont Martra 

Izlagano: Zagreb, 1936, Salon Ullrich 



G 42. Figura žene 

Dimenzije: 265x215 

Izlagano: Pančevo, 1959, Narodni muzej 

G 43. Portre pijanca 

Dimenzije: 500x350 

Izlagano: Beograd, 1936, kolektivna izložba 
u paviljonu Cvijeta Zuzorić 

G 44. Skidanje sa kotača 

Izlagano: Zagreb, 1940, Salon Ullrich 

G 45. Djevojka na njihaljki 

Izlagano: Zagreb, 1940, Salon Ullrich 

G 46. Oplakivanje na periferiji 

Izlagano: Zagreb, 1940, Salon Ullrich 

G 47. Seljanka 

Dimenzije: 150x100 
Vlasništvo: Arhiv za likovne 
umjetnosti HAZU 
(u Dnevniku), Zagreb 

G 48. Kokota sa Mont Martra 
Dimenzije: 300x200 

Signatura: d.L: Zgb, 4/IX/1940. d.d: Butozan 
Zapis na margini ispod: 

Prijatelju Montaniju za uspomenu, Butozan 
Vlasništvo: Vicko Montani, Brač 

G 49. Linorez 

Fotografija reprodukovana u časopisu 
Umetnost, Pančevo, 1/1934. 

DELA IZVEDENA TEHNIKOM CRVENE KREDE, 
UGLJENA, OLOVKE I AKVARELA: 

K 1. Glava devojke 

Crvena kreda na hartiji 

Dimenzije: 435x330 

Signatura: d.L: Butozan 

Izlagano: Pančevo, 1959, Narodni muzej 

Vlasništvo: Narodni muzej Pančevo, 

inv. br. 254. 

K 2. Portre Zorke Loos 

Crvena kreda na hartiji 

Dimenzije: 540x410 

Signatura: d.L: Butozan 935 

Izlagano: Pančevo, 1959, Narodni muzej 

Privatno vlasništvo, Zagreb 

K 3. Portre Bruna Lella 

Crvena kreda na hartiji 
Dimenzije: 740x530 
Signatura: d.d.: Butozan 1940 
Fotografija iz fototeke, Arhiv za likovne 
umjetnosti HAZU, Zagreb 

K 4. Neizvesnost 

Olovka na hartiji 
Dimenzije: 389x320 
Signatura: d.L: Butozan 1938. 
Vlasništvo: Milena Gajić, Krnjača 

K 5. Portre Lilly Parčetić 

Crvena kreda i olovka na hartiji 

Dimenzije: 453x325 

Signatura: MB 1939 

Vlasništvo: Porodica Parčetić, Pančevo 

K 6. Studija glave 

Olovka na hartiji 
Dimenzije: 300x218 

Izlagano: Pančevo, 1963, Zanatski dom 
Vlasništvo: Stanislav Zivkov, Pančevo 

K 7. Školski rad 
Tuš na hartiji 
Dimenzije: 221x195 
Vlasništvo: Stanislav Zivkov, Pančevo 

K 8. Studija oka 

Olovka na hartiji 
Dimenzije: 140x115 

Izlagano: Pančevo, 1963, Zanatski dom 
Vlasništvo: Narodni muzej Pančevo, 
inv. br. 593. 

K 9. Studija nogu 

Olovka na hartiji 

Dimenzije: 177x167 

Izlagano: Pančevo, 1963, Zanatski dom 

Vlasništvo: Narodni muzej Pančevo, 

inv. br. 594. 

K 10. Kerubim 
Dimenzije: 

Crvena kreda na hartiji 
Izlagano: Pančevo, 1963, Zanatski dom 
Vlasništvo: Narodni muzej Pančevo, 
inv. br. U 591 

K 11. Skica za kompoziciju (Iluzije?) 
Dimenzije: 210x260 



Izlagano: Pančevo, 1963, Zanatski dom 
Vlasništvo: Narodni muzej Pančevo, 
inv. br. 592. 

K 12. Skica glave 

Dimenzije: 116x122 
Izlagano: Pančevo, 1963, Zanatski dom 
Vlasništvo: Narodni muzej Pančevo, 
inv. br. 595. 

K 13. Portre dečaka 

Crvena kreda na hartiji 
Dimenzije: 500x400 

Izlagano: Pančevo, 1959, Narodni muzej 

K 14. Portre Nataše Purković 
Olovka na hartiji 

Izlagano: Pančevo, 1963, Zanatski dom 

K 15. Oplakivanje 

Ugljen na hartiji 

Karton za fresku u 

crkvi Sv. Đorđa u Pančevu 

Dimenzije: 1335x2000 

Izlagano: Pančevo, 1959, Narodni muzej 

Vlasništvo: Galerija Matice srpske, 

Novi Sad, inv. br. GMS U 4 

K 16. Portre Matije Ilijevića 
Crvena kreda na hartiji 
Dimenzije: 500x400 
Signatura: d.L: Butozan 1940 
Izlagano: Pančevo, 1959, Narodni muzej 

K17. Filozof 

Crvena kreda na hartiji 
Dimenzije: 600x500 

Izlagano: Pančevo, 1959, Narodni muzej 

K 18. Glava isposnika 

Crvena kreda na hartiji 
Signatura: d.l.: Butozan 
Dimenzije: 481x357 

Izlagano: Pančevo, 1959, Narodni muzej 
Pančevo, 1963, Zanatski dom 
Privatno vlasništvo, Pančevo 

K 19. Mrtva priroda 
Akvarel 

Dimenzije: 655 x 455 

Izlagano: Pančevo, 1959, Narodni muzej 
Vlasništvo: Mr Nives Cipra-Galić, Dubrovnik 

K 20. Mrtva priroda (skica) 
Olovka na hartiji 
Vlasništvo: Arhiv za likovne 
umjetnosti HAZU, Zagreb 

K 21. Mrtva priroda (skica ) 
Olovka na hartiji 
Vlasništvo: Arhiv za likovne 
umjetnosti HAZU, Zagreb 

K 22. Anđeo 

Karton za fresku u kapeli Sv. Đurđa 
u Pančevu 

Fotografija u Dnevniku, Arhiv za likovne 
umjetnosti HAZU, Zagreb 

K 23. Rođenje Krista 

Karton za fresku u kapeli Sv. Đurđa 
u Pančevu 

Fotografija u Dnevniku, Arhiv za likovne 
umjetnosti HAZU, Zagreb 

K 24. Bekstvo u Egipat 

Karton za fresku u kapeli Sv. Đurđa 
u Pančevu 

Fotografija u Dnevniku, Arhiv za likovne 
umjetnosti HAZU, Zagreb 

K 25. Apostoli 

Karton za fresku u kapeli Sv. Đurđa 
u Pančevu 

Fotografija u Dnevniku, Arhiv za likovne 
umjetnosti HAZU, Zagreb 

K 26. Blagovijesti 

Karton za fresku u kapeli Sv. Đurđa 
u Pančevu 

Fotografija u Dnevniku, Arhiv za likovne 
umjetnosti HAZU, Zagreb 

K 27. Sv. Đurđe ubija aždahu 

Karton za fresku u kapeli Sv. Đurđa u 
Pančevu 

Fotografija u Dnevniku, Arhiv za likovne 
umjetnosti HAZU, Zagreb 

K 28. Isceljenje slijepoga 

Karton za fresku u kapeli Sv. Đurđa 
u Pančevu 

Fotografija u Dnevniku, Arhiv za likovne 
umjetnosti HAZU, Zagreb 



K 29. Isus u Getsemanskom vrtu 

Karton za fresku u kapeli Sv. Đurđa 
u Pančevu 

Fotografija u Dnevniku, Arhiv za likovne 
umjetnosti HAZU, Zagreb 

K 30. Krštenje na Jordanu 

Karton za fresku u kapeli Sv. Đurđa 
u Pančevu 

Fotografija u Dnevniku, Arhiv za likovne 
umjetnosti HAZU, Zagreb 

K 31. Pokolj nevine dječice 

Karton za fresku u kapeli Sv. Đurđa 
u Pančevu 

Fotografija u Dnevniku, Arhiv za likovne 
umjetnosti HAZU, Zagreb 

K 32. Raspeće Krista 

Karton za fresku u kapeli Sv. Đurđa 
u Pančevu 

Fotografija u Dnevniku, Arhiv za likovne 
umjetnosti HAZU, Zagreb 

K 33. Rođenje Krista 

Karton za fresku u kapeli Sv. Đurđa 
u Pančevu 

Fotografija u Dnevniku, Arhiv za likovne 
umjetnosti HAZU, Zagreb 

K 34. Skidanje sa križa 

Karton za fresku u kapeli Sv. Đurđa 
u Pančevu 

Fotografija u Dnevniku, Arhiv za likovne 
umjetnosti HAZU, Zagreb 

K 35. Studija stopala 

Crvena kreda na hartiji 
Dimenzije: 358x515 
Signatura: d.L: Butozan 

Vlasništvo: Muzej za umjetnost i obrt Zagreb, 
inv. br. MUO 25315 

K 36. Muški Portret 

Crvena kreda na hartiji 

Dimenzije: 494x375 

Signatura: d.L: Butozan 1942 

Vlasništvo: Muzej za umjetnost i obrt Zagreb, 

inv. br. MUO 25720 

K 37. Portre Dinka Blažića 
Crna kreda na hartiji 
Signatura: d.d.: Butozan 1942 
Vlasništvo: Dr Dinko Blažić, Zagreb 

K 38. Blagovijesti 

Olovka, ugalj, crvena kreda na hartiji 

Dimenzije: 2150x1280 

Izlagano: Zagreb, 1932, Salon Ullrich 

Vlasništvo: Muzej za umjetnost i 

obrt, Zagreb, 

inv. br. MUO 16253 

K 39. Mojsije 

Ugalj, olovka, crvena kreda na hartiji 
Dimenzije: 550x450 
Signatura: d.d.: Butozan 
Izlagano: Pančevo, 1928, 
Umetnička izložba grada Pančeva 
Pančevo, 1959, Narodni muzej 
Privatno vlasništvo, Beograd 

K 40. Portret 

Crvena kreda na hartiji 
Dimenzije: 300x250 
Privatno vlasništvo, Pančevo 

K 41. Mrtva priroda (skica) 
Olovka na hartiji 
Vlasništvo: Arhiv za likovne 
umjetnosti HAZU, Zagreb 

K 42. Školski rad 

Ugalj na hartiji 

Dimenzije: 440x225 

Izlagano: Pančevo 1963, Zanatski dom 

Privatno vlasništvo, Novi Sad 



* Naslove u zagradama dao katalogizator. 

U 89. Portre žene u zelenom 

U 67. Iluzija 

U 95. Akt 

U 43. Limuni 

U 90. Portre dr Rafaela Dolinšeka 




U 85, Dečaci (Braća Bosenbacher) 




U 55, Tri ulična pjevača 



127 



U 139. Madona, 1928. 

U 9. Nature morte 




UHO. [Portre devojke] 

U 117. Glumac Predrag Milanov 



K 31. Pokolj nevine dečice 

K 32. Raspeće Hrista 

K 34, Skidanje s krsta 

K 35. Studija stopala 

K 4. Neizvesnost 

G 40. Crepajska sejačica 




G 31. Sirotinjski ručak 



G 34. Sejač 




G 9. Korzo 

G 3. Moja majka 

Naknadno pronađeno 

Naknadno pronađeno 

DOKUMENTACIJA 



TEKSTOVI IZ DNEVNIKA 

TISKANI TEKSTOVI 

KORESPONDENCIJA 

DOKUMENTACIJA O FRESKAMA 

U KAPELI SVETOG ĐURĐA U PANČEVU 

DOKUMENTACIJA O NATJEČAJU ZA 
POSTAVLJANJE SPOMENIKA 
KRALJU PETRU PRVOM U PANČEVU 

DOKUMENTACIJA O FRESKAMA U 
PRAVOSLAVNOJ CRKVI U ZAGREBU 

TISKANE KRITIKE 



NAPOMENE PRIREĐIVAČA 

- U izvornim tekstovima slovo đ se pojavljuje u 
dva oblika, kao đ i kao dj, pa je preneseno onako kako 
je zaista upotrebljeno u izvornom tekstu. 

- Navodnici su ujednačeni u čitavoj knjizi jer se 
u izvornim tekstovima pojavljuju u svim postojećim 
oblicima, često i nepostojećim, pogrešno, kao i različite 
vrste u okviru istog teksta. 

- Kod izvornih tekstova ispravljane su samo 
očigledne tiskarske greške (i navodnici), dok je sve 
ostalo verno izvorniku. 

- Pojedina imena se u različitim izvornim 
tekstovima pojavljuju dvojako, u originalu i 
transkribovano. Priređivač je ta imena preneo onako 
kako se pojavljuju u izvornom tekstu, dakle u dva 
oblika. (Dvojako navedena imena nisu ispravljana). 

Stanislav Zivkov 

TEKSTOVI IZ DNEVNIKA 



AUTOBIOGRAFIJA 

Rodio sam se u kišovitom novembru, u mesecu 
kada je i psu mrsko da se skita ulicom. Ovaj mesec je 
ostavio traga u meni, od njega sam nasledio surovost i 
poznavanje lica i naličja čovečije duše. On me je naučio 
da budem i ja isto tako mrk i hladan, kao što je on za 
vreme kišovitih dana. Naučio me, dalje, da podnosim 
surovost sveta i života, isto kao što je i on surov. Rodio 
sam se u jednoj godini kada su umrla dva velika 
umetnika, Rodin i Munk. Ta je godina udaljena od ove 
godine, kada ovo pišem sa brojem dvadeset. Iz toga 
se vidi da sam stupio u godinu mužjaka i muževstva. 
Zadatak jednog čoveka jeste da postoji ne više za sebe, 
već isprva za svoju najbližu okolinu, a docnije i za 
sve. 

Jedna velika prepreka za ostvarenje mojih ideala 
jest to što je ovaj današnji svet veoma pokvaren. Nema 
više ljudi koji postoje sami za sebe, nema više onog 
nekadašnjeg dobra, svugdi mržnja, na svima stranama 
ovog doba zavist. Izgubile su se vrline, nestalo je opšte 
čovekoljublje. 

Gadan je danas ovaj svet, gadan je zbog svojih 
nečovečnih manija, gadan je što ne dopušta da živi 
onaj, za koga je život potreban. 

Ni život nije za svakog, živeti se može kako ko 
hoće, ali ipak život nije za svakog. Na život ima prava 
samo onaj koji ume da ga proživi tako da od tog života 
i drugi ima pouke i koristi. 

Cela porodica mi je siromašna. Moj otac nije ništa 
nasledio od svojih roditelja, jer su i oni bili veoma 
siromašni a uz to, njegov otac je bio sakat, bez jedne 
noge od kolena na niže. Mati mi je takođe sirota, jer 
nije kao miraz ništa donela. Sastali su se jedne večeri, 
drugo veče se verili a trećeg dana u nedelju venčali su 
se u jednom seoskom manastiru i postali muž i žena. 



Otac nije imao više od osamnaest godina a mati ni 
toliko. Spojile su se dve sirotinje u jednu, te je sirotinja 
svoj pečat udarila na njih kao stalan žig. Otac je postao 
nadničar ili drukčije rečeno tegleća životinja na dve 
noge a mati njegov drug kao druga tegleća životinja. 
Odmah prve godine braka rodi im se jedan sin koji 
je nakon šesnaestogodišnjeg iskorišćavanja njihove 
muke, otišao i nestalo ga je u svetu 1 . Oni su tada bili još 
deca ali deca koja su se izdržavala sami i kao dodatak, 
morali su da hrane i očeve roditelje. To su bila deca 
koja su izložila svoj život gospođi Sudbini. To su bila 
deca koja su rano postala ljudi i koja su davala život 
novim stvorovima koji će njihovo ime nositi. 

Nakon šesnaestogodišnjeg robovanja rodi im 
se drugi sin koga odnegovaše sa puno brige, kao 
spahijski robovi na jednoj pustari 2 . Pri njegovom 
rođenju, okupile su se vile dobrotvorke i stale većati 
kakav poziv da mu dadu za nagradu što će živeti. Tada 
ispruži Muza talenta svoje ruke i ovenča ga lovorovim 
vencem i kao dar mu dade pero. To je veliki dar, ali 
dođe odmah druga vila koja mu baci pred oči maglu, 
providnu i tanku, ali maglu, te reče »razmrsi je sam«. 

Kada su otac i majka bili već suviše iskorišćeni, 
preseliše se u zemlju načičkanu dimnjacima koja se 
zove varoš, grad. 



211 



Tu počeše opet argatovati za svoj svakidašnji 
hleb, živeći od zarade samo za sutrašnjicu, a nemajući 
siguran rad za prekosutrašnjicu. 

Robovali su tri godine, koje gladujući, koje ne 
spavajući, ali ipak su živeli. Nakon trogodišnjeg 
robovanja rodi im se treći sin. 

On se rodi usred bede u jednom kućerku sa 
Ciganima i sa prosjacima. Rodi se u kraju sirotih 
radnika i fabričkih robova. Rodi se usred carevine 
ogavne veštice-sirotinje. 

Na dan rođenja okupe se isto tako sve vile 
dobrotvorke, te većahu o toku života tog malog 
piktijastog tela. 

Digne se vila zanatlija te predloži pet zanata, 
nakon kratke stanke digne se vila činovnica te izglasa 
dva polja činovništva. Najzad se diže Muza umetnica 
i svečano donese znamenje, i polako uzdigne venac 
slave te ga postavi na glavu mališanovu, gde se on 
čvrsto zalepi i docnije zaraste. Brzo se izmigolji još 
jedna mala vila te mu baci preko glave čvrst veo koji 
pokrivaše lovorov venac i njegovu lobanju. Ali kada 
su se udaljile, poslednja slučajno zakači veo sa kosom, 
te on spadne i venac slave ponovo zablista, da ga više 
ništa ne pomuti. 

Taj izabranik vila sam bio ja. 

Rodio sam se u času kada je moj otac živeo u punoj 
zrelosti svoga života, ali u žalosnom stanju, tada je u 
našem domu najveselije cvetala sirotinja a otac mi beše 
baš tada pijanica na glasu. Pio je i tamanio alkohol sve 
niz njegovo grlo. 

Postao je pijanicom ne iz strasti već iz razočarenja 
i bede. Posle mu je to već prešlo u strast, dok najzad ne 
mogaše da ga se ostavi. 

Rodio sam se od prostih roditelja koji su naučili 
da čitaju u tridesetoj godini a da broje u četrdesetoj. 
Znanje im nije prešlo preko granice biblijske nauke 
koja se sastojala iz jednog psaltira od dvadeset malih 
stranica. 

Od pića se razvezao jezik a sa jezikom i fantazija 
je počela da tura svoje prste u skrivena uživanja, a on 
dobi volju za putovanje daleko, daleko, daleko iz ove 
bede i sirotinje u rodni kraj sreće. Na izbor mu je pala 
Nemačka, predeo Bavarska. 

Otac iscrpljen, mati bedna, sa dva sina na obema 
rukama, nađoše se jednog jutra na željezničkoj stanici 
i otputovaše u nepoznate im predele. Tamo su živeli 
srećnije, ali mati je tamo dostigla vrhunac svoje patnje, 
jer rodi četvrti stvor - jednu devojku koju nazvaše 
mojom sestrom. 

Život za moje roditelje beše užasno težak, imali su 
nas trojicu da othrane i da vode brigu za nas trojicu. 
Za nas, decu beše veoma zabavno na selu, i mi smo 
se radovali tom majurskom životu, više nego ma koja 



deca oko nas. 

Nakon tri godine roditelji se vrate razočarani i 
slabi opet bez novaca. Ništa ne stekoše a ništa nisu 
ni ostavili tamo osim tri godine od svoga veka. Ovde 
beše još gore, ali na to rđavo su se već naučili te im nije 
moglo nikako gore biti već samo bolje. 

Ja odrastoh u gluposti i tako sam živeo devetnaest 
godina dok mi se najzad ne otvoriše oči. Brat mi beše 
isto tako odnegovan, ali on je mnogo učio i od tog 
učenja je otupio te se ne može tog okvira nikako otresti 
a valjda i neće. 

Ja mu nisam kriv. Pomoći mu ne mogu jer je 
veoma tvrdoglav i mlak. 

Sestra je slaba možda neće doživeti ni dvadesetu 
godinu ako tako živi još i nadalje. Svi uopšte imaju 
slabe živce i ne umeju ni u čemu da se obuzdaju. Ne 
znaju zašto žive, kao stoka. 

Oko sebe vidim samo slabiće i junake na ustima. 
Vidim samo strašljivce i kukavice. Vidim da nisu za 
ništa, sa slabim živcima i sa neodlučnom rukom. Ima 
među njima i pokoji obdaren sa bistrim umom ali je 
slab i bez energije pa mu um za ništa ne vredi. 

Kada bi svi ljudi mislili i radili sve u velikom stilu 
i s ogromnim ostvarljivim fantazijama, tada bi svet 
dobio drugu sliku i drugi kredo. Ali su ljudi slabi. 
Plaše se od jednog ili dva čoveka koji im se protive ili 
od događaja zbog kojih se razočaraju. Čovek se onda 
vidi šta vredi i za čega je sposoban. Kada na njemu već 
leži šaka bede siromaštva i razočarenja. Onda neka 
izazove svoju energiju na megdan sa ta tri zla i onda 
neka kaže da je čovek. Ovo pišem kod kuće u svojoj 
devetnaestoj godini u sred blagostanja i pored tople 
peći, ovo pišem što imam mnogo suvišnog vremena i 
što sam sit i napit, pišem jer nemam druge brige i što 
sam sve svoje fizičke potrebe udovoljio. 

Ali da vidim kako ću pisati kada se upustim u 
vrtlog života i kada će mi creva krčati od gladi i kada 
ću uspeti. 

Fizički sam jak i duševno sam isto jak, ali mislim 
da će me borba za opstanak fizički oslabiti ali duševno 
još jače osnažiti. Tada ću imati čeličnu energiju. 

Spremam se za veliki poziv i to tešku borbu u 
život. 

Još nisam spreman ni za polovinu od jedne cele 
spreme. Još sam uvek slab. 

Život će mi pokazati svoje udobnosti i svoje trnje. 
U život ulazim hrabro i uzdignute glave bez straha, 
bez bojazni. U taj život moram ući, jer mi inače ovo 
svetio, ovaj nagon za rad, ne bi vredeo za ništa, a kada 
nešto ne vredi za ništa onda treba da se to bezvredno 
odbaci, uništi. 

Za borbu sam dosta, ne kažem odlično, već dosta 
spreman. Imam prilično energije, a oduševljenja imam 
ponajviše. Život mi se u gdekojim trenucima čini 
veoma surov i preti mi sa otvorenim čeljustima i belim 
zubima. A ima kojih trenutaka kada mi se život učini 
tako lak i tako ništavan da mislim da nema vrednosti to 
moje gorko i čvrsto spremanje, jer će me život primiti 
u svoje naručje, kao što majka uzima svoju decu u 
zagrljaj posle dugog odsustva. 

Život u stvari nije tako gorak i težak kao što se 
većini čini, jer oni koji ne umeju da se snađu u njemu, 
ti se muče pate, a plod im je isti kao i onog koji ume da 
hvata život u svoje ruke i koji upravlja s njime. 

Najveća pogreška proletera i sirotinje je ta što 
oni ceo život, kao u prošlosti, u sadašnjosti, tako i u 
budućnosti, shvataju veoma tragično i već ta pomisao 
im uliva razočaranje. 

Kod mene je nešto drugo. Ja sam razumeo svoj 
položaj i svoj život, poznajem samoga sebe toliko da 
znam za šta sam sposoban i za šta nisam, znam da mi 
je poziv da postanem umetnik i to ne od ovih šarlatana, 
već od onih velikana, radiću i radiću da bih to postao, 
ako mi rad bude izdržljiv i u pogodnim prilikama 
života, tada znam svoju budućnost - biću velikan. 
Ako, pak, rad donese sa sobom bolest i iznurenost, 
tada isto tako dobro poznajem svoju budućnost, tada 
propadam, nema me više među živima. 

Ima tako velikih ljudi u istoriji umetnosti, da ne bi 
ni bilo čudo da sam i ja među njima taj velikan. Ali bi 
bilo čudo da postanem prvi i najveći među najvećima. 
Za to treba rad. 

Rad, to je otac svih velikih ljudi. Rad je himna za 
velike umove. Priroda me je obdarila velikim umom 
i velikom snagom, ali ja sam je zloupotrebio u svojoj 
mladosti, ne osuđujem sebe za to, ali ja bih sada već 
bio nešto izvanredno i veliko da sam slušao glas svoje 
unutrašnjosti, za koju nisam znao da se zove energija. 

Ja ću sada pokušati da nadoknadim to izgubljeno 
vreme. Jer će mi rad biti toliki da ne samo da ću se 
zadovoljiti sa njim, već će mi on preći u strast i 
oduševljenje. 

I danas sam uvideo da ima talenta koji su bez 
energije i ljubavi prema poznavanju života. Njina je 
svest ispunjena fantazijama, nemogućim maštanjima i 
ludim ushićenjem. Video sam se i upoznao sa jednim 



pravim umetnikom koji je pun fantazija, oduševljenja 
i pun je volje i energije. Takav čovek ima pred sobom 
otvoreno polje u kojem će sasvim sigurno uspeti. 

Jedan talenat onda postane virtuozom, ako se rad 
ujedini sa snagom predskazivanja. Talenat ne može 
da iskrsne odjedared. Talentu je veoma potreban rad i 
vežba kao i jednom koji je majstor, zanatlija. 

Ljudi su različiti i baš ta raznolikost dovodi ovaj 
naš vek do napretka. Sto će ljudi biti sve različitiji i 
više sami za sebe, stil će kulture i civilizacije koračati 
bržim i sigurnim korakom. 

Ljudi će se tada razlikovati u mišljenjima i svaki 
će individuum imati zasebno i na svoj način obrađeno 
shvatanje života, te će se izroditi velike borbe između 
tih individua, koje će doprineti ljudskom rodu samo 
dobro a nikako štetu. 

Tada će se neprimetno iskoreniti sva zla i mesto 
njih će uskrsnuti nov život za koji će svako osetiti volju 
da ga uživa. 

Samo borba će dovesti čoveka do svesnog 
rasuđivanja stvari. 

Ako osećam da se jačam duševno svestan, tada 
sam zadovoljan, a zadovoljan sam stoga što oko sebe 
vidim po gdekojeg koji se isto tako razvija ali ako se 
ja prestanem razvijati i ostavim sve iza sebe, tada sam 
žalostan. 

Moram ipak da priznam, da se pored te žalosti 
krije neko zadovoljstvo jer sam svestan da ja tada 
gospodarim nad onima koji su od mene duševno 
podređeni. Toga ne srne da bude. 

Ali, sada sam izabrao neki pravac i cilj gde se 
srećem sa jakim karakterima i gvozdenom energijom, 
koja će me baciti u iskušenje baš radi moje buduće 
podređenosti. Trebam još toliko da se ojačam i zaštitim 
oklopom moje svesti da ne zavidim niti poželim tuđu 
svojinu. 

Kada se budem ubacio u sredinu gvozdene 
energije, tada ću tek videti da sam kap prema moru. 

Kada se odjednom nađem u sredini jednog kolosa 
od energije, pored Ivana Meštrovića, Kljakovića, 
Babića i ostalih velikana, ne preostaje mi ništa do 
samo da ćutim i da učim što od njih vidim i nazirem. 

1 Najstariji brat, Akim Butozan, rođen je najverovatnije 
oko 1881. godine, a ubijen u Bukureštu 1943. godine. 

O FRANJI RADOČAJU 

Kao najsiromašniji umetnik dobija nagradu od 
5.000 dinara da bi imao da kupi cipele i kaput za zimu. 
U drugom redu se spominje vrednost slike (izgleda da 
je siromaštvo zaista greh, iako svi bez razlike, naravno 




bogataši, cene siromaštvo kao prvoklasnu vrlinu). Živi 
isključivo od slikarstva. Sta vi gospodo mislite kako se 
živi od slikarstva? Vi ne znate da je Radočaj, živeo od 
slikarstva, bez ikakve stipendije niti naše, Pančevačke, 
niti državne, već pomoću zagrebačke Prehrane, gde se 
hrane prosjaci i nemoćnici, gde sam i ja jeo čorbu, koja 
ni nalik na banatsku pomiju za svinje nije. Kako je da 
je, Radočaj je kao mladi umetnik proslavio Pančevo na 
VII jesenjoj izložbi. 

Ovo pišem da bi olakšao svoju savest ovim 
napisom o Franji Radočaju, mom prijatelju i kolegi. 



BAKROREZ I BAKROPIS, KAO TEHNIKA I 
SREDSTVO ZA UMETNIČKO IZRAŽAVANJE 

U nekoliko mahova sam pisao o toj tehnici, ali 
sam uvek neko podređeno mesto dao, kao kada je 
bilo govora o slikarskoj umetnosti uopšte i modernom 
slikarstvu napose. 

Bakrorez i bakropis nisu u našoj jugoslovenskoj 
umetnosti do danas imali nikakvo određeno mesto! 
Razlog je u samom istorijskom razvoju naše umetnosti, 
a naročito se o toj tehnici nije vodilo računa, jer nije 
imala nikakve svrhe, niti se je znala primenjivati, kako 
se to činilo u drugim zemljama. 

Kada sam uzeo ovu tehniku da obradim, uzeo 
sam na sebe tešku dužnost, da dam neke određene 
zaključke, a i odgovornost, jer sam primoran da 
optužujem. Pre svega moje je mišljenje da se danas 
bez poznavanja zanata bakrorezačkog i bez, do sitnica 
uređene bakropisne radionice ne da ni zamisliti 
uspešan rad u toj umetničkoj disciplini. Nadalje, dok 
se dotera samo poznavanje zanata, mora se bezuslovno 
nekoliko godina intenzivno raditi, mnogo materijala 
potrošiti i najzad za bakrorez treba umetnik da ima 
osim talenta, instinkt, posebno školovanu ruku, oko, 
invencije i naročito profinjen osećaj. 

Tehnika bakroreza i bakropisa je zapravo tekovina 
kulturnog zapada. Kada govorim o toj tehnici, pred 
oči mi izlaze, ne Rembrant, ni Direr, niti tadanji 
Italijani, već Francuzi. Samo kod Francuza se je mogao 
bakrorez razviti do stanja koje je skoro nenadmašno. 
Francuski graveri, koji su najbolje umeli da primene 
tu tehniku i našli joj pravo mesto, oni su imali sve što 
je fino i plemenito, za izradu grafika i radom iglom na 
osetljivom bakru, kao na najuspešnijim goblenima, da 
izraze umetnost i suptilitet najnežnijih osećaja. Onaj 
koji poznaje slike i gravire od Vatoa, tome je svaka reč 
suvišna. 

Međutim, da ostanem konzekventan, bakropis 
je plemenita veština i zahteva razumevanje ne samo 
umetnika, već i gledaoca, zato je možda i toliko 
zabačen, jer ljudi iz naše sredine nisu u stanju da 
skupljaju radove, da uspevaju u raznim tehnikama 
niti da se posvete specijalnom studiju, kako to čine 
izvesni sabirači i kolekcionari u Engleskoj, Francuskoj, 
Nemačkoj i Americi. Naročito u Engleskoj gde lordovi 
»dangube« i »troše« novac na ovakav »luksuz«. 



214 



Naši ljudi, pored nerazumevanja, nemaju novaca, 
a drugo, umetnik je za njih neka fukara i vucibatina. A 
da to nije tačno, pokušaću da objasnim našu situaciju. 

Umetnik koji živi isključivo od umetnosti, ako nije 
neki salonski čankoliz ili neka vrsta hohštaplera, ako 
hoće da daje umetnine od vrednosti, u našoj sredini 
ne može da živi i da se prehrani. Primer / za Pančevo i 
Zagreb/ Petrović, ja i Radočaj. Nadalje, ako umetnički 
nagon tera umetnika da radi, ako nema materijala - 
propada. Sada zamislite umetnika bakropisa bez alata! 
Bakropisac mora da ima kompletno uređen hemijski 
laboratorij, koji košta najmanje 10.000 din. Mora da 
ima malu štamparsku mašinu, koja košta isto toliko, 
igle, naročiti bakropisni papir, razne alate i stotinu 
drangulija koji su na domaku ruke i neophodno 
potrebne, pa bakropisne boje, tekućine i čitavo čudo 
voska, asfalta i drugo što košta opet nekoliko desetina 
hiljada dinara, pored toga specijalno osvetljenje, 
lampe, struja, ventilacija a sve to košta mnogo novaca. 
Ako umetnik hoće sve to da instalira, morao bi biti 
kapitalista, a većina ih to nisu, pa zato je to jedan od 
glavnih razloga što u našoj umetnosti osim nekoliko 
bakrorezaca / g. T. Krizman, g. M. Đurić, g. D. Renarić, 
g. Andrejević-Kun i još neki/ nikoga nemamo. 

Bakrorez je plemenita veština. Ona je nastala kao 
posledica umetnikove potrebe da od istog nacrta načini 
nekoliko otisaka, da bi video i korigirao linije, tonove 
i osvetljenje, a i da bi kao samostalno delo u raznim 
tehničkim varijacijama egzistiralo. Kod Rembranta na 
primer, ako se je prihvatio kakvog većeg posla, za ulje 
načinio je na bakarnoj ploči letimične crteže odnosno 
skice, koje je posle sa bakropisnom bojom doterao 
do povoljnog osvetljenja, tako da je sliku već rešio 
u osnovi ili je svoje umetničko raspoloženje rešio na 
sasvim neobičan način, tako da često imamo nekoje 
listove, autoportrete sa debelim nosom, na drugoj sa 
klasičnim. Ili je uspevao u tehničkim finesama koje je 
tokom rada uspevao da otkrije. Drugačije je kod Direra. 
Kroz zanat, koji je jedino on najsavršenije savladao, 
dao je tragičnu subtilnost svojih osećaja i fantastičnom 
veštinom dao takove poteze iglom kao što je Paganini 
sa gudalom umeo da izvede na svojoj violini. 

Grafička umetnost ovih umetnika je imala svrhu, 
oni su ilustrovali. Tehnika bakroreza i jeste zato da 
bude ilustracija sve dok se umetnost nije digla da bude 
»L'art pour l'art«, sve dotle je bila u službi ili crkve ili 
društva uopšte, a naročito u službi crkve. 

Sada ćemo da načinimo skok. Ja sam sve do danas 
putovao po Srbiji, Hrvatskoj, Sloveniji i nigde nisam 
našao svoje pravo mesto. Sada tek došao sam do 
uverenja da sam Vojvođanin i da mi je tu mesto. Kao 
takav zastupam i zastupaću sve interese Vojvodine, a 
u prvom redu stavljam se uz bok ostalim savremenim 



vojvođanskim umetnicima. S tim u vezi, osvrnuću se 
na graverske radove u Vojvodini i istorijske zadatke 
umetnika - Vojvođana. 

Kad se štamparski zanat preneo u ove krajeve, 
naši su monasi bili prvi koji su upoznali praktičnu 
ilustrativnu vrednost drvoreza. Drvorez, sa crno- 
belim kontrastom bio je ugodan akcenat štampanom 
tekstu. Praktičan i koristan je bio, jer traži srazmerno 
kratak napor za dugotrajni uspeh i postojanost. 

Po g. Kašaninu, u Vojvodini idu među najstarije 
drvoreze oni koji se čuvaju u manastiru Beočinu, a koji 
su oko XVII veka. U Vrdniku se nalazi jedna ploča sa 
značajnim i lepim drvorezom. U manastiru Krušedolu 
se čuva drvorez od Hadži-Ruvima iz 1784. U to vreme 
počeo se tražiti sve više bakrorez, koji je bio u radu 
sve raskošniji, finiji, koji se sigurnije i lakše sačuvao 
od kvara. Već 1692. štampan je sa bakrorezom jedan 
antiminej, samo se ne zna da li je bakrorez bio rađen 
kod kuće, pošto nisu imali ni te veštine. Misli se da su 
crteži poslati u Beč i da je tamo rezano u bakar. 

Hristifor Zefarović (+1753.) koji je rezao uz pomoć 
Hemera svoje bakarne ploče, zaslužan je graver i 
on je takoreći stvorio našu nacionalno-istorijsku 
ikonografiju. I tako kroz ceo XVIII vek susrećemo 
bakroreze svetitelja, religioznih kompozicija, gravirane 
ikone, antimineje i drugo. 

U Karlovcima je 1759. imao i svoju tipografiju 
Zaharije Stefanović Orfelin, on je pored svetiteljskih 
likova, rezao u bakar i likove naših vladara. Posle 
Orfelina se ljubav za grafiku još pojačala, jer se krajem 
XVIII veka, a početkom XIX veka, retko koja knjiga 
javljala bez graverskih radova. Krajem XVIII veka 
počinje da se razvija graverski zanat i obuhvaća teme 
iz naše nacionalne istorije i počinju se ilustrovati 
glavniji istorijski događaji i važnije ličnosti. 

Pošto sam ukratko dao pregled jedne od tehničkih 
disciplina, bakrorez, kazaću kakove ona rezultate 
može da ima danas u doba ultramodernog gledanja 
na umetnost i svet. 

Današnji grafičari, bakropisci idu za tim da se 
grafička umetnost potpuno osamostali i da postane 
umetnost za sebe, ali kolikogod je bila neispravna 
u smislu tradicionalnog razvoja, ipak je logična 
povezanost današnjeg tumačenja umetnosti i načina 
na koji se najintimnija duševnost umetnika može 
istaknuti. Danas se teži po svaku cenu za nečim novim, 
originalnim, nesvakidašnjim. Kad se uspe u tom, 
onda se hoće u to novo, originalno, da se stavi valer, 
vrednost onog najvrednijeg u umetnosti. To su uvideli 
i primenili savremeni grafičari, naime bakroresci. 
Danas nam Uzelac ilustruje knjigu pesnika, koji peva 
o sportu. 

Fužita ilustruje žurnale u kojima se hvali lak za 
nokte, a Pikaso, Kiriko, Brak, Flamenk, fon Dragen 
prave nacrte za dekoracije bioskopskih zavesa i 
barskih kulisa. Nekada se grafika upotrebila kao 
posebno pristupanje najuzvišenijih religioznih scena, 
danas se sve stavlja u službu Hitlerovske ili Sovjetske 
agitacije, razlika nije velika u načinu obrade, ona je 
samo u načinu gledanja na svet. 

Ovo bi bio ukratko prikaz o temi koja je potrebna 
da da neko objašnjenje za moju predstojeću izložbu 
koja će se baviti specijalno sa bakropisom, jer 
kolikogod sam hteo da se vežem za tradiciju i neki red 
koji bi bio iole klasičan, nisam uspeo u celosti jer želja 
za samostalnim delom je preovladala nad razumom i 
zato sam još i danas u punom l'arte pour l'arte-izmu. 
O TEHNICI BAKROREZA I BAKROPISA 

Još na Zagrebačkoj Akademiji, 1926. godine, počeo 
sam studirati grafičku umetnost. To sam isto činio kad 
sam prvi put bio u Parizu 1928. godine sam pored 
živih gravera studirao po muzejima i bibliotekama. 
Naročito me zainteresovala grafička umetnost 
Japanaca, Kineza i primitivni crteži Havajaca, Crnaca 
i pećinskog čoveka. 

Na Zagrebačkoj Akademiji sam imao sreću da mi 
za grafiku uopšte bude nastavnik g. T. Krizman, jedan 
od naših najpriznatijih grafičara. Dalje, što sam više 
postao samostalan, krug prijatelja među umetnicima 
mi se proširuje i mogu se radovati što sam se upoznao 
sa gosp. Milenkom Đurićem, profesorom na Obrtnoj 
školi i to mi je poznanstvo otkrilo u osobi g. Đurića 
vanrednog poznavaoca i teoretičara za bakrorezačku 
i bakropisnu umetnost i veštinu. Lanske godine sam 
se upoznao sa jednim neobično ljubaznim i retko 
predusretljivim umetnikom, g. Renarićem, koji je 
mogu reći, naš najbolji praktičar u tehnici bakroreza i 
bakropisa, a baveći se isključivo tom tehnikom punih 
četrdeset godina, on je načinio nekoliko idealnih 
pronalazaka koji nam čine tehniku sigurnijom, 
preglednijom i uproštenom. Dakle, moje znanje i 
poznavanje tehnike bakropisa i bakroreza je iz prve 
i najkompetentnije ruke jer sam se od 1928. god. pa 
do danas bavio i baviću se tom zahvalnom tehnikom i 
ovo moje razlaganje je rezultat mog prijateljovanja sa 
gosp. Krizmanom, gosp. Đurićem i gosp. Renarićem. 

Ono što nisam lično svojim iskustvom proverio, 
to sam se u mnogom služio sa popularnom brošurom 
gosp. Milenka Đurića koju je izdao u Zagrebu 1930. 
godine. U XV veku se razvija u većem obimu tehnika 
bakroreza. Ta je tehnika zapravo skraćeni postupak za 
umnožavanje jednog istog crteža. 

Bakrorez je jedna vrsta posla koju izvršuje umetnik 
raznim alatima na bakarnoj ploči prema nacrtu. Za taj 
posao mora biti ploča od čistog bakra glatka i polirana. 
Debljinu ploče se uzme prema veličini i to za manje 
slike debljina je lmm a za veće i do 3mm. Bakrorezac 
urezuje dletom crtež na bakar. Dleta su kvadratnog 
oblika. Dleta su od čelika i koso su zašiljena. Kad se 
radi, dleto se u vrlo kosom uglu pomiče polako prema 
napred i tako nastaju brazde. Strugotine odstranjujemo 
strugačem. On nam umnogome služi i kod korekture. 
Strugač ili 



»Schaber« je nožić kao bodež, sa kojim možemo 
čitave partije na ploči otstrugati. Ostrugana mesta 
izgladimo sa spravom za glačanje (polierstabl) koja 
je takođe od čelika. Bakropisna igla je čelična i jako 
oštro zašiljena igla kojom crtamo na bakarnoj ploči. 
Ovu iglu zovemo hladna igla (Schneidenadel). Ovom 
se iglom često urezuje lakim crtama, glavna kontura 
kompozicije, pa se tek preko njega izrađuje dletom 
bakrorez. 

Bakropis je nastao tek posle tehnike bakroreza. 
Radio se prvo na gvožđu (Durer) izjedo se amonijakom, 
gvozdenim vitriolom itd, ali je crtež bio veoma grub 
i nije imao onih finoća koje mi danas postizavamo 
izjedanjem pomoću dušične kiseline (HN0 3 ). Otisak 
sa ploče je izvorni, originalni rad umetnikov 1 . 

O otisku, vrednost originala? Priprema rada? 
Bakroresci cene bakropis po tim oznakama, prvo, 
pre potpisa (avant la letre) sa potpisom (apres la letre) i 
otiske raznih stanja (l'etat). 

Kako nastaje bakropis? Voštana podloga, nacrt 
iglom, smolasta prevlaka, prevlaka za izjedanje 
(Ategrund), kuglice voska, tampon. Čađa, baklja, crna 
površina, crtati do bakra. Poleđinu ploče namazati 
asfaltnim lakom, kad je suvo u sud od porcelana, 
stakla napuni dušičnom kiselinom. Dalji postupak... 
Rembrantove ploče su dovršene, Brangvinove se 
treba posebno raditi. Stroj za štampanje (Druckpresse), 
vlažan papir, pamučno sukno. 

Hladna igla. 

1 Ovde se završava tekst, a u nastavku se daju samo 
teze za dalju razradu teksta koji je ostao nenapisan 
(S.Ž.) 




Skica za Mrtvu prirodu, oko 1940. 



CRKVA SV. ĐORĐA 

Crkvu sv. Đorđa na pravoslavnom groblju počeo 
sam raditi dozvolom pravoslavne crkvene opštine 
za vreme predsednikovanja gospodina Nikole 
Veličkovića, kolarskog obrtnika, i Petra Maksina, 
protoprezvitera pančevačkog. Ugovorom koji je 
sklopljen po rešenju Skupštine, određeni su izvesni 
uslovi i izvesna obećanja, te jedna minimalna suma u 
gotovom novcu. 

Po žurbi koju su mi naređivali iz opštine pristupio 
sam odmah poslu i započeo sa fresko slikarstvom 
prvoga juna hiljadu devetstotina tridesete godine. 
Posao sam završio i predao upravi crkvene opštine 
petnaestog novembra iste godine. Crkva koja mi je 
bila poverena za izradu, osim ikonostasa, nije imala 
nikakvog crkvenog značaja jer sa njenim golim 
zidovima i profanim prozorima, tu o nikakvom stilu 
ne može ni govora biti, mogla je služiti ma kojoj 
nepredviđenoj svrsi. Tu crkvu sam ja trebao pretvoriti 
u hram božiji i po izgledu i po stilu, u što sam i uspeo u 
nešto neobičnom načinu kojeg ću Vam ovom prilikom 
pokušati da razjasnim. 

Ali pre nego pređem na samu stvar, rećiću nekoliko 
reči o načinu freskoslikarstva, koji nuzgred budi 
rečeno, u našem pravoslavnom crkvenom slikarstvu 
u tom obliku i načinu, nije još zastupljeno, a pogotovo 
ne u toj obradbi koja se naziva pompejanskom. 

Fresko slikarstvo se temelji na dugotrajnoj 
vežbi i rutini, te poznavanju materijala i tehnike 
obradbe. Sve to u vezi sa znanjem crtanja i slikanja 
te opšte stilske razdiobe same površine koja se ima 
slikati. U freskoslikarstvu se radi sa najmanjom 
količinom i vrstom boje, jer se sva veština sastoji u 
gotovo jednobojnoj izradbi, koju mi umetnici stručno 
nazivamo modelacijom, i to na raznobojnoj podlozi, 
napominjem da je ta vrsta veštine jedna od najtežih 
te zato i najređih jer kako to slavni kipar iz renesanse, 
Mikelanđelo Buonaroti kaže »freskoslikarstvo zahteva 
celog čoveka, pravog čoveka, čoveka sa svim vrlinama 
jednog heroja, svi ostali načini slikarstva jesu za slabe 
ljude i za mamine maze«. 

Crkva sama je sa svojim površinama razdeljena 
na više većih i manjih delova koji su, dok su bili 
bez slikarskih ukrasa, izgledali pusti i istrgani od 
celine, i takove rastrganosti sam ja jedino i slikarskim 
mogućnostima povezao u jednu celinu. 

To je iziskivalo poznavanje, osim ornamentike, 
i poznavanje arhitekture i to vizantiskog sloga, što 
sam iz knjiga pročitao a i sam se iz ličnog interesa 
zanimao. 

Crkva je sa nadograđenim zvonikom postala 
sva rastrgana, jer [je] sa dva neukusna i nemoguća 
stupa poduprt hor i stubište kojim se ide na hor, a i na 
horu ima dva stupa koji daju utisak neke rešetke bez 
ikakovog estetskog izgleda. 

Eto sa takovim poteškoćama sam se ja imao boriti 
pre nego sam pristupio poslu. Najpre sam idejno 
rešio stvar i počeo sam rešavati raspodelu religioznih 
scena koje su mi, po dogovoru sa gospodinom Petrom 
Maksinom i sa odborom pravoslavne crkvene opštine 
bile zadane. Sada dolazi najteži deo moga rada zbog 
kojeg sam osuđivan i zbog kojeg me povlače na 
odgovornost crkvene vlasti, a to je sledeće. U ugovoru 
kojeg sam sa crkvenom opštinom sklopio postoji jedna 
napomena po kojoj sam trebao sve skice koje se odnose 
na izradu fresaka u crkvi, podneti sveštenicima koji će 
ih kontrolisati radi religioznosti. To ja nisam podneo 
iz razloga što bi čitava izrada tih skica dugo, gotovo 
nekoliko meseci trajala, a ja to vreme nisam imao, jer 
su me iz opštine gonili da što pre započnem i završim 
rad. Kada sam ja rekao nadležnim faktorima, oni nisu 
od mene tražili više detaljno izrađenih nacrta, već 
samo provizorne koje sam ja uvek pri svakom početku 
nekog od mojih radova pokazivao sveštenicima, koji 
su na groblje dolazili da održe parastose. 

Ja primam krivicu na sebe zbog ove stvari, ali ako 
gospoda sveštenici misle da oštete moje radove koje 
ja kao umetnik cenim a i utrošen rad od više nego 
pola godine rada, onda bih imao primetiti da sva ona 
gospoda sveštenici koji su od mene tražili izvinu, sva 
su ta gospoda videla moje skice koje sam radio, i svake 
subote su dolazili na parastose i tom prilikom su svi 
od reda ulazili u crkvu i samnom razgledali i gledali 
kako se slike dogotovljavaju, te su tom prilikom i češće 
me pohvalili i pitali za pojedine stvari koje sam im ja 
najučtivije rastumačio, čak štaviše, jedan od gospode 
sveštenika imenom g. Dakić mi je rekao da radim kao 
umetnik sa stilom u duhu vremena i nekoliko puta 
davao savete za pojedine sirnice na koje ja inače ne 
bih obratio pažnju. I tako se stvar razvijala na očigled 
svih pančevačkih sveštenika i građanstva i da me u 
tom radu niko od kompetentnih nije sprečavao, čak 
štaviše uzeli me u zaštitu od kritika nekih gospođa 
i gospode koji se u umetnost nimalo ne razumeju a 
o religioznom stilskom slikanju ni pojma nemaju. 
Nadalje, pre nego su gospoda crkvu od mene primili, 
izaslata je komisija od većine sveštenika, kojom 
prilikom sam bio upozoren na neke greške koje zadiru 
u pravoslavni način obreda i službe Bogu kao što je na 



primer bio slučaj kod slike »Krštenje Isusovo« gde sam 
bio naslikao kako Ivan Krstitelj sipa vodu na Hrista 
koji skrušeno stoji do kolena u svetoj reci Jordanu. Tu 
sam na primedbu svešteničku ispravio tako da sada 
umesto da on sipa vodu na Hrista, položio je desnicu, 
kao da ga hoće zagnjuriti u svetu vodu, što je po 
pravoslavnom crkvenom obredu običaj pri krštenju, i 
to sam ispravio. 

Posle svega što sam doživeo sa ljudima u vezi sa 
radom u toj kapeli i sa osetnim deficitom kojeg sam ja 
naplatio od mog teško zarađenog novca, instinktivno 
sam osećao da su mi i poslodavci i publika nenaklonjeni 
a osobito su ovaj događaj moji neprijatelji iskoristili, a 
i neprijatelji uprave crkvene opštine u jednom taboru 
sveštenstva, te tako ja sa mojom umetnošću, koja je sa 
svojim stilom nova, i za istoriju umetnosti i religioznog 
slikanja novi put, tako sam eto naišao na negodovanje, 
nerazumevanje i napad gotovo svih ljudi; niko mi se 
nije stavio u odbranu ili me zaštićivao, već su od mene 
tražili razjašnjenja ili čak šta više izvinjenje, kao da 
sam učinio zločin. Eto ovim dajem objašnjenje i molim 
da izvinu ako sam što učinio protiv postojećeg reda 
i tih za slikarstvo kompetentnih ljudi, ali verujte mi 
da ništa nisam radio namerno ili svojevoljno, već su 
moje najbolje namere bile tu, a kratkoća vremena za 
koje sam morao sa radovima da budem gotov, bio je 
glavni uzrok ovog spora, zato Vas molim ponovo za 
izvinjenje. 

Ovaj predgovor je bio potreban radi razumevanja 
izvesnih stvari koje su u vezi i sa samom narudžbom 
slika, jer su mnoge stvari i pojedine slike tehnički 
površno rađene, a niti jedan detalj ili finesa u 
nijansiranju pojedinih boja nije niti izrađen tehnikom 
koja se zove »retuširanje« već gotovih stvari, pa niti 
fiksiranje gotovih slika, a razlozi su u kratkoći vremena, 
zatim u slabom finansiranju sa strane crkvene opštine, 
jer i pored najbolje dobre volje gosp. predsednika 
Nikole Veličkovića i protoprezvitera Petra Maksina, 
koji su mi možda jedini bili blagonaklonjeni, ipak 
bez skupštine nisu mogli sami ništa da učine. Te zato 
krivica, ukoliko postoji, kao što se iz ovog može videti, 
nije samo na meni. 

Crkvu sam dakle namislio sa slikanom 
arhitekturom povezati i da slike dobiju jedinstvo, 
u čemu sam i uspeo, zatim pošto sam celu crkvu do 
najmanjeg slobodnog mesta islikao, tražio sam logičan 
niz religioznih momenata koje sam islikao - i događaje 
iz Novog Zaveta u obliku čuda Hristovih i patrona 
crkve Svetog Đorđa na konju, predstave sve sam te u 
logičnom nizu postavio. 

Da bi stil i način rada te scene, šta koja slika 
predstavlja, razumeli, opisaću Vam kako sam slike 
namislio i šta koja u tom predstavljenom momentu 
znači. Slike sam rasporedio ovim redom. Hor koji je 
sagrađen za pevače crkvenih pesama na njemu sam 
naslikao heruvime kako poje i u razna starinska 
glazbala sviraju. To je pesma boga i ljudima posvećena 
i nosi naziv biblijski »Svjati, svjati, svjati, slava im« a 
treba da znači kako ih je Bog poslao na zemlju da slave 
njegovo ime i da šire veru i ljubav među ljudima. 

Tu sam naslikao sve površine stupova sa devet 
anđela a međuprostori na gornjem delu hora su isto sa 
šest anđela naslikani koji pevaju. Ispod hora, u levom i 
desnom međuprostoru su simboli mučeništva u obliku 
krsta, eksera i trnovog venca, a na drugoj desnoj strani 
su Hristove probušene ruke koje znače da u Hristov 
život i smrt treba verovati i uvek ga kao spasitelja 
ljubiti. Sa leve i sa desne strane crkve još sam naslikao 
još neke slike i dole pokraj hora još po jednu sa leve i 
desne strane i do oltara opet po jednu sa leve i desne 
strane. U svemu sam naslikao nadalje još četiri slike 
nad prozorima, tako da ih ima dvadeset i osam slika 
koje ispunjuju oko sto kvadratnih metara površine. 

Same slike idu ovim redom: do hora dole, 
gledajući od oltara prema izlazu, desno je ikona sa 
sv. arh Mihailom i Gavrilom, levo, kao njihov pandan 
je ikona sa sv. Petrom i Pavlom. Desno od oltara je 
ikona triju Samarićanki, a prekoputa je arapska majka, 
Bogorodica. 

To su bili sporedni prostori koje sam ispunio, a 
glavne slike su mi iznad oltara, sa leve strane gledajući 
prema oltaru je »Raspeće Hristovo« a sa desne, 
suprotne strane je »Oplakivanje Hrista«. U samom 
oltaru sa leve strane je Hristos a sa desne je Bog. 

Na stropu je Duh sveti u obliku goluba. Do 
raspeća, polazeći ka izlazu crkve je »Judin poljubac« 
a do njega je »Čudesno isceljenje slepoga«. Nad 
prozorima su četiri evangelista, ovim redom: između 
»Isceljenja« i »Judinog poljupca« je Evangelist Mateja, 
na suprotnoj je Evangelist Marko. Između »Judinog 
poljupca« i »Raspeća« je Evangelist Luka, a njemu 
nasuprot je Evangelist Jovan. Na levoj strani od oltara 
polazeći prema izlazu je do »Oplakivanja« patron 
crkve »Sveti Đorđe« a do njega je »Krštenje Isusa 
Hrista u Jordanu«. 

Pre nego što počnem da opisujem slike, opisaću 
način rada fresko . Fresko je slikanje na mokrom malteru 
koji se preparira. Pre nego što se pak postavi taj malter, 
sam se zid koji se treba naslikati, preradi ovako: sa 
čekićem i dletom se odbije malter sa zida do same cigle 
i fuge među ciglama se iščiste. Te gole cigle se prvo 
dobro nakvase tako da voda spere svu prašinu i ostavi 
se da se zid isuši najmanje nedelju dana leti, a zimi još 



i više. Takav zid se nabaca sa betonom koji se načini 
iz tri dela oštrog krupnijeg peska i dva dela najboljeg 
finog cementa u debljini do tri santimetra. Takav se 
zid ostavi da se suši najmanje godinu dana. Ja sam 
međutim, usled žurbe na koju su me iz opštine gonili, 
imao vremena svega sedam dana da se suši, možete 
mi stoga verovati da rad već u početku nije počeo 
normalno. Kada se takav zid osuši, onda se prevuče 
sa mrežom od pocinkovane žice te se dobro nategne 
i često se ekserima pričvrsti a mreža sa minijumom 
premaže da ne rđa. Kad je sve to postavljeno, zid se 
dobro očetka i počinje se komad po komad, tek toliko 
koliko se za jedan dan i noć može raditi, nabacivati 
sa žbukom na kojoj će se slikati, a ona se pravi ovako: 
uzme se živog kreča u zdravim gromadama i potope 
se, u zatvorenom prostoru, sa vodom tek toliko da 
bi se u prah raspao, i nakon dana i noći se taj kreč 
proseje najfinijim sitom dok je prah skoro tečan. Toga 
prosejanog kreča se uzme jedan deo, tri dela peska 
ako je moguće belog, ja sam upotrebljavao zagrebački 
krečnjak koji je tvrđi od mramornoga peska. Taj pesak 
treba da se pročisti kroz sito koje propušta zrnca do 
veličine makovog zrna. Taj kreč i pesak se najpre u 
jednom limenom sudu dobro izmešaju, to se isto čini i 
sa cementom i peskom, pa se tek posle u taj izmešani 
kreč i pesak sipa voda toliko da se da lako mešalicom 
mešati, to će reći da masa treba da je toliko mekana da 
je gusto tečna i ta se masa zatvori skoro hermetički i 
pusti se tri dana da stoji. 

Takav malter može još najviše šest dana da stoji 
za upotrebu, posle je neupotrebljiv, on je mrtav i tek se 
tada pristupi slikanju a slika se na sledeći način. 

Sa tim belim malterom se nabaca jedan deo zida, 
onaj već udešeni sa betonom i to toliko da bi za jedan 
dan bilo ni premalo ni premnogo. To je najmanje pola 
a najviše jedan kvadratni metar. Ja sam međutim bio 
primoran od opštine da budem što pre gotov, te sam 
uzimao i po četiri kvadratna metra, eto i to je jedan 
razlog što su slike neuredno rađene. Kada se malter 
taj najviše šest sati sušio, uzme se »ciklinda«, to je 
čelična ploča duga petnaest, široka pet centimetara i 
debela jedan milimetar, i njom se ostruže zid i izgladi, 
to je potrebno da bi se mlečna kora od kreča uklonila 
a zid načinio poroznim da bi se boja i voda upili. Taj 
se zid zatim jednom mekanom četkicom dobro očetka 
i onda se nanese crtež sigurnom rukom jer se jednom 
postavljena crta ne da obrisati. Kad je crtež nanet, 
onda se čeka jedan sat da se on dobro upije, posle se i 
crtež ponovi osnovni. Ton za sve delove u boji koja će 
joj odgovarati, jedno na drugo sa istom bojom koja se 
razredi u vodi i sa finom četkom vrlo tečno se nanese 
na mokar zid, koji tu razvodnjenu boju naglo upija, 
i posle svakog nanesenog sloja se čeka po jedan sat, 
zatim se počne sa »modeliranjem«/ senčenjem i to sa 
tamnijom bojom i to dva puta, lako, treći put sasvim se 
izmodelira, da bude sasvim gotovo, uvek posle svake 
naslage se čeka po jedan sat i najzad se slika »retušira«. 
Sam tok rada je mnogo duži i komplikovaniji ali 
uglavnom je ovo dosta da se razume način rada sa 
freskom. Kada su slike gotove, čeka se mesec dana da 
se zidovi osuše, onda se slike fiksiraju sa naročitim, 
od mene pronađenim fiksativom, što je jako skupo, a 
moje slike nisu fiksirane, jer novaca od opštine nisam 
dobio, a ja sam sa svoje strane od mog novca već inače 
utrošio u rad više od šest hiljada dinara, tako da su 
slike u opasnosti da izblede pošto nisu izolovane od 
kiseonika koji iz vazduha razorno deluje na sve slike 
bez razlike, a naročito na sam zid koji ima u sebi mnogo 
kreča i vode, te razne zemljane boje, pošto čitavu 
predistoriju moga grandioznog rada znate, moram 
Vam još to reći, da sam na groblju, kroz šest meseci, 
dan i noć, bio potpuno sam u crkvi, što je zahtevalo 
čoveka jakih živaca i čvrste volje, a i hrabrosti, posle 
završenog rada, suvišno je i govoriti. Opisaću sada 
slike, koje sam naslikao, redom, počevši iz oltara. No, 
i tu, da bi se slike razumele, treba da Vam objasnim 
neke misli koje su u vezi sa religijom i modernim 
crkvenim slikarstvom uopšte. 

Jer kada se danas slika u crkvi, onda to mora biti 
ili u duhu vremena, to jest savremeno, ili pak tek verna 
kopija starih slika. Ja sam se držao duha vremena, jer 
su to činili isto svi slikari od vrednosti, pogledajte samo 
nameštaje manastirske, pa ćete videti najsavremeniji 
stilski primitivizam, kako u koncepciji, tako u tehnici, 
a to isto možete videti i kod slikarstva prošlog 



veka gde su tehniku i shvatanje religioznog skoro 
fotografski verno slikali, na primer Predić. Moj stil je 
stil modernog novog i naprednog gledanja, jer religija 
danas više nije ono što je pre hiljadu godina bila. Prema 
tome, ljudima je bliži tempo vremena sadašnjosti, 
te prema tome, ako i ekspresni voz, automobil ili 
mitraljez postoje, postoji i moderno crkveno slikarstvo. 
Oltar sam zamislio kao simbol svete trojice, zato sam 
Boga predstavio kao starca sa dugom belom bradom, 
snažnog, oštrog ali ipak blagog pogleda, sa napred 
ispruženim rukama, kojim kao da hoće da prigrli sve 
nas koji mu se molimo. Desno od Boga sedi Hristos na 
travi, a naslonjen na drvo, koje predstavlja plodnost 
hrišćanstva, sa uzdignutom desnicom blagosilja, a 
levica je dignuta blago, kao opomena za ozbiljnost 
kojom verujemo u Boga. Na tavanici je Duh sveti, koji 
je predstavljen u obliku belog goluba. Svi oni imaju 
nimb oko glave, što je znak svetosti. Do Hrista sa 
desne strane je velika kompozicija »Raspeće«, koje 
je predstavljeno sa vojnicima, farisejima, narodom 
i Marijom i Magdalenom, momenat pre smrti je 
predstavljen u miru i tišini, jer se sada izvršuje volja 
božija. Na suprotnoj strani do Boga je opet velika 
kompozicija »Oplakivanje« sa zelenim, gotovo 
modrim tonom, kako je po starom jevrejskom običaju 
mažu sa mirišljavim uljem i obavijaju ga platnom, 
dirljiv momenat koji je najpogodniji za kapelu, jer 
oni koji dođu da se poklone seni mrtvih, najviše 
ih kosne ta scena koja predstavlja kako se ima volja 
božja i na Bogu sinu izvršiti. Ispod jedne i druge su po 
jedna slika, prva ispod »Raspeća« ispred hora je »Tri 
Samarićanke« koje nose ulje i mirise na grob Hristov, a 
na suprotnoj u svečanom miru sa Hristom je »Arapska 
Bogorodica« u lepom stilu, sa malim Hristom koji je 
podigao desnicu da blagosilja. Zatim dolaze iznad 
prozora četiri evangelista, i to evangelist Matej piše 
knjigu a anđeo mu tumači i donosi naj... reči. Starac 
sa sedom bradom i dugom kosom. Evangelist Marko, 
crne duge brade i kose sa blagim licem gleda knjigu 
koju je pisao, u pozadini na kamenu sedi ponosni lav 
kao ...en. Evangelist 

Luka sa glavom zamišljenom piše knjigu i iza 
njega glava teleta kao amblem. I evangelist Jovan kao 
mlad raspuštene kose... strog zamišljen piše knjigu, 
iza njega kao amblem, orao. Zašto su ti amblemi, to ne 
treba da tumačim, jer to svaki hrišćanin koji čita Bibliju 
zna. Apostole Petra i Pavla sam predstavio kako sede 
pred velikim vratima, prvi sa ključevima i drugi sa 
knjigom, u svetačkom ruhu, sa ozbiljnim asketskim 
glavama. Nasuprot ove slike je arh Mihailo mlad sa 
kratkim mačem i konturom a do njega arh Gavrilo 
sa energičnim licem. Iznad ove slike je »Isceljenje 
slepog«. Ta mi je slika po ideji najbolja jer je vrlo bliska 
ljudskim srcima Ona treba da znači ljubav prema 
nemoćnima, a predstavljena je dinamično, sa nizom 
interesantnih detalja, kao onaj dečko koji se popeo 
na drvo i u nestašnoj pozi promatra to čudo. A dole 
sam kao najvernijeg prijatelja predstavio psa, jer on ne 
oseća ni sažaljenje ni odvratnost prema šlepom, već ga 
vodi i sa ljubavlju čuva, okolo stoje zapanjeni, narod i 
apostoli, naročito mi je lepa glava apostola Petra. 

»Judin poljubac« sam predstavio kao dramatičnu 
scenu, gde vojnici hvataju Hrista a Juda ljubi Hrista u 
rame obujmio ga je levom rukom, a desnom iza leđa 
pokazuje na Hrista, kao da hoće reći »to je taj, držite ga i 
vežite«, da bude izdaja još više potencirana, sa desnom 
nogom, Juda je zgazio levu Hristovu nogu. Do hora, 
na suprotnoj strani je »Krštenje«, tu sam na sred slike 
pustio vodu, na levoj obali su anđeli sa ubrusom, a na 
desnoj je narod koji posmatra. Do članka je Hristos u 
vodi i sv. Jovan, obojicu sam predstavio kao isposnike, 
izduženih telesa, sa jako vidljivim mišićima, skoro 
izvan proporcije izduženog trupa, sa time sam rekao 
da prvi čovek koji krsti i bio učitelj, je nadčovek i svetac. 
Poslednja slika, patron crkve, sv. Đorđe, predstavljen 
je u strahovitoj borbi sa dvoglavom aždajom koju 
sam predstavio kao zmiju. Konj se izvija i riče, a 
vitez, hrabri sv. Đorđe sa mačem probada. Scena u 
kojoj je već koplje polomio, u pozadini kleči kraljica, 
koja predstavlja hrišćanstvo, a još dalje je fantastičan 
paganski grad, koji treba u hrišćanstvo prevesti. Ova 
slika predstavlja kulminaciju dinamike, i kao takova 
je najbolja do sada naslikana ikona sv. Đorđa. S tim 
sam završio moju misao, koju sam likovno rešio 
na naveden način i verujem da sam se najiskrenije i 
izvinio, ukoliko je posle ovog razjašnjenja izvinjenje 
potrebno. 

Butozan 




ZAGREBAČKI LIKOVNI ŽIVOT 

Savremena umetnost postavlja često puta velike 
nerešene probleme koji nisu u stanju da stvore 
odnos između gledaoca i dela. Takove pojave su 
vrlo komplicirane te zbog toga imamo dakle upravo 
u zagrebačkom likovnom životu neorijentiranost i 
zbrku. 

Zagreb kao likovni centar naše države je zapravo 
najzabačenija periferija Evrope koja gaca za tom 
suvremenom Evropom sa zakašnjenjem od nekoliko 
decenija. Međutim, to nije znak da zagrebački likovni 
život nije aktivan, naprotiv, u poslednje vreme i tu se 
ubrzanim tempom i te kako živi i kreće se ubrzanim 
tempom da dostigne i nadoknadi izgubljeno vreme. Za 
to je najbitniji dokaz da se umetnici udružuju, stvaraju 
grupe, osnivaju zadruge i organizuju kolektivne 
izložbe. Nadalje se aktivno radi na oštrim kritikama, 
neprekidno se priređuju izložbe koje nepoznata imena 
bacaju na površinu. 

Sve te izložbe i priredbe daju dokaza kako se 
grozničavo traže rešenja za neki novi izraz koji će da 
odgovara našoj sredini i našim prilikama, ali ne treba 
zaboraviti pri tome uticaj zagrebačkih umetnika koji su 
u nizu prošlih generacija podsticali raznim uticajima 
najzad današnju, koju vode zapravo najmlađi. 

Zagrebačka likovna umetnost broji do danas 
nekoliko najmarkantnijih imena i to tako da pojedinci 
vode čitavu generaciju te su na taj način donašali 
najneznatnije mrvice evropske umetnosti. Ta je 
činjenica nažalost još i danas u velikoj meri uočljiva. 

Među ostalim imenima, manje značajnim za 
zagrebačku sredinu spada u prvu generaciju Vlaho 
Bukovac koji nam iz Pariza donosi najpovršniji kič i 
traži na gotovo diletantski način formu, oblik i boju. 

Mane i ostali »modernisti« su za njega samo 
neznalice. Toj generaciji pripadaju naši »klasici«: B. 
Csikos Sessia, Kovačević Ferdo, Crnčić, Kršnjavi i 
još nekoliko neznatnijih imena a od kipara Frangeš 
Robert, Rendić i drugi. 

Ova generacija nam je donela zapravo poslednju 
modu sa kraja XIX stoleća koja je bila zapravo sa 
jedne strane pariška dekadensa, a sa druge minhenski 
akademizam. Na ovu generaciju se nadovezuju 
značajnija imena koja započinju u Minhenu, ali 
beže u Pariz koji opštim tempom zavlada na svim 
poljima umetnosti. Iz te generacije koja je druga po 
redu izviru imena mlado poginulog Račića, isto tako 
mlado umrlog Kraljevića. Zatim Becića te mnogo 
slabijeg Babića koji idu direktno za Parizom te 
prisvajaju bez predomišljanja ono što su videli te tako 
postaju zagrebački impresionisti, a kasnije kada je 
impresionizam u Evropi bio potisnut, oni kod nas još 



uvek slikaju na način impresionizma, misle ga obnoviti 
te postaju takoreći neoimpresionisti. Kasnije uviđaju 
svoju zabludu i batrgaju se za najnovijim strujama 
te se konačno izgube u gotovom kopiranju tih uzora 
(Babić - Van Gogh). 




Milan Butozan, oko 1932. 

MOJE POKAJANJE 

Slikar sam ni bolji ni gori od velikog broja mladih 
ljudi koji u slikarstvu vide jedan dodatak opštoj kulturi 
i civilizaciji. Moj je život neobično zamršen, moje misli 
takođe, a umetnost koja je jedan haos koji je nastao 
usled krivih orijentacija kojih je bilo mnogo. Moja 
borba protivu sebe samog je neka vrsta tragedije, moje 
a u meni; oličenje te iste tragedije moje klase. Sta sam 
ja, ko sam ja i šta hoću ja zapravo? To su pitanja koja su 
mi dala povoda da se razotkrijem da me se javno osudi 
ili pohvali i ta su me pitanja dovela do pokajanja. 

Danas živim i intenzivno radim. Mnogi problemi 
su mi poznati. Imam mnogo neprijatelja i prijatelja. 
Moja je mladost bila grupa umetnika, kao umetnik, 
ideal mi je bio da i o meni bude napisana jedna knjiga 
Mayer Prafeobova. Hteo sam biti slavan i bogat. 
Hteo sam živeti devičanskim životom Leonarda i 
božanskom čednošću Dota. Međutim, stvarnost me 
je neprekidno demantovala i svoje zablude sam uvek 
krvlju plaćao. Moj je život bio laž koja se na meni 
samom svetila. Moja umetnost je bila isto laž ali koja 
je uspela i na kojoj bih mogao da gradim nove laži. U 
umetnosti mi se verovalo, jer je bilo tolikog haosa da 
je svakog blefirala. Bio sam pustolov i to mi se mnogo 
dopadalo. Međutim mi se sve to zgadilo. Zašto? Zato 
što me je stvarnost demantovala. Ja sam slikar i kao 
takav nemam mogućnosti niti spreme da na drugi 
način sebe optužim ili branim. Moja prva izložba u 
Zagrebu je zagrebačkoj javnosti pokazala moja dela. 
Sve je bilo blef, mnogo sam se smejao. Taj me je blef 
koštao godinu dana intenzivnog rada, silnog napora 
i intenzivnog studija. Zašto sve to? Zato što su me na 
to naterali moji nekadašnji vaspitači. Sta sve to znači? 
Ukratko ovo. 

Od svoje najranije mladosti okolo mene su se 
kretale senke i stvari, kao u snu, ništa nisam video 
jasno. Stvarnost za mene nije postojala. Ja sam, nemojte 
zaboraviti / moje prvo pokajanje / , ja sam sin jednog oca 
čiji su već pradedovi umirali kao hronično opterećeni 
alkoholičari. Moj otac pije najljući alkohol već od svoje 
18te godine kad se oženio, a ja sam se rodio kad mu 
je bilo 40 godina. Time sam rekao da sam ja nasledno 
opterećen. Ljudi koje sam gledao bili su fizički radnici 
dakle ološ, proleteri prve klase. Dvadeset i šest godina 
sam proveo u snu, tome je kriva moja mati, profesori 
srednjih škola i »Kraljevske Akademije umjetnosti« 
u Zagrebu i Beogradu. Sebe teško optužujem, ali 
optužujem isto tako i uzroke mog sadanjeg sloma i 
mog preporoda. Slikar sam. Do sada sam tražeći izlaza 
i mogućnosti da svoj talenat na neki način afirmiram, 
ali sam iz gore navedenih razloga uvek dublje i dublje 
padao. Krivica je naravno na meni samome / glavna/ 



ali šta sam mogao činiti kada nisam video stvarnost. 
Sve svoje znanje i svu svoju umetnost sam intenzivno 
koncentrisao na lažima i same laži produkovao. Zato 
nisam samo ja kriv. 

Ja sam veoma hrabar i neustrašiv borac ali do 
danas je to bila samo glupa donkihotovska borba 
protiv vetrenjača. Umalo te nisam postao i ja kao 
mnogi srednjevekovni vitez okovan koji se borim 
protiv neke sile koja ne postoji. Kod kuće, dok sam 
još kao dečak radio na šlepovima gde sam kao obalski 
radnik vozio ugalj i nosio cigle i džakove gladovao 
sam. Kao mladić živeo sam od nadnice svoje majke, a 
kao đak umetničke akademije živeo sam od milostinje, 
a danas živim od svojih ruku. 

Dakle neprekidno sam gladovao i nisam to hteo 
priznavati. Bio sam sin najordinarnijih proletera, 
obalskih radnika, ni to nisam hteo sebi priznati i sam 
nikada ništa od života nisam imao i prezirao sam sebi 
ravne. Zašto? 

Kao preplašeno derle, nakazan, /bio sam naime 
do svoje 22. godine razrok/ ismevan od svojih 
drugova, prljav i poderan, grub, ja sam uvek duhom 
lebdio u neka mistična carstva, sebe predstavljao kao 
kraljevića sa basnoslovnim bogatstvom, ukrasima, 
svilom i kadifom obučen i lep, a nisam mogao da 
osetim stvarnost i iz te kontradikcije se izrodi neka 
vrsta ludila koje me je dovelo na slikarsko polje. Danas 
mi je sve jasno, ali sam do danas učinio toliko grešaka 
da mi se to teško može oprostiti. Moja naduvenost i 
glupa oholost mi je mnoge prijatelje otuđila i moje 
ludilo nije niko mogao razumeti. Zato sam do danas 
uvek i bio sa smehom i prezirom od svih otuđivan. 
Međutim, koliko to mene boli ne može niko da zna. 
Posle glupo provedene srednje škole gde su pokušali 
i donekle uspeli da i mene načine savršenim idiotom, 
dolazim u »hram« umetnosti, u Akademiju. Tu su 
iz mene stvorili savršenog idijota i taj me je razlog 
nagnao danas da se sasvim razotkrijem. Taj uvod mi 
je bio potreban da bih bacio bar unekoliko svetlost na 
moju stvarnu prošlost i da bih učinio neku ličnu vezu 
kojom ću objasniti svoj budući rad. 

Moje slikarstvo je jedno obično lutanje kroz 
muzeje i najluđe oponašanje velikih slikara... 

MANIFEST 



Moje umjetničko uvjerenje i savjest sile me da 
izdam ovaj manifest u kojem 

Osuđujem sve zloupotrebe što se u ime likovne 
umjetnosti na tom polju vrše 

A osobito osuđujem deplasirano shvaćanje i 
primjenu larpurlara u našoj sredini. Nastalo je novo 
doba i mi živimo u izvanrednim prilikama. Naš život 
poprima postepeno nove oblike. Mi krećemo novoj 
zasada nepoznatoj budućnosti. Mi treba da budemo 
vjesnici toga novog doba, ali prije treba da načinimo 
bilancu, da sredimo stare račune i da likvidiramo. Da 
likvidiramo sve što je zastarjelo i preživjelo, pa da se 
uputimo novoj, savremenoj umjetnosti. 

Ova moja izložba je bilanca mojih računa 

Koji su kao izraziti larpurlar dotjerani do izvjesnog 
majstorstva, a kojih se odričem samo kao djela nastala 
iz mog larpurlartističkog shvaćanja, ali koje priznajem 
kao dobru tehničku školu, koju ću primjeniti u mojim 
budućim radovima. 

Ova izložba ulja, crteža, i skulptura je dokaz mo- 
jih dosadašnjih uspjeha i neuspjeha, mojih napora, za 
koje sam poslije petnaestgodišnjeg iskustva ustan- 
ovio da su u velikoj mjeri lažni 

I tuđi mojem sadanjem jasnom gledanju na prob- 
leme i svrhu mog likovnog umjetničkog poziva. Ovom 
izložbom likvidiram sa svojom likovnom prošlošću 
lutalice i larpurlartističkog shvatanja umjetnosti. 
Ova je izložba neke vrsti ispita zrelosti tehničkog 
manipulativnog zadatka mog likovnog iživljavanja, 
kojeg sam doduše položio, ali uz protekciju raznih 
slikarskih srodnika od Paula Sezanne-a do Pierre 
Bonnarda. Da bih bolje protumačio moj budući stav 
u slikarstvu morao sam da načinim ovu izložbu s 
radovima, koji su rezultati nekoliko zadnjih godina 
moga stvaranja 

Koji nijesu ništa, ni bolji ni gori od onih koje 
donose ostali zagrebački slikari 

A koje oni smatraju nekim posebnim likovnim 
uspjehom, to je zapravo samo kretanje u krugu bez 
izlaza. Ja to eto priznajem. Stavljam točku na sve to 
i poslije petnaest godina intenzivnog likovnog rada, 
izlaganja, uspjeha i neuspjeha hoću da se trgnem i 
pokušati ću da odem naprijed. 

U ime jubileja mog petnaestgodišnjeg rada 
izdajem ovaj manifest s kojim želim postići dva cilja: 



Prvo osuditi dosadanji rad kao nemoćno koprcanje 
uz svirku još nemoćnijih kritičara i organizirane klike 

Drugo upozoriti ostale slikare koje grije 
larpurlartističko sunce, osobito mlađe i ambiciozne 
talente na besmislenost teoretiziranja nad Manet-om, 
Van Gogh-om, Matisse-om i ostalim zapadnjacima, a 
osobito ih upozoriti na naše eklektike i dekadente koje 
okrivljujem kao zavodnike naše mladeži. 

I ja sam vjerovao da je ljepota nešto 
nadprirodno 

Jer su me na akademiji iizvannje razne monografije 
i na svoj način napisane historije umjetnosti učile toj 
laži i time se je likovna umjetnost naše malograđanske 
sredine ogradila kao jednim neprobojnim zidom. 

Moje dosadanje pogrješke pripisujem mojim 
odgajateljima 

Koji su me učili da je umjetnik aristokrata duha 
i pošto sam vjerovao da aristokrat mora da ima i 
odgovarajuće zemaljsko bogatstvo, ugledao sam 
se na materijalne uspjehe raznih »genija«, pa su i 
moje dosadašnje pogrješke potekle iz konfuzije mog 
dubokog uvjerenja i ovih novih okolnosti, jer se u ovoj 
našoj sredini pripisuje u svaki grijeh svaki materijalni 
neuspjeh, koji se onda identificira s moralnim 
neuspjehom u umjetnosti. 

I ja sam se kao teoretski trut odlično osjećao u 
toj sredini 

Vjerovao sam da sam sa svakom novom »mrtvom 
prirodom« otkrio nove ljepote i time obavio svoju 
svetu misiju. Danas mi je jasno da su to bile velike 
laži, zavaravanja samoga sebe i dosadna bijedna 
oponašanja. 

Dostaje tih mrtvih priroda, aktova spreda i straga, 
riba i ribarskih barka, zimskih pejsaža i plavih marina, 
dosta tog mucanja stranim jezikom. Dosta je tih 
slikarskih besmislica. Dosta nam je l'art pour l'arta. 

Savremeni umjetnik je kao i svaki član društva 
po prirodi svojoj društveno političko biće i kao takav 
mora zauzeti svoje mjesto i pomoći, da se čovečanstvo 
dovede do boljeg i ljepšeg života. Prošlo je već davno 
doba kada su umjetnici bili podanici raznih mogućnika. 
Mi umjetnici smo ravnopravne jedinice društvenog 
poretka. Budući da imademo dužnosti kao svaki drugi 
građanin, to nam se moraju i priznati prava koja nam 
pripadaju, pa i ona ekonomske prirode, a mi ćemo dati 
svoj obol. Zato će moja umjetnost biti i moja politika. 

Moj put kojim ću od sada ići bit će put, kojega su 
već davno prije utrli veći umovi i slikari nego što sam 
ja, u njega ću se samo organski uključiti 

To je put svijesnih napora, da razumijem stvarnost 
prožetu osjećajem socijalne pravde, da ju svjesno 
prenesem na platno s figuralnim kompozicijama 
koje će biti tendenciozne. Prikazivat će shvaćanje 
društvenih pojava koje u ovom smislu doživljavam i 
preživljavam, iskreno i pošteno. 




Skica za Mrtvu prirodu, oko 1940. 



PLAN RADA za moju izložbu za april mesec 1940. 

JA HOĆU šesnaest slika iz ciklusa Evo čoveka. Uradiću 
ih u olovci na mahamer papiru. Pothitno ih uramiti 
i sa staklom pokriti. Naslikaću pet fresaka, načiniću 
dva mozaika. Načiniću dve skulpture, biste i saliću 
ih u bronci. Imaću trideset uljanih slika naslikanih. 
Sada trebam da načinim još detaljan plan za sve vrste 
slika i za svaku celinu posebno. Petnaest slika nature 
morta, pet akta, deset ulja kompozicija i to socijalnih. 
Za onih šesnaest slika iz ciklusa Evo čoveka moram da 

prostudiram za svaku sliku ceo milje i sve detalje. 

Hoću da načinim sve crteže brižljivo u samoći. Freske 
i sve mozaike hoću da načinim u duhu socijalnog mog 
pravca ni trunka akademizma neću da se primeti u 
mojim slikama. Rasporediću radno vreme tako da 
sam punih šesnajest sati na intenzivnom poslu. Hoću 
ujutro u šest sati da ustajem da radim intenzivno do 
jednog sata i posle podne već od dva do jedanaest i 
to svaki dan. Isto tako ću da vodim strogo računa o 
svom vremenu. Hoću na svaki način da radim tako 
da bi mi umetnički moj rad koji je glavni i jedini način 
da zarađujem novaca sa kojima ću ostvariti moj veliki 
rad. 

JA HOĆU intenzivno da radim na slikarstvu, 
kiparstvu i arhitekturi. Za to trebam svoj atelje da 
uredim, tako da bih mogao sasvim da se predam u 
svet vizija i stvaranja. Za atelje trebam jedan stol, jedan 
ormar i stolice, tepih i ulaznu draperiju, za prozor 
zavese, jedan kauč i gramofon. Docnije jedan radio, 
istočni prozor, pokriven tepihom, krpare. Sve ovo da 
nabavim, moraću da zaradim mnogo novaca, moraću 
da načinim i moj plan rada za zaradu novaca za sve 
svoje potrebe u slikarstvu. 

JA HOĆU skulpturu da izvedem kako je do danas 
niko izveo nije. Ja hoću reljefe da režem u kamenu i 

drvetu. Ja hoću naročito da načinim freske. Hoću 

da organiziram moje slikarstvo i hoću da živim 

isključivo za slikarstvo, zato ću da načinim za moj 

život i sve što je izvan toga baciću na đubre. Svakog 
koji me u tome hoće da spreči ukloniću od sebe. Ja ću 
da radim i živim sa isključivom istrajnošću, isključivo 
po mojoj volji. Zato ću da pazim od sada na sve moje 
postupke i s kim se družim, šta i kako govorim. I zato 
ću bez obzira svoju volju svugde i prema svakome da 
provodim. Tako ja to hoću! 

JA HOĆU da svaki najmanji novac upotrebim korisno 
i to isključivo u svrhu umetnosti. Ja hoću ove godine 
da 



načinim veliku izložbu. Ja hoću ove godine da studiram 
akt i to precizno i studiozno. Ja hoću sve to da počnem 
što pre. Počinjem početkom februara sa intenzivnim 
radom. Uzeću opet raspored i uzeću plan života mog. 
Počinjem opet intenzivno da živim. Raspored dana i 
noći da načinim. Uvedem strogu disciplinu za rad. 
JA HOĆU još intenzivnije da radim i da se posvetim 
sasvim svojoj umetnosti. Hoću da se bavim skulpturom 
i hoću da se sasvim predam svojoj umetnosti. 
JA HOĆU intenzivno da radim na ostvarenju moje 
četvrte kolektivne izložbe u Zagrebu. Do sada već 

imam gotova tri portreta i to Matotić, , , dva 

nature morta kod nine i ovaj kod kuće, jedna glava ulje, 
svega do sada šest ulja. Hoću da načinim u svemu 20 
ulja, 10 crteža, 4 skulpture, 3 freske, 1 mozaik. To su 
u vemo 37 dela. Ja to hoću da izvedem savremeno i 
bez grešaka. Ove godine idem na proletnu i jesenju 
izložbu u Beograd, na proletnju i jesenju izložbu u 
Zagreb, moju kolektivnu izložbu u Zagrebu i izložbu sa 
Tartaljom i njegovom grupom. U svemu dakle na šest 
izložbi. Upisujem se u udruženje zagrebačkih likovnih 
umetnika. Ovaj atelje zadržavam sve dotle dok ne 
nađem bolji i dok mi se materijalne prilike sasvim ne 
srede. Znači da ću u ovom ateljeu biti po svoj prilici 
do jeseni i u njemu ću da načinim sve radove za moju 
izložbu, tako ja to hoću. 

JA HOĆU sve novce što zaradim da isplatim sve 
dugove do zadnjeg dinara. Ja hoću u prvom redu da 
platim stanarinu i hranu, onda sve dugove, nikakav 
luksuz ne trpim, svaki dinar spartanskom odlučnošću 
da odmerim kuda da dam. Čuvajući svaku najsitniju 
stvar koja je moje vlasništvo intenzivno hoću da radim 
da bih zarađivao toliko novaca da mogu dugove da 
izmirim, i da zaradim. Hoću da radim akvarele i 
pastele i to za malograđane koji će to da plate a od 
kojih ću da uzimam samo male novce. Glavno mi je 
sada da skupim što više stvari za sebe i za moj atelje. 
Sa prvim novcem izradim fotografije. Onda kupujem 
vaze i cveće. Što lepše vaze i što više cveća za atelje. 
Zavese na prozore i na vrata. Hoću da kupim jedan 
kauč i stol sa dve fotelje. Moje knjige i stvari da 
dopremim iz Pančeva ovamo i jednom da uredim svoj 
život. Da načinim raspored rada i što više da radim 
za svoju umetnost. Intenzivno da mislim samo na 
svoj napredak i na svoju umetnost. Mnogo rama, i 
blindrama i platna da kupim. 




Skice i planovi Milana Butozana za raspored slika i 
skulptura na četvrtoj samostalno izložbi u Salonu Ullrich 

u Zagrebu 1940. godine 

OBJAVLJENI TEKSTOVI 



LIKOVNA UMETNOST U PANČEVU 
U VEZI SA LIKOVNO-UMETNIČKOM 
TRADICIJOM VOJVODINE 

Poznavanje slikarstva i kiparstva traži manje- 
više stručnu spremu, istorisku obrazovanost i ličnu 
kulturu. Ovi uslovi su potrebni radi pravilnog 
ocenjivanja, objektivne kritike, saživljavanja sa 
delom i uživanja u njemu. To su, dakle, uslovi koje 
mora imati sredina gde se likovna umetnost razvija i 
cveta. Ako se sa ovog stanovišta postavlja merilo za 
likovno-umetničko stvaranje u Pančevu, onda se mora 
odgovoriti na pitanje, koji su činioci i glavna vrela iz 
kojih je Pančevo vršilo umetničko vaspitanje i estetsko 
obrazovanje građanstva, i kako je iskrsla potreba da se 
sa najskupljim slikama i kipovima ukrase crkve, javne 
i privatne građevine i trgovi. 

Verujem da je potrebno da se uzdižu 
pregnuća pojedinaca i svesrdno razumevanje 
negdašnje inteligencije Pančeva, a mislim da arhiva 
političke i crkvene opštine jasno govori kolike su 
moralne i materijalne žrtve podneli naši Srbi pod 
Austrougarskom, dok su samo delimično uspeli u 
svojim smelim planovima. Ti su ljudi imali osim 
zadovoljstva što se duhovno obogaćuju i to, što su 
vršili misiju koju su nasledili od svojih praotaca i 
svesno je gajili, a koje smo dužni i mi čuvati i negovati. 
To je ideja za samostalnost kulture, za samostalni 
etički i estetski položaj i za pravilno shvatanje truda i 
teških muka kojima je Vojvodina došla do vodstva u 
kulturnom i ekonomskom položaju. 

Likovna umetnost današnjeg Pančeva je sa jedne 
strane u punoj meri na liniji tradicije, a sa druge se 
povodi za neukusnim imitiranjima nečeg što je upravo 
groteska lepog i skladnog, s obzirom na karakteristike 
koje čine suštinu vojvođanske umetnosti. 



Nosioci likovne umetnosti u Vojvodini su bili lica 
nadahnuta nepokolebljivom verom u svetost misije 
koju su vršili protiv pritiska iz Beča i Pešte, te su im dela 
odisala u crkvi, dubokim i iskrenim pravoslavljem; 
na kompozicijama svetovnog karaktera, veličali su 
junaštva srpskih vladara, a na portretima su tipizirali 
vojvođanskog spahiju, svetovnog i duhovnog 
velikodostojnika, i veseli folklor u žanr slikama. 

Likovni umetnici toga doba, iako školovani u 
Pešti, Beču, Minhenu ili Drezdenu ili pak samouki, 
nalazili su obično posla u manastirima, kapelama, 
malim i velikim crkvama i privatnim domovima gde 
su pobožnim srpskim domaćinima slikali ikone za 
krsnu slavu ili portrete, a gdekad i velike kompozicije 
iz istorije srpskog srednjeg i novog veka. Ovi slikari, 
duboresci, graveri i kipari znali su svoju umetnost 
da omile narodu, i blagodareći bogatstvu sredine, 
oni su vremenom postali imućni te su mogli bez 
žurbe, precizno da rade. Pod snažnim delovanjem 
književnosti počela se svesno sprovoditi ideja za 
oslobođenjem a genijalni političari su potajno spremali 
teren za slobodu. U takvoj atmosferi vojvođanski 
umetnici daju narodu do znanja da je taj čas tu. 

U tom je naročito Pančevo prednjačilo. Setimo se 
samo crkve sv. Preobraženja koja je već oko 1912 god. 
dobila besmrtne slike Aleksića i Predića. Vidimo na 
plafonu velike kompozicije koje su uzete iz junačke 
prošlosti srpskih vladara i koje potajno nagoveštavaju 
skorašnju slobodu. U Pančevu su radili, živeli i umirali 
čuveni slikari. Ono je neko vreme bilo čak i jedan od 
važnijih centara umetnosti u Vojvodini. S toga razloga 
dolazimo do zaključka da je Pančevo u tesnoj vezi sa 
likovno-umetničkom tradicijom Vojvodine. 

Kulturni život Pančeva počinje prvom polovinom 
XIX veka, kad se graničarska mesta stabilizuju. Dostiže 
kulminaciju pod duhovnom snagom prote Arsenovića 
koji uzima Konstantina Daniela da slika ikonostas u 
tadašnjoj najvećoj crkvi Vojvodine, crkvi sv. Uspenija. 
1833 g. su slike gotove i u njima vidimo tipičnu, 
rascvetanu, bidermajersku vojvođansku umetnost; 
dakle, klasičnu vojvođansku umetnost. 

Najkraći put do predratne Srbije bio je preko 
Pančeva. Beograd oslobođen od Turaka misli na 
prosvetu i angažuje školovane Vojvođane u tu 
svrhu. Komunikacija sa Srbijom je veoma živa i želja 
vojvođanskih Srba je, da se ostvari ideja ujedinjenja. 
Taj prelazni period je odlučni moment za vojvođansku 
umetnost, jer njeni likovni umetnici se pretapaju u 
beogradske, austrijske, mađarske ili međunarodne 
slikare. Kao tipični slikar i književnik tog doba je Đura 
Jakšić. O njemu ćemo govoriti prvo zato što je stručno 
školovan slikar koji uči kod Daniela, u Beču, Pešti i 
Minhenu; što unosi zreli evropski barok i što otvara 
novu epohu kojom koračaju docnije, St. Todorović, Đ. 
Krstić i P. Jovanović. Drugo, jer je u njemu dvojstvo 
prelaznog doba i neizvesnost na šta da se odluči. On je 
slikar, odriče se slikarstva i posvećuje se književnosti. 
Beži iz Vojvodine u Srbiju, opet se vraća i najzad na 
bednom položaju umire, ne videvši ostvarene težnje 
za koje se celog života mučio. On je hteo da obogati 
vojvođansku umetnost. Donosio je duboke evropske 
vrednosti, ali je nerazumevan odlazio. Da je bio 
nešto srčaniji i istrajniji možda bi uspeo. U svakom 
slučaju on je odličan primer tog vremena, i taj primer 
nam može biti od koristi upravo danas, kada slično 
doživljujemo. 

Današnje Pančevo je u velikoj meri izvan linije. 
Ništa se nije učinilo da se održi tradicija. Crkve postaju 
poprišta besomučne borbe za bogaćenje. Bogate opštine 
se iskorišćuju i u entuziazmu, posle oslobođenja 
strani slikari slikaju loše ikonostase, strašne freske, i 
favorizovani od vojvođanskih Srba slikaju gde i kako 
hoće. Naravno sve se to skupo plaćalo i danas imamo 
zadužene crkvene opštine. Nismo čuli da i jedna 
opština u Vojvodini u svom budžetu predviđa solidnu 
stipendiju za školovanje umetnika, niti pak ma kakav 
drugi rashod u umetničke svrhe. 

Pančevo kao most preko koga saobraća Srbija sa 
Vojvodinom ima mnogo uslova za kulturni razvoj. 
Potrebno je samo više razumevanja i sve bi bilo u 
redu. Sve to stoji do svesnih građana, kojima je stalo 
do idealizma a koji bi pomagali ovakve težnje. Mislim 
da bi na taj način mnogo pre i više pridoneli opštoj 
jugoslovenskoj kulturi, nego da se guši i sprečava 
razvoj koji je istoriski uslovljen i na slavu Pančeva 
dodeljen. 



Likovna umetnost u Pančevu osim u crkvama 
i starim privatnim domovima, nema znaka života, 
ali da su uslovi i razumevanje tog problema kod 
merodavnih budni, Pančevo bi i te kako oživelo, jer 
vidimo da za vreme dok su bili peštanski umetnici 
pre, a i nešto posle rata, bili su od našeg građanstva i 
moralno i materijalno pomognuti. 

Ovim prikazom smo hteli u kratko reći, da 
se likovna umetnost može, i da je treba oživeti u 
Pančevu; da se merodavni malo zagreju za tu stvar 
i da nas pomognu u teškom radu kako bi obnovili i 
nastavili likovno-umetničku tradiciju Vojvodine. Tada 
bi mi mlađi, moderni slikari, dobili osnovu, i ne bi 
lutali po svetu, već bi u okviru skromnih mogućnosti 
i mi pridoneli nečeg solidnog za stvaranje neke 
vrste vojvođanske škole koja bi mogla da se meri sa 
beogradskom i zagrebačkom. I mi bismo postali činilac 
u opštem kulturnom nivou Jugoslavije. 

Milan Butozan 
akad. slikar 

LIKOVNI ŽIVOT PANČEVA 

Poznavanje slikarstva i kiparstva traži manje- 
više stručnu spremu, istorijsku obrazovanost i 
ličnu kulturu. Ovi uslovi su potrebni radi pravilnog 
ocenjivanja, objektivne kritike, saživljavanja sa 
delom i uživanja u njemu. To su, dakle, uslovi koje 
mora imati sredina gde se likovna umetnost razvija 
i cveta. Što se sa ovog stanovišta postavlja merilo za 
likovno-umetničko stvaranje u Pančevu onda se mora 
odgovoriti na pitanje, koji su učinioci i glavna vrela iz 
kojih je Pančevo vršilo umetničko vaspitanje i estetsko 
obrazovanje građanstva i kako je iskrsla potreba da se 
sa najskupljim slikama i kipovima ukrase crkve, javne 
i privatne građevine i trgovi. 

Verujem da je potrebno da se uzdižu pregnuća 
pojedinaca i svesrdno razumevanje nekadašnje 
inteligencije Pančeva, a mislim da arhiva 
političke i crkvene opštine jasno govori kolike su 
moralne i materijalne žrtve podneli naši Srbi pod 
Austrougarskom, dok su samo delimično uspeli u 
svojim smelim planovima. To su ljudi imali osim 
zadovoljstva što se duhovno obogaćuju i to, što su 
vršili misiju koju su nasledili od svojih praotaca i 
svesno je gajili, a koje smo dužni i mi čuvati i negovati. 
To je ideja za samostalnost kulture, za samostalni 
etički i estetski položaj i za pravilno shvatanje truda i 
teških muka kojima je Vojvodina došla do vodstva u 
kulturnom i ekonomskom položaju. 

Likovna umetnost današnjeg Pančeva je sa jedne 
strane u punoj meri na liniji tradicije, a sa druge se 
povodi za neukusnim imitiranjem nečeg što je upravo 
groteska lepog i skladnog, s obzirom na karakteristike 
koje čine suštinu vojvođanske umetnosti. 

Nosioci likovne umetnosti u Vojvodini su bili lica 
nadahnuta nepokolebljivom verom u svetost misije 
koju su vršili protiv pritiska iz Beča i Pešte, te su im dela 
odisala u crkvi, dubokim i iskrenim pravoslavljem; 
na kompozicijama svetovnog karaktera, veličali su 
junaštva srpskih vladara, a na portretima su tipizirali 
vojvođanskog spahiju, svetovnog i duhovnog 
velikodostojnika, i veseli folklor, u žanr slikama. 

Likovni umetnici toga doba, iako školovani u 
Pešti, Beču, Minhenu ili Drezdenu ili pak samouki, 
nalazili su obično posla u manastirima, kapelama, 
malim i velikim crkvama i privatnim domovima 
gde su pobožnim srpskim domaćinima slikali 
ikone za krsnu slavu ili portrete, a ponekad i velike 
kompozicije iz istorije srpskog srednjeg i novog veka. 
Ovi slikari, duboresci, graveri i kipari znali su svoju 
umetnost da omile narodu, a blagodareći bogatstvu 
sredine, oni su vremenom postali imućni te su mogli 
bez žurbe, precizno da rade. Pod snažnim delovanjem 



književnosti počela se svesno sprovoditi ideja za 
oslobađanjem, a genijalni političari su potajno spremali 
teren za slobodu. U takovoj atmosferi vojvođanski 
umetnici daju narodu do znanja da je taj čas tu. 

U tom je naročito Pančevo prednjačilo. Setimo 
se samo crkve sv. Preobraženja koja je već oko 1912. 
godine dobila besmrtne slike Aleksića i Predića. Vidimo 
na plafonu velike kompozicije koje su uzete iz junačke 
prošlosti srpskih vladara i koje potajno nagoveštavaju 
skorašnju slobodu. U Pančevu su radili, živeli i umirali 
čuveni slikari. Ono je neko vreme bilo čak i jedan od 
važnijih centara umetnosti u Vojvodini. S toga razloga 
dolazimo do zaključka da je Pančevo u tesnoj vezi sa 
likovno-umetničkom tradicijom Vojvodine. 

Kulturni život Pančeva počinje prvom polovinom 
XIX veka, kad se graničarska mesta stabilizuju. Dostiže 
kulminaciju pod duhovnom snagom prote Arsenovića 
koji uzima Konstatina Daniela da slika ikonostas u 
tadašnjoj najvećoj crkvi Vojvodine, crkvi sv. Uspenija, 
1883. godine su slike gotove i u njima vidimo tipičnu, 
rascvetanu, bidermajersku vojvođansku umetnost; 
dakle, klasičnu vojvođansku umetnost. 

Najkraći put do predratne Srbije bio je preko 
Pančeva. Beograd oslobođen od Turaka misli na 
prosvetu i angažuje školovanje Vojvođana u tu 
svrhu. Komunikacija sa Srbijom je veoma živa i želja 
vojvođanskih Srba je, da se ostvari ideja ujedinjenja. 
Taj prelazni period je odlučni moment za vojvođansku 
umetnost, jer njeni likovni umetnici se pretapaju u 
beogradske, austrijske, mađarske ili međunarodne 
slikare. Kao tipični slikar i književnik tog doba je Đura 
Jakšić. O njemu ćemo govoriti prvo zato što je stručno 
školovan slikar koji uči kod Daniela u Beču, Pešti i 
Minhenu; što unosi zreli evropski barok i što otvara 
novu epohu kojom koračaju docnije St. Todorović, Đ. 
Krstić i P. Jovanović. Drugo, jer je u njemu dvojstvo 
prelaznog doba i neizvesnost na šta da se odluči. On je 
slikar, odriče se slikarstva i posvećuje se književnosti. 
Beži iz Vojvodine u Srbiju, opet se vraća i najzad na 
bednom položaju umire, ne videvši ostvarenje težnji 
za koje se celog života mučio. On je hteo da obogati 
vojvođansku umetnost. Donosio je duboke evropske 
vrednosti, ali je nerazumevan odlazio. Da je bio 
nešto srčaniji i istrajniji možda bi uspeo. U svakom 
slučaju on je odličan primer tog vremena, i taj primer 
nam može bitno koristiti upravo danas, kada slično 
doživljavamo. 

Današnje Pančevo je u velikoj meri izvan linije. 
Ništa se nije učinilo da se održi tradicija. Crkve postaju 
poprišta besomučne borbe za bogaćenje. Bogate opštine 
se iskorišćuju i u entuzijazmu, posle oslobođenja 
strani slikari [slikaju] loše ikonostase, strašne freske i 
favorizovani od vojvođanskih Srba slikaju gde i kako 
hoće. Naravno sve se to skupo plaćalo i danas imamo 
zadužene crkvene opštine. Nismo čuli da i jedna 
opština u Vojvodini u svom budžetu predviđa solidnu 
stipendiju za školovanje umetnika, niti pak ma kakav 
drugi rashod u umetničke svrhe. 

Pančevo kao most preko koga saobraća Srbija sa 
Vojvodinom ima mnogo uslova za kulturni razvoj. 
Potrebno je samo više razumevanja i sve bi bilo u 
redu. Sve to stoji do svesnih građana, kojima je stalo 
do idealizma, a koji bi pomogli ovakve težnje. Mislim 
da bi na taj način mnogo pre i više pridonela opštoj 
jugoslovenskoj kulturi, nego da se guši i sprečava 
razvoj koji je istorijski uslovljen i na slavu Pančeva 
dodeljen. 

Likovna umetnost u Pančevu osim u crkvama 
i starim privatnim domovima, nema znaka života, 
ali da su uslovi i razumevanje tog problema kod 
merodavnih budni, Pančevo bi i te kako oživelo, jer 
vidimo da za vreme dok su bili peštanski umetnici 
pre a i nešto posle rata, bili su od našeg građanstva i 
moralno i materijalno pomognuti. 

Ovim prikazom smo hteli ukratko reći da se 
likovna umetnost može, i daje treba oživeti u Pančevu; 
da se merodavni malo zagreju za tu stvar i da nas 
pomognu u teškom radu kako bi obnovili i nastavili 
likovno-tehničku tradiciju Vojvodine. Tada bi mi mlađi 
moderni slikari, dobili osnovu, i ne bi lutali po svetu, 
već bi u okviru skromnih mogućnosti i mi pridoneli 
nečeg solidnog za stvaranje neke vrste vojvođanske 
škole koja bi mogla da se meri sa beogradskom i 
zagrebačkom. I mi bi smo postali činilac u opštem 
kulturnom nivou Jugoslavije. 



FRESKE G. NASTASIJEVIĆA 

U SV. USPENSKOJ CRKVI U PANČEVU 

Najzad je renovirana i posle toliko čekanja i 
natezanja osvećena je i predata službi, naša najveća 
crkva u Vojvodini. Istorija te crkve je slavna te je zato 
i zaslužila da je se iskiti i ukrasi najlepšim darovima. 
Medjutim, desilo se baš ono što ni mi niti ona nije 
očekivala, daje ukrase stručni majstori koji su medjutim 
samo majstori bili i ništa više. Istorija daleke prošlosti 
nas medjutim uči, da je baš majstorluk onaj sekundarni 
uzrok, koji je u crkvenom slikarstvu bitan. 

Ako pogledamo velike tvorevine u oblasti 
crkvenog slikarstva i to naročito našeg pravoslavnog, 
ne mora to biti srpskog, već ruskog ili vizantiskog, 
tada vidimo kolosalna dela i po formatu i po snazi 
duha, koji tim delom provejava, a što je zapravo bitno, 
to je da su sva ta dela bezimena, radjena strogo po 
propisima, da je apsolutno stilska i u onom smislu 
savršena, iz čega izlazi, da je ličnost igrala sporednu 
ulogu, upravo obratno nego se to danas čini. Nadalje 
sve su crkve mirisale punom mistikom i religioznog 
produbljenja, što se danas opet ne može dostići iz više 
razloga, i najzad svaka slika se nije merila po formatu 
ili utrošenom vremenu ili po cenu za nju žrtvovanu. To 
što je bilo tada sporedno, beznačajno, to je danas bitno 
i najvažnije i zato eto naše crkve tako i izgledaju. 

Freske Nastasijevića su jedanklasičan dokaz daono 
što se radi za veru nema nikakve veze sa materijalnim 
koristima, a da ono što se radi za materijalnu korist, 
t.j. za novac, sa religijom nikako ve veze nema, jer 
zamislite, kada se stavi jedan zadatak koji je vrlo težak 
na čoveka koji ga pošto poto želi rešiti, tada može vrlo 
često da se isti zaleti i načini nekorisne i bezvredne 
stvari. A što se Nastasijevića tiče on je načinio do 
danas rekord u brzini »fabrikovanja« fresko slika, on 
ih naprosto slika na kilometre, jer crkvena opština 
mu je ponudila 200.000.- dinara da u roku od dva tri 
meseca načini nekoliko freske, i zašto ne, Nastasijević 
ih je načinio, dobio svoje pare i - gotovo. 

Medjutim, sve to ipak nije tako prosto kao što 
izgleda. Može biti i takovih »fenomena« kao što je 
Nastasijević, ali ne može biti takvih fresko slika, koje 
posle ovakovog rada mogu i umetnine da budu, da se 
razumemo. 

Kada je ono, naša crkvena opština poverila 
posaog. Branku Popoviću, prof. univerziteta, učinila 
je dobro, pošto se on već odavno interesovao za našu 
crkvu, ne iz materijalnih razloga, pošto je on već 
inače mnogostruki milijonar, već iz pijeteta i što je 
imao nameru, kako sam iz jednog razgovora sa njime 
razabrao, da udari temelje našeg srpskog crkvenog 
stila, za što je mnogo sposobnosti i pokazao. 

Taj je ugovor izmedju njega i opštine nastupio na 
snagu l.og aprila 1931. god. G. Popović je preporučio 
Nastasijevića opštini i uzeo ga kao ravnopravnog 
saradnika, čime mu je ukazao samo svoje simpatije. 
Od aprila pa do početka avgusta neprekidno je radio i 
komponovao te razne načine tehničke okušavao, vrlo 
pedantno je vodio posao i sam više nego Nastasijević, 
/a kasnije i ja/ radio. Dakle skoro pet meseci, po 
najvećoj žezi i pod najtežim okolnostima /rdjave 
dvorane, premorenost i.t.d./ g. Prof. B. Popović je 
radio samo na skicama, koje sam ja sa g. Lučevom 
kasnije preneo na velike kartone, i sada bi te kartone 
još bar dva meseca trebalo izradjivati, dok bi bili bar 
približno dobri. Znači oko sedam meseci rada samo 
na kartonima i skicama, a sam fresko bi zahtevao 
bar još toliko vremena. Medjutim, iz »neobjašnjenih« 
razloga, koje je medjutim g. Prof. B. Popović objasnio 
u jednom dopisu na crkvenu opštinu, Nastasijević je 
prekinuo jednostavno sa g. Prof. B. Popovićem i stupio 
u pregovore sa crkvenom opštinom. Razlozi g. Prof. B. 
Popovića nisu bili dovoljno jaki i pored solidarisanja g. 
prote Maksina te je koristeći se gospodskim gestom g. 
Prof Popovića, raskinula dotadanje ugovore i sklopila 
novi sa Nastasijevićem. 

Uprava opštine, bojeći se odgovornosti insistirala 
je da se što pre crkva otvori, te je u svojoj prenagljenosti, 
zaboravila da se sa sumom od 200.000.- dinara ne 
rukovodi samo svojim namerama, već da taj novac 
uloži u odgovarajuću vrednost. A da je vrednost 
tih fresko slika manja, mogu mirne duše potvrditi i 
dokazati. 

Pre svega neću da optužujem nikog niti sam 
ne želim biti tužen, jer od toga bi samo Nastasijević 
video štetu, ali mogu reći da sam ja, koji sam slikao 
isto toliko kvadratnih metara freske i to »žive« a 
ne »mrtve« a uz to ne sedam, već dvadeset i osam 
kompozicija, dobio svega 6.000.- dinara za materijal, 
a pošto me je materijal koštao oko 20.000.- dinara to 
sam od svog novca »dometnuo« ono što nisam dobio 
i umesto pohvale, izjurili su me iz kancelarije kao 
»antikrista«, jer su moje freske bile kako u koncepciji 
tako u kompoziciji i boji vrlo smele, originalne i što je 
glavno mistiku religioznosti sam rešavao upravo do 
krajnosti. Time sam hteo reći šta manjka Nastasijeviću. 
Niti su originalne /jer se služio mnogo sa freskama 
naših manastira/, niti su smele, naprotiv, vrlo su 
skučene gotovo bez ikakove kompozicije. Figure mu 
ukočeno stoje, scena je mrtva, a funkcija pojedinih 
figura nije karakterisana ničim. A što je najveća greška 
to je, da su mu kako muška sa bradom i bez brade, 
tako i ženska lica slična, gotovo šablonski jednaka. A 
što se boje tiče, toga tamo nema, freske Nastasijevića su 
samo kolorisani crteži, koji ni traga monumentalnosti 



nemaju, pre bi ličile na slikarije na staklu, pošto su 
sve figure bilo draperije, bilo lica, ruke, noge ili drvo, 
uokvirene pravilnim gotovo geometrijskim linijama 
četiri do pet milimetara debelim. 

Te ofarbane površine koje je uokvirio sa crtama 
trebale bi da predstave jednu scenu, a ta scena bi 
trebala da nam daje religiozni doživljaj valerske 
vrednosti, visoku umetninu. Ove odlike teško da će 
iko na freskama Nastasijevićevim da pronadje. 

Zato je baš i teško biti majstor freska. I kada se 
primi neki od tih »majstora« da naslika nekoliko 
kvadratnih metara freske, treba pre svega da bude 
načisto sa tehničkom stranom samog materijala, zatim 
da poznaje dobro crteže, drugim rečima da zna crtati, 
i to konstruktivno crtati. Nadalje treba se savršeno 
poznati boje i kako se one slažu jedna preko druge, 
i najzad se treba znati kakvi će krajnji efekat iz svega 
toga slediti. Ove činjenice je Nastasijević samo površno 
poznavao i zbog toga se je spomogao kako je upravo 
umeo, a šta je umeo, to su nam freske u Sv. Uspenskom 
hramu u Pančevu jasno pokazale. 

Butozan 

IZLOŽBA GRUPE ZAGREBAČKIH 
SOCIJALNIH SLIKARA »ZEMLJA« 



nije došao svesti i teško će ostati u životu. 
* (Notica »Vreme« od 6. marta 5 strana) 



Godine 1931. u Zagrebu, napisao sam kritiku 
u »Studentskim novinama« sa potpisom Ivanković 
- Butozan u kojoj sam nemilosrdno i pristrasno napao 
ne samo nekoje slikare te grupe već i smer, odnosno 
idejnu bazu na kojoj se temelji celokupna umetnost 
tih slikara. Učinio sam to zato, jer sam držao da su to 
neki švindleri koji hoće sa jednom ozbiljnom stvarju 
da teraju šegu. 

U ono vreme nisam mogao da shvatim, da su 
slikari, koji se bave socijalnim problemima, uvereni u 
tu ideju, da im to nije samo neka moda, da su klasno 
svesni i da poznaju sve nezgode ili koristi koje im 
njihovo uverenje, u našoj sredini, može da pruži. 

Pošto poznajem lično sve članove ove grupe, 
među kojima su u većini činovnička deca pa i plemić 
(Tompa) a kao neka senzacija (tako sam do sada 
mislio) sudeluju seljaci i manuelni radnici nisam 
mogao verovati, (ja sin obalskog radnika, i služavke) 
da je ono što oni govore njihovo iskustvo i uverenje. 
Nadalje sam lične stvari postavio kao neki razlog da 
većina slikara te grupe postanu moji neprijatelji. 

Pet godina je trebalo da mi se istina lupa o glavu 
dok je nisam, najzad, shvatio. 

A ovaj napis neka bude kao neko pokajanje koje je 
još na vreme došlo. 

Izložba »Zemlje« u Beogradu je ne samo triumf 
ideje, već je u velikoj meri uspeh i u likovnom smislu, 
jer ono što su pojedini članovi nacrtali i naslikali može 
da egzistira kao slika i bez ideje koju su obradili. 

Hegedušić me je pobedio. Uspeo je da iz mene 
istera dosadašnje moje »silom l'art pour l'art« i da 
postavi na pravo mesto, gde će mi biti potrebno 
nekoliko godina intenzivnog rada i studija dok se 
osposobim za moj iskreni govor. 

Hegedušić je išao ravno a ja sam činio nepotrebne, 
zaobilazne puteve, kroz što sam izgubio dragoceno 
vreme, da bismo se najzad našli na istoj liniji. 

Spremam samostalnu izložbu mojih radova koju 
ću održati u Zagrebu krajem oktobra ili novembra, 
gde ću uz jedno predavanje iscrpno razložiti istoriju 
»Zabludelog sina«. 

Ovaj napis posvećujem g. K. Hegedušiću, koji bi 
trebao verovati u iskrenost mog pokajanja. 

*Danas je na zagrebačkoj periferiji u svome stanu 
pokušao da izvrši samoubistvo mladi vajar Antun 
Simek, koji ima 26 godina. On je živeo u teškim 
materijalnim prilikama, pa je zapao u očajanje i 
popio veću količinu do sada još nepoznatog otrova. 
Samoubica je u nesvesti prevezen u bolnicu, gde još 



BUTOZAN, slikar 




Milan Butozan, oko 1932. 

FRESKE U SRPSKO PRAVOSLAVNOJ CRKVI 
NA GROBLJU U PANČEVU 

Pod tim naslovom je izašao u »Pančevcu« članak 
na koji se radi obaveštenja objektivne publike, treba 
odgovoriti. Ja kao tvorac tih mnogo izvikanih fresaka, 
treba da odgovorim i da razjasnim što se srne razumeti 
pod »štetnom novotarijom«, i »atak na religiju«. Treba 
najzad da se čuvaju mnogi neupućeni, da ne pobrkaju 
pojmove modernog, kubizma, futurizma, jer je izvesni 
Gospodin koji se na moju žalost pod svoj članak nije 
potpisao, uveliko zatrčao i sa tim pojmovima me je 
direktno hteo vređati, a da je tako, eto mog dokaza. 

Da bi se opravdao jedan čovek i da sa pravom 
nosi ime umetnika, on mora da daje dokaza njegove 
sposobnosti i to pravog čoveka, velikog individuuma 
i umetnika originalnog, koji međutim razpolaže 
velikim znanjem, velikim talentom i svesnosti svog 
htenja. Nadalje kada se takav čovek specijalizira na 
neku vrstu slikarstva, kao što je to slučaj samnom, 
koji se za verskog crkvenog slikara spremam; tada je 
ona rečenica: »mi još dalje idemo, pa velimo, da se sa 
ovim freskama težilo da nestane pobožnosti«, sasvim 
neispravna, neumesna i uvredljiva. A što se kubističko, 
futurističkog pravca tiče i tu mnogouvaženi Gospodin, 
koji je članak napisao, nema prava; jer moje ikone 
niti su kubističke niti futurističke a još manje štetna 
novotarija. Ovako govore samo krajnji konzervativci, 
koji se ograđuju kineskim zidom i beže od kulture, 
koje nažalost nemaju, jer se treba načiniti razlika. Niti 
je kubizam sličan futurizmu a niti futurizam kubizmu, 
to su dva sasvim oprečna pojma. Iz toga izlazi, da 
gospodin kritičar pojma nema o najosnovnijim 
zakonima u slikarstvu koje znanje, ma u najmanjoj 
meri, jeste potrebno svakom kritičaru, a kada se 
umetnina, to jest likovna umetnost kritikuje, tada je 
potrebno ogromno znanje, bezmerno stručna sprema i 
uz to sam kritičar da je umetnik, ili [je] to bio. 

To pišem zato, da bi se takvi kritičari čuvali izreći 
svoj sud o umetnini koju ne poznaju a u isto vreme 
da ne budu ismevani, kao što je to slučaj bio sa ovim 
Gospodinom; jer kome god od stručnjaka sam tu 
kritiku pokazao, više od šale, primera radi, svaki se od 
srca nasmejao neznanju i naivnosti pisca tog članka. 
Međutim koliko god mi je kritika kod neupućenih 
u umetnost i umetnički život škodila, toliko mi je 
digla ugled kod samih umetnika, jer tako ogorčenje 
i savršeno nepriznanje, izaziva simpatije i uzdiže me 
iznad prosečnog, svakidašnjeg, i dokazuje da je koja 
želja za individualni izraz u slikarstvu, od kojeg ni po 
cenu mog života ne odustajem, sasvim ispravan. A da 
je neznanje kritičara veliko eto dokaza: 

Kada je spomenuo kubizam on, tj. Gospodin 



kritičar ni pojma nije imao šta je to, on je samo čuo da je 
modernizam sasvim nešto novo a pogotovo kubizam 
i on, kao što većina misli, da je klasični XIV vek jedino 
ispravno slikarstvo i da kubizam sa tim klasičnim 
vekom ničeg zajedničkog nema. Mi, umetnici znamo, 
da je kubizam slikarstvo duhovnog jedinstva forme 
i njegovih zakona i ako hoćete, kubizam analizira 
formu, on je dedukcijom svodi na njenu bit, on traži, 
kao što su to alhemičari tražili, kamen mudrosti; 
u ovom slučaju praformu. Oni tj. kubisti uzimaju 
za cilj rasčlanjenje jedne jedine forme do njene biti, 
dok klasičar sa gotovim formamam gradi složene 
forme. Kao što vidite kubista je filozof umetnik i vrlo 
rafinirani naučenjak, dok je klasičar samo besvesna 
igračka dobro stvorenog egzemplara Božjeg ili po 
Darvinu životne supstance. 

Futurizam je upravo antipod kubizmu, jer ona 
raščlanjenu formu nanovo gradi u bezbroj različitih 
formi da bi kroz delovanje te različnosti došla do 
celinskog delovanja, to znači, da oni indukcijom 
forme najobičnije, bilo to raščlanjene ili cele, dolaze 
do sintetičnog nagomilavanja vrednosti samih formi 
i svetla. 

To je ukratko tumačenje iako u mnogome 
nepotpuno i skučeno, jer to iziskuje mnogo više 
obrazloženja što u ovom slučaju usled malog prostora 
nije moguće. 

Moja crkva, niti je kubističkog a još manje 
futurističkog načina, naslikana a najmanje u njoj ima 
štetne novotarije. Kakovo je moje slikarstvo i što je 
to fresko slikarstvo, to ću u nastavku u idućem broju 
razložiti. 

U ovom nastavku rećiću g. Kritičaru kakvo je 
moje slikarstvo, i šta je to fresko slikarstvo. 

Fresko slikarstvo, to je slikarstvo na mokrom 
zidu, na što se slažu boje, lazurno, jedno preko druge, 
dok se ne dovrši: Fresko slikarstvo je bilo slikarstvo 
prvih Hrišćana, koji su zlostavljani od Rimljana morali 
svoje sastanke tajno da drže, da crkvu pod zemljom 
grade. Oni su skrivali svoju svetinju, svoju religiju, 
oni su pod zemljom širili hrišćanstvo, i oni su ispod 
zemlje izneli na sunce njihovu veru, veru u Hrista i 
Boga. Oni su pod zemljom dobili nauku o veri, gde 
su veliki i nepoznati labirinti bili siguran zaklon od 
njihovih gonitelja, pored buktinja, u polutami, tu su 
eto na zidovima, u silnom religioznom entuzijazmu, 
rađene prve slike, likovi Hrista, Majke Božije i drugih 
Svetaca. A misli g. Kritičar, kakve su to slike bile, 
mnogo se vara kada misli da religijozne slike mora da 
budu za oko lepe. 

Neka g. Kritičar pokuša da zaviri u dušu tih prvovernih, 
te neka pokuša da iščupa iz njih neku lepu žensku 
glavu, ili lepo nafriziranog i manikiranog Hrista, kao 
što to uzori, na koje se g. Kritičar poziva, čine. 

Svaki pametan čovek, koji religiju uzima sa 
ispravnog gledišta zna, da mi verujemo, ne u onu sliku; 
već u onu ideju što ta slika predstavlja i ne gledamo 
lik koji je naslikan, već u tom nejasnom liku tražimo 
duh onog čoveka kojeg ta slika predstavlja. To su eto 
prvi slikari na sasvim primitivan način činili. Uzeli 
žbuku koju su načinili od samlevenog kamena i kreča 
te debelo nabacali na zid i naslikali produhovljeni lik 
Isusa Hrista sa čudnom glavom, kosa neuredna čupava, 
prljava, prsti dugi bez proporcije, bez poznavanja 
anatomije itd. To je bio za njih Hrist. I za mene je g. 
Kritičaru takav Hrist mnogo vredniji, nego Hristos 
koga ste Vi na ikonostasu u istoj crkvi spomenuli. 

Zašto se treba fresko slikama crkve slikati i zašto 
sam ja u našem pravoslavnom životu taj način rada 
uveo, - evo. Naše Crkve su uvek bile nosioci kulture 
i prosvete, one su narod učile, čuvale tradicije, a u 
isto vreme su bile ono, što g. Kritičar naziva »štetnom 
novotarijom«, jer su uveli ćirilicu i knjigu. I danas 
kada smo u slobodnoj Državi, baš mi Vojvođani 
vidimo kolike smo žrtve morali podneti da bismo je 
najzad zauvek mogli imati. Isti je odnos i sa likovnim 
koncepcijama. Pošto mi nemamo specijalnog našeg 
stila, naši umetnici učeći na strani uneli su razne 
stilove koji su bili sve drugo nego srpsko-pravoslavni 
stil. Pogledajte slike Danijela, Jovanovića, Predića 
i drugih, te ćete mirne duše moći te slike u ma koju 
inovernu crkvu postaviti, a da bi se ko bunio. 

Takvim slikarima ne ide u račun, da slikaju freske, 
ali ja koji sam se usudio da se približim ispravnom 
pravoslavlju, ja koji sam izabrao najteže slikarstvo, ja 
koji sam godinama bio nad knjigom i na delu i gledao 
kako ću obnoviti duhovno slikarstvo i dan i noć se 
mučio oko hiljadu problema - ja naravno uvađam; 
»štetne novotarije« i želim da nestane religije. To 
je zaista ironija. Sve mi se čini da ovde neko nema 
prava, ili ja, ili tako »renesanski« nadareni g. Kritičar. 
Najzad Pojam vere hrišćanske je meni sasvim jasan. 
Ja pod verom podrazumevam beskrajnu mistiku 
događaja, koja treba svojom duhovnom moći, čoveka 
da oplemeni. Religija je dakle stvar duševne osobine, 
koja se za dušu čovekovu i treba negovati, te zato 
kada ja veru sa slikarstvom propagiram, ja tada slikam 
mistiku događaja, koja treba da deluje na ljude sa 
svojom duhovnom moći. Ja ne slikam lepe devojčice 
kao anđele, ili lepo ugojenog Hrista ili mrtvo telo 
njegovo ne izgleda kod mene kao da je samo zaspalo. 
Ja sam u svojoj biti već i inače po prirodi grub, te su 
i moji ljudi koje slikam grubi, primitivni, i najbliži 



narodu, jer sam i ja ponikao iz naroda. Ja sam sin dva 
mučenika, a njihova je zasluga što su mi u srce usadili 
hrišćansku religiju, oni su naučili »boj se Boga«. Od 
njih sam dobio knjigu u ruke, parče hleba za školu, da 
bih ljudima služio sa svojom umetnošću. 

Ja sam bez obzira na stil u prvom redu izveo 
iskreno slikanu dušu, što se jasno vidi na mojim 
slikama, koje su natprirodne u svojem delovanju, 
a kada sam dan i noć radio na groblju - sam - šest 
meseci, ja koji sam spavao noći na grobovima i ispod 
vrba, koji se nikad nisam bojao, poslednje noći ja sam 
se u mojoj crkvi uplašio od sopstvenog duha svog i 
daleko pobegao. 

Još na jednu lepu crtu g. Kritičara bi se osvrnuo, 
a ta je, što optužuje moje poslodavce, u ovom slučaju 
Upravu crkvene opštine, koja se treba pohvaliti, jer je 
ista Uprava posle toliko drugih, imala hrabrosti da se 
otrese svog pasiviteta i da daje nešto za kulturni prestiž 
crkve, koju kod građana zastupa. Inteligencija Uprave 
i njeno razumevanje za kulturne potrebe je dokazana, 
evo baš ova uprava je umela da donese odluku za 
renoviranje naše najlepše crkve u Banatu, a još je i druga 
strana i gesta baš te Uprave koju g. Kritičar optužuje 
sjajna, što je ona umela umesto običnih moleraja na 
zidovima crkve da daje našim odličnim umetnicima 
da se slikaju baš fresko tehnikom ikone i zato može g. 
Kritičaru da me pohvali što sam ja baš taj koji sam tom 
tehnikom u našoj pravoslavnoj crkvi počeo. 

Eto ukratko mojeg obrazloženja, a u isto vreme 
jedna opomena, da jednom kritičaru treba mnogo više 
inteligencije, kulture, znanja, i stručne spreme. 

Burozan M. 
akad. slikar 

PISMO AUGUSTU AUGUSTINČIĆU U VEZI 
SA UČLANJENJEM U GRUPU "ZEMLJA" 

Poštovani g. Augustinčiću, 

Obavešten sam, da se na Vas obratim glede 
informisanja o društvu likovnih umjetnika koji su 
udruženi pod naslovom »Zemlja«. Stoga Vas molim 
da me obavestite o sledećem: 

Da li ja, koji živim u Beogradu, mogu da postanem 
članom Udruženja? Koji su uslovi za to? I šta sam 
dužan da dokažem ili pokažem, da bi me uvrstili u 
članstvo? 

Molio bih Vas da ako me se primi, da mi ukratko 
saopštite cilj i program Vašeg udruženja, to bih Vas 
molio iako me ne prime, jer će mi biti potrebno za 
izvesne svrhe koje Vam mogu koristiti. 

Najzad Vas molim, da iako ima nekog ko bi se 
protivio mom primitku, neka mu se objasni da bih 
ja ovde u Beogradu blagodareći odličnim vezama u 
društvu, mogao i njemu i ćelom društvu vrlo mnogo 
koristiti. Zato neka ne gleda na ličnu mržnju, već neka 
traži zajednički interes. 

Sa odličnim poštovanjem 

Butozan 

akad. slikar 



PISMO JOZI KLJAKOVIĆU POVODOM 
ISKLJUČENJA SA ZAGREBAČKE AKADEMIJE 

Pančevo, 7. novembra 1929. 

Dragi g. profesore Kljakoviću 

Ne znam kako ćete primiti ovo moje pismo, 
ali ga pišem sa iskrenošću jednog mladića, koji se 
smatra počašćenim da je bio Vaš učenik. Vi biste me 
g. profesore trebali razumeti, jer me od svih majstora 
u Zagrebu najbolje poznajete, te i onaj nemili dogadjaj 
neka ne pomuti naše lepe veze majstora i učenika, jer 
sam ja i dušom i telom Vaš učenik, a takovim se još i 
sada smatram. U to me je uverio i žiri, koji se je sastao 
povodom jesenje izložbe u gradskom umetničkom 
paviljonu, gde su mi od osam velikih radova primili 
samo jedan i to onaj koji je »najmanje bio ravan 
Kljakovićevom stilu«. Odbili su mi sedam radova što 
sam radio onako, kako ste me Vi učili. Ja se ljutim na 
te ljude što Vas neće razumeti, pa da vidite nisu još 
ni dorasli da Vas razumeju a radujem se što su javno 
priznali, da sam Vaš djak, čime sam najviše počašćen, 
jer Vas, Majstore, zaista cenim, ne samo cenim, već i 
veoma iskreno i duboko volim. Eto sa kakvim rečima 
pristupam i molim da mi dajete savete, ako mi u mom 
daljem radu negde moje znanje nije dovoljno. Molim 
Vas odgovorite mi ma najkraćim pismom da li me 
niste zaboravili. 

S iskrenim pozdravom Vas pozdravlja 

Butozan 

Beograd, Kralja Petra 4 

PISMO IVANU MEŠTROVIĆU POVODOM 
ISKLJUČENJA SA ZAGREBAČKE AKADEMIJE 

Pančevo, 7. novembra 1929. 

Poštovani gosp. Rektore I. Meštroviću 

Vi ste me gosp. Rektore na sednici proglasili 
krivim i žigosali kao ubicu. Vi ste onda bili pod 
utiskom dogadjaja, kojeg su Vam podmetnuli moji 
protivnici onako, kako su to oni hteli, a niste čuli moju 
odbranu, već ste i onda mogli videti, da su svi oni 
zajedno bili a ja medjutim, sam. Ja se ne želim braniti, 
a najzad šta je to tako strašno bilo, oni su mene udarili, 
njih nekolicina i to sa namerom da me dotuku, a ja sam 
se samo branio te od njih nekolicine udario pesnicom 
dosta jako samo jednog, što bi Vi gosp. Rektore u 
mojim godinama u takvoj prilici činili. Ja držim, da Vi 
to samo da ne biste učinili, već ste to i činili, o čemu 
Vaši biografi dosta opširno pišu. Sećajte se samo 
one dvorane za mačevanje, gde su Vam smetali pri 
popodnevnom radu, a Vi ste ih izjurili naravno ne 
bez tuče. Takav je slučaj i moj bio pa sad zašto me Vi, 
upravo Vi osudjujete. Zar ne znate, da ste me Vašim 
pismom preporučili dosta često, a zar ne znate da je 
Vaša data reč, kao reč biblijska, što se umetnosti tiče. I 
sad zašto me svi osudjujete, zašto me ne uzmete neko 
od Vas u zaštitu, ta vidite da sam ostavljen na milost 
i nemilost slučaju, zašto mi ne pružite koji od Vas 
velikih, ruku da me postavite na noge. 

Butozan 
Kralja Petra 4 




Sa porodicom ispred porodične kuće na Strelištu, oko 1932. 



PISMO MILA MILUNOVIĆA 

Dragi Butozane, 

Svi su naši planovi propali moram otputovati za 
Pariz i tamo izvesti karton u mozaiku. Pre neki dan 
bio je ovde arhitekt koji zida paviljon i kazao da je to 
nemoguće ovde praviti, iz mnogih razloga, a glavni 
je to da transport bi trajao 15 dana; i tako bi mnogo 
vremena izgubili. 

Verujte da mi je veoma žao ali šta će te ništa se nije 
moglo preinačiti. Mnogo vas pozdravlja 

M. Milunović 




Vreme sporta i razonode na Tamišu 



236 



PRETSTOJNIŠTVO GR. POLICIJE, PANČEVO 



PISMO RUDOLFU IVANKOVIĆU 



Broj: Pov. 152/1931. god. 

Na osnovu službenog referata da se kod 
Butozan Milana navodno u stanu nalaze spisi 
zabranjenog i kažnjivog sadržaja, te da 
imenovani takve spise i pri sebi nosi, 
ova vlast na osnovu ovlaštenja al. 3. 
§139. zak. o sud. postupku, a u vezi 
§135. do 143. a i §145. cit. zakona 
donosi sledeće 

REŠENJE: 

Da se nad Butozan Milanom po zanimanju slikar 
sa stanom u Cara Dušana ul. 22 br. izvrši lični i 
kućni pretres da se prema ishodu pretresa sa 
imenovanim dalje po zakonu postupi. 
Izvršenje pretresa se poverava zv. Užičanin 
Slavku sa potrebnom asistencijom. 

RAZLOZI: 



Pančevo, 24. maja 1931. 
Dragi Ivankoviću, 

Ovim ti šaljem kopiju opisa i sa time znaj da sam 
ispunio svoju dužnost koju sam ti obećao, a u isto 
vreme znaj da sam ti ja činio i uslugu, koju možeš 
mirne duše priznati za svoju. 

Zasada ti ne mogu ništa reći za daljni naš rad, 
pošto ni sam još ne znam koliko ću se dugo ovde 
zadržati, te mislim da bi mnogo zgodnije bilo kada 
bih, ako mogu, sam vodio akciju i sa time učinio onako 
svoj posao, kako to ja znam. 

Ali dotle ti možeš da vrbuješ članove za naše 
udruženje koje možeš da potražiš i u Ljubljani kao 
i u onima koji napuštaju Akademiju, te trudi se da 
pridobiješ za našu stvar Tompu, Studina, i radi svim 
silama da se »Zemlja« razbije. Pokušaj da načiniš 
kroz novine kampanju protiv njih i sada kada će biti 
tvoja stvar izložena, a ja ću pohvalno da pišem o njoj 
u lokalnim listovima, a to ću činiti i za »Politiku«, 
»Pravdu« te jedan dopis za »Slobodni spisi«. 

Time je zasada dosta. Piši mi o stanju tvoje stvari 



Gornje je rešenje doneto na temelju službenog Butozan 

referata pod gornjim br. i osnovano je na 

zakonu. 

Protiv ovog rešenja dozvoljeno je pravo žalbe 
u zakonskom roku nadležnom sudu, no 
eventualna žalba nema odgodne moći, prema 
odredbi §139. al. 6. cit. zak. 



1. o tome obavest Butozanu 

2. zv. Užičaninu time da postupi po odredbi 




Vojnički dani, 1932. ili 1933. godine 

PISMO JOVANA SEVDIĆA RUDOLFU 
IVANKOVIĆU 

ZDRAVO RUDE! 

Nadao sam se Tvome pozivu na rad oko osnivanja 
mlađe likovne grupe, koja bi bez ikakvih predrasuda 
kako ideoloških tako i materijalnih bila prosto udruga 
likovnih umetnika, bolje radnika, poštivajući pri tome 
individualnost pojedinca i namećući kolektivne ideje 
samo kiparskog i slikarskog zanata, bez arhitekture, a 
u duhu jugoslavenske konstruktivne sadašnjice. 

Sa svoje strane zainteresovao sam ovde neke 
mlađe ljude za stvar, ali, jer su neki u tome videli samo 
sretstvo, da nekolicina ljudi dođe do uspeha, treba 
odmah u početku demantovati svaku individualnu 
stranu saveza bilo pojedinaca ili pojedinačnih grupa, 
koje će savez supsumirati pod svoj opšti pojam 
Jugoslovenskih likovnih umetnika bez obzira na 
reakciju, na koju se mora računati. Još proletos sam 

0 tome ovde razgovarao da onda posve pustim to na 
stranu sve do našeg razgovora. Oportuno je svakako 
da početak akcije ne bude izložba indivudualnog 
karaktera pod naslovom »Jugoslavenskog Salona« 
jer prvi nastup naše grupe treba da bude svakako 
zajednički i da time jasno očitujemo da nam je stalo do 
stručne organizacije, a ne da preko zajednice svojom 
individualnošću dolazimo do nekih individualističkih 
samodopadnih prijoriteta. 

Nepoznavajući još pravila i program uvidićeš, 
da ne mogu potpisati sve, što mi se servira, i stavio 
bi Ti zamerku, da će loše stvar napredovati, ako se ne 
ide promišljeno napred. Pravila treba istina štampati 

1 poslati ih zajedno sa pristupnicom pojedincima i 
grupama, a pre toga treba da svaki pojedinac bude 
obavešten: ko je sve zainteresovan i obavešten o tome, 
ako već nije moguća skupština ili sastanak. Ne kažem 
to radi sebe samo, nego će to i drugi zahtevati s pravom, 
ako se želi organizacija ljudi jedne struke to jest širih 
koncepcija. Pravila treba da pre prihvati konstituanta 
ili da sama sebi izabere odbor za izradu pravila. Policija 
mora biti obaveštena o tom pripremnom radu i duhu 
rada uopšte s naznakom da će od skupštine primljena 
pravila biti podneta na potvrdu. 

Dakle ja ću Ti pristupnice potpisati smatrajući Te 
poverenikom ovoga začetnoga rada a tako isto bi bilo 
zgodno kad bi i drugi u tome bili Ti na ruci a Ti da 
ustraješ i uzmeš na sebe sav »furor populi«, jer netko 
konačno mora. S moje strane uložiću sve što mogu, da 
dođe jedanput do jedinstvene stručne likovne grupe 
da se više ne sramotimo našom nesavremenošću 
i slabošću da budemo društveni, ako smo ipak 
individualni u konačnom. Osobito bi me veselilo da 



mogu biti pri izradi pravila ali smatram da je Butozan 
dobar organizator i vredan svojim savetima. 

Dok sam ovde u Beogradu nadam se, da će mi 
uspeti steći simpatije za našu grupu kod mlađih ljudi. 
Potreban nam je svakako i netko iz Ljubljane. Za sada je 
potrebno da se skupi što veći broj nepristrasnih članova, 
a o tome, da li će se grupa nazivati »Jugoslavenski 
Salon« ili »Savez Jugoslavenskih umetnika« da li će 
biti obvezatnih zajedničkih izložbi ili pojedinačnih o 
tome ima vremena da se razgovara samo upozorujem 
Te da se grupa ne srne pojaviti sa dvojicom trojicom 
ljudi, jer će to škoditi početku, koji treba da je izrazito 
neindividualan. 

Javi mi se doskora, pošalji mi program i nacrt 
pravilnika da vidim dal', ću se sa svime složiti 
i što bi imao primetiti. Baza nam je svima jasna, 
a individualnosti moramo podvrgnuti pisanom 
zajedničkom načelu. O svemu obavestiti i Rajakovca, 
iako je zauzet ispitima. 

Zdravi Te srdačno 

U prilogu 3 pristupnice 

U Beogradu, 18. IX 1931. godine 

Jovan N. Sevdić 

PISMO JOVANA SEVDIĆA RUDOLFU 
IVANKOVIĆU 



PISMO MILANA BUTOZANA 
RUDOLFU IVANKOVIĆU 



ZDRAVO RUDE, 

Čudi nas da nam ne odgovoriste na naše tri karte, 
tim pre što smo se realno oduševili za zajednicu. 
Međutim, čekajući na Vaš odgovor stariji su upravo 
osnovali ono, za čim smo svi težili, pa smo i mi u 
kombinaciji da uđemo u »Zadrugu jugoslovenskih 
likovnih umetnika« kao i u njihov »Salon jugoslovenske 
umetnosti«. Eto po prvi puta da se počelo misliti 
slavenski i zadrugarski. Neznamo kakvog je našla 
odjeka ta zadruga kod Vas, ali vidimo da je to upravo 
ono za čim smo težili i što je danas realizirano. 
Naravno da je to tek početak i da se mora još mnogo u 
budućnosti raditi na tome. 

Zasada je na Vama da u Zagrebu osnujete ili istu 
zadrugu svih likovnih umetnika ili da po grupama 
uđete svi ili pojedince u već formiranu zadrugu. To je 
potrebno da se izbegne svaka nepotrebna reakcija na 
posve jasnu i pozitivnu akciju. Dakle, Rude, gledajte dok 
se ja ne vratim u Zagreb da sondirate teren za zadrugu 
posve široke osnove ugledajući se na ovu zadrugu 
ili fuzirajući s njome. Ako želite neke informacije 
obratite se za pravila i drugo na kancelariju Zadruge 
jugoslovenskih likovnih umetnika Kneza Mihaila br. 
16 I sprat. Upisnina je 25 dinara a godišnja deonica 
najmanje 500 dinara u gotovom ili u radovima. 

Mi želimo da uđemo u Zadrugu kao grupa. 
Ako hoćete s nama onda pišite na moju adresu. Sada 
ćemo videti da li ćete se zbilja poneti kako treba i 
da zajedničkim radom uništimo i poslednje tragove 
separatizma kao da i ova zadruga ne ostane čisto 
Beogradskog karaktera što je upravo dužnost nas 
najmlađih. Ne smatrajte se samo previše samostalnima 
kao i možda zapostavljenim, jer to bi nas svakako 
vređalo, nego taj formalizam zadrugarski moramo da 
primimo na sebe a kako i što će tko da radi to neka 
bude prepušteno ideologiji pojedinca ili grupe. 

Ja želim kao što vidite posredovati u ovom 
slučaju. Zeleo bi učestvovati sa svojim radovima 
kako u Vašem odnosno našem »Salonu jugoslovenske 
umetnosti« tako i u beogradskom. Dajte ljudi, budite 
malo uviđavni i radite paralelno za ideju, koja je 
sazrela i koja treba što pre [da se] realizira u našoj 
državi. Svaka reakcionarnost bila bi i nehotice i 
politička reakcionarnost, a to nećemo i nesmemo, ako 
smo svesni jugosloveni i sami sebi prijatelji. Dakle 
na posao, bezimeni, bez skrupula i pun drugarstva i 
samopregora. Pišite nam! 
Mnogo Te kao i Butozana zdravi: 
Jovan N. Sevdić 



Dragi Ivankoviću, 

Prošao je prvi, a od tebe, posle nedelju dana, još 
nikakvih vesti nisam dobio. Ti znaš koliko je važno 
ono što sam ti poverio da uradiš, a kako sam iz tvojih 
obećanja razabrao ti si u mogućnosti za realizaciju tih 
obećanja. Ti znaš da ja nikada ništa ne obećavam, već 
kada nešto kažem, to odmah i izvršim. Pošto nikakove 
vesti nemam i kako od Vase iz nekoliko pisama, koja 
mi je u ovom kratkom vremenu pisao, čujem, da ti je 
nekoliko fotografija dao da bi ih reproducirao u nekojim 
novinama. Nadalje, govori mi o nekom džubretu koje 
se još uvek nalazi pod prozorom na krovu, a priča mi 
da i on mnogo radi sa izvesnim ličnostima da bi kako 
moja tako tvoja stvar naišla na povoljan teren. Mislim 
da nije potrebno da ti spominjem koliko sam u zadnje 
vreme ja za tebe s obzirom na tvoj prestiž u javnosti 
radio, ti se svakako sećaš da sam ti nacrt za reljef ja 
dao, a i slova ja napisao, a i nacrt za čavle, i njih same 
ja dao načiniti, glavne vrednosti reljefa ja označio, i 
uopšte sve, osim tehničku izvedbu reljefa, koje si ti 
radio. Sve sam ja načinio, a sam rezultat, kako pred 
najužim krugom poznanika, tako i u široj javnosti, sam 
upravo tebe lansirao i svi znaju da si to ti radio i da si ti 
onaj koji si svaku hvalu zaslužio. Iz toga vidiš da sam 
i te kako nastojao da prodreš, a kako znaš i u Pančevu 
sam te gurao u prve redove. Nisam čekao niti sam za 
sredstva pitao, već naprosto sve izvršio i tako te bez 
okolišenja postavio tamo kuda si namerio. Od tebe sam 
isto to očekivao u najkraćem vremenu, pa i sam znaš 
da si mi nešto govorio o Grškoviću za »Jutarnji list«, 
govorio si mi za »Hrvatsku Stražu« zašto je i rukopis 
gotov. Pa i onaj intervju za »15 dana«. Nadalje da li 
si za »Merkur« spremio rukopis. Dali si sa Franićem 
govorio za moju ideju koja se treba forcirati ili možda 
sve to ja treba opet u ruke da uzmem. Kao što vidiš ja 
polažem mnogo važnosti na sve to. Ovde u Pančevu 
sam u mnogim mojim namerama uspeo. Nastasijević 
je pao sa svojim freskama u čemu sam ja imao dosta 
udela, pošto sam bio jedan od onih kompetentnih 
stručnjaka čiji su sud uvažili. Nadalje video sam Djurića 
u Beogradu, koji je došao da se u Ministarstvu tuži, 
neki novinari iz »Vremena« su me zamolili da pišu o 
mojim freskama, što sam im dopustio, ali tek kroz dve 
nedelje i za »Politiku« sam dao jedan članak o freskama 
Nastasijevićevim. Bio sam u Beogradu i razgovarao sa 
Petrovom, Savom Popovićem, Radočajem, Sevdićem i 
Vukotićem. Sve su to interesantni problemi o kojima 
ću ti govoriti kada dodjem. 
Butozan 

ZAHTEV ZA IZDAVANJE 
UMETNIČKOG PAVILJONA 



PROGRAM RADA GRUPE VOJVOĐANSKIH 
UMETNIKA »ĐURA JAKŠIĆ« U PANČEVU 



BUTOZANM. 
IVANKOVIĆR. 
Mole umetnički paviljon 
Od 10-IV do 25-IV. za 
izložbu slikarskih i 
kiparskih radova. 

GRADSKOM NAČELSTVU 
u 

ZAGREBU 

Slobodni smo zamoliti naslov, da nam izvoli 
odobriti upotrebu Umjetničkog paviljona za našu prvu 
kolektivnu izložbu slikarskih i kiparskih radova, koju 
želimo prirediti od 10-og do 25-og aprila, - 1932 god. 

U nadi, da će gradsko načelstvo našoj molbi izaći 
u susret, bilježimo se sa štovanjem 



Program rada ove grupe slobodan je od svakog 
političkog uticaja i razvijaće se samo na kulturno, 
literarnom i likovno-umetničkom polju. Ciljevi ove 
grupe jesu: da u Vojvodini i nadalje razvija kulturni 
život; da obnovi kulturni i umetnički prestiž njen; da 
u svima slojevima našeg društva širi ljubav prema 
umetnosti, a pod umetnošću se podrazumevaju 
sva plemenita stremljenja, koja se bave ostvarenjem 
čisto umetničkih ideala, koji su potpuno nezavisni 
od empiričkih nauka, politike i materijalne kulture; 
da se bori za svoje pravo i opstanak protiv svake 
reakcije; da pomaže sve mlade talente rečju i delom 
pružajući im prilike da svoje sposobnosti ispolje i 
potpuno iskoriste. Grupa se stavlja u službu literature, 
slikarstva, vajarstva, muzike, jednom rečju svake 
grane umetnosti, kojom bi se umetnički ukus i sama 
umetnost u Vojvodini razvijala. 

Program rada ove grupe predviđa lični razvoj 
pojedinaca i kolektivne osećaje koji vezuju njene 
članove za zajedničke ideje i ciljeve. Grupa tolerira 
svako stremljenje svojih članova i koliko do nje stoji 
pomaže ih na način, koji je po ličnom uverenju autora 
jedino ispravan. 

Ovim programom grupa želi da svoja dela temelji 
poglavito na narodnom duhu, koji bi nosio tipično 
obeležje vojvođanskog mentaliteta, ali ne osporava, 
čak i pomaže i druga individualistička stremljenja 
svojih članova. Jednom rečju grupa hoće da prikaže 
zbir svojih istoriskih, društvenih i ličnih događaja, reč 
i misao vojvođanskog naroda, kao i doživljaje duha i 
čula pojedinaca i njihove visoke apstrakcije. 

Da bi postigla željeni cilj grupa će priređivati 
javne nastupe, izložbe; izdavati časopis godišnjak 
ili ma koju vrstu brošure umetničkog sadržaja. Ovaj 
program prikazuje u glavnom ciljeve grupe, koja 
je sebi uzela za dužnost da da znak svima mladim 
talentima, da jednim zajedničkim naporom počnu 
graditi osnov za građevinu, koja ima da sačuva, lepotu 
i žar vojvođanskog duha i njegov zdrav i snažan 
životni fluid. 

Sa ovim programom slažu se članovi osnivači. 

U Pančevu, 9-og septembra 1934 god. 

PISMO UROŠA PREDIĆA MILANU BUTOZANU 
POVODOM PORTRETA 
PETRA II KARAĐORĐRVIĆA 

Beograd, 24. apr. 1935. 

Poštovani kolega, 

Na vašu molbu došao sam u Pančevo i video Vaš 
portre mladoga kralja Petra II, pa sada, opet po Vašoj 
želji, treba ukratko u ovome pismu da ponovim ono, 
što sam Vam opširno i iskreno rekao usmeno pred 
samom slikom. Stavili ste me u delikatan položaj: 
da Vam učinim sumnjivu uslugu u praktičnom 
pogledu, govoreći istinu po svom najboljem uverenju, 
ili da pogazim svoju savest, da Vam se ne bih lično 
zamerio. 

Tu nemam šta da biram, pošto je onaj prvi zahtev, 
sa obzirom na moj karakter i umetničko poštenje u 
svakom pogledu pretežniji. Ma koliko da mi teško 
pada, moram dakle i ovom prilikom reći da me slika, 
iako je rađena sa nesumnjivim kolorističkim talentom i 
osećanjem dekorativnog efekta, nije mogla zadovoljiti, 
čim na nju primenim stroži kriterij stručne kritike, 
gde ulaze, osim pomenutih kolorističkih kvaliteta, 
još i mnogi drugi bitni zahtevi koji su se oduvek pa 
sve do zaraze modernog revolucionarnog shvatanja 
umetnosti, primenjivali pri oceni umetničkog nivoa 
jedne slike. 

Za nedostatke u perspektivi (vazdušnoj i linearnoj) 
u draperijama, anatomiji i logici u međusobnim 
odnosima niste vi krivi, već škola iz koje ste sa 
nedovoljnom spremom izašli, i bujica modernizma u 
koju ste posle zapali, mlad, neiskusan i bez sigurne 
osnove onog prezrenog i ismevanog akademizma. 
Akademije nisu odgovorne što u nju ulaze, kroz 
nju prolaze i iz nje izlaze 90 procenata neobdarenih 
umetnika, ali ona ipak daje stručno znanje, bez kojeg 
i najveći talenti ne mogu dati nikakve pozitivne 
vrednosti. 

A šta da rečem o ovom novom akademizmu, kroz 
koji prolaze 99 procenata nesposobnih, jer on ne daje 
ni ono pozitivno stručno znanje, preko kojeg se prelazi 
kao preko nečeg zastarelog, što smeta slobodnom 
izražavanju umetnika. Nije istina da znanje smeta. Ono 
smeta samo onima, koji ne znaju i neće da se potrude 
da nešto nauče. Pri takvom stanju stvari oduzeta je 
svaka mogućnost, da se pripadnici klasične umetnosti 
slože sa onima koji sve poriču. Zato i ja ne znam, šta 
bih Vam još mogao reći, što bi Vam bilo od kakve 
koristi, i nalazim da je najbolje, ne ulaziti u besplodnu 
polemiku sa mlađima, na kojima svet ostaje, jer su oni 
jači po broju kao i po snazi i bezobzirnoj borbenosti. 



Neka im je na čast njihova pobeda! 

A vi, dragi kolega, gledajte kako ćete se izvući iz 
dileme između konzervativne provincijske publike sa 
osrednjim, ali zdravim razumom i revolucionarnih 
ideologija uobraženih reformatora umetnosti, društva, 
države i celog sveta. 

Vaš Uroš Predić 

URGENCIJA GRADONAČELNIKA PANČEVA 
ZA ZAPOSLENJE MILANA BUTOZANA 



GOVOR SA OTVARANJA IZLOŽBE U PANČEVU 
1939. GODINE 



PRETSEDNIK 

grad. opštine Pančevo 

Gospodine Ministre 

Milan Butozan, slikar iz Pančeva, podneo je još 
1933. godine molbu Ministarstvu, sa svima potrebnim 
dokumentima, i zamolio je nameštenje za učitelje 
veština. 

Butozan je vrlo siromašnog stanja, kao slikar ima 
već izvestan renome, i njegovo postavljenje za učitelja 
veština omogućilo bi mu pristojniji život. Bio bi 
zadovoljan i sa nameštenjem u ovdašnjoj Građanskoj 
školi, a Pančevo moli u prvom redu što bi ovde sa 
porodicom lakše živeo i mogao joj pomagati. Molim 
Vas, Gospodine Ministre, da ako je ikako moguće, 
postavite Butozana i omogućite mu, pored pristojnije 
eksistencije, da može sa više volje i energije raditi kao 
slikar. 

Ujedno molim da izvolite, Gospodine Ministre, 
primiti uverenje moga osobnog poštovanja i odanosti. 

27-VII-1937. 
Pančevo 

Vaša ]. Isailović 




Gospođe i gospodo! 

O umetničkim izložbama, koje se priređuju 
širom celog sveta i o njihovoj vrednosti podeljena su 
mišljenja. 

Jedan srazmerno malen deo za umetnost se 
interesujuće publike i ako im ne poriču svaku vrednost, 
ne pridaje im veći značaj, dok ostali deo, koji sačinjava 
ogromnu većinu, visoko ceni njihovu kulturnu misiju, 
koja je podjednako korisna kako za umetnike a tako 
isto i za posetioce tih priredaba. Ja lično, razume se, 
odlučno delim drugo mišljenje, mišljenja sam, da i 
svaki umetnik treba pa i mora da priređuje i to što 
češće. Pre svega tim priredbama stvara se neophodno 
potreban kontakt između prijatelja umetnosti i 
umetnika, šta više može se reći, da je to jedini način 
da se taj dodir u širem obimu uspostavi. Da tih izložbi 
nema, dela umetnika samo onima bi bila poznata, koji 
nebi žalili truda da umetnika tamo potraže gde obavlja 
svoj umetnički rad. 

Pa koje su koristi, koje dolaze upoznavanjem 
šire publike sa delima umetnika? Odgovarajući na 
ovo pitanje, ostavljajući po strani sve ono što spada 
u sferu materijalizma, hoću da se ovom prilikom 
ukratko pozabavim samo momentima više etičke 
prirode. Svaka umetnost oblagorođava, intenzivno 
interesovanje za umetnost je nepobitan dokaz ne 
samo više kulture već i prefinjenog ukusa. Time što se 
široj publici pruža prilika da se upozna sa umetničkim 
delima i to što češće, stvara se mogućnost, da se i kod 
onih, koji nisu imali za umetnost razumevanje, koji su 
ravnodušno prolazili pored dela i najvećih umetnika, 
vremenom razvije živo interesovanje pa i ljubav prema 
umetnosti. Nebrojeni su slučajevi, da su u tom pogledu 
neverni postali verni, da su oni, koji su umetnost 
potiskivali vremenom postali njeni obožavaoci. 

Da stvaralački rad bude što intenzivniji, potreban 
je izvestan podstrek. Nesumnjivo je, da će umetnik 
samo tada dati od sebe sve što može, da će se samo 
tada ne malaksavajući boriti sa početnim teškoćama, 
da će samo tada neodstupno istrajati na putu, na 
žalost često vrlo trnovitom, koji mora proći pa da dođe 
do punog uspeha, ako stekne uverenje, da ga publika 
razume, ceni i veruje u njegov bogodani rad 

Ovo priznanje vraća mu ponekad uzdržano 
samopouzdanje, vraća mu veru u samoga sebe i vraća 
mu veru u skoru bolju budućnost. Ali neposredan 
kontakt publike i umetnika je još sa jednog gledišta 
od veoma velike važnosti. Tom prilikom pruža 
se umetniku mogućnost da se upozna sa ukusom 
publike, i da o njemu u svom daljem radu povede 
računa naravno u koliko se to sa njegovim čisto 
umetničkim shvatanjem ne kosi. Umetnička dela 
stvaraju se uglavnom za publiku, vele »lepo je ono 
što lajici nalaze da je lepo« te je prema tome i u 
dobro shvaćenom interesu samog umetnika, da svoje 
umetničko stvaranje sa mišljenjem publike u koliko je 
to moguće, što više dovede u sklad. 

Ko je sa potrebnom pažnjom pratio izložbe 
priređene od jednog te istog umetnika, morao 
je zapaziti, da ni kod umetničkog rada nema 
nepromenljivosti, kao svuda u prirodi, da vremenom 
svaki umetnik evoluiše, da između njegovih početnih i 
daljih radova ima često bitnih razlika, kako u pogledu 
shvatanja samoga predmeta, kojeg njegovo umetničko 
delo pretstavlja, a tako isto i u načinu izrade i da su te 
promene često u tesnoj vezi sa mišljenjem publike o 
umetničkom stvaranju dotičnog umetnika. 

Daje to tačno, dokazuje i razvitak umetničkog rada 
g. umetnika priređivača ove izložbe. Sa zadovoljstvom 
konstatujem, da mu je već i dosada delimično uspelo da 
izravna disharmoniju, koja je vladala između njegovog 
početničkog umetničkog shvaćanja i mišljenja njemu 
bliskih ljubitelja umetnosti. 

Sakupili smo se da prisustvujemo otvaranju 
izložbe koju priređuje naš mladi 

mnogotalentovani akademski slikar g. Milan 
Butozan. Mi se već odavno poznajemo ne samo zato, 
jer je on naše gore list, već što nam je u nekoliko 
maha stvorio priliku, da se upoznamo sa njegovim 
umetničkim radom. 

Obzirom na njegovu marljivost, istrajnost i 
ambicioznost, za očekivati je da je od poslednjeg 
viđenja u svom umetničkom stvaranju mnogo 
napredovao. Ova retrospektivna izložba ima to da 
dokaže i verujem da će to i dokazati. 

Meni je pala u deo ta čast da ovu priredbu 
proglasim otvorenom i kada to ovim činim želim g- 
dinu umetniku i ovom prilikom u njegovom budućem 
radu svaku sreću i najlepši uspeh. 



DENUNCIJACIJA ELZE KEMENJI POVODOM 
HAPŠENJA MILANA BUTOZANA 30. 3. 1943. 

Priepis: Darda 

Pošto je MILAN BUTOZAN uhapšen, mogu da 
navedem moja opažanja i moje mišljenje. Gospodin 
Milan Butozan, sada rumunjski državljanin M. 
BUTUZAN osvanuo je u bohemskom društvu još 
prije sloma bivše Jugoslavije i kretao se u buffetu 
»Tip-Top« i to sa g. Dr. BRAHUSOM / pravoslavcem/ 
i još par tipova koji su prognani u Beograd, te 
tadanjim vlastnikom »Tip-Topa« Kostom, koji je, 
čini mi se, strieljan, ostale osobe u njegovoj okolini 
čiste su sumnje. U to vrieme bio je tamo sijelo navodi 
komunista, koji su svi nekim čudom nestali čim je 
došao prvi znak prevrata i u oči sloma. Butozan dao 
se je prenjeti na ime Butuzan i postao preko noći 
rumunjskim državljaninom. U među vremenu bio je 
dva puta hapšen i svaki puta se je sretao izvukao. 

Gosp. Mile Butozan kretao se je u Beogradu za 
vrieme Jugoslavije na srpskom Dvoru i imade neke 
fotografije sa tenis igrališta dvorske srpske ekipe, gdje 
je bio poznat kao neke vrsti šampion za tenis i tim 
slikama hvalio se pred cielim društvom u svoje vrieme. 
Izgleda da je cieli Dvor portretirao ili pravio freske u 
crkvama, pošto je jednom prilikom javno izjavio da 
je specijalista za ikone i crkveno slikarstvo i to freske. 
Bio je đak našeg majstora MESTROVICA, koji je kako 
sam čula prognan ili u nemilosti današnje vlade. G. 
Meštrović je sjedio kod Zenića restauraciji gotovo 
dnevno u društvu sa bivšim engleskim generalnim 
konzulom Rappom ili Rappaportom, vjerojatno 
porieklom poljski Židov. Po izjavama g. Mile Butozana 
studirao je neko vrieme slikarstvo u Parizu, valjda 
na trošak tadanje Beogradske Stipendije. Navodno je 
dobio restauraciju neke crkve i to čini mi se u Novom 
Sadu, gdje je zaradio par stotina hiljada dinara i kupio 
svojim roditeljima kuću i vinograd negdje u Sriemu, 
Banatu ili oko Novoga Sada, jer tu i tamo govori kao 
sremski lala. Jednom prilikom pokazao mi je sliku, 
gdje je u srpskoj uniformi i to natporučnik. Tada nije 
nosio bradu i sasvim je drugačije izgledao. 

Njegovi roditelji kako on tvrdi radnici su i to otac 
lučki radnik teške kategorije, pijanica i razbijač, a mati 
bedineric, te mrze sve što je gospodsko. 



Po njegovom pričanju, kao djete bio je užasno 
ružan, krastav, prljav, balav, škiljav, /razrok/, sa 
grbavim nogama, vječito gladan, a mati radnica koja 
nije imala vremena da djecu čisti. I krao je po trgovima 
prijesno zelje i slično da se najede. Pričao je da je kao 
djete strašno krao čak i novac radnicima, očevim 
znancima iz džepova njihovih kaputa, a tada kupovao 
bonbone. A kada nije mogao sve da sam poždere, 
bacao bi žabama i ribama u rit /močvaru/ gdje se je 
zavukao da ga niko ne ulovi. 

Došao je u Pariz sa deset tisuća dinara po 
njegovom pričanju. Gdje ih je smogao o tome šuti, 
spiskao ih u najkraćem roku. Tada je se vucarao po 
najgorim četvrtima Pariza i obavljao koje kakove 
poslove, spavao pod mostovima, skupljao prnje i 
prodavao ih na trgu za krpe i krao živežne namirnice. 
Kako, kod koga je svršio slikarsku akademiju neznam, 
samo mi izgleda da je tek kasnije učio kod Meštrovića 
po povratku iz Pariza i restaurirao neku crkvu i bio na 
srpskom dvoru slikar, tenis igrač i ljubimac. U sofiji u 
Bugarskoj oženio se je i rastavio, redosljed ne znam 
kako je dospio tamo. Samo tvrdi da je bio dva ili tri 
puta vjenčan - sa kim je bio ostalih puta vjenčan ne 
znam. Njegova mlada žena bila je koliko se sjećam 
iz pričanja neka rođakinja od bugarskog atašea ili 
poslanika ili tako nešto. To bi se moralo provjeriti. Na 
kojoj vjeri se je sve vjenčao to neznam. Sada u Zagrebu 
u zgradi Croatie Banke Nikolićeva ulica imade atelje i 
živi sa nekom Pavicom, ženom zubara, koja imade sina 
od 8-9 godina staroga i koju je ženu odvukao od muža 
i koja ga uzdržaje jer je namještena kod Seljačke Sloge 
ili Zajednice. Ona je Hrvatica dobra i mirna. Marljiva 
žena, jer vječito radi i sjedi kod kuće, dočim g. Butozan 
obilazi noću lokale i to dnevno i sistematski. Prije je 
dnevno noću oblietao sve noćne lokale, zavirio, popio 
po koju crnu kavu i izišao. 

Sada je njegovo družtvo bio neko vrieme kod 
Zenića, Marovska ulica, a u zadnje vrieme Gradski 
Podrum, Ritz bar i Pick bar. Svake nedelje imade 
kod sebe družtvo navodno na kuvanu kokoš i to 
uviek iste ljude. U njegovome stanu se nalazi neki 
radio aparat koji je dobio od reducirane glumice 
zagrebačkog theatra, zagrebačke pravoslavke VERE 
SIMIĆ-VELCEK, a dobio ga je za jedan portret koji je 
njoj naslikao i to nju samu u naravnoj veličini. Aparat 
je prastaroga tipa i lovi samo Zagreb, stanicu. Pošto je 
atelje g. M. Butozana u potkrovlju, može biti da on lovi 
i neke druge stanice, jer je važna antena. 

U zadnje vrieme drži neku crtačku školu, gdje 
kojekakovi tipovi i par nedužnih mladih curica uče 
crtanje. Jedna po mome mišljenju opasna žena i njegova 
drugarica jeste neka Anka zvana ANJUTA KRAUS, 
koja stanuje u Nikoličevoj ulici u zgradi Krznarije 



Siscia /čini mi se broj 12/ III sprat, dvorišna zgrada 
kod neke familije Brlić, a prije je stanovala kod neke 
Klarić, kat niže kao podstanarka. Bavi se šivanjem, a 
izgleda da nema obrta. Ta se žena ponaša nemoguće, 
jer kada se napije pjeva vječito ruske pjesme i javno to 
naglašuje. Sada je uhvatila u društvo našeg pukovnika 
iz Boke Kotorske, koji je sliep najedno oko, i to u 
gostionici Makarski Podrum, Gundulićeva ulica vis- 
a-vis Električne Centrale. Bilo bi zgodno da se čovieka 
upozori da ne uleti u neku klopku, jer je naivan i misli 
da imade sa ženom zgodnom i zrelom posla, a ne sa 
tipom naklonjenom komunizmu. 

Gospoda agenti Dubrovčani što zalaze u taj 
Makarski Podrum, morali bi više oči otvoriti, a ne 
sjediti tamo i igrati se sliepoga miša. Ta gospođa Kraus 
bila je dva puta udata. Kraus je neki glumac iz Graza, 
da li je Židov, ne znam i to još iz godine 1917/ 18. Drugi, 
neki Rus, vjerovatno činovničić, koji sada živi negdje 
u Bjelovaru. Inače ta žena imade burnu prošlost, jer je 
bila neprestano šoferska ljubovca i ruskih glazbenika 
metresa. Toliko se sjećam iz prošlosti, sada može biti 
oko 45 ili više godina. Luduje za profesorom Franom 
Alfirevićem, koji je matorična pijanica, prljav, ušljiv, 
neopran i dan i noć pijan, te mu plaća dnevno pijanke. 
Gosp. profesor nastavnik je na ženskoj gimnaziji, a to 
je sramota, pošto je toliko raspušten, da ga ne bi smjeli 
puštati među mlade djevojke, jer po mome mišljenju, 
premda je pjesnik i visoko kulturan, on se nalazi na 
putu ludila, i to uslied alkohola, jer je dilirium tremens 
kod njega vidljiv, a može biti da mu krv nije sasma u 
redu. Pa bi bilo poželjno da ga se dade lječnički silom 
pregledati i strpati u neku bolnicu, jer za odgoj jedne 
nove zdrave mladeži on nije. Gospođa Kraus bila je 
intimna prijateljica g. M. Butozana i svake nedelje 
odlazila kod njega na ručak. Veru Velcek-Simić primali 
su samo tu i tamo iz milosti i rugali joj se javno. Nadalje, 
g. VINKO ŠTAMBAK, namješten kod Enciklopedije 
intimni je prijatelj sa Butozanom i nedeljom dnevni 
gost. Gosp. BACIC, poštanski činovnik isto zalazi u 
kuću i bio je taj dan u službi na Glavnoj pošti kada je 
prsnuo pakleni stroj u zgradi glavne pošte. Poslie je 
vršio neku dužnost kontrolora ili tako nešto slično u 
Samoboru, 

kada je počelo partizansko skrivanje u šumama 
iza Samobora. 

Družtvo seje izgleda mi na oko razpalo, posvadilo 
i to g. Kraus sa M. Butozanom i ona sada sjedi dnevno u 
Makarskome Podrumu i psuje preko Butozana, ali sam 
primjetila da je uhićena, od kako je Butozan uhapšen, 
i propitala se kod nekog navodno akademskog 
slikara đaka intimusa M. Butozana za Butozana koji 
je taj dan sjedio u društvu sa g. Tin Ujevićem. Taj 
Pintarić je sjena M. Butozana i stalni njegov pratioc. 
On je iz zagrebačke familije grafičara, prilično glup, 
umišljen, mlad i jak kao bik. Drži se važno i vječito 
nešta konferira sa Butozanovim znancima. Gosp. JOE 
TABAK, bivši ravnatelj Croatie agencije počeo je da 
uči navodno crtanje kod Butozana, gdje prije nikad ni 
jedne rieči govorio o crtanju i čudan je intiman prijatelj 
od Butozana postao. Tabak je bio oženjen sa nekom 
engleskinjom, rastavljenom, i Englezkoj naklon po 
pričanju iz davnih prošlih dana. Sada više ne puši 
lulu, prije je to činio. Namješten je na ministarstvu 
vanjskih poslova. Nadalje, profesor KUZMIC, isto 
namješten na novinskoj agenciji, prije kod Croatie, a 
namjestio ga je g. Joe Tabak. Naklonjen po izjavama g. 
Kraus komunizmu i čudak svoje vrste. Ali poštuje gđu 
Kraus i knjoj u kuću zalazi. Kuzmić govori nekih 10 do 
15 jezika i vrlo je kulturan, premda to ne kaže. Vječito 
leti oko sam i zalazi u lokal Boka u Nikolićevoj ulici 
do buffea Tip-Topa. On je dobar sa Tabakom i pohađa 
ga. To je ta klika i najvažniji tipovi. Još je u društvu 
M. Butozana neki bivši glumac, koji je prošle zime u 
zajednici sa Butozanom u Obrtničkoj Komori vodio 
neko kazalište koje je propalo, po mome mišljenju bilo 
samo izlika za sastanke. 

Butozana i toga glumca vidjela sam da nedeljom 
oko 2-3 sata dolaze sa Pantovčaka ili gornje Ilice, a to 
mi je sumnjivo, jer nedeljom Butozan priređuje obično 
kod kuće ručkove. Gospođa Kraus, pričala mi je da 
je neka Ruskinja, koja je zaposlena u reklamnome 
odjeljenju za reklamu, slikarica kod Kastner i Ohler, 
danas Kastner i Grgić, komunistički nastrojena, a 
njena majka se na to ljuti, jer je stara dama Ruskinja 
još iz carskog režima. Oni su negdje sa Kavkaza 
ili Kaspijskoga mora iz Rusije, ali davno u našoj 
Hrvatskoj domovini. Tu ženu sam isto jednoć vidjela, 
nedjeljom u isto doba, pred godinu dana, da se nekud 
žuri na Pantovčak. Držim da je to jedna družba, pa je 
to vaša stvar da sve točno izvidite i provjerite, jer to 
su moja lična opažanja i tvrdnje, koje se na temelju 
zreloga razmišljanja i mjesecima promatranja stekla i 
sada napisala kao izvještaj. 

Za Dom Spremna! 
Eha Kemenji 105. 



Dodatak: Sestra toga Butozana po njegovome 
pričanju je doktor kemije i bila je namještena na majuru 
gospodarskoga dobra u Našicama, a brat njegov isto 
doktor ili profesor / neznam pravo da li je brat doktor 
kemije ili sestra, ali izgleda da mu je sestra svršila 
gospodarsku školu, to se može izviditi/, te da su oboje 
visoko kulturni, pobjegao je u šumu. Jednom prilikom 
rekao je to i ja sam čula. Oba, brata i sestru navodno 
je M. Butozan izškolovao, jer je doduše mlađi od brata 
i primao je od njih mjesečno neku potporu u novcu, a 
od roditelja paketiće sa sriemskim specijalitetima. 

PISMO PAVICE BLAŽIĆ RADI POVRAĆAJA 
SLIKE "PLAVA VAZA" IZ BEOGRADA 



ZAPISNIK O PRIMOPREDAJI 
DNEVNIKA MILANA BUTOZANA 



GIPSOTEKI GRADA ZAGREBA 
ZAGREB 

Marta 1941. moj drug pok. Milan Butozan poslao 
je Udruženju »Cvijeta Zuzorić« u Beogradu uljenu 
sliku pod naslovom »Plava vaza«, radi izložbe, a koja 
je predstavljala razrezanu lubenicu i plavu vazu. 

Veličina slike 1 x 80 u pozlaćenoj rami. Ista je 
primljena od Udruženja Cvijete Zuzorić i za doba rata 
pohranjena. 

Kako je moj drug Milan Butozan bio ubijen marta 
1943. godine od ustaša, to kao njegova drugarica 
sa kojim sam živjela do smrti o čemu [je] narodnim 
vlastima poznato, molim da bi naslov poradio, da 
mi Udruženje Cvijete Zuzorić povrati ovu sliku i istu 
Vama dostavi. 

Isto tako molim naslov i ovlašćujem u koliko 
je moguće [da] prikupi njegove stvari, crteže, slike 
i sve ostalo, a koje su bile zaplijenjene od ustaških 
vlasti, a nak on oslobodjenja stavljene na raspoloženje 
Gradskom narodnom odboru Gund-u ili nekom 
muzeju. 

Smrt fašizmu - sloboda narodu! 

Blažić Pavica v.r. 

Zagreb, Ilica 250/11. 

činovnica Privremenog odbora za 

sredjivanje zadrugarstva u Hrvatskoj 

Zagreb, Crvene Armije ul. 15a 

tel. 22-088 



GIPSOTEKA GRADA ZAGREBA 
Br. 736 

Zagreb, dne 7.1X1946. 

Da je prepis suglasan sa svojim 
originalom potvrdjuje: 
GIPSOTEKA GRADA ZAGREBA 
Zagreb, dnel7.X.1946. 

Upravitelj muzeja: 
/Prof. Dr. Antun Bauer/ 

Gipsoteka grada Zagreba 

Broj 838, u Zagrebu dne 15/X 1946. 

1. Drugarica Pavica Blažić, Zagreb 

2. Drug Pintarić - akademski slikar, Zagreb 

Dana6.IX.1946.god.primilajeGipsotekagradaZagreba 
dnevnik pokojnog Milana Butozana, akademskog 
slikara u 9 / devet/ knjiga, a koje je pokojni 
Butozan predao na čuvanje akademskom slikaru 
Pintariću, dne 20. marta 

1943. god. s time da bi mu taj dnevnik bio sačuvan 

pošto se je bojao hapšenja 

i oduzimanja istog. 

U Zagrebu, dne 21.IX.1946. 

Direktor muzeja: 
/Prof. dr. Bauer/ 

SLUŽBENA BELEŠKA MIROSLAVA 
MONTANIJA 

POVODOM OKOLNOSTI SMRTI 
MILANA BUTOZANA 

MUZEJ PLASTIKE 
broj ... 

U Zagrebu, dne 14.VII 1947. 

PREDMET: Butozan Milan 
Slikar - smrt u zatvoru 

Bilješka: 

Prema pričanju njegove drugarice Pavice Blažić, 
Butozan je uhapšen i zajedno sa njom odveden na 
policiju. 

Poslije par dana došao je za Pavicu Blažić 
intervenirati jedan njezin stric. Pred njim se odvijao 
razgovor sa istražiteljem Tilanom Vaško, koji je rekao 
da im se dogodila nezgoda kod istrage i da je Butozan 
mrtav. Radi toga ne bi mogli pustiti Pavicu Blažić, jer 
ona više toga zna pa je u interesu istrage da je zadrže. 

Pavica je međutim, bila do skora na intervenciju 
poznatih puštena i odvedena u sanatorij u Zelengaj. 
Tu je bila do oslobođenja. 

Predpostavlja se da je kod preslušanja, kako je 
Butozan bio fizički jak, došao u sukob sa istražiteljima, 
koji su ga vjerojatno po običaju tukli, i kod međusobne 
tučnjave ovaj ga lupio po sljepoočnici i Butozan je 
ostao na mjestu mrtav. 

Točnija vremenska data ne znam. 

M. Montani 



PONUDA ZA OTKUP SLIKE "PLAVA VAZA" 

Pavica Blažić 
Zagreb 

Ul. Crvene armije 33.11. 

Predsjedništvu GNO-a 
Na ruke druga Sailia 
Zagreb 

Molim Predsedništvo GNO-a da odkupi sliku 
mog pokojnog druga Milana Butozana koju je radio 
neposredno prije početka rata 1941. godine. Slika je 
mrtva priroda, prikazuje »Plavu vazu« sa voćem na 
stolu. Veličina slike je 100 x 70 cm. Slika je bila poslana 
neposredno prije početka rata u Beograd na izložbu 
odakle je trebala ići na reprezentativnu izložbu 
jugoslavenske umetnosti u Budimpeštu. 

Kako je od početka okupacije pokojni Butozan 
živio u stalnoj duševnoj depresiji i napetosti, dok nije 
stradao u ustaškom zatvoru početkom 1943. god; kada 
sam i ja bila uhapšena, ova je slika ostala kao njegovo 
poslednje značajno djelo. 

Kako je Butozan bio izraziti i istaknuti ljevičar 
u cijelom svom radu, to je vrlo malo njegovih slika 
odkupljeno, a pogotovu nije ništa odkupljeno za 
javne ustanove. Molim stoga predsedništvo GNO-a 
da odkupom ove slike popuni zbirku grad. umetnika 
sa djelom jednog izrazitog i kvalitetnog likovnog 
radnika, koji u javnim zbirkama nije uopće zastupan 
samo zato što je bio istaknuti ljevičar. 

Svota koju smatram za vrijednost slike iznosila bi 
30. 000-din(tridesethiljadadinara)štojeprema cijenama 
slika na poslednjoj izložbi savremenih likovnih 
umjetnika koja je sada u Zagrebu. Napominjem da je 
kvaliteta ove slike bez sumnje znatno veća od kvalitete 
na ovoj izložbi. 

Smrt Fašizmu - Sloboda Narodu 
Zagreb, 20. lipanj 1947. 

Pavica Blažić 




Milan Butozan: 
kompoziciona skica za karton Oplakivanje 

KORESPONDENCIJA OKO IZRADE 
FRESAKA U KAPELI SVETOG 
ĐORĐA U PANČEVU 



PISMO UPRAVI CRKVENE OPŠTINE U 
PANČEVU 

Mnogo cenjenoj 

Upravi Crkvene opštine u Pančevu 

Čast mi je zamoliti Vas, da izvolite saslušati moje 
mišljenje povodom konkursa za renoviranje i islikanje 
crkvenih zidova sa slikama. 

Poštovana Gospodo, mislim da mi je dužnost 
kao gradjanin našeg slavnog grada Pančeva, da se 
izjasnim kao stručnjak, slikar po predstojećem poslu 
oko ukrašenja naše sv. Uspenske Crkve, za koju 
sam čuo, da je nameravate dati sa freskama ukrasiti. 
A osećam se dužnim, i kao nekadašnji stipendista 
Crkvene Opštine. 

Verujem, da mi možete na osnovu kvalifikacija 
koje sam dobio od Zagrebačke Umjetničke Akademije 
a napose od slavnog kipara našeg g. Ivana Meštrovića 
i specijaliste g. J. Kljakovića, koji je po mojem mišljenju 
jedan od najboljih majstora sveta, te vrste slikanja, a 
čiji sam na moju sreću i ja nekoliko godina bio djak. 
Te sada sa diplomom Umjetničke Škole, koju sam u 
Beogradu završio, verujem dakle, da možete verovati 
u moju stručnu spremu. 

Poštovana gospodo, mislim da bih Vam mogao 
poslužiti u Vašem teškom poslu i ako bi me izvoleli 
saslušati, mogao bih Vam u mnogome pomoći oko 
što uspešnijeg rešenja tog pitanja, što je uostalom za 
sve nas pančevce važno, pošto ako već imamo tako 
divnu kolekciju Danijelovih slika na oltaru, ne bi 
trebalo nešto lošijeg kao glavne dekoracije, slike, na 
tim velikim plohama crkvenih zidova naslikati. 

Poštovana gospodo, verujem da nećete uzeti za 
zlo, što sam vam postavio takav predlog, jer pored 
moje dužnosti zašto se osećam pogodjen, mene kao 



slikara interesuje i sama izvedba tih slika, jer ako bi se 
nekako mogli sporazumeti u principu same izvedbe, 
onda bih bio slobodan sa konkretnim predlozima da 
istupim, jer sam stvar prostudirao u najmanje detalje, 
kako u proračunu, tako u samoj izvedbi. Stil, scena, i 
religiozne momente, a pošto bih bio sretan, da mogu taj 
posao možda i ja dobiti, to Vas molim da me saslušate 
u jednoj drugoj stvari, koju mi možete poveriti, koja bi 
mogla poslužiti kao neki primer ili učinjen posao kao 
na ugled moje sposobnosti. 

Poštovana gospodo, često sam odlazio u crkvicu 
u našem Pravoslavnom groblju, gde sam bio video 
prazne, neugledne zidove, koji su vrlo pusti i crkva 
mnogo trpi u nedostatku misticizma i verskog 
štimunga. Video sam kakove bi se lepe freske mogle 
naslikati, a verujte gospodo, da bi ona izgledala vrlo 
lepo, da je krase nekoliko slika, a i sam materijal bi 
bio otporniji od svih molerskih radova, jer je tehnika 
freska izdržljiva a može da traje i nekoliko hiljada 
godina. Zato bih Vas gospodo zamolio, da mi izvolite 
dati taj posao, koji bi najsavesnije obavio, a koji bi i bio 
taj probni rad za ugled, a i sami Vi bi mogli pri samoj 
izvedbi tog manjeg posla pratiti proces rada i uveriti 
se o solidnosti izvedbe. 

Poštovana gospodo, ja Vas molim da mi dozvolite 
rad u toj crkvici, pošto posle 15. juna mogu sebi uzeti 
vremena a i pošto je letnje vreme najpogodnije za rad 
te vrste. Za minimalnu nagradu i materijal koji bi mi 
Vi dali, mogao bih odlične religiozne scene izvesti, što 
bi i meni služilo kao neka preporuka za druge i daljne 
radove. 

Ako nameravate ozbiljno uzeti moj predlog, 
izvolite me pozvati na dogovor u vreme koje bi Vama 
najpogodnije bilo. 

Butozan, akademski slikar 



249 



ODGOVOR SRPSKE PRAVOSLAVNE CRKVENE 
OPŠTINE OD 5. MAJA 1930. 

Srpska pravoslavna crkvena opština 
U Pančevu 

Br. O.R.133.b 174/1930 

Gospodinu Butozanu Milanu 
Akadem. slikaru 
Pančevo 

Izveštavate se da je crkv. Odbor po predmetu 
vaše molbe glede izrade fresko ikona u sv. Đurđevskoj 
crkvi na groblju doneo ovo 

Rešenje: 

Crkv. Odbor mišljenje izaslanog podnosioca 
prima. Butozanu Milanu, akad. slikaru dozvoljava da 
može u sv. Đurđevskoj crkvi na groblju traženi posao 
- izradu fresko ikona - izvršiti, no prethodno se mora 
sa Gospodom sveštenicima posavetovati, po uputstvu 
Gospode Sveš-tenika svoje kompozicije slika radi 
religioznosti udešavati. 

Nabavka materijala neka se izvrši na teret crkv. 
Opšt. blagajne. 

Za nagradu rada određuje se 6.000 din /šest 
hiljada din./ a posle primanja rada ima se učiniti 
procena vred-nosti rada. 

Iz VIII odborske sednice 

srpske pravoslavne crkvene opštine 

u Pančevu 

5/18 maj 1930. 



PISMO VLADIKE IRINEJA 

OD 31. DECEMBRA 1930. U VEZI SA 

OSVEĆENJEM FRESAKA U KAPELI 

Administrator Eparhije Vršačke 
E.V. br370/prez ex 1930. 

Prečasnom Srpskom pravoslavnom 
parohijskom zvanju u Pančevu 

U vezi molbe Naslova koja se odnosi na osvećenje 
tamošnje grobljanske kapele odlučili smo ovo: 

Ukoliko srpska pravoslavna crkvena opština 
pančevačka donese odluku, ako to već nije učinila, da 
primi opravljenu kapelu i sve radove u njoj izvedene, 
može se pristupiti osvećenju opravljene hramovne 
zgrade i eventualno ikonostasa, ukoliko je za vreme 
opravaka osvećeni mu karakter morao biti povređen. 
Za izvršenje osvećenja dajemo svoj Arhijerejski 
blagoslov okružnom protoprezviteru pančevačkom. 
Sto se tiče radova umetnika Butozana na zidovima 
rečene kapele, oni su izvedeni bez prethodnog 
odobrenja, jer skice nisu ni podnesene Konzistoriji. 
Osim toga, razgledajući radove stekli smo utisak da 
umetnik nije dovoljno vodio računa o tom da ne radi 
za muzej nego za crkvu. Imajući pak u vidu da je 
umetnik početnik te se ne želeći štetiti njegov ugled 
uklanjanjem sa zidova neodobrenih radova, iznimno 
dopuštamo da ostanu na zidovima ali ne kao ikone, 
nego kao prosti ornament. Prema tome ta izobraženja 
ne mogu biti osvećena, niti se pred njima može kaditi. 

S obzirom pak na to što je po našim informacijama 
umetnik lično kriv za nepodnošenje skica Konzistoriji, 
verujemo da će naći načina da taj svoj korak popravi, 
jer inače neće moći imati izgleda ni na kakav rad više 
po našim sv. Hramovima. 

O svemu ovome Naslov će izvestiti 
zainteresovane. 

U Vršcu, 31. (18) decembra 1930. 
Episkop Bački, Irinej, S.R. 



250 



PISMO MILANA BUTOZANA 

OD 2. APRILA 1931. 

U VEZI SA REGULISANJEM ISPLATE 

ZAOSTALOG HONORARA 

Pančevo. 2. aprila 1931. 
P.N. 

Upravnom Odboru pravosl. Crkvene opštine u 
Pančevu 

Poštovana Gospodo, 

Obraćam se na Vas ponovo, u stvari regulisanja 
honorara za rad kojeg sam u Sv. Djurdjevskoj crkvi na 
pravoslavnom groblju, izveo. 

Vi, gospodo i sami znate koliko je teško kad sa 
ljubavlju i voljom, neko radi kakav posao u očekivanju 
neodredjene, ali obećane nagrade, to je eto samnom 
slučaj. Vi ste mi gospodo obećali izvesnu, ma i najmanju 
nagradu pa sam ja u tom očekivanju živeo do danas, 
ali sam se malo razočarao, te Vas ovim dopisom ne 
želim na to potsetiti, već samo zamoliti Vas, da uzmete 
u obzir one izdatke, koje sam ja iz svoga džepa, sa 
puno predanosti dao, iako sam i sam jedva izašao na 
kraj sa svojim materijalnim stanjem. 

Vi, kao što znate, dali ste mi za rad u crkvi, pored 
obećanog honorara, šesthiljada dinara za moj fizički 
rad. Te novce sam ja od Vas primio, ali ni dinara za 
sebe nisam bio u stanju zadržati, pošto su potrebe za 
materijal i radnu snagu bile velike, te sam sav novac 
do poslednjeg groša na samu crkvu utrošio. To ne bi 
bilo toliko važno, da sam ja materijalno dobrog stanja, 
medjutim, ja od moje slikarske umetnosti živim, i zato 
vas molim, da po Vašoj savesti presudite moje žrtve, 
jer uzmite Vi same sebe u mom položaju, pa ćete videti 
kolike sam žrtve zaista podneo. Ponovo Vas molim, 
da ako mi već nikakav honorar za umetnički rad ne 
dodelite, budite tako dobri da mi bar one račune, koje 
sam ja za materijal i tudju radnu snagu, za izradu te 
crkve, dao, to je ako ne Vaša dužnost, ali uvidjavnost 
ili savest. 

Vidite, ja sam za čoveka koji je neprekidno uz 
mene radio, platio za onih šest meseci D 3.500.-, što 
iznosi dnevnicu od D 25.-. Zatim sam zidaru, koji mije 
nabacivao cementnu podlogu platio sa radnikom nešto 
više od hiljadu dinara, grobaru, koji mi je u svojstvu 
zidara nabacao svakog dana malter za slikanje, dao 
sam D 1.200.-. Zatim za kreč, kojeg sam upotrebio i 
kupio za svoj novac, platio nešto više od hiljadu dinara, 
a imao sam i sitnije izdatke, koji ne iznose veću svotu, 
jer već i ovoliko prelazi dodeljenu mi svotu za mene i 
moj fizički rad. 



Kao što vidite, gospodo, to je za siromašnog 
čoveka, koji je na ovaj način dao dokaza svoje dobre 
volje i skromnosti ipak mnogo, pogotovo sada, kada 
sam ostao bez zarade i nemam u izgledu, da ću skoro 
nešto zaraditi, jer sam bez novaca onemogućen da 
priredim izložbe svojih radova, niti pokriti troškove 
oko slikanja novih radova, ili naticanja za koji veći 
posao. 

Ja ću Vam biti zahvalan, ako mi date samo ma 
i taj novac, kojeg sam od svoje mučno zaradjene 
uštedjevine izdao, a do Vas i Vaše savesti, gospodo, 
stoji da li ćete moj moralni i fizički napor od onih šest 
meseci nagraditi. 

Pre nego zaključim svoju molbu, hoću Vam jednu 
komparaciju izvesti. Ja sam za nepunih šest meseci 
potpuno sam izveo fresko slike za sumu od D 6.000.- i 
to ravno lOOkv. metra. Sv. Uspenska crkva, koja ima 
svega 145 kv. metra freske da se izvede, rade dva 
priznata umetnika, ne mogu pre pet meseci da svrše, 
i traže više od dvestotinehiljada dinara. Dok oni rade 
svega jedanaest slika, to su svega jedanaest problema 
za rešiti, dotle sam ja načinio dvadeset i osam slika i 
rešio dvadesetosam problema. To kao što vidite ipak 
je mnogo, a i Vi znate da sve to može da pokrije a dok 
sam ja u svojoj skromnosti učinio nadčovečanski napor 
za slavu Pančeva i Hrišćanske Crkve, dotle drugi, ne 
pančevci sa mnogo manje napora odnose basnoslovne 
sume i još uvek se ne može znati šta ćemo za te skupe 
pare dobiti. 

U toliko se eto sastoji ova moja molba, a do Vas 
stoji dali ćete što za mene učiniti. 

Milan Butozan, akademski slikar 

ODGOVOR NIKOLE VELIČKOVIĆA, 
PREDSEDNIKA SPCO PANČEVO 
OD 31. JANUARA 1931. 

SRPSKA PRAVOSLAVNA 
CRKVENA OPŠTINA U PANČEVU 

Gospodinu 

Butozanu Milanu akadem. slikaru 
Zagreb 

Oba vaša pisma u kojima molite, da vam crkv. 
opština odredi još neki honorar za izradu fresko slika 
u grobljanskoj kapeli, primio sam ali rešenje na istu 
vašu tražnju još nije doneto iz razloga, što se očekivala 
odluka Njegovog Visokopreosveštenstva Gospodina 
Episkopa, po predmetu istih fresko slika. 

Visokopreosvećeni Gospodin Episkop bio je u 
Pančevu i razgledao je izrađene slike u Kapeli i pre 
nekoliko dana dostavio je ovoj opštini svoju odluku, 
koju Vam u prepisu šaljem. 

Izvolite ovu odluku uzeti na znanje i po njoj 
postupite. 

Vrlo bi dobro bilo, ako bi bili u mogućnosti, da ovaj 
spor lično ovde u Pančevu sa Gospodom Sveštenicima 
u saglasnosti udesite i Gospodinu Episkopu kao izvinu 
dostavite. 

Tražnja naknadnog honorara u prvoj odborovoj 
sednici biće stavljena na dnevni red, te će se tada i 
rešenje doneti. 

Pančevo, 31. (18.) januara 1931. god. 
Nikola Veličković, predsednik 



ODLOMAK IZ DANAS IZGUBLJENOG PISMA 
OBJAVLJENOG U PANČEVCU 1959. GODINE 
U VEZI SA NABAVKOM MATERIJALA 
ZA IZRADU FRESAKA 

Za 200 djakova u čemu je pesak treba da položim 
kauciju od 2.000 Dinara, što mi se vraća kad djakove 
vratim. Moja stvar izgleda sad ovako: treba da kupim 
pesak ovde u Zagrebu to su 2.500 Dinara, kaucija za 
djakove 2.000 Dinara, podvoz do Pančeva oko 900 
Dinara, kola i prenos oko 200 Dinara, u svemu 5.200 
Dinara, što mi se treba poslati ovamo u Zagreb i to čim 
pre pošto će se za koji dan vratiti te otpočeti sa drugim 
delom rada. 

Odličnim poštovanjem, 
Profesor: 

U Zagrebu, dne 13. juna 1930. 

DOKUMENTACIJA U VEZI SA 
KONKURSOM ZA IZRADU SPOMENIKA 
KRALJU PETRU PRVOM U PANČEVU 



PISMO RUDOLFU IVANKOVICU 
OD 21. MAJA 1931. GODINE 

Pančevo, 21. maja 1931. 
Dragi Ivankoviću, 

Tvoju stvar radim sa puno volje i mnogo sam 
studirao razne knjige, biografije i ratne albume, te mi je 
sada sve odlično poznato, zato sam se toliko i zadržao 
sa radovima oko mojih crteža i to samo dva reljefa 
ću načiniti, pošto sam uvideo da estetika i delovanje 
postamenta ne bi bilo homogeno, ako bi sa svih strana 
bio uokviren brončanim reljefima. 

Ti na vreme pošalji samo skicu odlivenu u bronci, 
patiniranu zeleno, postament u gipsu i celu skicu 
spremnu za izvedbu. I glavu odlij i pošalji i fotografije 
pošalji. Daj mome bratu da fotografira celu skicu sa 
postamentom i ako on neće da slika glavu na fotografiji, 
idi u foto »Corso« i neka se fotografije uveličaju. A 
pošalji i onu malu, fotografiraj i onu veliku ruku na 
glini. 

Napiši i daj da se štampa predračun spomenika, 
kamena po kubnom metru, koliko i kakve vrste 
kamena, i kako se ima izraditi, cenu bronce i voska, i 
sve što se tehničkog za spomenik tiče. Tačan predračun 
dakle. 

A opis koncepcije spomenika i crteža ona dva ću 
ja sutra predati uz tvoj spomenik, samo mi telegrafski 
javi tvoj znak (šifru) pod kojim će spomenik biti 
izložen. 

Reljefi predstavljaju »Ujedinjenje« drugi »Patnje 
kralja Petra za oslobodjenje«. 
Butozan 



OPIS IDEJE SPOMENIKA BLAGOPOCIVSEG 
KRALJA PETRA I OSLOBODIOCA 

Kralj Petar I kao simbol osloboditelja i ujedinitelja 
svih Srba, Hrvata i Slovenaca nosi u svojoj osobi 
historijsko delo, koje će da da znak svetlosti za našu 
tamnu istoriju, koju smo pod tudjinima proveli. Kralj 
Petar I, kao ujedinitelj, noseći istoriju našeg i budućeg 
pokolenja, koji smo uvek težili za ovim idealom, jer 
kralj Petar je ujedinitelj i osloboditelj, koji je osvetio 
srpstvo na Kosovu, koji je povratio istoriske granice 
naših careva i koji je digao narod na visinu evropsku. 
Kralj Petar I učinio je sveto delo koje je dostojno svetosti 
jednog okrunjenog vladaoca, koji je pod duboku starost 
izvojevao tri pobede. U prvoj sa Turcima, osvetio je 
Kosovo, u drugoj sa Bugarima dao je dokaz mudrosti 
i ratne veštine, a u trećem najtežem, dao je dokaz oca 
koji plače i raduje se sa svojom decom, narodom. Tu 
smo videli sedog kralja kako je svetiteljem postao 
kroz grozne muke, patnje, kako duševne tako telesne. 
Tu smo videli kralja proroka koji je nepokolebljivo 
verovao u svoju pravu stvar, u istinu, i konačnu 
pobedu, koju je dočekao i kada je pošao na večiti 
put, išao je sa radosnim srcem, jer je svoju dužnost 
vladara, oca, čoveka ispunio. Kada sam se prihvatio 
posla, za ovaj spomenik sam u prvom redu zamislio 
težak postament, na kojem će stojati brončama figura 
Kraljeva. Postament je razdeljen na glavni stup, to je 
ideja Države. Dakle Kralj stoji na glavnom stupu, na 
njegovom vrhu. Dakle Kralj je vladar naroda, a narod 
(stup) je glavni oslon Kraljev. 

Ispod stupa je široka baza sa tri stepeničaste 
površine jedno na drugo, to su tri naša do tada 
razdvojena plemena Srbi, Hrvati i Slovenci, i najzad 
dole je jedna sasvim široka površina na kojoj leži 
čitav ovaj spomenik sa stupom i one tri površine, to je 
ujedinjeno Slovenstvo u najširem smislu. Na stupu na 
kojem stoji spomenik, sa prednje strane je natpis Kralja 
osloboditelja, sa leve i desne, bočne, strane se nalaze 
na gornjem delu, po jedan reljef, koji, sa leve strane, 
predstavlja »Ujedinjenje« tu je kao što na skici vidite, 
Kralj na sredini blagosilja narod a okolo su razmešteni 
ljudi i žene kako se radosno grle i pružaju jedno 
drugom ruke. Na desnoj strani je reljef »Patnje kralja 
Petra I na albanskim gorama« u pozadini je Vezirov 
Most a spreda nam kao senka prelazi Kralj, mučenik na 
običnim kolima koja vuku četiri mala vola. Brončani kip 
Kralja Petra I je zamišljen kao kolos, kao čovek svetac, 
koji nam dolazi sa velikih visina, koji nas opominje 
i blagosilja, koji sa nešto ukoso pognutom glavom, 
izrazuje bol i patnju svog naroda, ogrnut dugim, 
naboranim plaštom, koji je simbol njegove snažne 
zamisli, i koji predstavlja plašt, okrilje, pod koje nas je 
primio, pod koje nas je branio i pod kojim smo i danas 
ujedinjeni, veliki i nesalomljivi. Blago iskoraknuvši, 
hoće nam reći da je napredak težak, i da smo okruženi 
mnogim neprijateljima, prisiljeni da budemo oprezni, 
jer je on, naš vladar to sam iskusio, kada je zajedno 
sa Bugarima branio Državu i hrišćansku veru pod 
Turcima, a ipak, uprkos te bratske sloge, baš od Bugara 
bio mučki napadnut. Odelo mu je skromno, kao što je 
i u životu skroman bio, on je čovek, koji je neprekidno 
živeo sa narodom, jednostavan u ophodjenju sa svojim 
narodom, jednostavan u svom privatnom životu, i 
jednostavan u odevanju jer nikakvo odličje njega ne 
bi moglo u očima naroda, pa i svojim, da ga uzdigne 
na tu visinu na kojoj je svojim delima i životom bio 
uzdignut. Gologlav, sa njegovom karakteristično 
podrezanom kosom, dubokim borama na čelu i licu, 
duboke oči, oštar orlovski nos, energična brada, odaju 
blagog, ali čoveka čvrste volje, nesalomljive energije 
i pravog vojnika. Leva ruka blagosilja narod, a desna 
nas blago opominje da sačuvamo njegove muke, 
našu milu otadžbinu i neka nam je večna uspomena 
na čoveka tvorca naše velike države, Jugoslavije. To 
je ukratko zamisao, koja me je rukovodila da uradim 
spomenik blagopočivšem Kralju Petru I osloboditelju 
i ujedinitelju. 

Trinajst, Emilija, Trinajst / akad. vajar 



PREDRAČUN ZA SPOMENIK 
KRALJU PETRU PRVOM U PANČEVU 

Spomenik je zamišljen kao monument koji treba 
svojim ogromnim formama da deluje jednostavno i 
ekspresivno, što je kod mog projekta već uglavnom 
postignuto, i zato sam ga, bez obzira na troškove, koji 
će asimilirati gotovo celu sumu od jednog milijona 
dinara, zamislio kao kolosa od četrnaest metra. 

Ja nisam žalio ni truda ni troškova za ostvarenje 
moje zamisli, i sretan bih bio ako bih uspeo, jer bi na 
taj način bio u mogućstvu da dokažem svoju veliku 
ljubav i poštovanje prema Heroju, koji je nas Hrvate, 
pošto sam rodjen u Zagrebu, oslobodio i ujedinio u 
današnju veliku državu, Jugoslaviju. 

Pošto sam već i sam rezervni oficir i vojničke 
vrline su mi prirodjene, to bih umeo i vojnički duh 
našeg herojskog naroda ispoljiti i slavom opevati. 

Projekt, kao što ga vidite, zamišljen je sa 
jednom stojećom figurom koja predstavlja Kralja 
Petra I i postament najjednostavniji sa reljefima, ali 
silno harmoničnog. Figura je od bronce, patinirana 
zelenkasto sivom patinom, isto tako i reljefi, a 



postament je od mramora. 
Predračun bi izgledao ovako: 

1. levanje figure u gipsu sa materijalom, 

radnom snagom i ostali sitni troškovi D. 

75.000.- 

2. levanje iz gipsa u broncu, zajedno sa 
materijalom i radnom snagom, te sastavljanje 

i patiniranje D. 

400.000.- 

3. postament, gornji deo od mramora, bračkog 
ili venčačkog, a donji od zelenkasto sivog 

granita, obradjenog i dopremljenog D. 

300.000.- 

4. postavljanje betonske podloge i betonsko 

armiranje D. 

100.000.- 

5. ostali nepredvidjeni troškovi oko D. 

50.000.- 



ukupno D. 925.000.- 

Ostatak od D. 75.000,- bi bila zarada sa kojom bih 
bio zadovoljan. 

Trinajst Emilija Trinajst 

PISMO MILANA BUTOZANA 
ORGANIZATORU KONKURSA 

Pančevo, 25. maja 1931. 

NARODNA ODBRANA PANČEVO 

Poštovana Gospodo, pošto je g. Skulptor pod 
šifrom »Trinajst Emilija Trinajst« usled naglog 
oboljenja bio zaprečen sa pošiljkom iz Zagreba sve 
skice i obrazloženje da pošalje, to mi je jedan njegov 
drug jučer doputovavši iz Zagreba u Beograd, došao i 
zamolio me da Vam ih blagovremeno dostavim 

S poštovanjem 
Butozan Milan, 
akad. slikar 



PISMO RUDOLFU IVANKOVIĆU 
OD 4. JUNA 1931. GODINE 

Pančevo, 4. juna 1931. 

Dragi Ivankoviću, 

Ti dobro znaš da sam ja onaj čovek, koji ako jednu 
stvar počne, do kraja je izvede. To je i ovaj put slučaj. 
Ti si samnom počeo da radiš, priznao si mi moju 
sposobnost, uzdaš se u mene, vidiš ozbiljnog vodju i 
imaš jedno sigurno, nepokolebivo poverenje i veru u 
mene. Imaš pravo što tako misliš i u tom smislu radiš, u 
meni se još niko prevario nije, niti će se ikada prevariti. 
I ti ćeš imati čoveka, ako si i sam dovoljno čovek. 

Taj uvod ti je potreban da znaš da sve što činim sa 
silnim razlozima činim, jer se dešavaju stvari, koje bez 
mog znanja upliv su na moje htenje te je zato potreban 
silni napor da nanovo stvorim sve puteve koji će 
posledice u moju korist da svedu. To je eto razlog što 
sam otišao iz Zagreba i što sam u ovoj dosadnoj palanci. 
To je jedna dužnost, koju sam sam sebi nametnuo, to je 
moja vera i sveti oltar na koji svaki od nas, ljudi, mora 
da položi žrtve, jedan deo svog života, ili jedan deo 
svog mozga, osećaja, duše i ljubavi. Jednog dana pak 
dolazi oslobodjenje i tada sam onaj Butozan kojeg si u 
redjim prilikama, na mahove, primetio; medjutim, to 
vreme još nije nadošlo. 

Ti isto imaš puno briga, i duševnih i materijalnih. 
Duševno ti još nisi čist, još nisi razvijen, razradjen, ti 
si u mislima čovek visokih sfera ali nedovoljno jak da 
to i u skulpturi samom sebi dokažeš, i to će ti vreme 
uskoro doći. Uzdaj se bez sebičnosti u mene i ti ćeš 



postati čovekom kao i ja. Što ne znaš pitaj, što nemaš 
išti, i daće ti se, ti samo treba da znaš, šta da pitaš, i šta 
da išteš i imaćeš. 

Ja sam jedan vek svoga života odživeo, preživeo 
i zakopao ga. Ti si još na početku onog života kojeg 
sam ja već zakopao. Zato sam ja uz tebe da ti brže uspe 
da ga i ti zakopaš. Ja sam živeo sa nekoliko različitih 
života i proživeo ono što je najgore i najbolje, najlepše 
i najružnije, najveselije i najtužnije. Za mene kao što 
vidiš više ne postoji ništa što bi me za ovozemaljski 
život vezalo, ja sam se dakle već sada, još mlad čovek 
ubio, i kao Feniks nanovo iz svog praha rodio da bih 
bio onaj Butozan, kakvim ću se pokazati, a kakav i 
jesam. 

Tu je vidiš osnov zašto je meni potreban čovek, 
ljudi, ... jedna misao, jedna ideja za koju sam vaskrsao, 
za čiju volju sam ubio čoveka. Tu je vidiš taj značaj 
zašto se stvara kultura, zašto sam baš ja taj koji ću 
učiniti delo, dostojno herojima najvećih epoha. Ja 
sam se dakle povukao u pustinju i produhovljenim 
pogledom gledaću da, dogadjaje, koje vežem u jedan 
osećaj, u jednu boju u jedan zvuk, i živim za život i 
večite lepote života. 

Sada sam video svoju senku, koja me prati u svetio, 
to je moj bivši, beznačajan život, i sada se uputim u 
mrak gde ću ja biti svetio koje nema svoje senke. Kao 
što vidiš ja sam sa sobom sasvim na čisto i zato kada 
ti nešto kažem, veruj mi, jer time sebi veruješ, kada 
ti nešto naredim veruj mi, jer time sebi veruješ. I sve 
što hoćeš činiti čini, jer ću ti ja pomagati ako trebaš, 
jer jednoj visokoj ideji služiš za koju je zaista vredno 
i umreti sa sretnim osmehom na ustima, jer si sebi 
verovao, sebi si se divio, jer si to baš ti bio koji si živeo 
radi lepote života. 

Tako je lepo o svemu ovom razmišljati, i zato ću 
ti reći što je sa tobom i tvojim radom u vezi, kakovo je 
moje mišljenje. 

Tvoji su sanduci baš danas prispeli i za svo vreme 
otvaranja bio sam prisutan. Kada smo ih izvadili bili su 
postament i figura na nekoliko mesta razlupana. Tu je 
prvo što sam se začudio jer sam se mnogo manjoj šteti 
nadao. To ću sutra sve popraviti i sa time je cela stvar 
svršena sa tvoje strane, medjutim ja ću samu stvar u 
mnogome izmeniti, reći ću ti zašto; Onaj postament 
ispod glavnog stuba ne valja, preuzak je i nije onaj 
dugoljasti format zato ću ja sasvim drugi postament, 
mnogo solidnijeg dati kod jednog obrtnika, načiniti, a 
što se tiče glavnog stuba ni on nije dobar, uopšte sem 
figure imam utisak da je sve prebrzo radjeno i užasno 
površno, zato ću ja dati da se iz gipsa načini novi 
postament u što ću i reljefe urezati. 

I što je važno, trebao si, kao što sam ti nekoliko 
puta naglasio, da patiniraš figuru i glavu, to ću mesto 
tebe učiniti ja, jer tamo su na okupu u velikoj sali oko 
pedeset projekata od kojih samo oko šest mogu doći 
u obzir, naravno sa našim a većina ih je na konju. 
Tu je Rosandić (koji je već unapred propao) zatim 
Palavicini, Kršinić, i još nekoliko zvučna imena, i 
uopšte je dopadljiva želja jednog monumenta bez 
konja, (Kršinić nije ništa naročito). O ovome ću ti 
uskoro opširnije pisati. 

Za uspeh ne mogu jamčiti pošto je raspoloženje, 
bojim se da je već unapred odredjeno da se prva 
nagrada od D 15.000 nikome ne da, i dodeli samo 
druga i treća nagrada a izrada samog spomenika, da 
se poveri jednom od beogradskih skulptora. No sve to 
još nije sigurno, ja ću učiniti sve što se može. 

Ti medjutim samo radi, jer sada doklegod ne 
radiš u mom ateljeu, još ima ovaj mesec, ti piši, agituj, 
skupljaj ljude i crtaj, mnogo crtaj, sve što stigneš. A za 
atelje ću se ja već pobrinuti da se onaj student što pre 
ukloni i tada ćeš ti moći da radiš nesmetano dok ja ne 
dodjem i da bi se dostojno spremio za izložbu, koju 
ćemo kao neko čudo da priredimo u jesen. 

Uslove ne postavljam, ali ću ti opširno pisati moje 
želje glede tvog rada u ateljeu i života kojeg bi zajedno 
živeli, zato ovo pismo pokaži mome bratu neka 
ga pročita od početka do kraja, da zna, kakve veze 
imamo mi medjusobno, i gledaj da mu ne smetaš, jer 
je pred doktoratom i zato mu je mir i spokojstvo vrlo 
potrebno. 

Pisaću ti uskoro i o sebi, zasada znaj da je tvoja 
stvar u dobrim rukama i ako zasada propada, uspeće 
niz drugih. 

Butozan. 



NEDATIRANO PISMO RUDOLFU IVANKOVIĆU 

Dragi Ivankoviću, 

Ovo je drugo pismo u kojem ti govorim o važnosti 
zajedničke akcije i o najintimnijoj saradnji koja je 
uslovljena onim ciljem kojeg sam ti već napomenuo. 

Ja sam mnogo planova izmislio i detaljno ih 
izgrađivao te na osnovu tih ću i raditi. Postavljam sebi 
programe, zanose i zapovesti koje izvršujem i koje 
ću uvek izvršiti a to je ta potreba koju ja diktiram i 
drugima, jer sve što imam je filozofija, to nije život, 
a sve što je život to je razvoj, progres, i programska 
pantomima ogromnih sila. Zato, da bi se sila izazvala 
potrebno je jednu istovetnu na drugoj strani imati a silu 
imati znači onaj programski progres. Zato je moj život 
usko vezan sa svima zakonima slobodnog razvića. 

Ti me svakako razumeš, zato ću ti i predložiti 
jedan takav plan, no prethodno ću ti razjasniti šta sam 
učinio za uspeh tvoje skice i kako se ja svetim mojim 
neprijateljima, i dokazaću ti ovim da ja na sve mislim i 
sve po utvrđenom programu radim. 

Pre nego što sam govorio sa onima iz žiria ja sam 
teren pripremio unapred i to tako da sam obilnim 
novcem potplatio onog slugu i njegove pomoćnike 
koji su dodeljeni Narodnoj odbrani da raspakuju i 
aranžiraju te skulpture tako da sam ja u svako doba 
imao slobodnog pristupa u dvoranu, dapače još sam 
dana imao, te sam jedno čitavo popodne imao ključ 
sasvim sam, dok su sluga i njegovi pomoćnici na 
moj račun pijančevali, tako da sam ja tog dana činio 
što sam hteo a zaista sam mnogo i učinio, Pre svega, 
za to vreme sam izmenio nov postament i patinirao 
figuru i glavu koji sada odlično deluju, i svi drže 
da je to Kršinićev spomenik. Zatim sam izradio na 
postamentu sjajne skice reljefa sa plastelinom i što 
je najvažnije uspeo sam da fotografišem sa mojim 
aparatom nekoliko glavnih skica koje jedino mogu u 
obzir pri konkursu doći. 

Sve je to zabranjeno bilo i to silno strogo ali vidim, 
ja sam ipak uspeo to učiniti. 

Zatim, uz prilične sume novaca, uspeo sam da 
mi ti pomoćnici postave na najlepše mesto skulpturu 
tako da je ta skica sada najbolje plasirana. A sa 
Kršinićem sam opet dobro udesio, postavio sam ga 
naime u najjače svetio, baš u prozor tako da je svu 
monumentalnost izgubila i užasno se istanjio i svakako 
će mojom zaslugom i propasti, a ti znaš da su oni kod 
nas odavna propali. 

I Rosandića sam postavio u jedan budak, gde je 
velika tama tako mi sada imamo dosta izgleda. 

Ovih dana počinje žiri da zaseda i već od nedelje 
traje a trajaće 10 dana pa će se tek tada saznati 

rezultati. To sam sve učinio po programu kojeg smo 
još u Zagrebu ugovorili, a sada ćeš da čuješ šta bi dalje 
da činim. 

Nama je neophodno potrebno da imamo 
udruženje tj. grupu koja bi ovakove stvari mogla 
prirediti u slučaju da je to na drugoj kojoj strani, i 
kroz grupu da dobijemo veze te da bi kroz te veze 
omogućili nam prisustvo kako pojedinaca tako nas 
svih. Zato ti iz Zagreba treba da stupiš u moje i tvoje 
ime, u prepisku sa Slovencima, ako je potrebno, idi i 
u Ljubljanu i Maribor te govori o našem udruženju, 
i gledaj da pridobiješ mlađe. Tu je Pavlovec, Paknat, 
Lobora, Borjup, i još mnogo njih. Zatim zagrabi Sarajevo 
i Osijek te Hrvatske umetnike najmlađe naravno. Za 
sada nam je potreban broj od pet članova i za sada smo 
nas troje ja, Jovanović i ti. Još dvojicu nađi samo da se 
popuni broj. Tada ideš u policiju sa ovakvim pravilima 
i programom i, u Ministarstvo prosvete pošalješ isto i 
onda u jesen priredimo našu prvu zajedničku izložbu 
i prigrabimo paviljon. To je prva tačka mog plana, to 
naime ti moraš bezuslovno izvršiti. Nadalje gledaj da 
razbiješ Zemlju i to tako da vrbuješ njihove članove 
za nas, i to govori sa Tompom, Grđenom, Studinom i 
drugim ako vidiš da to ne možeš i ne ide, učini korake 
za izmirenje pa ću se i ja uvući, a ja se razumem kako 
ću ih razbiti i za svoju stvar ih pridobiti. 

Kao što vidiš mnogo sam učinio, šta je sa kritikom 
pošalji mi prepis onog sastava što sam ti tada o 
Nemcima diktirao. 

Drugi put više. 

Butozan 



PISMO RUDOLFU IVANKOVIĆU 
OD 24. JUNA 1931. GODINE 

Pančevo, 24. juna 1931. 

Dragi Ivankoviću, 

Vidiš, mi smo mladi ljudi koji se i te kako borimo 
za svoju slavu i uspeh. Šta je borba? Upoznavanje svih 
nedaća i rdjavih strana života, da kada ih upoznamo, 
više nam ne smetaju, pošto smo ih savladali i tek tada 
dolazi uspeh. 

Dakle uspehu predstoji niz neuspeha. A uspeće 
onaj koga neuspeh ne obezhrabruje, koji u neuspe- 
hu vidi uspeh i koji se kroz neuspeh ojača i strpljivo 
snosi sve, te izdržljivošću najzad uspe. To je slučaj 
Valdeca, Krizmana, Meštrovića i svih. I ja sam toliko 
neuspeha doživeo, da bih morao, ako bih imao manje 
izdržljivosti, već odavno da sam gotov, ali ja eto sada 
već počinjem uspevati, zato što me je neuspeh naučio 
kako ću i na koji način ću uspeti. Tu je tajna moje en- 
ergije i bit moje snažne volje. 

To je i sa tobom sada slučaj, ti se još nisi borio 
kao samostalni umetnik, tvoj prvi korak je savršeno 
propao. To je prva opomena, ali i snažni znak pitanja 
za tvoju izdržljivost i borbenost, zato ti i pišem sve ovo 
jer ja sam već odavna znao šta te čeka. Znao sam za 
rezultat ovog žirija već onda dok još ničije stvari niti 
prispele nisu. A eto zašto sam te nagovorio za konkurs 
da radiš. Pošto si samnom počeo da radiš, to se moraš 
aktivno kao umetnik razvijati na polju umetnosti a u 
isto vreme moraš se sa najboljima meriti, da bi znao 
svoje pogreške a u isto vreme da imaš uskog kontakta 
sa publikom i objektivnim ili subjektivnim mišljenjem 
pojedinaca i mase. To je najbolja škola koja vodi do 
stvarnog uspeha. Zato ako nastaviš samnom još ćeš 
mnogo videti učiti i doživeti. 

Ali da predjem na tvoju stvar. Ti si mnogo nade 
uložio u tvoj rad, spomenik, mnogo si se trudio, 
i mnogo si učio, naime uvideo si šta još ne znaš. To 
dobro pamti. Zatim, mnoge si stvari pogrešno načinio, 
što sam teškom mukom ispravio, i nisi me slušao u 
izvesnim kardinalnim stvarima, i to dobro pamti. 
Najzad, ti si očekivao uspeh, medjutim, ja još kada sam 
ti taj rad predložio, znao sam sve to, te sam te naterao 
da radiš samo radi rada, a ne za uspeh, hteo sam te 
pred sebe samog na probu staviti, da bih isprobao 
tvoju hrabrost, znanje umešnost i izdržljivost. A 
rezultatom sam upravo zadovoljan, jer hrabrosti imaš, 
imaš i delimično izdržljivosti, a znanja još ti mnogo 
treba, medjutim, to ćeš sve imati, meni je bio najvažniji 
dokaz dali imaš hrabrosti i to si mi u dovoljnoj meri 
dokazao. Sad ću da ti ispričam istoriju tog konkursa. 

Kao što znaš u žiriju su bili: prof. B. Popović, 
Brašovan arhitekta i Crnjanski književnik, od 
pančevaca: Dr Smederevac, pukovnik Kostić i arhitekta 
Predić. Svi su moji prijatelji i zato još pre zasedanja 
žirija oni su već bili odlučili da se prva nagrada dodeli 
Rosandiću, druga Palaviciniju a treća Kršiniću. I tako 
je i bilo. Žiri još nije bio dovršen, namerno se vuče, ali 
na vidovdan će sve biti obelodanjeno. 

Kao što vidiš, ja sam već odavno to znao, ali i ti 
si imao uspeha, jer se do zadnjeg momenta držalo da 
si ti Meštrovićev djak, naime Augustinčić, te su te i sa 
Kršinićem brkali, ali kada su ti ime saznali postavili te 
na šesto mesto, kao što vidiš moralan uspeh imaš. 

Ali eto šta si uspeo sa tvojom skicom, da imaš prava 
spomenuti sebe, da si tu i tu sa ovim i ovim uspehom 
konkurirao i, da si dao dokaza kompetentnima da 
si sposoban da se staviš u red prvih, jer od pedeset 
radova, da si baš ti šesti po redu, to je kolosalan uspeh. 
Ali drugi put opreznije i temeljitije radi, jer sam osim 
figure, koju sam odlično patinirao, izradio odličan 
postament i reljefe. Zato samo napred i izvršuj sve što 
se naše stvari tiče. 

Sada nešto o tvome radu u mom ateljeu. Ti radi u 
njemu, kao što sam ti već rekao od 9 u jutro, kroz ceo 
dan, do 7 u večer, ali da se useliš, o tome ni govora, eto 
ja ću ti razjasniti zašto: 

Mi se još dovoljno ne poznajemo, a da bi mogli 
apsolutno se poveriti jedan drugome, zatim svakom 
od nas umetnika je potrebna lična sloboda te ako bi 
se ti uselio k meni, ja sam sebe dovoljno poznajem 
a poznajem i svog brata, te sam apsolutno siguran 
da bi ogromne nesuglasice nastale, koje bi pomutile 
naše dobre odnose. I još nešto, ja o svojim privatnim 
stvarima ne volim nikome da dajem računa, kao što 
to od nikoga niti ne tražim, a moja porodica i lične 
stvari, to su svetinja, koju samo ja imam prava da 
znam a u slučaju našeg zajedničkog života, to bi bilo 
previše. Zato ostajem pri tome da ti radiš kod mene 
po dogovorenom vremenu i da poštuješ moje reči, a o 
zajedničkom životu zasada ne može biti govora. Zato 
ćeš ti sebi naći stan drugde i sa tim se moraš složiti, 
jer zajednički rad i zajednički život, to su dve različite 
stvari, koje zasada ne idu zajedno. 

Toga se odlučno drži ako želiš i nadalje da zajedno 
radimo. Pokaži bratu mom ovo pismo, neka ga pročita. 
I piši mi o svemu što se u Zagrebu dogadja. 

Gde su »slobodni spisi«? 

Butozan 

Svečana dvorana Gradske kuće u Pančevu 
sa izloženim konkursnim modelima za spomenik 
Kralju Petru Prvom (snimio Milan Butozan) 



Na narednoj strani: 
reprodukcija stranice iz Dnevnika 
sa fotografijama koje je snimio Milan Butozan 

IZRADA FRESAKA U 
PRAVOSLAVNOJ CRKVI U ZAGREBU 



SRPSKA PRAVOSLAVNA 
CRKVENA OPŠTINA U ZAGREBU. 
Ilica 7. - Telefon 55 - 94. 

Broj 508 
1931. 

Gospodin 
Milan Butozan 
Slikar Pančevo 



Ovoj je opštini čast izvjestiti Vas znanja radi, da 
nismo mogli prihvatiti Vašu cenjenu ponudu, koju 
ste izvoljeli staviti ovoj opštini za izvedbu slikarsko- 
dekorativnih radova odnosno za izradu slika (ikona) 
u fresku u našem sv. hramu. 

Ujedno Vam vraćamo priloge, koje ste nam sa 
Vašom ponudom poslali. 

U Zagrebu 24. augusta 1931. 

Potpretsjednik: 
Perovođa: 

Sa 7 priloga. 



PISMO STANOJU JOVANOVIĆU 

Dragi Jovanoviću, 

Kao što znaš, ja sam za zagrebačku crkvu dao 
obilan i potpun efekt koji ih je mogao i te kako 
urazumiti i iz koga su mogli videti da nemaju sa 
neozbiljnim čovekom ili početnikom, posla, te pošto 
sam saznao da su oni do 21. produžili predaju radova 
to te upozoravam da bi otišao k njima i preporučio 
mene i sebe, da pod istim uslovima ako im je po volji, 
izradićemo im onih 8 fresko slika i dati im nacrt za 
ornamentalne dekoracije ostaju sve cene iste samo 
što za svaku sliku tražimo pod 20.000 dinara, tj. po 
kvadratnom metru 2.500 dinara i celokupni materijal 
mi da dajemo. 

Ako ne pristaju na to ne primam taj posao, te 
neka ga daju kojekome, a ti gledaj da dobiješ kakav 
veći posao, gde bih ti ja uvek bio pri ruci, to isto ću i 
ja da činim zato se dogovaraj sa Ivankovićem koji će ti 
davati nekoje potrebne instrukcije. 

Šta sada radiš, imaš li što da mi saopštiš glede 
intriga kod zagrebačkih »majstora« ja im prilično 
mutim vodu i mnogo će posla oni još sa mnom da 
imaju. 

Butozan. 

PISMO STANOJU JOVANOVIĆU 

Dragi Jovanoviću 

Ti si mi u nekoliko reči rekao o našoj zajedničkoj 
stvari, sada sam medjutim u čitavu stvar mnogo 
upućeniji i zato ću ti reći da iako je dosta krivice na 
nama, ipak nije sva, jer posle onog rezultata na što se 
rešila crkvena opština u Zagrebu, nismo niti izdaleka 
mogli da zadovoljimo njihov malogradjanski ukus, 
jer ta je crkva u rukama koje nisu sposobne da dadu 
svojoj crkvi pravu vrednost. I kada sam čuo za ime 
Rackog - Vanke - i onaj treći, tada mi u pamet dolazi, 
da je sličan pokušaj bio i sa Markovom crkvom, gde su 
isti umetnici trebali da rade i najzad je ceo posao ostao 
na desetom, na Kljakoviću, jer kao što znaš, tamo je 
Becić počeo freske, i odmah u početku napustio, zatim 
Vanka koji je trebao da radi fresko, nije ni započeo, a 
najviše se jadni Babić mučio, koji je u tri meseci rada 
tri puta srušio svoj zid i najzad podvukao rep kao 
prebijeno kuče, i pobegao. To su trebali ovi ljudi da 
znaju koji su taj posao dali. Ali to nije naša stvar. Ja 
ne bih pod ovim uslovima ni primio posao, jer bi D 
60.000.-, bilo samo za tehničke pripreme dovoljno, a 
ja kao što sam ti rekao, imao sam u vidu da zaposlim 
nekoliko sirotana, da bi do novca stigli. 

Ništa zato, ja ipak radim na svim linijama. Eto 
pogledaj moj jedan ispravak, i veruj mi da ako se pruži 
prilika gde bi zajedno mogli da radimo ja ti uvek mogu 
biti kao kompanjon što ću u sličnim prilikama i ja sa 
tobom činiti. 

Butozan 



PISMO UPRAVI PRAVOSLAVNE 
CRKVENE OPŠTINE U ZAGREBU 

Poštovana gospodo. Nikada Vam možda do danas 
nije tako iskreno i nesebično kazao svoje mišljenje 
niko, kao što ću to ja sada činiti. 

Svakako se sećate, da sam Vam svojevremeno 
poslao ponudu, baš iz Pančeva, kao što to i ovoga puta 
činim, iz kojeg ste mogli videti jedan konkretan predlog 
a i iskren predračun, koji Vas je zapravo bacio u brigu 
i zbog čega ste me i odbili, ali kako me je iskustvo u 
izradi slika religioznog sižea naučilo, verujem da 
bi svako okolišenje bilo samo štetno po Vas, mene i 
slikarstvo. Zato ću da Vam skrenem pažnju na nekoje 
bitne elemente, koji su neophodni za unutrašnju celinu 
jedne pravoslavne crkve. 

Kao što ste čuli, pre godinu dana počela se 
renovirati Sv. Uspenska crkva u Pančevu. Isto tako 
kao i Vaša, od poda do stropa. Ovih dana se posvetila, 
i prešla je u dnevnu službu. 

To bi sve bilo normalno, da ne bi i nas umetnika 
bilo, ali pošto je kao što sam u predračunu tada rekao, 
crkva samo hram Boga i da se hrišćanska vera bazira 
na apsolutnoj mistici, to se sva pažnja tome i posvetiti 
mora. A ko će tu mistiku da dočara, ako ne umetnik, 
i to onaj koji zna što je to mistika. Zato neka Vas ovaj 
slučaj iz Pančeva opomene. 

Pančevačka crkva je najveći pravoslavni hram u 
našoj državi i sagradjen nekim mešanim bidermajer 
stilom, to jest bez stila. Unutrašnjost joj je zapravo samo 
jedna ogromna dvorana. I to se trebalo pretvoriti u hram 
božji pun mistike i bogobojažljivosti. Stara patina, koja 
je pre bila, bar donekle je delovala, ali ovo što je sada 
načinjeno, to je najvulgarnije profanisanje svega što je 
sveto. Pre sve[ga] nanovo pozlaćeni ikonostas i kapiteli 
nekih mramornih stubova je upravo upadljivo. Zatim 
nestručno očišćene ikone odnele su najlepše lazure 
velikog slikara Danijela. Nadalje svetio plavo nebo 
sa pozlaćenim zvezdama u oltaru je najgroznija boja 
za jednu crkvu, nadalje svetio žuti stolovi su upravo 
ružni. Sam pod sa sitnim belim kockicama i crvenim 
ornamentima je najveća disharmonija za celokupni ton 
crkve a najzad diletantske fresko kopije Nastasijevića 
su poslednji udar jednoj pravoslavnoj crkvi. Kada sam 
već kod fresko slikanja, reći ću Vam što je naslikao 
Nastasijević i što on naziva fresko slikama. On pre 
svega nije dorastao za jednog crkvenog slikara, jer ne 
zna crtati, što je i dokazao, zatim ne zna komponirati 
grupu, i najzad ne poznaje tehniku freska iznim 
samo tehniku fresko materijala, u svemu Vam mogu 
predstaviti ga kao slikara M. Djurića samo za 50% 
slabijeg kao kreatora, tako tehničara. I taj slikar je 
»ukrasio« našu crkvu u Pančevu tako, da kad udjete 

u nju osećate se kao da ste na kolodvoru i čekate da 
što pre odete. 

Ja sam se preselio od pre godinu dana u Zagreb i 
računam se za gradjanina zagrebačkog, te kao Srbinu, 
pravoslavcu, stalo mi je ipak da naša crkva predstavlja 
pored verske misije i kulturnu. Stoga ako hoćete da 
me saslušate, možda ću sa svojim predlogom da 
koristim. 

Kao slikar, stručnjak za freske i ostale tehnike, 
pokraj mog iskustva na tim poljima, baveći se i sa 
istorijom slikarstva kako religioznog tako opšteg 
likovnog, mogu Vam reći da ste sa dosadašnjim 
radovima, koji su već gotovi, učinili već grešku, jer 
ste pošli sa stanovišta da se treba čitava crkva sa 
freskom naslikati, medjutim, konkurent koji je izradio 
ornamente dao Vam je samo »imitaciju« freske, 
slikano sa »Keimovim« bojama. Ne ulazim u kritiku 
tog posla, ali još je jedna kardinalna greška na samim 
ornamentima, a to je, da je ornamenat u unutrašnjosti 
gradjevine »sastavni« deo a ne »samostalno« telo, a 
pogotovu u crkvama, gde je princip »jednoimenosti» i 
»tekući« ornamenat. Tako da ste već u početku učinili 
malu neuravnoteženost. Nadalje sam ikonostas je 
svojom formom već oštar, »romanski« a uokviren je 
zidanim krilima koja se protežu preko stropa, sada 
dekorater ornamenta umesto da je taj zid »vezao« za 
ikonostas on ga je »odelio«, tako da dobijamo utisak 
da sam ikonostas stoji nasred crkve bez namenjene mu 
funkcije. Sada dolaze velike površine zida, koji se u 
obliku friza ispod prozora proteže kroz celu crkvu. 

Svojevremeno sam u mojoj ponudi objasnio 
neke potrebe u ovom smislu, ali sad ću Vam detaljno 
obrazložiti svoje mišljenje. Ako dodju stolovi neka su 
oličeni tamnom mahagoni »braon« »umbra pečena« i 
to da se ne cakli, već diskretno mat. Zatim pod crkve sa 
velikim kockama makar i metar u promeru i to samo 
uglačani sivi mramor toplo sivi tamni. A što se toga 
friza, tih slika na zidu tiče, to Vam dajem ovaj predlog, 
osam verskih scena neka se i nekoliko istoriskih scena 
iz naše nacionalne prošlosti naslika, kojih imamo 
dosta. A same slike neka ne budu od jednog slikara 
radjene sve, već neka se pojedinom daje da radi dve po 
dve, nasuprot ležeće slike ili jednom jednu a drugom 
drugu stranu a trećem u oltaru. 

Što se tiče tehnike kojom će se raditi, tu je sada 
dosta teško odlučiti se za fresko, pošto bi ona imitacija 
u keimovim bojama užasno smetala, a niti bi se sada 
prava veza mogla uspostaviti, zato Vam predlažem 
da se sve slike izrade na platnu, i posle montirane na 
gvoždju a izolirane od zida »ukopaju« u format koji 
im je opredeljen. Na taj bi način jedino mogli spasiti 
umetničku visinu crkve. A što se tiče onih zidova oko 
oltara, to se sve nanovo treba obraditi. 



Ovim sam Vas izvestio kako mislim o tom 
problemu, jer je to ipak problem. A što se tiče samog 
rada, ja bih Vam se rado stavio na raspoloženje bar 
za po dve slike bilo u fresku, bilo na platnu. Nadalje 
iznim Kljakovića koji je veliki majstor, mogu Vam 
osim sebe jedino još L. Licenovskog preporučiti, pošto 
više niti nemamo. 

U slučaju da računate samnom izvolite se pismeno 
na mene obratiti. 

/Ilica 54. Zagreb/ Prof. Butozan 

Milan 

Cara Dušana 20 Pančevo akademski 
slikar 

KRITIKE OBJAVLJENE U ŠTAMPI 



UMETNIČKI PREGLED 

FRESKE MILANA BUTOZANA, 

U CRKVI NA PRAVOSLAVNOM GROBLJU 

U PANČEVU 

Pre nekog vremena naš mladi slikar, pančevac 
Milan Butozan završio je svoje radove na zidovima 
pomenute crkve. Ovaj mladi umetnik učenik 
poznatog našeg slikara Joze Kljakovića, neobično 
talentovan, svež i vedar, uspeo je srečno da da freske 
dostojne svake pohvale. Radio je u tako zvanom 
srpsko-vizantiskom stilu. Dakle, pravac za današnje 
doba, potpuno nepoznat našim crkvama. A, nama je 
svima poznato da se novo uvek teško prima: no, pa i 
ovi divni radovi primljeni su sa nepoverenjem, da ne 
kažem sa nezadovoljstvom. Međutim, ne može da se 
izdvoji nijedan rad, koji ne bi vredeo iskrene pohvale. 

Freske Milana Butozana izazvale su isto 
raspoloženje, što izazvaše radovi velikog Leonarda. 
Specijalno njegov Bahus, koji je za ruske slikare bio 
odvratan, zbog toga, što ga nisu razumeli. »Bežimo iz 
neznabožačkog hrama«, povikaše. U onom vremenu, 
mogla je i, da im se oprosti ovakva prostota, ali ne srne 
da bude sada u XX veku te prostote, kada svaki slikar 
teži da dođe do izražaja, do svog stila. 

Čim koraknete nogom u crkvu spazićete na 
stubovima sa desne i leve strane dva anđela, koji su 
tako reći uvod ovim freskama. Oni ulaze u crkvu, 
zdravi, mladi, veseli, razvijeni, zaista anđeli. Crtež 
siguran, anatomija savršena. Anđeo na levom stubu 
pretstavljen je sa zapletenim nogama spremnim da se 
od oblaka otisne i uleti u hram Božji. Na svakoj fresci, 
u svakom potezu oseća se snaga, svežina, iz svake 
freske izbija seta koja nas živo privlači, boje trepte 
kao rubin, i mi osećamo božanstvo, osećamo da smo 



u hramu. Osećamo da smo i mi krupni i snažni onako, 
kao što je gore, na zidu, pretstavljen Gospod Bog i Isus 
Hristos. 

I ako su ove religiozne kompozicije hiljadu puta 
obrađivane; te tako reći, svaka slika u osnovi mora da 
ima nešto sličnoga, ipak Milan Butozan je dao mnogo 
svoga, što sjajno doprinosi impresiji i prijatnom 
raspoloženju, jer ne dovodi čoveka na pomisao da je 
tu sliku video neznam na kojoj dopisnoj karti. Veliki 
deo te originalnosti daju sami motivi, koji do sada 
nisu obrađivani. N. pr. »Isceljenje slepih«: pas, veran 
prijatelj čovekov, dovodi pred Spasitelja dvojicu slepih 
Hrišćana. Isus Hristos pruža ruku i isceljuje ih. Pored 
njega stoji apostol Petar. Ovo se dešava ispod nekog 
drveta. Masa sveta pritrča da vidi Spasiteljevo čudo, 
jedan radoznao dečak čudnim izrazom lica posmatra 
ovo sa drveta. Sjajna kompozicija. Naročito je dobro 
ocrtao tip začuđenog seoskog dečaka. 

Na istom zidu pored ove freske nalazi se obrađen 
onaj poznat motiv, kada Juda u Getsimanskom vrtu 
izdaje Isusa Hrista. Izdajnik ljubi Hrista u rame, a 
nogom mu staje na prste, dok rukom iza Hristovih 
leđa kazuje vojnicima da ga uhvate. - Uneseno je 
mnogo svoga. Boje su više sive, i nemaju prelaza u 
tonovima. 

Nešto više gore nalazi se kompozicija »Raspeće«. 
Virtualno raskalašna bujnost tehnike, odaje p 1 o d n 
o g slikara. Zadivljuje nas savršeno tačno ocrtan tip 
rimskog vojnika. Odlučan stav, pogled oštar nos a la 
Sirano. 

Na desnom zidu, nalazi se sv. Đurađ konjanik, 
freska možda najoriginajlnija od svih, što su umetnici 
dali crkvenom slikarstvu, jer Milan Butozan slika 
nam baš onu paklenu borbu sv. Đorđa sa dvoglavom 
aždajom. - Konj se srušio mrtav. Sv. Đurađ pada na 
koplje i lomi ga. Sa lica mu se čita strahovit bol. - U 

- U pozadini se vidi grad moderne arhitekture. 

Odmah pored ove freske nalazi se kompozicija 
»Krštenje Gospoda Isusa Hrista«. - Isus Hristos 
je ovde najbolje pretstavljen, jer je dobro izražena 
njegova formula, njegov obrazac. - Ogromno visok 
stas, zato, što je Hristos veliki čovek, iznad običnih, 
Bogočovek. Misaoni pogled odaje osećanje svetitelja, 
koji stremi nebu, zatim kosa, dakle sve je tu što ga 
karakteriše. Geometriska pravilnost i skamenjenost 
obala reke Jordana, potseća na slikara Dota. Taj se 
đotizam primećuje i na odelu, jer Butozan, kao i Doto 
oblači svoje figure u teška odela. Moram da spomenem 
još jedan odličan lik apostola Pavla, koji se odlikuje 
savršenom plastikom, individualnim lirizmom i 
dubinom izraza. Ceo je utisak ovih freski sjajan, i 
sa pravom možemo reći da je Butozan dao mnogo. 
Uzmimo pored toga u obzir, da je on još »dete« (kako 
mi reče jedan stari gospodin, očaran i zadivljen, hoteći 
naročito da mi skrene pažnju na mladost umetnikovu), 
Milan Butozan onda podiže sebe na još zavidniji 
položaj u istoriji našeg crkvenog slikarstva. 

Pančevo 
Stojan Trumić 



FRESKE U PANČEVU 

Umetničke vrste i njihove tehnike podložne su 
donekle i geografskom prirodnom položaju kraja u 
kome se stvaraju dela, u duhu vremena u kome ona 
postaju. Toj stvari tenovski princip, izgleda, nalazi 
prilično opravdanje u našim prilikama. Naša sjajna 
srednjevekovna tehnika slikarstva: freska, ima, posle 
izvesnih potstreka sa strane, dosta da zahvali i onom 
bogatstvu materijala koji pruža gorski teren države 
Nemanjića (u pogledu kreča, mramornog praha, 
zemljanih kamenih i metalnih boja). Važniji je možda 
momenat socialna crta i podloga slikarstva, koje je 
imalo na velikim površinama zidova jasno i javno da 
ilustruje impresionira i uči masu vernika. 

Dok je Vizantija volela preko svega tešku i 
pipavu, skupu i raskošnu tehniku mozaika (slike 
sastavljene od sitnih kamenčića učvršćenih u malteru) 
- dotle mi, ekonomski slabiji, dali smo izraza sličnim 
kompozicijama u živoj tehnici fresko. Prosto samo po 
sebi se nametnula ova vrsta monumentalne tehnike, 
koja omogućuje velike dimenzije, čak nateruje na 
slobodan i brz rad. Al fresko na svežem malteru 
sa kartona vešto skicirane slike, - moraju se brzo 
sa sigurnim potezima nabaciti, bojiti (bez ikakvog 
retuširanja i preopravki), - da bi se boje upile u vlažan 



malter i specijalno preparisanu površinu i na taj način 
osigurale se od svake mogućnosti otiranja. Al seko - 
na suvom i polusušenom malteru rađene slike ili one 
sa temperom i kaimovim bojama rađene, - mnogo su 
više podložne kvaru i atmosferskim uticajima. Freska 
je živ organizam, koji hemiski živi i diše i održava 
se sjajno, čak dobija svoju specijalnu draž patinom 
vremena. Uljena boja na zidu, na većim površinama 
ima neprirodni sjaj, daje utisak mrtvila. Koliko 
mogućnosti vernog izraza, raskoši boja, koliko toplote 
intemne kriju u sebi tehnike tempere i ulja na drvetu 
i platnu, - toliko deplasirano deluju one sa velikih 
zidnih površina. Dubina, senka, perspektiva i plastika 
uljene slike probija površinu zida, ruši osećanje 
zatvorenog prostora. Skoro prirodnije deluje na zidu 
kao ukras dvodimenzionalna stilizacija tehnike čilima, 
koja je opet druga krajnost sa svojim geometriski 
nadahnutim linijama, šarama, koje izviru iz tehnike 
tekstilnog rada. Monumentalne freske nalaze se negde 
na zlatnoj sredini između njih. Dovoljno simvolična 
i vanzemaljska, da bi preteranom realnošću štetila 
arhitekturu, i dovoljno prirodna humano-ekspresivna 
da ne bi stilizacijom preteranom bila svedena na 
ornamentalnu dekoraciju. 

Svaka umetnička tehnika i stil imaju svoju logičku 
i prirodnu genezu i smisao. Kad se nakaleme na drugo 
tlo - gube najčešće od svoje specijalne prirodne draži. 

Naša vojvođanska umetnost 17 i 18 veka, - pored 
nekoliko pokušaja (Fruškogorski manastir, Orahovica, 
Modoš, Kovin i Sv. Nikola u Novom Sadu) - nije uspela 
da održi svetle tradicije freskoslikarstva. Nije tu bio 
po sredi samo sudbonosni uticaj srednjeevropskog 
i zapadnog kruga umetnosti. U 18 veku naš život 
postaje pod uticajem ekonomskih prilika manje javan, 
monumentalan. U borbama smo se sjedinili samo u 
čaršiji i rasprštamo se po kućama. Crkve su više tiha 
utočišta. Srbe, neku vrstu tolerirane sekte (kad su 
van vojske), - drži bratski, porodični odnos. Sam duh 
vremena povlači čoveka u udobni familijarni život 
salona i trpezarije. Uljeno slikarstvo je opšta tehnika. I 
u briljantnom baroknom okviru ili u srdačnom ampiru 
crkve najvažniji postoje uljem rađeni, bidermajerski 
porodični i idilični ikonostas. Svi pogledi su upravljeni 
k njemu. Dekoracija zidova svedena je na proste šare. 
Krajem 19 stoleća i kod nas se traži izvesna ravnoteža, 
obraća se veća pažnja na dekoraciju zidova. Pored 
Predićevog ikonostasa crkva Vaznesenja u Pančevu 
ima slike na zidu od Aleksića (kaimovim bojama). Kako 
je crkva projektovana u nekoj vrsti nove vizantiske (sa 
romantičnim primesama), slikarska dekoracija da je, 
bez sklada s njom, raskošni i teatralni akademizam 
kraja 19 veka. 

Naš posleratni život prenuo je iz porodične 
i čaršiske ograničenosti. Sav je u znaku javnog 
društvenog delanja. U javnim monumentalnim 
građevinama šireg socialnog značaja - dolazi prirodno 
do upotrebe monumentalne vajarske i slikarske 
tehnike. Razvijeniji ukus, sve bolje poznavanje naše 
srednje vekovne sjajne umetnosti - učiniće sve bližom 
i omiljenijom u našem javnom životu tehniku freske. 
Još su retki primeri njene upotrebe u državnim 
zgradama, pozorištima, bankama, reprezentativnim 
građevinama. Ali vraća se ta tehnika preko crkve 
u crkvenom slikarstvu. Ta pojava je utoliko utešnija 
što inicijativa dolazi od građana, od naroda. U 
Galičniku, u Južnoj Srbiji, Lazar Ličenovski slikao je 
al fresko crkvu po izričitoj želji i novcem tamošnjih 
građana. U Pančevu crkvena opština u dva maha daje 
prilike našim umetnicima da se ogledaju u toj teškoj i 
virtuoznoj tehnici. Mala grobljanska kapela u Pančevu 
- pružila je priličan problem mladom slikaru Butozanu. 
On je imao muke da dovede u sklad arhitekturu ove 
slabe barokne crkvice sa svojim »mikelanđelovski« 
monumentalnim težnjama u slikarstvu. On je hteo 
da ispolji svoje originalno, buntovno, mladenačko 
Ja. Pošto po to. I to bezobzirno. Ne vodeći računa 

0 dimenzijama, o nekoj ilustrativnoj tradiciji, - na 
originalnoj ličnoj psihičkoj platformi. Jaka ekspresija, 
kontrasti, kubistička plastika, potencirana izrazitost 
pokreta, oblika i likova do karakternosti, sračunatosti 
crteža, svežih tonova. Tehnička izrada veoma solidna 
sa mat rapavošću pompejanske freske. Nešto što je 
van diskusije i obraduje gledaoce. Postoji osećanje i 
prirodni smisao za tu vrstu posla. Međutim g. Butozan 
naišao bi na veći krug prijatelja da je uspeo da unese 
više harmonije, celine, ravnoteže u svoj zamah, i da 
je od svoje (inače zanimljive) - skoro drvorezbarske 
plastike pribegao više dvodimenzionalnim rešenjima, 
što je više u prirodi freske. Stara (1807) u stilskom 
ampirskom baroku građena Uspenska crkva u 
Pančevu, pored svog izvanrednog Danielovog 
ikonostasa - treba da dobije sad i freske na zidovima. 
Angažovani su naši poznati umetnici: Branko Popović, 
Živ. Nastasijević, a sudelovaće i Butozan. Kako će se 
stil monumentalne freske dovesti u sklad sa slatkim, 
treperljivim ikonostasom - je jedno pitanje koje će se 
imati rešiti pored sinteza različitih umetničkih težnji 

1 temperamenta saradnika. Smirena i nežna nota 
Nastasijevića, ukus i pouzdanost Branka Popovića i 
tehničke spremnosti sve trojice daju ipak garantije da 
će im rad biti krunisan uspehom - što bi dalo potstreka 
za dalje razvijanje ove plemenite tehnike. 

Đorđe Mano-Zisi 
kustos muzeja 



FRESKE U SRPSKO PRAVOSLAVNOJ CRKVI 
NA GROBLJU U PANČEVU 

Slikarstvu pravoslavne crkve glavna je težnja, da 
gledaoce oduševi prirodnim i svetlosnim lepotama, 
formama i jasnom simbolikom. Ove težnje, koje 
pravoslavno slikarstvo propagirajoš od svogpostanka, 
spadaju u večne lepote. Da kogod ne bi svesno ili 
nesvesno uneo kakvu novotariju, koja nebi odgovarala 
istaknutoj težnji, vrhovno starešinstvo pravoslavne 
crkve u svakoj pravoslavnoj državi, zavelo je cenzuru 
svih svetih slika - ikona. Tako, i danas u predratnoj 
Srbiji zabranjeno je prodavati ikone, na kojima ne stoji 
da ih je pregledao i za prodaju odobrio Sv. Sinod. 

Ako pažljivo posmatramo freske - ikone na zidu 
slikane - u Srpsko pravoslavnoj crkvi na groblju, pa 
iste uporedimo sa ikonama na ikonostasu, odmah 
će mo primetiti ruglo fresaka i lepotu ikona na 
ikonostasu. Kad ovu negativnu ocenu donosimo, mi 
s ovim ne sporimo umetnički talenat slikara fresaka, 
ali otvoreno ustajemo protivu kubističko futurističkog 
novog pravca u slikarstvu, koji pretstavlja atak 
na religioznost. Osećaj, koji se rađa gledanjem 
ovih fresaka, on vređa sva religiozna osećanja, a u 
dvostrukoj meri vređa pobožan i manje kulturan svet. 
Mi idemo još dalje, pa velimo, da se s ovim freskama 
težilo da nestane pobožnosti. 

Ali u najrđavijem radu, pa tako i u kubističko 
futurističkom pravcu ima dobrih strana. Te dobre 
strane su u tome, što takvo slikarstvo upoređeno sa 
slikarskim radovima od prave umetničke vrednosti 
izgleda kao tama prema svetlosti. Rđavim radom i 
rđavim iskustvom pametni se koriste. 

Do koga je krivica da je ova štetna novotarija 
odobrena mi ne znamo, ali znamo, da je Srpsko 
pravoslavna crkva na groblju u Pančevu, prva 
crkva u ćelom pravoslavnom svetu koja se zakitila 
novotarijom bez lepote, novim slikarskim pravcem, 
od koga pravoslavna crkva može imati samo štete. 

Pančevo, 4. juna 1931. god 



AKADEMSKI SLIKAR MILAN BUTOZAN 
(Zapažanja prilikom njegove kolektivne izložbe 
slika u Ullrichovom salonu od 22. aprila do 2. maja 
1932). 

Napokon jedna izložba, još sasma mlada čovjeka 
koji je imao smjelosti da pođe - (prerano po sudu »iz- 
vjesnih«), - svojim vlastitim putem. Namjesto šablone 
i zanatske obrade za prođu na što češćim izložbama 
- imamo rješavanja postavljenih problema i težnju za 
usavršenjem. Već i s toga razloga zaslužuje ova izložba 
punu pažnju onih, koji vole umjetnost, a ne samo slike 
i na njima potpise. 

Rodio se 1905. u Pančevu. Dakle Vojvođanin. Prvi 
debut, da imade lične sposobnosti, doneo mu je, posl- 
ije sedmog semestra, da su ga izbacili iz umjetničke 
akademije. Ta ga je neprilika prisilila da dovrši studije 
u Beogradu. U Parizu je bio na porcije: dva mjese- 
ca 1928, i tri 1929. Džepne neprilike bile su jače od 
njegovih želja i umjetničkih potreba. Stipendija nije 
tražio, pa, na sreću, ni dobio. Tako je ostao kod kuće. 
Motao se doduše po seinskim muzejima savremene 
umjetnosti (Rue da la Boussier), no Pariz ga je samo 
okrznuo, ali nije i inficirao. 

Crtež i fresko slikarstvo učio je kod našeg odličnog 
profesora g. Joze Kljakovića, i njega se, i poslije svih 
svojih peripetija, sjeća i danas s dubokim pijetetom. 
Bio mu je najboljim đakom i crtež svladao odlično. U 
fresko slikarstvu dobio je zdravi temelj. Na ovom je 
nastavio dalje studije sam. Proučio je sve tehnike ovog 
zanatskog obrađivanja: pompejansko, bizantsko, srp- 
sko, tirolsko i klasično-renesansno. Neutralizam rene- 
sansnog religioznog umjetničkog naziranja nije prijao 
ni odgovarao njegovoj duši. Nije ga zadovoljavalo niti, 
refleksivnim misticizmom zadojeno, moderno, tenden- 
ciozno, produhovljavanje religioznih temata. Ne voli, 
po naravi, nikakovu pozu. Mistika mora, po njegov- 
om shvaćanju, neposredno i prirodno izvirati iz same 
radnje kompozicije. Na toj bazi islikao je pančevačku 
crkvu sv. Đurđa s 28, do tri metra velikim, religioznim 
kreacijama. U njima se ističe duhovni efekat s refle- 
ksivnom stilizacijom klasicistički shvaćenih oblika. 
Jedan izvrstan primjer njegova shvaćanja religiozne 
umjetnosti izražen je snažno na platnu »Finitum est« 
(br. 1) Sva potresna tragedija sudbonosnog golgotskog 
momenta, u svom najnapetijem stavu, kad se završava 
uloga i razotkriva, jezivom brutalnošću, svrha njegova 
poslanstva, koje će, tisućljećima, odlučno rukovoditi 
historijom čovječanstva, - i tonski i koloristički majs- 
torskom je bravurom saobražena i momentu i licu koje 
se žrtvovalo da spasi druge. Kao da je htio potcrtati: 
»ecce homo!« Da, čovjek iz kojeg vidno struji božanska 
snaga i dobrota. Dok se u kartonu »Navještenje« ispol- 



javaju još tragovi akademijskog utjecaja, i ona njegova 
profesora, na ovoj slici pretstavio se Butozan u vlas- 
titom shvaćanju religioznog umjetničkog naziranja i 
gledanja. 

Kao slikar, Butozan se potpuno odvaja od svoje 
sredine. Studira skrupulozno i ne stidi se biti iskren. 
Kao što su Teodore Rousseau i George Grosz počeli 
infantilistički u crtežu, tako je i Butozan počeo siste- 
matskim studijem stilova i tehnika nosioca savremene 
umjetnosti dvadesetog vijeka. Njega nisu zanimali 
smjerovi nosilaca savremene umjetnosti (bilo je dosta 
da ih upozna i analizuje) već je nastojao da se saživi 
s njihovim načinom obrađivanja platna. Tako mi vi- 
dimo na njegovoj izložbi utjecaje Deraina, Vlamincka, 
Piccassa, Kraljevića, Kljakovića, Meštrovića i Plančića. 
Trudio se da im se približi, i shvaćanjem, i tehnikom, 
i koloristički, i tonski. Koliko je uspio on to otvoreno 
pokazuje na svojoj izložbi. Ne sakriva ništa. Iskreno 
pokazuje put, kojim je prešao, da dođe do vlastitog 
izraza. Treba samo pregledati prekrasna i živa platoa: 
»Majčina ljubav« (br. 2), »Tepanje« (br. 3), »Snovi« (br. 
4), Tri kompozicije iz predgrađa grada Zagreba (br. 
12, 13, 15). »Jelkica« (br. 23), »Ispečeno pile« (br. 26), 
»Vašar« (br. 29), »Gospođica E. H.« (br. 33) itd. Koliko 
strpljivosti, koliko borbe u nastojanju da svlada što nije 
učio, a treba da znade. Prvo je morao da svlada studij 
boje. Išao je do prereza idealizovane točke. Koliko to 
apsorbira imaginacionu snagu i nerve, najbolje poka- 
zuje to, što su ovakvi studiji i snažne talente doveli 
u ludnicu. Nije sve boje još svladao. Nisu ih svladali 
ni poznati geniji. Ipak tonski ili koloristički Butozan 
izražava se daleko bolje od mnogih, koji su uvjereni, 
da imadu patent na sve slikarske vrijednote. 

Butozan je slikar i vajar. Izložio je i nekoliko plas- 
tika. Zato on i na platnima modeluje špahtlom i formi- 
ra bojom. Nekoje kompozicije djeluju skoro relijefno 
(»Dunavski ribar« br. 14). Raspored svjetla i sjene kod 
njega je uvijek logičan i naturalistički, često puta više 
shvaćen vajarski nego slikarski. 

Mnogi mu prigovaraju šarenilo stilova na izložbi. 
To je pogrešno. Ovo je Butozanova prva izložba i na 
njoj se on, opravdano, pretstavlja onako kako je postao 
umjetnikom: puteve preko kojih je prešao, i rezultate 
do kojih je došao. On je tim naročito naglasio svoje na- 
ziranje na umjetnost: da se ne smije prelaziti preko već 
obrađenih tekovina, da se ne smiju odbacivati priznate 
vrijednote, i da u umjetnosti nema i ne može biti skok- 
ova. Majstor se ne rađa. Njega stvara mukotrpni rad 
i neprestani studij. Proučavati druge i kontrolisati 
sebe, to je osnov umjetničke logike Butozanove. Ali i 
tu, ma da je radio tehnikom svojih uzora i učitelja, on, 
u sadržini, daje sebe, i čak vrši korekcije, prema vlas- 
titom naziranju i shvaćanju. Tako Butozan izbjegava 

da postane eklektičar, a postavlja se na bazu anatoma: 
secira, promatra, ogleda i važe; poslije toga sintetički 
primenjuje, ne skrivajući ni najmanje vrela, ono što 
odgovara njemu i njegovim ciljevima, a što neće, ono 
nadomještava svojim. Pa ipak, ma koliko i u tim plat- 
nima snažno iskače lična vrijednost Butozanova i im- 
ade neospornih vrijednosta i kvaliteta, sam umjetnik 
ih smatra objašnjenjem i uvodom k onom putu za koji 
se sam opredijelio, i kojeg je sam skombinovao, a koji 
je put okrstio: intelektualizacijom umjet 
n o s t i. 

Poznavajući nemirnu, buntovnu i tempera- 
mentnu ćud Butozanovu, ovo skretanje je bilo i za 
očekivati. On se nikad ne zadovoljava s onim, što je 
već postignuo. To se vidi i iz stilova i škola kojima 
je prošao. Neprestano luta, prevrće, traži, okušava 
i kombinuje. I sve što je vidio probudilo je njegovo 
udivljenje, ali njega nije zadovoljilo. Instinktivno je 
osjećao da za njegov talenat nisu tuđim trudom utrte 
staze i ugaženi tragovi. Temperamenat ga je vukao u 
stepe i u šikare, kroz koje će, vlastitom snagom, krčiti 
sam sebi svoj put. 

Kako on shvaća taj put, najbolje ćemo vidjeti iz 
onog, što on sam za ovaj svoj pravac kaže: 

»Na osnovi studija Kljakovića, Meštrovića, 
Kraljevića, pa Vlamincka, Deraina, Piccassa i Plančića, 
odlučio se: da uspostavi uzročnu vezu, a u krajnjem 
cilju, bitnost (osnovnu konstrukciju), kako u zamisli 
i u osjećanju tako u samom djelu i u njegovoj svrsi. 
On vjeruje da ne može ništa postojati bez logike, bez 
kauzaliteta i bez svrhe. Dakle ni u umjetnosti u kojoj 
su odlučne tri faze: gledanje, opažanje i doživljavanje. 
Prve su dvije podloga da se dođe do treće. Svako ti- 
jelo treba gledati kako je sastavljeno iz točaka, linija i 
površina. Sve se pak promatra kroz površinu. Tako je 
forma rešetkasta površina čije se niti sijeku uporedo i 
teku okomito. Kroz ovu rešetku mora se tražiti bitni 
elemenat same forme u onoj njezinoj konstrukciji, koju 
traži svaka umjetnost i koja se može, nazvati »p r a 
formo m«. Ova praforma, jedno čisto apstraktno 
stanovište, daje njemu mogućnosti za kolosalne kreac- 
ije. 

Sad je Butozan čitavo subjektivno saznanje o 
apsolutnim vrijednotama podredio svom živahnom 
temperamentu i nastojao da utvrdi, intuicijom, kau- 
zalnu vezu ovih vrijednosti, i da potencira važnost lik- 
ovnog doživljaja kao polazne točke i zaključne pointe 
cjelokupnog likovnog saznanja. 

Kao prve plodove ovog svog smjera dao je slike: 
»Jesen« (br. 36), »Čovjek i novac« (br. 38), »Himna sun- 
cu« (br. 39), »Zvuk« (br. 37) i »Markovski dan« (br. 40). 

One su ujedno i svjedoci da li je i koliko uspio u 
svom novom nastojanju. Iako su to samo prvi tragovi 



zadatka kojeg je postavio ovaj mladi i neosporno tal- 
entirani čovjek, vidi se već sada, da crtež sačinjava 
okvir u kom se raspojasava muzička primjena duboko 
proćućenih boja. 

Ova izložba imade još jednu važnu dokumentac- 
iju: Butozan je pokazao, da se, i bez uobičajenog puta 
u Pariz, može i kod kuće postići lijepe rezultate samo 
ako se hoće raditi, a ne odmah, već iz početka, briljirati. 
Umjetnik, koji hoće da kritikuje druge, mora u prvom 
redu sam znati da radi, i to dobro. Butozan je na ovoj 
izložbi ugodno iznenadio svoje prijatelje. On treba, 
bez obzira i na lijevo i na desno, da nastavi započetim 
putem i rezultati ovakovog zdravog shvaćanja umjet- 
nosti ne mogu izostati. Jer Butozan je talenat, i to jedan 
snažan i zdrav talenat. 

Ivo Franić 

IZLOŽBA UMJETNIKA M. BUTOZANA 
(22. travnja do 12. svibnja) 

Ove smo godine imali priliku, da u salonu Ulrich 
posjetimo velik broj izložbi. I kiparskih i slikarskih. 
Među izlagateljima bilo je vrlo prosječnih talenata i 
diletanata. Zato o mnogim izložbama nismo uopće 
ni pisali. Na umjetničkom su nivou bile samo dvije i 
to posmrtna Plančićeva i mladog Parača. - Plančić je, 
ako sudimo po izložbi, veličina u našem modernom 
slikarskom umijeću, a Parač, premda po vrijednosti 
nije ni izdaleka sličan Plančiću, donio je ipak nekoliko 
dobrih uljenih slika i seriju nježnih akvarela. S toga je 
gotovo negativan stav naših kritičara prema njemu 
posve neumjestan, - pogotovo, jer mnogi naši 
umjetnički kritičari imaju običaj da hvale i najgore 
diletante. 

Slikar g. Milan Butozan, koji ovih dana izlaže 
umjetničke svoje radove, slikarske i kiparske, po 
snazi izražaja potpuno je ravan Plančiću. Izložba 
g. Butozana događaj je u zagrebačkoj modernoj 
umjetnosti. O njegovoj umjetnosti u našoj se štampi 
piše vrlo pohvalno i zaista valja istaći, da je g. Butozan 
odličan risač a i kao kolorist, vrlo vješt i okretan. Uz 
njegove portrete i krajobraze, osobitu pažnju zaslužuju 
slike pod naslovom: intelektualizacija. Izložbu je naša 
publika vrlo toplo primila. 

Krsto Filipović 



IZLOŽBA SLIKA MILANA BUTOZANA 

U Ullrichovu salonu od 23. aprila do 1. maja 1932. 

Po kvalitetama svog zamašnog slikarskog opusa, 
koji je ovih dana pružen na uvid zagrebačkoj publici, 
akad. slikar M. Butozan zaslužio je izvanrednu pažnju 
naše cjelokupne kulturne javnosti. 

Mlad (rođen 1905. god.), ozbiljan, neprestano 
zaokupljen problemima, od prirode stalno 
nezadovoljan, borben i buntovan, - eto, to su značajke 
ovog snažnog slikarskog talenta. Već sama činjenica, 
da bez okolišenja smiono zalazi u aktuelne slikarske 
probleme, izdiže ga iznad većine naših savremenih 
slikara. K nama, inače, mnogo donose loše shvaćeni 
»noviteti« pariške i njemačke škole, stvara se naveliko 
neukusni eklekticizam, a samo se rijetki pojedinci 
upuštaju u rješavanje problema. Među ove rijetke 
spada, evo, slikar Milan Butozan. 

Bio je đak prof. Joze Kljakovića, izvrsnog crtača. 
Zahvaljujući solidnoj školi, svladao je crtež i naučio 
primjenjivati formu i dosljedno modelovati masu. 
- Otuda ona klasicistička nota pri konstruiranju 
cjeline i pojedinih detalja kompozicije. S vremenom 
oslobodio se klasicističkih, ponešto stiliziranih forma, 
koje se jasno razabiru na dvima kompozicijama 
ranijeg datuma (»Oplakivanje« i u fresko-kartonu 
»Navještenje«). Već je kod Kljakovića, na zagrebačkoj 
umjetničkoj akademiji, uspješno svladao tehniku 
fresko-slikarstva. Proučivši sistematski tehnike svih 
perioda (pompejansku, bizantinsku, staroslavensku, 
tirolsku i renesansnu), on je i tu pošao svojim 
putem: odbacio je stare šeme i uzroke, tražeći novo, 
savremeno. Renesansa je religioznu temu prikazivala 
idealistički, a moderno stremljenje unosi u religiozne 
kompozicije naglašeno spiritualno djelovanje, svodeći 
sve na produhovljenost ekspresivnog misticizma. 
Treba samo pogledati upravo dramatsku snagu na 
slici »Finitum est« (br. 1). I crtački, i tonski, i izražajno 
govori umrli Krist jednom bolnom živošću. Sve je 
slomljeno: kulmen tragedije. Tijelo je mrtvo; mlohavo, 
bespomoćno, objesili su se slomljeni udovi i spustila 
glava patnika. Ali još uvijek izbija bezgranična ljubav, 
ispravno akcentuirana mistika, živo predočena vjera. 
U tom smislu rađene su i njegove fresko- kompozicije: 
»Navještenje« i »Oplakivanje«. (Svoje majstorstvo 
u fresko-slikarstvu dokumentirao je pri slikanju 
pančevačke crkve sv. Đurđa.) 

Prostudirao je sve smjerove modernog slikarstva. 
A što naročito u svim radovima izbija, jeste: forma 
sočna, plastična, sigurnom crtačkom rukom i 
koloristički bogatom paletom modelirana. Tonski 
valeuri ukazuju na muzikalnost u shvaćanju i u 
izražavanju. Na osnovu savjesnog studija i zamašne 



erudicije, Butozan se odlučio na svoj samostalan put: 
intelektualizacije umjetnosti. 

Tražio je da uspostavi kauzalnu vezu i, u 
konačnom cilju, temeljnu konstrukciju, kako u zamisli 
i osjećanju, tako i samom djelu i njegovoj svrsi. On je 
duboko uvjeren da i u umjetnosti, kao i u nauci, ne 
može ništa postojati slučajno, improvizirano, bez 
unutarnje logike, bez uzročnosti i svrhe. Zato često 
traži praformu, kao jedino čisto apstraktno stajalište, 
da bi mogao izvoditi misaone umjetničke kreacije. 
U ovom pravcu dao nam je Butozan niz majstorskih 
djela, na primjer: »Jesen« (br. 36), »Zvuk« (br. 37), 
»Himna suncu« (br. 39) i »Martovski dan« (br. 40). 
I ovdje govore linija, ton i svježa boja osebujnom 
harmonijom, koja, i mimo Pariza, izražava maksimum 
realizacije jedne umjetničke prirode, slikarski, vajarski 
i pjesnički tako nadarene. Nema sumnje da, radi svih 
pobrojanih vrednota, kolektivna izložba prof. Milana 
Butozana spada među najserioznije izložbe u ovoj 
sezoni. 

Ivo Franić 

KRITIKA PRONAĐENA U ZAOSTAVŠTINI 
MILANA BUTOZANA 

Impresije sa izložbe slika Milana Butozana 

Nakon Račkijeve izložbe slika, donaša Butozanova 
izložba zabunu u redove mnogih posjetilaca 
Ullrichovog salona. Kriterij logičkog kontinuiteta je 
prekinut: stremi se k novim mogućnostima slikarskog 
stvaranja, a prekida sa onim, što je do juče vrijedilo 
kao novo. Nikada jaz između starih i mladih nije bio 
tolik! Analogno misli novog socijalnog uređenja, da 
preobrazi svijet, nastoji i savremena umjetnost da 
»svijet«, što ga je tradicijom baštinila, prenese u svijet 
vizuelnog zbivanja. 

Za likovnu je umjetnost ovakav pokušaj vrlo 
opasan, da ne promaši svoj cilj, jer je ta umjetnost 
najviše vezana uz vidljivi taj svijet. - Potpuno 
apstraktna umjetnost u likovnom prikazivanju nije 
moguća. Isto tako ni potpuno realistična umjetnost 
nije moguća. U tim intencijama ne može ni jedna 
umjetnost biti konsekventno logična, ako je govor o 
likovnoj umjetnosti. Svakome pojedincu podaje se 
time prilika, da po miloj volji napada ili hvali kakovo 
umjetničko djelo. 

Postoji jedno: materijalističkom je nazivanju na 
svijet, odzvonilo - barem u ovome stoljeću. Umjetnost 
je odraz tog nazivanja. Apstraktni svijet preotimlje 
mah. Intuicijom može se taj svijet razumijeti - logiku 

se ovdje zamijenjuje religijom. Kada nje ne bi bilo 
prestao bi takav umjetnik stvarati. Prema tome je 
Butozanov program intelektualizacije istovjetan sa 
ekspresionizmom: Max Beckmannov »Karneval« 
u Stadelovom Institutu u Frankfurtu i Butozanov 
»Vjenčani par« pokazuju, kako savremeni duhovi u 
raznim zemljama stvaraju u istom smjeru, i ako su 
stanovištalikovnogrješavanjarazličita;kodBeckmanna 
jesu figure kristalna tjelesa u dvodimenzionalnom 
prostoru - kod Butozana daju naslikane figure iluziju 
trodimenzionalnog prostora. Kod prvoga pretvaraju 
refleksi svijetla figure u dragulje, kod drugoga 
postizava se apstraktnost transparentnošću boja. Po 
transcedentalnosti i nutarnjem žaru boja približava 
se Butozan Van Goghu. Van Goghovi »Suncokreti« 
u Novoj državnoj galeriji mtinchenskoj služe kao 
primjer. 

Butozanova savršena slikarska kultura očituje 
se u »Interieuru«. Suptilnost tonova i neka neobično 
privlačna blaga atmosfera izražena je u toj slici - stolice, 
stol kao i drugi predmeti rekli bi odišu duhom. 

Portret djevojke u šeširu, komponiran u 
impresionističkoj koncepciji, u boji je vizionaran kao 
i pogled njenih očiju. 

U fresko slikama opaža se Kljakovićev utjecaj 
sa nešto jačim akcentom bizantinske ikonografije. 
Modelacija je jača, boja je sumorna. Fresko slikanje 
kao dio arhitekture odgovara monumentalno 
dekorativnom stilu. Svakako je u likovnoj umjetnosti 
najveća dekorativna mogućnost ljudsko tijelo - akt. 
Forma može doći u fresku najviše do izražaja, - uvađati 
u fresko slikanje »mrtve prirode« i rješavati je tonski u 
prostoru, bilo bi protivno biti fresko slikanja. Iluziju 
prostora rješava se u freski samo modelovanjem, a ne 
tonskim vrednotama. Primjera radi izradio je Butozan 
i »mrtvu prirodu« u - čvrstoj formi. Umjetnik time 
pokazuje, da shvaća bit materijala u kojemu radi: ulja 
jesu bogata u tonu i boji, u fresko-slikama je istaknuta 
forma. U skulpturama odaje Butozan vanrednog 
modelatora, koji bi se mogao takmičiti sa gdje kojim 
kiparom od zanata. Realizam forme u biti je protivan 
njegovom slikarskom programu: težnja k apstrakciji. U 
prvoj Butozanovoj izložbi njegov brončani autoportret 
izrađen u originalnoj formi kao glava Bude odgovarao 
je dosljedno smjeru »intelektualizacije«. 

Ukusno aranžirana izložba daje dojam umjetnika, 
koji je našao izvore svog najdubljeg stvaranja i 
kroči smjelo naprijed, da nam pripravi još novih 
iznenađenja... 

Fabković Jerko 
12.11 934. 
Zgb. 



PODLISTAK 

0 SLIKARU MILANU BUTOZANU 
SALON ULLRICH OD 23. IV DO 1. V 

Ne želim da pišem kritiku o prvoj Butozanovoj 
kolektivnoj izložbi: još manje prikaz o njegovom 
slikarstvu i umjetničkim težnjama. Nisam za to poz- 
van, jer sam samo prijatelj mlade jugoslavenske liko- 
vne umjetnosti. Ne bih smio pisati prikaz ili kritiku 
niti onda kad bih stručnjak bio, pošto sam Butozanov 
intiman prijatelj: drugovi smo iz studentskih dana. 
On je studirao na zagrebačkoj umjetničkoj akademiji 
slikarstvo, a ja arhitekturu na ovdašnjem tehničkom 
fakultetu. Upoznali smo se prije 5 godina u Zagre- 
bu. Ma da različiti temperamenti, mi smo započeli i 
produžili u prijateljstvu. Zbližila nas je i vezala lju- 
bav prema umjetnosti. Tu je sponu, u svakom slučaju, 
pojačavalo teško materijalno stanje, koje nas je obojicu 
tištilo za sve vreme školovanja. 

Kritiku će, dakle, izreći pozvani. Ja ću u ovom 
članku iznijeti samo neke uspomene iz doba našeg 
djaštva. Uvjeren sam da ću tako makar malo pridoni- 
jeti ispravnom shvaćanju njegove umjetnosti, kojoj su 
već - na moje veliko zadovoljstvo - zagrebačke novine 

1 revije posvetile lijepu pažnju. 

U živoj mi je uspomeni naš prvi susret. Bilo je to u 
Prehrani u Tuškancu. Tamo smo se bijedno prehran- 
jivali. Za stol, do mene, sjeo je jednog dana neki čudak. 
Duga gusta tamno-smedja kosa, nepočešljana, padala 
mu je niz široka pognuta pleća. Velika crna kravata, 
pod vratom, imala je da simboliše »kinstlersko«. A oči? 
Da, posebno poglavlje! Pod »nemodernim« naočalima 
razroko su bludile po fizionomijama obližnjih susjeda. 
Uvijek mrk i nepovjerljiv, prilično »grub« i pomalo 
»divlji«, Butozan je bio pretežno upućen na sebe. U 
isto vrijeme kad je on, osobenjak, gladovao i hodio 
po zagrebačkim ulicama sa širokim crnim šeširom 
na glavi i u starom pohabanom odijelu, njegovi su 
izvjesni drugovi (danas pretstavnici »socijalnih« ten- 
denca u našem slikarstvu) dandvevski obučeni plesali 
po ovdašnjim barovima i dansinzima. (Danas ti isti 
»drugovi« slikaju bijedne i tumače »patnju«, a Buto- 
zana svrstavaju medju ozloglašene l'art pour l'artiste. 
Zaista paradoksalno!). 

Tu smo se u sirotištu upoznali. Po svoj prilici 
mora da sam mu bio odmah, na prvi pogled, veoma 
simpatičan, jer me je već prvih dana našega poznan- 
stva - uveo u atelje na akademiji. Saznao sam da je 
Kljakovićev djak. Pokazao mi je svoje crteže (bio je 
tada u 4. semestru). Za mene su radovi ovog darovi- 
tog Vojvodjanina, »Pančevca«, bili kao malo otkrov- 
enje. Rječito su zborili o velikim crtačkim sposobnos- 
tima. Sve je, istinabog, bilo u Kljakovićevoj »maniri« 

i mnogo stilizovano, ali tako virtuozno radjeno, da je 
bez sumnje i najveće cinike i zavidnike moralo bacati 
»iz koncepta«, kada su te crteže promatrali. Put kojim 
je pošao bio je ispravan: prije svega svladati crtež. Jer 
crtež je osnova svemu. Bez njega nema dobre slike. 
»Prvo crtež, onda istom bojom« - staro je pravilo, za 
koje, ipak, mnogi naši »nadobudni« koloristi mnogo 
ne mare. Od Kljakovića je Butozan naučio i fresko- 
slikarstvo. Pored Kljakovića, od svih zagrebačkih 
slikara, Butozan se jedini uspješno bavi ovom teškom 
i nimalo zahvalnom slikarskom disciplinom. A koliko 
je, medjutim, fresko tehnika u suštini komplikovana, 
najbolje pokazuje historija izvedbe freska, u Markovoj 
crkvi u Zagrebu, gdje je nemoćno kapitulirao jedan 
renomirani zagrebački slikar. 

Pohodili smo za vrijeme studentovanja nebrojeno 
puta Strossmaverovu galeriju: tamo su Butozana in- 
teresovali renesansni majstori. Zalazili smo i u mod- 
ernu galeriju Hrv. društva umjetnosti »Strossmaver«: 
tu smo se divili našem dragom Miroslavu Kraljeviću 
i Josipu Račiću. Umjetnička djela ove dvojice mla- 
dih hrvatskih slikara, koji su tako tragično okončali, 
bila su prva koloristička škola za Butozana. U isto 
vrijeme, kada je crtao tehnički izvanredno svladane i 
vješto komponirane kartone za fresko. (»Navještenje« 
i »Oplakivanje«), Butozan je započeo da sistematski 
studira boje. Studirao je predano, pošteno, neumorno. 
Onako kao što su to činili i čine svi pošteni likovni 
trudbenici, antišarlatani. Ispoljio se brzo Butozanov 
koloristički nerv. Suptilno je počeo da reagira na svaki 
i najtananiji, poriv intelekta i svog bujnog tempera- 
menta. U Butozanovoj slikarskoj psihi formirano je 
dvojstvo, ali je bilo očito da će pompozna neoklasična 
stilizacija doživjeti ubrzo likvidaciju. Na račun boje i 
kolorističkog izražavanja. Cista je boja, kako se vidi 
na prvoj kolektivnoj Butozanovoj izložbi, defini- 
tivno osvojila umetnika u svom totalitetu tonskih i 
kolorističkih valeura (pejsaži, mrtve prirode). Izložene 
kartone za fresko (»Navještenje« i »Oplakivanje«), što 
su, kako se vidi, poodavno radjeni, Butozan otuda tre- 
tira kao »historijski« dio svoje umetničke karijere. 

Iz Butozanova ću dnevnika iscijepati dvije vrlo 
zanimljive stranice. Na jednoj je ispisan sudbonosni 
datum teške operacije, koju je genijalno izveo direk- 
tor očne klinike, sveučilišni profesor dr Botteri. Na 
ponuku i nagovaranje nas nekolicine prijatelja Buto- 
zan se podvrgao teškoj operaciji očiju, čvrsto odlučivši 
da se riješi teških bolova i »gledanja u križ«. Radilo se 
o tome: ili da potpuno oslijepi ili da progleda pravo. 
Dogodilo se, na sreću ovo posljednje. Iščezla je ubrzo i 
duga kosa, i crni široki šešir, crna kravata, a normalan 
pogled ovog moderniziranog »divljaka« požudno up- 
ija otada utiske vasione i prenosi ih svojom bogatom 



paletom na platno. 

Na drugoj stranici ovoga dnevnika zabilježen je 
jedan konflikt čisto lične prirode, koji je za Butozana 
utoliko bio nemio, što je morao studije nastaviti i 
dovršiti u Beogradu, gdje je položio ispit na tamošnjoj 
Umjetničkoj školi za nastavnika srednjih škola. Kada 
je izgledalo da su ga protivnici (a ovih je bilo dosta) 
dotukli, on je, zahvaljujući svojoj željeznoj energiji, us- 
pio da prebrodi sve teškoće i ostvari jedan dio svojih 
ideala. 

Ima tome već godina dana otkako boravi ponovno 
u Zagrebu. Marljivo je slikao, spremao se za izložbu. 
Slikao je mnogo; njegov slikarski opus, izložen u Ul- 
lrichovu salonu, ogroman je. Ali je taj opus i od ne- 
ospornih likovnih kvaliteta. Butozan je, boraveći u 
par navrata u Parizu, na izvoru moderne umjetnosti 
upoznao sve istinske savremene veličine. Inspirira se 
njima ali ih nije plagirao. Uspio je da, naročito u por- 
tretima, ispolji sintezu svega naučenog. 

Mnogi su kritici prigodom otvaranja izložbe kon- 
statovali da ih Butozanov beskompromisni slikarski 
stav mnogo potsjeća na naša dva najveća savremena 
slikara: na Tartalju i Sumanovića. Važna je ova kon- 
statacija, i ja nju, za uzvrat, bilježim na prvu neispisanu 
stranicu Butozanova slikarskog dnevnika... 

Zagreb, 
St. V. 



SLOBODNA TRIBUNA, IV 1932. (BR. 971.b.5) 
Kroz izložbe 

»INTELEKTUALIZACIJA UMJETNOSTI« 
Povodom izložbe slikara Milana Butozana 

Mladi vojvodjanski slikar, rodjen je 1905. godine 
u Pančevu, odgojen u najvišoj instituciji (umjet, akad.) 
vodjenoj od naših najpriznatijih umjetnika, dolazi do 
spoznaje da su takove institucije (iz koje je izbačen) za 
mladog čovjeka samo u toliko važne u koliko pružaju 
dokaza da se u njima uči ono što ga kao umjetnika 
spriječava da dodje do saznanja o bitnosti umjetničkog 
stvaranja. Butozan je bio djak prof. Kljakovića od 
kojeg je naučio crtati, tehniku fresko slikarstva, ali je 
naučio i kako ne treba da crta. Babić i Becić kod kojih je 
učio slikanje naučili su ga kako se do ličnih vrijednosti 
ne dolazi, a sa Meštrovićevih skulptura je naučio sve 
šta je na njima suvišno i kroz to je došao do ispravne 
skulpture. 

Butozan svojim slikarstvom postavlja ravnotežu 
dogadjaja asocijacijom svoga duha i svojim slikarstvom 

hoće da djeluje na gledaoca čisto likovnim, psihičkim 
efektom. Rane programe kao umjetnik u ujmetnosti 
ne priznaje jer su štetni po visoku umjetnost. Kao 
čovjek postavlja programe na najrealnijim činjenicama 
društvenog života koje su mnogo socijalnije od 
izvjesnih pseudosocijalnih naših umjetnika. On jasno i 
kategorički ustaje protiv tendencioznih programa bilo 
lijevo ili desno jer oni sa njegovim slikarstvom nemaju 
nikakove veze. Nacrtati ili naslikati siže ili scenu 
za prosječnog crtača i još prosječnijeg slikara, koji je 
odgojen po programu stanovite ideologije, vrlo je 
lako, pogotovo ako ima nešto duha. Medjutim, to nije 
slikarstvo to je sredstvo da se izrazi misao apelirajući 
samo na misli. Svjestan snage svojih osjećaja sintetizira 
razumom, gvozdenom logikom i vodi ih utvrdjenom 
cilju, gdje će apstraktno (u umjetnosti) i konkretno 
(u životu) kroz slikarstvo pretvoriti u pjesmu života. 
Krećući tim stazama duha, pokreće novu originalnu 
ideju »Intelektualizaciju umjetnosti«. Koristeći 
se rezultatima klasike traži izlaza iz ekstremnog 
modernizma i postavlja sintezu vrijednosti kako 
klasike tako modernog na bazu intelekta, koji u 
njegovoj umjetnosti uzima neslućene razmjere i tu je 
početak njegove ideje »Intelektualizacije umjetnosti«. 

Butozanova slika je površina, koja je dobila 
izvjesne znakove raznih oblika i pretstava i pruža nam 
jedno polje razmišljanja s jedne strane, a s druge strane 
jednu mogućnost duševnog odnosa. Slika predstavlja 
jedan objekat na kojem se ispražnjuje na neki način 
naš duh. To je apsolutan i indirektan svijet, koji ne 
živi sam za sebe već zajedno sa gledaocem. Slika 
nam pruža vizuelni svijet, koji je od umjetnika bačen 
na platno, ali koji nam daje samo poznate privatne 
pojave, shvaćen na individualan način umjetnika. U 
ovom slučaju možemo postaviti razne polazne točke 
sa kojih je umjetnik pošao. 

Butozan je pošao sa stanovišta čistog sunčanog 
spektra i kod njega slika predstavlja jednu površinu 
koja je odraz prirodnih fenomena u spektralnom 
smislu. 

Sa tim spektrom i svojim intelektom pokušava 
rješavati sve mogućnosti čiste boje i krajnjeg tona, 
da bi kroz to razjasnio u svim mogućim oblicima 
mogućnosti same boje i u tom smislu ton. 

Slika Butozanovapretstavljajedanduševannapon, 
koji pokraj boje jasno i precizno želi da kontrolira 
formu i crtež. Boja u tom sunčanom spektru pokraj 
svih eksperimenata, koje svijesno sprovodi uslovljena 
na najintenzivniji školovani i disciplinirani osjećaj, 
dakle bez kaosa bez slučaja sa apsolutnim do sada 
svijesnim i ograničenim moćima. U njegovim slikama 
forma postoji kao nosilac boje a crtež ima dubljeg 
smisla u toliko što formi daje mogućnost jasnog i 



preciznog izražavanja. Forma postoji i kao nosilac 
pretstave i omogućuje jedan jasan i odredjen uvid 
u svijet, u kojem živi umjetnik sa svojim intelektom 
i osjećajima u jasnom skladu, i pokušava slici dati 
smisao bez obzira da zalazi u svakidašnji svijet jednih 
i istih objekata. 

U radovima Butozana, crtež je granica njegovih 
formi, kada vodi boju i formu u svim odlikama svoga 
slikarstva tada je jasan njegov crtež i zaista kao takav 
i eksistira. Crtež mu ograničava bez obzira na boju i 
formu ton, koji ograničuje bez obzira na t. zv. logičnost 
forme i boje, rukovodjen jedino najintenzivnijim 
osjećajima bez ikakove vanjske svrhe i smisla. 

Intelektualizirati jednu sliku može jedino onaj 
slikar koji je rodjeni umjetnik jer pri tome radu 
(intelektualizacija umjetnosti) on polazi sa najvišeg 
stanja do kojeg je stigao svijesnom upotrebom svih 
dosadanjih rezultata na području nauke o kompoziciji. 
Umjetnik svijesno vodi svoje figure, svoju boju i svoju 
scenu, a razne zakone kompozicije koji do danas 
postoje svijesno upotrebljuje. 

Butozanova pojava veoma je značajna i on je prvi 
do danas u likovnoj umjetnosti stavio umjetnost u 
službu intelekta i time osnažio novu epohu likovne 
umjetnosti. 

Rude Ivanković 



PRVA KOLEKTIVNA IZLOŽBA 
SLIKA MILANA BUTOZANA 

Na poslednjim zajedničkim prolećnim i jesenjim 
izložbama primećene su dve tri kuriozne slike ovoga 
mladog slikara. Danas je on pokupio nekoliko desetina 
svojih radova i tako nam, unekoliko, pokazao istoriju 
svoga još kratkog razvoja, svojih traganja i često 
potpunih transformacija. Radi bolje ocene njegove 
obdarenosti, on je to vrlo dobro uradio, iako dva-tri 
školska portreta, sumnjivih namera i ukusa (naprimer 
portret g. Stojanovića) ipak nije smeo izložiti. Na 
ostalim njegovim radovima pojavljuju se skoro stalno 
dva lica te obdarenosti. Butozan, nezavisno od toga da 
li je zanat potpuno savladao, neobično lako pokriva 
bojom platno. Njemu je ta lakoća očito urođena, i on 
od nje nikako ne beži. Istovremeno, Butozan voli da 
slika prostrana platna, ima težnju za monumentalnim 
u slikanju oblika i prostora. Ova je težnja, izgleda, isto 
tako u njemu urođena. 

Povinujući se za tom lakoćom slikanja, ovaj 
mladi slikar još nije mogao da dođe do strogosti u 
savlađivanju fakture, do raspredanja i produbljavanja 

pravog kolorističkog izraza. Slikarska materija 
vrlo lako i brzo dobija na njegovim slikama opasnu 
mekoću, kadifenost, svileni ili sedefasti sjaj, ali 
ostaje neobjašnjena, nerazmršena i nije u stanju da 
ubedi u jasan koloristički doživljaj slikara. Najgore 
je što se ta kadifenost, koja tako jednoliko pokriva 
prostrana platna, ne slaže nikako sa monumentalnim 
sklopom oblika i sa krupnim formama u prostoru. 
Tako i monumentalnost postaje mlitava u osnovnoj 
strukturi. Sigurno je da se mlad slikar ovakvih 
osobina mora neprestano da čuva: preterane lakoće 
vladanja četkicom, mogućnosti da na slikarske rutine 
odmah izdvaja najefektnije momente. Danas je njemu 
potrebno da oseti snagu kojom se jedna boja vezuje za 
drugu, čvrstinu koja je potrebna slikarskoj materiji da 
bi mogla poslužiti za stvaranje zamašnijih umetničkih 
tvorevina. 

Pored svih ovih zamerki, koje se tiču čisto 
pristupanja zanatu, koji on tek osvaja, Butozan, u 
svom slikarskom temperamentu ima vrlo mnogo još i 
nenaznačenih kvaliteta. Najznačajniji od ovih je veliko 
senzualno osećanje, koje on ima za boju i za pikturalno 
uopšte. Kada sve ono što jednu pikturalnost združuje, 
bude tačno označeno, ovo će senzualno doživljavanje, 
pretstavljati, u vezivanju njenih elemenata, pravo 
bogatstvo. Sada je ta senzualnost vezana za slikarevu 
spretnost i katkad za neko literarno profinjavanje i 
iscrtavanje (autoportreti pod uticajem Fužite), za neko 
nijansiranje, iz koga je slikarski doživljaj iščilio sasvim, 
pa ostalo samo izvesno estetisanje bojenih prelivanja. 

Sasvim suprotno od njegove slikarske senzualnosti 
koja je potčinjena neslikarskim spretnostima, 
vrlo zanimljivo i vrlo karakteristično Butozanovo 
karikaturalno osećanje formi, nije ga nikad odvodilo 
od slikarskog momenta, već mu je, na protiv, davalo 
izvesnu ubedljivost životnosti. Nama izgleda da je 
njegova težnja za monumentalnim vrlo često hranjena 
baš tom potrebom za grotesknim tumačenjem formi. 
Njegovi portreti, mnogo veći u formama od prirodnih, 
imaju i nečeg vrlo grotesknog. Najbolji je portret na 
izložbi, u tom pogledu. »Portret O.G.«. On je i slikarski 
najpuniji i najozbiljniji. 

Cela izložba Butozanova deluje i uzbudljivo, baš 
zato što se na njoj nalazimo usred radova koji znače 
pravi, i ne svakidašnji, zamah traženja, što na jednoj 
slici vidimo nalaženje i na drugoj gubljenje ideje 
vodilje, što su u pitanju radovi jednog mladog čoveka 
koji nije prišao umetnosti da bi stvarao dela srednje 
vrednosti i srednjeg uspeha, već sa odlučnošću da 
jednoga dana postigne ili značajna ostvarenja ili naiđe 
na čitav niz poraza. 

N. J. 



IZLOŽBA SLIKARA BUTOZANA 

INTELEKTUALIZACIJA: 

IZ KAOSA K NOVOJ SLIKARSKOJ LOGICI 

Butozan se rodio u Pančevu 1905 god. Učio 
je jedno vrijeme na zagrebačkoj, a dovršio je svoje 
studije na beogradskoj Akademiji. Nakon dovršenih 
studija polazi na kraći boravak u Pariz. Ovo mu je 
prva kolektivna izložba u Zagrebu. U zagrebačkoj je 
Akademiji bio učenik g. Kljakovića, te je kod njega 
izučio fresko tehniku. Za svog boravka u Parizu 
nastoji da provjeri svoje utiske obzirom na nosioce 
savremenih pravaca u slikarstvu, čije je razne radove 
ranije gledao kod nas prigodom raznih izložba. 

Izložio je (u Ullrichovom salonu) 35 uljenih slika, 
pet uljenih radova u posebnoj cjelini koju je nazvao 
»intelektualizacija«, 24 crteža perom, dva kartona i 
dvije skulpture. 

Ni kod jedne izložbe u ovoj sezoni nije bilo toliko 
raznolikosti u radovima jednog te istog slikara, toliko 
različitih koncepcija, koncepcija koje u savremenom 
kretanju stoje jedna prema drugoj kao protivne stranke 
ili antiteze. Razgledajući izložbu, čovjek dobije utisak 
da se ovaj mladi slikar htio ogledati na području svih 
smjerova koji danas važe i da se htio upoznati sa svim 
mogućim terenima. Tu ima slika kod kojih se očevidno 
pokazuje utjecaj Kljakovića i Meštrovića, slika sasvim 
u Matissovoj koncepciji, pa u Picassovoj, pa crteža a 
la Fujita, kolorizma Račića i Kraljevića, Vlanineka, i 
napokon klasicizma i kolorizma venecijanske škole. 
Od svih tih pokušaja najraznoličnijih smjerova odvaja 
se pet platoa koji pretstavljaju nešto posebna i nova, 
te pokazuju izvjesnu homogenost u zamisli. Ali usred 
svih ostalih radova njih je premalo da bi pozicija 
Butozanova mogla jasno iskrsnuti i najpozornijem 
gledaocu. Cijela izložba, dakle, daje utisak haosa. 

Dok sam gledao te stvari, pružila mi se prilika da 
upoznam g. Butozana. Dakako, odmah sam ga zamolio 
da mi rastumači to neobično stanje svoje izložbe. 
Mladi slikar, vrlo simpatične vanjštine, stade mi živo 
i uvjerljivo tumačiti svoje intencije. Svoje shvatanje mi 
je opširno izložio, ali bi se u kratkim potezima moglo 
rezimirati od prilike ovako: 

Savremeno slikarstvo, u svijetu i kod nas, nalazi 
se u krizi. Svi pravci koji ga pretstavljaju samo su razni 
izrazi jedne nepremostivekrize.Nijedanod savremenih 
pravaca ne nosi u sebi ma kakve perspektive za bilo 
koji evolucioni nastavak, za bilo koji daljnji razvitak. 
Nema jednog uporišta, nema izlaza. Sve vodi nužno 
haosu. I dalje: treba što prije izazvati potpuni haos, što 
bolje dovesti do izražaja apsurdnosti koje su sadržane 
u savremenoj krizi. Butozan se dao u potragu za tim 
haosom, jer je uvjeren da ne može ništa nova započeti 

dok se taj stadij ne preboli. To ga je navelo da se dao 
pod upliv glavnih pretstavnika današnjeg slikarstva i 
da se poslužio historizmom. Radeći tako pod uplivom 
njihovih radova, on je u sebi izazvao sukobe koji moraju 
nastati iz tih raznih teorema i shvatanja. Ne nalazeći 
u tim sukobima nikakva umirenja, tjera historizam i 
moderne pravce do apsurda. Sve to radi da bi mogao 
doći do jedne nove logike slikarske. Ova njegova 
izložba i nije ništa drugo do ilustracija tih sukoba, toga 
nemira, te apsurdnosti i haosa. Tim svojim radom on 
hoće da preboli bolest i da iz stečenog iskustva izvuče 
lijek. 

I sad počinje nova faza: pokušati da se stvori 
nešto nova, da se pronadje nova logika, a to znači 
novo slikarstvo. To novo svoje shvaćanje nazvao 
je intelektualizacijom. Osnovna je ideja njegove 
intelektualizacije ova: pronaći neposrednu kopču 
izmedju optičkog utiska boje i naše cerebralne 
strukture. Intelektualističko značenje apstraktne boje 
mora da nosi u sebi neku logiku, izvjesnu zakonitost. 
Optičkim utiskom izazvati intelektualistički dojam, 
podati tome dojmu jedno skladno zadovoljenje, to je 
cilj koji je Butozan sebi postavio. 

Pokušao je da to izvede u pet većih platna. 
Platno je zadržalo do kraja svoju plošnost, svoju 
dvodimenzionalnost. Ta je plošnost ispunjena šarama, 
spektrima. Te su šare postavljene vrlo odredjenom 
organizacijom u dijagonalama. Nakon što je to izveo, 
naknadno je dodao crtež, koji ima sasvim sekundarno 
značenje. K tome dodaje još jedan momenat koji 
nije on pronašao, nego ga je uzeo iz modernističkih 
pravaca. Unosi u platno predmete koji su u vezi sa 
njegovim doživljajem. Tu je, dakako, početak priče, 
sižeja. Tako onaj majmun koji sjedi na noćnoj posudi i 
čita dnevne novine, pa ona dva lonca s cvijećem koje 
je on nosio u svome sjećanju dok je radio sliku, a jer ih 
se nije mogao riješiti, postavio ih je tamo da svjedoče 
o njegovu ličnom doživljaju. Tko poznaje osnovne 
ideje totalizma, pa radove na pr. Chagalla, taj će lako 
uvidjeti, da je u tom času Butozan još uvijek pod 
utjecajem savremenog haosa, kako on naziva današnje 
stanje u slikarstvu. 

Kako se iz ovo nekoliko redaka može razabrati, g. 
Butozan daje dosta logičan tumač nelogičnom sastavu 
svoje izložbe. Ima tu idejnog poleta, a u radovima 
se može vidjeti da je Butozan talentovan slikar, što, 
dakako, dolazi do izražaja samo u detaljima, a to smo 
skloni da pripišemo njegovu nastojanju oko jedne 
nove koncepcije. 

Ta se njegova koncepcija još danas ne može 
kritikovati, jer su radovi »intelektualizacije« iznijeli 
samo jedan pokušaj. Hoće li g. Butozan ostati kod 
svog pokušaja ili će tražiti kakav nov izraz svojemu 



shvatanju, bilo bi preuranjeno suditi po ovoj izložbi. 
Svakako se mora konstatovati da je vrlo originalan i 
vrlo smion, ali i vrlo blizu naučnom eksperimentu. 

Dr. Josip Draganić. 



ČETVRTA ZAGREBAČKA LIKOVNA 

GENERACIJA 

CILJEVI I IDEJE PO RIJEČIMA 

MLADOG SLIKARA MILANA BUTOZANA 

U jeku izložbene sezone opaža se u Zagrebu 
stalan porast interesa za umjetnost. Poslije izložbi 
»Zemlje«, Abela Panna, Kokotovića, Sipeka, Uzorinca, 
Babić-Becić-Miše, Bužana i Ličenoskog može se s 
pravom reći, da Zagreb sada više nego ikada raspolaže 
priznatim talentima. Međutim, ima u Zagrebu 
prikrivenih umjetničkih snaga, koje su malo poznate 
širokoj publici, jer su ili nepoznate ili se principijelno 
klone javnosti. Danas sam posjetio profesora Milana 
Butozana, akad. slikara, u njegovu velikom ateljeru u 
Ilici 54. Butozan je upravo radio pejsaž iz predgrađa i 
ne prekidajući posao pozdravio se sa mnom. Sjedam 
u jedan stari fotelj tipično pariškog boemskog ateliera. 
Svi zidovi od poda do stropa prekriveni su novim 
djelima ovog talentovanog umjetnika. Tu su portreti 
sjajno riješeni u koloru, kartoni za fresco, skice i 
vanredno sjajno doneseni krokiji itd. Divim se ovim 
radovima, koji će uskoro značiti događaj u našem 
umjetničkom životu. 

- Zašto ne izlazite s kolektivnom izložbom pred 
javnost? 

- O izložbama i njihovim rezultatima imam 
svoj poseban sud, a osim toga organizovanje solidne 
izložbe je skupa stvar. 

- Neobjašnjivo mi je, da Vi pored tolikih odličnih 
radova niste poznat u umjetničkim krugovima. 

- Iskreno Vam kažem, možda sam i poznat, ali me 
se namjerice obilazi. Međutim ja sam poznat u drugim 
mjestima, gdje sam već izlagao. Moje ime utisnuto je na 
28 fresco kompozicija u jednoj crkvi u jednom većem 
mjestu Vojvodine. I na koncu držim, da nisam poznat 
zato, što su moji pogledi na savremenu umjetnost i 
suviše ozbiljni, a da bi s bilo čim izašao u javnost. 

- Da li ste član koje grupe? 

- O ne! Bože sačuvaj! Prije svega ja sam sam 
pokušao da osnujem grupu. Sakupio sam i dovoljan 
broj članova (15), a i ideološka baza bila je tu. No 
kasnije sam uvidio, da je nedostajalo za tu stvar duha. 
Ja mislim, da su sve grupe i udruženja potrebne samo 

za materijalno osiguranje članova, a da je ideologija, 
koja služi za temelj grupi, potpuno nepotrebna, jer 
ubija svaki korak k napretku, dok o individualizmu ne 
bi bilo ni govora, a on je zapravo osnova za umjetničko 
stvaranje. Nadalje u tim udruženjima razvijaju se 
kasnija najgora razilaženja. To je posve razumljivo; 
udruženje može samo pojedince izbaciti ili pojedincu 
osigurati maksimalne materijalne koristi. 

- Kakav je Vaš likovni stav u odnosu spram 
ostalih likovnih umjetnika? 

- Ja govorim kao slikar, koji možda preozbiljno 
gledam na umjetnost. Ako ste proučili pojedine faze 
razvoja zagrebačkih umjetnika, vidjet ćete pretežno 
strane utjecaje, koji su u toliko štetni, što se vrlo loše 
primjenjuju u našoj sredini. Ni van Gogh, ni Vlaminck, 
ni Breughel ili drugi nisu htjeli tehnički da govore, a 
niti su djela naših umjetnika ideološki nešto kazala. 

- Kakvo je Vaše mišljenje na izlaz iz te situacije? 

- To zapravo nije nikakav kaos, kako misli g. 
kolega Babić, to je prije svega najobičnija pojava 
pregospodske sredine. Kao što vidite, mnogo radim 
i studiram, kako tehnički tako i crtački, te mi to 
ispunjava svaki čas i svaku misao. 

- Za čim težite u Vašim namjerama? 

- To je pitanje, vidite, vrlo ozbiljno. Ovakva pitanja 
sam ja uvijek postavljao mojim bivšim majstorima, ali 
mi nije nijedan ni djelom ni riječima to objasnio. Ja 
sam došao do zaključka, da se savremena umjetnost 
mora pored socijalnog »larpurlartističkog« stremljenja 
postaviti na bazu intelektualizma t.j. da se 
postavi već jednom kauzalna veza i u krajnjem cilju 
osnovna konstrukcija kako u zamisli, osjećaju, tako i u 
samom djelu i njegovoj svrsi. 

- Mislite li time postaviti novi smjer u našoj 
najmlađoj umjetnosti? 

-Jest, moja je generacija ona staloženija, koja ima da 
gradi na ruševinama, a koja ima dovoljno materijala da 
dogradi neoklasicizam, neoimpresionizam i socijalne 
tendence, a ta generacija je četvrta zagrebačka 
likovna generacija. 

Dobio sam utisak, da ovi naši najmlađi umjetnici 
imaju zamisli i poglede, koji mnogo obećavaju našoj 
likovnoj umjetnosti. Na izložbi, koju će Milan Butozan 
s kiparom Rudom Ivankovićem prirediti početkom 
travnja, pružit će javnosti uvid u napore i stremljenja 
najmlađih zagrebačkih umjetnika. 

N.Š. 



ČETVRTA LIKOVNA GENERACIJA 
UZ DVIJE IZJAVE 

U 3. br. II. godine naše revije izašao je razgovor 
našeg suradnika s mladim slikarom g. Butozanom. 
Kao odgovor na te njegove izjave dali su gg: Marijan 
Detoni, akad. slikar, Emanuel Kovačević ak. si., 
Zvonimir Kocijanak. si., A. Mezdžić ak.sl., M. Makanec 
ak.sl., Ivan Radauš ak.kip., Vilim Svečnjak, stud. U. 
A. i predsjednik društva studenata U.A. u Zagrebu, 
Slavko Šohaj, ak. si. Slijedeću izjavu: 

»U reviji »15 dana« od 1. veljače 1932. štampan je 
intervju sa g. Milanom Butozanom rodom iz Pančeva, 
gdje on govori u ime nas najmlađih i u ime četvrte 
zagrebačke likovne generacije slijedeće: 

»... Prije svega ja sam pokušao da osnujem grupe. 
Sakupio sam dovoljan broj članova (15), a i ideološka 
baza je bila tu. No kasnije sam uvidio da je nedostajalo 
za tu stvar duha... Ja sam došao do zaključka, da 
se savremena umjetnost mora pored socijalnoga 
»larpurlartističkog« stremljenja postaviti na bazu 
intelektualizma t.j. da se postavi već jednom kauzalna 
veza i u krajnjem cilju osnovna konstrukcija kao u 
zamisli, osjećaju tako i u samom djelu i njegovoj svrsi... 
Jest, moja je generacija ona staloženija, koja ima da 
gradi na ruševinama, a koja ima dovoljno materijala da 
dogradi neoklasicizam, neoimpresionizam i socijalne 
tendence, a ta generacija je četvrta zagrebačka likovna 
generacija...« 

Povodom toga izjavljujemo slijedeće: g. Milan 
Butozan nema prava da kao neki predstavnik govori u 
ime nas najmlađih likovnih radnika, jer ga nitko od nas 
nije za to ovlastio niti on koga predstavlja, a najmanje 
četvrtu zagrebačku likovnu generaciju. Nitko od nas 
potpisanih koji se ubrajamo u zagrebačku četvrtu 
likovnu generaciju - bilo da smo svršili akademiju 
bilo da je u najkraće vrijeme svršavamo - nije bio član 
njegove fiktivne grupe niti bi to uopće htio biti. Ne 
priznajemo kao bazu svog likovnog rada i ideologiju, 
koju je iznio u naše ime i ograđujemo se u buduće od 
svega šta Milan Butozan čini, piše ili izjavljuje u ime 
četvrte zagrebačke likovne generacije.« 

Na ovu je izjavu par dana kasnije odgovorio g. 
Butozan sa slijedećom izjavom, koja je izašla u »Jut. 
Listu«: 

»Poštovani g. Uredniče! 

U broju od 21. II. 1932. god. Vašeg cij. lista izašla 
je izjava, koja radi neistinitosti i krivog tumačenja 
originalnog teksta iz revije »15 dana« povodom 
moga intervjua, zahtjeva izvjesna objašnjenja, pa Vas 
povodom toga molim, mimo zakona o štampi, da 
uvrstite ovu moju izjavu. 

Moram naglasiti, da nije donesen čitav moj 

intervju, već da je donesen tendenciozno i zbog 
toga gubi i sam smisao što su ga gg. citirala. Oni se 
ograđuju od nečega od čega su historijski ograđeni i 
odijeljeni. Napadaju me kao da sam ja izjavio, da bih 
bio predstavnik ove četvrte generacije, već stoji da sam 
samo pripadnik ove generacije, što se može iz intervjua 
i jasno razumjeti. U slučaju da bih u nečije ime i htio 
govoriti, ne bih nikako govorio u ime likovnih rad 
n i k a. 

Interesantno je, da se gg. samovlasno služe mojim 
naslovom četvrte zagrebačke likovne generacije, koji 
potiče od mene, a zaboravljaju da taj naslov nije vezan 
za nikakovu grupu ili udruženje, već za imena, koja 
su se afirmirala kao umjetnici u likovnom životu, 
dok oni: »bilo da smo svršili akademiju, bilo da je u 
najkraće vrijeme svršavamo« treba da završe prvo 
svoju školu, zatim da se pripremaju nekoliko godina 
za neku generaciju, koja će biti ma koja samo ne četvrta 
zagrebačka likovna generacija. 

Ja sam u spomenutom intervjuu iznio svoju a 
ne njihovu, ne ideologiju, već ideju kako i sa kog 
stanovišta sam pošao ja u svojoj umjetnosti i tu 
sam ideju iznio u svoje, a ne u njihovo ime, nadalje 
potpisani nisu nikada sudjelovali u mojim djelima, 
mislima ili pisanju, jer većinu niti ne poznajem. 

Ja sam do sada pokušavao da obilježim svoj 
stav prema onima, koji pripadaju trećoj zagrebačkoj 
likovnoj generaciji i grupi »Zemlja«, a sa potpisanom 
gg. nisam niti računao. 

Što se tiče moje fiktivne grupe, ta sa četvrtom 
likovnom generacijom nema nikakve veze, a što 
sam je likvidirao prije nego što je počela živjeti, to je 
moja lična stvar a nipošto onih potpisanih »likovnih 
radnika«. 

Butozan, slikar«. 

Rado donosimo i jednu i drugu izjavu, držeći se 
našeg programa, da naši stupci budu otvoreni svim 
našim kulturnim radnicima, da im pružimo prigodu 
da slobodno izraze svoje mišljenje, ciljeve i stanovište, 
da razjasne svoja načela i smjerove. Držeći se tog 
programa objelodanili smo i intervju s g. Butozanom, 
naravno prepuštajući njemu svu odgovornost za 
njegove osnovane ili neosnovane navode. S druge 
strane zadovoljni smo, da je taj članak učinio, da i glas 
naših najmlađih likovnih umjetnika dopre u javnost, 
pa bilo kao u ovom slučaju u formi izjava, koje ako 
ništa drugo, dokazuju, da se kod naših najmlađih 
umjetnika osjeća stanovito previranje, koje će prije ili 
kasnije dovesti do ploda. 

Potaknuvši pitanje »Četvrte likovne generacije« 
uredništvo »15 dana« donijet će u narednim brojevima 
opširnije članke o tom pitanju, te otvara svoje stupce 



svim našim mladim umjetnicima, da razjasne svoje 
gledište i obrazlože svoje umjetničke i radne ciljeve i 
ideale. 



MILAN BUTOZAN 
Slikar 

Od najmlađih srpskih slikara Milan Butozan je 
jedini kolorista po rođenju. Slikar je nežnog osećanja 
za lepotu i draž boje. Iskreno voli boju. I samo je bojom 
kadar izraziti ono, što oseća. 

Kao kolorista ne poznaje ono glasno, sjajno i 
blistavo, nego ono meko, gipko, suptilno i delikatno. 

On je slikar više za slikare i fine estetičare, nego 
za obične ljude. 

Mnogo je naučio od starijih svetskih slikara, i ono 
što je naučio, prerađuje u svojim slikama sa retkom 
samostalnošću i oblagorođenim ukusom. 

U portretima gospođice E.N. i gospođe Kavran, 
u slikama: »Zrelo grožđe« i »Majka i dete« i u jednom 
»Autoportretu«, pokazao se kao sređen i izrađen 
slikar. 

Portre gospođice E.N. je delo apartne arome. Fina 
je i otmena harmonija tonova. U toj slici je umetnik 
mirnim i simpatičnim glasom ispričao jednu vrlo lepu 
stvar. Sa osobitom finoćom su niansirane razlike u 
tonovima. 

U portretu gospođe Kavran pokazao je osobitu 
nežnost u crtežu, mekotu u modeliranju i izvesnu 
delikatesu u boji. To je lepa simfonija toplih rumenih 
boja. 

Na slici »Zrelo grožđe« ne opažamo predmete, 
nego samo fine i otmene tonove, opažamo akorde 
boja, koji pre i snažnije utiču na dušu gledaoca, nego 
pojedini predmeti. 

Milan Butozan nalazi se još uvek u stadiumu 
traženja i eksperimentisanja, ali ono doba nije više 
daleko; kada će naći svoju ličnost i usavršiti svoj ukus 
za boju. 

Iz njegovihslikaprikazujeseoriginalna fizionomija 
jednog slikara, sasvim subjektivnog u shvaćanju, čija 
su osećanja fina, ukus oblagorođen, izrada laka, a boje 
suptilne i delikatne. 

Vladislav Kušan 



SLIKARSKE IZLOŽBE 

...Svojom II. kolektivnom izložbom (Salon Ulrich 
18.1.) dao je Milo Butozan pored dokaza talenta i suviše 
jasna svjedočanstva slikarske nemarnosti, površnosti 
i lakomislenosti. Za jednog mladog ambicioznog 
slikara nije ovo posljednje vrlo laskavo. Da je od svoje 
zadnje izložbe tehnički napredovao, to je uočljivo, ali 
još je tu suviše sirovog i u razmjeru spram pogrešaka 
premalo pozitivnog. Osim toga se vidi da njega ne 
vodi neka jasnije određena umjetnička ideja. Tendira, 
doduše, prema kolorizmu, ali nije ni orijentiran spram 
neke struje ni izrazitije samostalan. Pomanjkanje sv- 
ijesne likovne težnje odražava se u svim radovima. To 
je neko kolebanje između raznih sredstava izražaja i 
ciljeva koji su kod njega, promatrani po ovim rezul- 
tatima, nejasni i mutni, kadšto sasvim slučajni. Ide- 
jna dezorijentiranost uvjetuje uvijek zbrku. Nema on 
solidnosti, slikarske ozbiljnosti, ni dosljednosti, a to 
sve ne upućuje na mogućnost nekog produbljivanja 
uopće. 

Čini se da Butozan grozničavo uzbuđen vreba i 
traži svoj motiv i, našavši ga, nastoji da ga se što brže, 
što jeftinije i komotnije riješi. Namjesto da na njemu 
okuša sve svoje sposobnosti, da tu prouči sve izražajne 
raznolikosti i osobnosti svoje tehnike, da se da zanijeti 
inspiracijom, da izrabi sve slikarske mogućnosti sujeta, 
on sasvim površno i loše crta, nabacuje boje miješajući 
naivni plokatski stil s pravim uljenim slikanjem, jef- 
tine efekte boja, dekorativnost s dobro nađenim 
kolorističkim snošajima. Dodamo li da Butozan ne 
zna anatomiju, da često daje udove bez ikakve musku- 
lature i lica koja nemaju čvrstu koštanu podlogu, to 
izlazi da rezultat takvog rada ne može biti pozitivan. 
Što je, dakle, dala ova izložba od 34 objekta? Mali broj 
uspjelih pojedinosti u moru slikarskog balasta, dva do 
tri tek donekle dovršena portreta i jednu zanimljivu 
kompoziciju »Ulični pjevači«. 

Da je u njoj više naglašen slikarski momenat, a 
manje socijalna tendencija, koja uostalom i nije najbolje 
istaknuta, da su sva tri lika jednako tretirana, i da se 
slikar udubao u život svojih boja, koji tu zaista postoji, 
slika bi i bez gospodskog psa bila daleko bolja. 

L.P. 



SLIKAR MILAN BUTOZAN 

Salon Ullrich (Ilica 40) od 20 aprila do 1 maja o.g. 

Nekadašnja Vojvodina i Srijem obogatila je našu 
modernu likovnu umjetnost nizom darovitih slikara. 
Medju njima se naročito ističe Petar Dobrović, koji 
je takodjer u inostranstvu stekao lijepu umjetničku 
reputaciju. Budući da i ostali slikari tog kulturnog 
kruga (Sumanović, Radović, Sevdić, Konjović, 
Tabaković i dr.) stvaraju djela profinjenih kvaliteta, mi 
smo uvjereni da će, poput drugih hrvatskih i srpskih 
slikara, mnogo pridonijeti utvrdjivanju prestiža 
jugoslovenske umjetnosti u kulturnom svijetu. 

Slikar Milan Butozan, porijeklom iz Vojvodine, 
jedan je od onih rijetkih naših modernih slikara, koji 
se nisu direktno nadovezali na Pariz. I suviše kritičan 
duh, neobično radoznao i nepovjerljiv, Butozan nije 
tako lako htio da prione uz »novo« (to su medjutim 
odmah učinili svi njegovi uži zemljaci!), nego je 
proslijedio svojim putem ka izvoru likovne sadašnjice, 
okušavajući svoj veliki i sirovi talenat u raznim 
slikarskim i crtačkim disciplinama i smjerovima. 
Navlastito crtačkim. Barem u početku. 

Za sve vrijeme studija na zagrebačkoj umjetničkoj 
akademiji, dok je bio učenik prof Joze Kljakovića, on se 
likovno izživljavao u robustnim, pomalo stiliziranim 
formama. Ove je forme, zadojen neoklasičnim 
idealom, gorljivo zagovarao njegov uvaženi učitelj. U 
svakom slučaju, Kljaković ga je naučio crtati; Kljaković 
ga je, osim toga, uveo u veoma komplikovano fresko- 
slikarstvo. 

Prve je kolorističke pobude dobio studirajući 
Račićeve i Kraljevićeve slike. Njegovo je poštovanje 
prema ovim ranopreminulim slikarima veliko. I 
dandanas je Butozan mišljenja da svi naši umjetnici 
mnogo duguju Račiću i Kraljeviću za ispravnu t.zv. 
»parišku orijentaciju« (Radovi: »Majka s djetetom«, 
»Riba« i portait vajara M.M. spadaju u ovu fazu.) 

Kao logičnu nadopunu ovom kolorističkom 
studiju treba shvatiti tri vlaminkovski koncipirana 
pejsaža iz zagrebačkog predgradja, zatim »mrtve 
prirode«, krepke u crtežu i svježe u boji i, najzad, seriju 
izvanrednih crteža u pikasovskoj maniri. 

Završena je etapa Butozanova dosadašnjeg razvoja 
- etapa samostalna rada. U toj etapi nikla njegova nova, 
sasvim originalna, teorija intelektualizacije umjetnosti. 
Njegova prva izložba u Zagrebu bit će za naš umjetnički 
život dogadjaj od znatne važnosti. Prikazat će ga kao 
misaona umjetnika, koji će zauzeti vidno mjesto u 
savremenoj jugoslovenskoj umjetnosti. 

Bogdan Rajakovac 

IZLOŽBA SLIKARA BUTOZANA 
U Ullrichovom salonu 

Naš je mladi slikar Stevan* Butozan izložio svoje 
novije radove u salonu Ullrich; većina slika je radjena 
uljem, ali ima i dosta velik broj bakropisa, pet freska 
i jednu temperu. Medju uljenim slikama ima najviše 
kompozicija, par mrtvih priroda i drugih motiva. U 
freskama nam g. Butozan pokazuje različite tehnike 
tog slikarstva: pompejansku (živ kreč pomiješan s 
mramornim prahom), bizantijsku (mrtvi ili odležani 
kreč sa kostrijeti) i tempera fresko (na mrtvom kreču 
sa sivim pijeskom, zatim tempera). Svi su ovi izloženi 
radovi radjeni posljednjih šest mjeseci, što upućuje 
na veliku aktivnost ovog oduševljenog mladog 
slikara. G. Butozan je zagrebačkoj javnosti poznat po 
svojoj izložbi u salonu Ullricha g. 1932. Poslije toga je 
izlagao 1933. g. u Beogradu i Pančevu. Učestvovao 
je i u reprezentativnim jugoslovenskim izložbama u 
Beogradu. 

Sjećajući se njegove posljednje izložbe u Zagrebu 
naš ga je saradnik upitao, šta je s »intelektualizmom«. 
Tim je izrazom g. Butozan prije dvije godine označio 
svoju slikarsku ideologiju. 

- Intelektualizaciju sam likvidirao na racijonalan 
način, - odgovorio je g. Butozan, - Izvjesnim mislima, 
kojima sam u sklopu te ideologije tražio ostvarenje, 
prenio sam na novo slikarsko područje, na kolorit. 
Tim je prelazom moj rad stupio u novu fazu, i od ovog 
rada očekujem mnogo ličnih umjetničkih rezultata. 
Uvidjam da me na tom polju čeka velik posao, koji 
hoću da svladam. U radovima, koje sam sada izložio, 
očevidna je moja tendencija da nadjem izvjestan izraz 
u svijetlim bojama. Uspjelo mi je da se poslužim nekim 
tretmanima u odnosima boja, koji su mi tretmani prije 
pretstavljali najveće teškoće. U ovom me času najviše 
zanimaju tonski povezi izmedju površina jačih boja. 
Čitavu stvar hoću da postavim na bazu kompozicije. 
Hoću da istražim sve te probleme, da budem načisto 
sa sredstvima, kojima ću se danas sutra poslužiti, pa 
da iznesem pred društvo, pred javnost, djela, u kojima 
će se vidjeti to gotovo znanje. 

- Prema tome vaš sadašnji rad, po svojoj prirodi, 
ne spada ni u kakvu programatsku školu? 

- Nikako. Ja sam sasma daleko od svake 
programatičnosti. Držim da nije razborito lansirati 
mnogo tih programa prije nego ih život sam ne 
izbaci na površinu kao logičnu nužnost; istom onda 
programatska umjetnost može da bude i organska. 
Sam rad prima od života na najneposredniji način, 
najhitnije elemente, koji će u najpogodnijem času 
dati iz sebe jednu punu sintezu, jedan totalitet života 
i umjetnosti. Svaka je druga propagandističnost 



poniženje umjetnosti. 

- Što vas je potaklo da radite freske? 

- Ja sam već 1927 g. radio na freskama g. 
Kljakovića u Markovoj crkvi, i tu sam naučio glavne 
stvari te tehnike. Kasnije sam studirao iskopine iz 
Stobija i nastojao da primjenim onu staru tehniku. S 
druge strane, moj rad u skulpturi mi je dao potstreka 
za fresko slikarstvo, osjetio sam vezu, koja postoji 
izmedju forme i modelacije u fresku. Stvari, koje sam 
izložio, nisu svršena umjetnička djela, to su skice, 
kojima sam htio pokazati te različite načine u tretiranju 
freska. 

- Koja vam je tehnika najmilija? 

- Najmilije mi je ulje, jer mi ono rastvara probleme 
u odnosima boja, a to me sada najviše zanima. 

V. 

* Autor izvornog teksta greškom je naveo ime 
Stevan Butozan. (S. Ž.) 

NASTOJANJA I OSTVARENJA 
MILANA BUTOZANA NA GRAFICI 

Grafika, na svima dosadašnjim jugoslovenskim 
izložbama likovnih umetnika, moglo bi se reći, nije 
bila na podjednakoj platformi sa uljenim radovima. 
Pišući, recimo, o petoj prolećnoj izložbi, jedan naš 
kritičar ustvrđuje: »... Kao da grafike i nemamo...« I 
prva grafička izložba, šta više, razočarala je u velikoj 
meri iščekivanja koja su bila vezana za nju. Čini se 
da to dolazi otud što je boja i njena veličanstvena 
vizualnost više svojstvena našem duhu kao što je, 
neosporno, grafički karakter svojstveniji nemačkome 
duhu. Čini se isto tako, uporedo sa tim, da je grafika 
našem čoveku, neslikaru, dovoljno neshvatljiva i, da 
idemo do kraja, najmanje draga. U svom stvaranju na 
grafici, Milan Butozan obrađuje bakropise i bakroreze. 
Oni, čim se osmotre, već na prvi pogled ukazuju na 
njegova nastojanja da im da socijalni akcenat. 

Prema tome, u tim svojim grafičkim temama 
sa socijalnim oznakama, koje crpi najvećma iz 
vojvođanskog života, on je, bez svake sumnje, 
očito zauzet problemima trudbenih ljudi koji žive u 
beznadežnosti (»Rasadnica«, »Sitačica«, »Ribari«, 
a zatim »Bogalj« - koji unekoliko potseća na jednu 
Kalkovljevu graviru iste teme). Potstrek za takva 
nastojanja dobio je, čini nam se, u kontaktu sa teškim 
životom sadašnjice. Adekvatno i podudarno tom 
primitivnom materijalu, prenebregnuvši studij, jer 
je on sporadičan i nebitan u zanosu neposrednosti, 
bakropisi i bakrorezi Milana Butozana rađeni su 
sa poletom, široko i sigurno, bez zadržavanja, u 

inspirisanim trenucima koji nisu bili ni apstraktno 
savršeni u svojim viđenjima spoljnjeg sveta. Bakropis 
»Sirotinjski ručak« je, stvarno najneposrednija 
realizacija. Stvorena u očitoj inspiraciji, ona, sa tri 
figure oko okruglog stola i stafažom unaokolo, deluje 
najjednostavnije sveže i najočišćenije sveprodiruće. To 
je vizionarni bakropis, i zato se on namah neizbrisivo 
i unosi u svest. Vizija, koja se leluja ujednačeno 
lepezasto, oživotvorena je kao u nekom predosećanju. 
Milan Butozan uspeo je, u tom bakropisu, da izrazi 
jedinstveno svoju prirodu u najdubljem nagonu 
čežnjivosti za realizacijom. Konstruktivnost figura 
je, u bakropisima i bakrorezima koji tretiraju, moglo 
bi se reći, literarne momente (»Devojka se ljulja«, 
»Lezbvke«, »Reverans« i još drugi) i koji se odlikuju 
vanrednom invencijom, pokoji put većma, pa i odveć, 
kruta zbog nasilnog i divljeg realizovanja njinog. U tim 
je bakropisima i bakrorezima Milan Butozan večno 
mlad, razvijajući se nesmetano u takvim stentnim 
linearnim oštrinama, koje stvaraju ekspresivan crtež. 
Milan Butozan je stavio svoju oštru iglu i bakropisnu 
ploču pred predele iz Vojvodine. U njima ume da, 
pored puno tišine i sentimenta, uhvati ono što je 
najslikarskije i da to potencira do pravih slikarskih 
efekata, koji, međutim, ostaju kao plod snage koju on 
nemirno i dosledno, ovaploćuje pri njinoj realizaciji 
na bakropisnim pločama (»Čuvareva kućica kod 
guvna«, »Bavaništanski put«, »Pogled na đeram«). 
Oni su, to se jasno vidi, u jednoj prevashodno lirskoj 
dematerijalizaciji, snažno proosećani i proživljeni, 
zato što ih naš daroviti grafičar oseća još izmalena. 
Prozračnost ifluidnost lišća, pokoji put u timpredelima, 
koji pretstavljaju goluždravo proleće, baca ispred 
sebe senku odveć materijalizovanu, tešku, i zbijenu u 
povezanosti crta. Jedan deo svojih bakroreznih ploča 
Milan Butozan poklonio je i kompozicijama duhovnog 
karaktera. U kompoziciji »Isus Pantokrator«, koja odiše 
smelošću ulaženja u materiju crteža, predstavljen je 
palestinski tip Hrista, sa dugom kosom do ramena. 

»Raspeće« otkriva zadihano disanje dinamike 
koja je, konkretizovana lakom rukom. Ukupno, Milan 
Butozan je pokazao u grafici svoj duh nenapornosti. 
Time je označio svežinu impresije, koja je utoliko svežija 
ukoliko je realizacija više uslovljena neposrednošću. 
Primećuje se, nema sumnje, osobeniji karakter no 
kod njegovog ulja zato što nije podjarmljen strasnom 
žuđenju da postane zapadnjak, i samim tim je otstranio 
mnogostrukost ugledanja na razne slikarske primere i 
razne nove slikarske izraze, no je u ovoj svojoj grafici, 
okrenut unutra, nagnut nad sobom, i zato iskreniji u 
htenjima potsvesti. 

Stojan Trumić 



Vladislav Kušan 

OSVRT NA LIKOVNU SEZONU 1935.-1936. 
(odlomak) 

Milo Butozan (Salon Ulrich, siječanj), 
ima izvjestan talent, ali malo znanja. Kao slikar on 
je neobično površan, nemaran i lakomislen. Nije 
orijentiran ni spram neke struje, a nije ni izrazitije 
samostalan. Tendira, doduše, prema kolorizmu, no 
nije ni na jednoj slici u tome dosljedan. Pomanjkanje 
svijesne likovne težnje odražava se na svim radovima. 
Izložba ga pokazuje u neprestanom kolebanju između 
različnih sredstava izražaja i sasvim disparatnih ciljeva, 
koji su kod njega, promatrani po ovim rezultatima, 
kadšto i sasvim slučajni. 



SLIKARSKE IZLOŽBE (Jutarnji list) 

MILO BUTOZAN I MILAN KONJOVIĆ 
U SALONU ULRICH 

Zagreb, 10.11. 

Prije nekoliko dana svršila je u salonu Ulrich 
izložba slikara Mile Butozana, jednog od predstavnika 
našegmladogkolorizma.Butozanovi radovi su ovaj put 
bili zanimljiviji nego do sada i on je pokazao izvjestan 
napredak prema lanjskoj godini, ali još uvijek očituje u 
priličnoj mjeri nekoje početničke mane kao što su n.pr. 
tvrdoća u tretmanu, nesigurnost u kompoziciji, borba 
s preciznošću crteža (gotovo sve ruke na portretima 
očajno su mu crtane), površnost i pomanjkanje osjećaja 
za ispravno i ukusno postavljanje jedne boje prema 
drugoj. Tipičan primjer za tvrdoću je već »Portret 
g. B.K.« gdje je naš mladi kompozitor Božidar Kune 
morao obući nekakvo crveno kućno odijelo samo zato 
da to crvenilo dodje u najnemogućniji odnos prema 
smedjoj boji pozadine i da velike plohe na slici ostanu 
mrtve i prazne, da se modelacija glave potpuno izgubi 
i da od efekta nastane defekt. »Gdja Z. K.« u kojoj 
prepoznajemo primadonu gdju Zinku Kune bila bi 
nešto bolja po slikarskim kvalitetima da monotona 
crna oprava i ukočena poza nisu potpuno umrtvili 
taj dekorativni portret na kome postoji zapravo samo 
glava, a sve se ostalo trudi da tu glavu uništi. Borba 
smedje i crvene boje nastavlja se i na »Portretu g. O. 
D.«, tvrdom, pastoznom i loše postavljenom. »G. Dr. 
J. D.« kraj kojega umire jedan cvijet, kako bi slika bila 
»zaokružena« i platno »iskorišćeno«, tretiranje banalno 
i površno. »Glumac g. P. M.« već je od početka znatno 

bolje intoniran nego ostali portreti, glava je plastična, 
pažljivije radjena, živa i rječita, koloristički akcenti su 
logični i vješto raspodjeljeni (maske, košulja), ali ruka 
na žalost kvari taj sklad jeftinim efektom pseudo- 
izražajnosti, koja zapravo govori samo: ja sam loše 
nacrtana! Predrag Milanov na tom portretu ipak živi 
i donesen je uvjerljivom neposredno i svježe. Sasvim 
drukčije radjen je »Portret gdjice K. R.« ali taj je 
kompromis sa dopadljivošću prilično uspio Butozanu: 
Tu ima dobrih odnosa toplog i hladnog i izvesne 
dražesti u kompoziciji, pa čak i tonskih kvaliteta. Vrlo 
je površan u svojoj dvodimenzionalnosti »Portret 
Dra D. L.«, najprimitivnije položen i onda prepušten 
svojoj sudbini. Mladom se slikaru preporučuje više 
ozbiljnosti. Nešto bolji i zagasitije intonirani »Portret 
gdjice B. F.« prilično postavlja odnos crno-zeleno, ali 
bez cvijeća u loncu nikud i nikamo?! »Portret g. Dra 
R. D.«, prilično hladan na prejednoličnoj pozadini 
očituje opet manjkavost u crtežu i praznine, premda je 
glava prilično modelirana i vrijedilo bi da ju se izreže. 
Marino Tartaglia bi mogao pričati romane o tome 
kako je teško modulirati ton u tonu kod smedje boje, 
pa nije čudo da je kod toga pokušaja na »Portretu g. 
Dra J. B.« Butozan doživio potpun neuspjeh i prešao 
granicu dobrog ukusa. Tonska studija trebao je biti i 
»Autoportret« s lulom, ali je ta glava ispala tvrda i ne 
izradjena. Mnogo je bolja ona »g. T. B.«, gdje se bar 
očituje neposrednost slikarskog doživljaja i izvesna 
svježina u tretmanu. »Gdjica Z.« koja je radjena 
lazurno i dopadljivo u maniri Fantin-Latoura i gdje 
Vigee-Lebrun, pokazuje da bi Butozan i mogao i znao 
preciznije crtati i ukusnije intonirati. Na toj je slici 
previše detalja i fabuliranja, previše slatkoće i poze, 
ali tonski je bolja od mnogih drugih u ovoj izložbi. 
Centralna kompozicija izložbe, »Ulični pjevači«, koja 
govori o respektu pred Govom, nije loše radjena i u 
izvesnim detaljima ima čak vrlo dobrih svojstava. 
Dječak s prugastom majicom možda je najbolje što 
je Butozan napravio kao što je onaj mali psić na istoj 
slici sigurno najgore što je načinio. Da su portreti tako 
dobro konstruirani i koloristički tretirani kao ova tri 
dječaka na kompoziciji, Butozan bi se mogao razviti 
u dobrog portretistu. »Akt« s priličnim inkarnatom 
i neizbježivim crvenim fauteuilom dobar je sve do 
glave, koja je strava od packanja i nejasnoće. 

»Balkoni« ispod neba koje je teže od kuća odlikuju 
se nelogičnim mrljama i lošom konstrukcijom. 
»Maske« su dobra koloristička studija na sivoj 
neutralnoj pozadini i utješljivi znak da Butozan 
razmišlja o problemu toplo-hladno i o odnosu tona 
prema čistoj boji. Pastozne »Krizanteme« trpe od 
tvrdoće, koja je upravo nepodnošljiva i na slici »Crvena 
vaza«. »Naranče« pokazuju osjećaj za kolorističke 



kontraste, ali se na toj slici bjela boja ukrutila kao 
ledena santa. Mnogo je simpatičnija »Nature morte« 
gdje je Butozan uspio da napokon pomiri boju i ton 
i da postigne harmoniju i ritam varirajući spretno u 
skali žuto-zeleno-crveno onaj koloristički valeur, 
koji se od impresijonizma zove »muzikalnost boje«. 
Čudnu kombinaciju portreta i kompozicije pokazuje 
nam »Vilma«, dosta originalan pokušaj kolorističkog 
ornamenta sa fabulom. Glavna figura je prilično 
postavljena i crtana (osim ruku) i kontrast crnog 
i bijelog na njoj djeluje apartno u odnosu prema 
dekorativnoj i šarenoj okolini. Butozan svakako ima 
kvaliteta, ali je još sirov, površan, neizradjen i bez 
prave invencije i ukusa. 

I[vo] Š[repel]. 



TRI OVOGODIŠNJE IZLOŽBE 
(odlomak) 

...Milan Butozan, mladi umjetnik, priredio 
je kolektivnu svoju izložbu: 14 ulja, 5 fresko-slika, 21 
bakrorez i 4 skulpture. U uljenim slikama baca se na 
čisti kolorizam, no stojeći pod dojmovima različitih 
modernih majstora još nije uspio naći definitivni izraz. 
Često i bez potrebe nameće hladne tonove, gdje ih ne 
treba, a konture markira crnom bojom. Sa objektom 
barata kao da mu uopće do njega nije stalo, rado ga 
deformira, namjerno zanemaruje i impresionistički 
rješava. Kadgod je preveć nejasan i u traženju kon- 
fuzan. Bakroreza ima dobrih, no i tu se zapaža ista 
impresionistička nota, previše glomaznosti i nemira. 
Dobrih imade i fresko-slika, napose bizantinska Gospa 
i mrtva priroda. Tu mu je boja sasvim drugo, a poštuje 
i formu. Sigurno bi mu pomoglo, kad bi dio svoje 
manire iz fresko-slika prenio uopće na svoj slikarski 
rad. U fresko-slikama se još uvijek osjeća njegov učitelj 
Kljaković. 



IZLOŽBA MILA BUTOZANA 

SVRŠETAK JEDNOG NEMIRA. 
PRILAŽENJE KOLORIZMU I PORTRETU 

U subotu je zatvorena izložba slika mladog našeg 
slikara Mila Butozana u Ulrihovom salonu. Uoči 
otvaranja same izložbe mi smo donijeli kratak osvrt na 
život ovog nemirnog duha, smatrajući da je slučaj vrlo 
ilustrativan za našu zemlju i za naše vrijeme. Ne samo 
po onim psihološkim momentima, koje smo u tom 
osvrtu zapisali, već i po načinu kako Butozan pristupa 
radu u najnovije vrijeme, može se zapaziti jedna velika 
promjena. Do nedavno vas razbarušen u tretmanima, 
za koje sigurno nije ni sam mogao slutiti kud vode, 
lomeći se izmedju stotinu nedisciplinovanih htijenja, 
tratio je svoj talenat na bespomoćne napore, bez 
konkretnog cilja osim mladenačke nestrpljivosti da 
postane »slavan«. U ovoj se izložbi pokazao u jednom 
odredjenijem obliku, i smijemo se nadati, da je prešao 
u fazu solidnijeg rada, da je uvidio da je put k slavi 
mnogo dalji i teži nego izgleda usamljenom mladiću, 
koji zatvoren u četiri zida svoje samoće gradi opasnu 
tvrdoglavost, i vjeruje da je našao svoj definitivan izraz. 
Njegov pristup savremenom shvatanju kolorizma 
znači jedan zdrav početak. Psihološki posmatran taj 
fakat znači u najmanju ruku, da se je slikar odrekao 
preskakivanja, da hoće da svlada sve tehničke 
mogućnosti, koje mu današnje doba nameće. Možda 
on i neće ostati do kraja na toj liniji, ali je za njegov 
razvitak bitna dobit, što je uvidio da je disciplina 
početak pravilnog ličnog razvitka. 

Izložio je nekoliko mrtvih priroda, nekoliko 
kompozicija i velik broj portreta. Kad se uzme u obzir da 
Butozan živi u vrlo skučenim materijalnim prilikama, 
onda mu se mora oprostiti, što radi tako brzo. I prebrzo. 
Otuda dolaze svi teži nedostaci njegovih slika. Ako se 
taj momenat uzme u obzir, može se bez skanjivanja 
kazati, da je nadarenost njegova izvan svake sumnje, i 
tek je požaliti što nema mogućnosti da dulje vremena 
proživljava pojedine radove. Medju portretima je 
sigurno najuspjeliji onaj Božidara Kunca, pa pjevačice 
Kuncove, glumca Milanova, dra Dolenščaka. 

Kad je već riječ o portretu, dobro je na ovome 
mjestu da se podvlači jedno iskustvo. Umjetnike se 
može dijeliti po različitim kriterijima, a medju ostalim 
i po tome, kojom psihološkom kreativnom gotovošću 
prilaze samom poslu. Ima umjetnika koji vide gotovu 
sliku prije nego su dospjeli da napnu platno. Našavši 
se pred modelom on ga uzima samo kao pretekst, 
kao orijentaciju prostoru, i dogodi se nešto što se u 
običnom govoru kaže: baciti na platno. Sasvim je 
različit stvaralački tip umjetnika, koji počinje svoje 



doživljavanje u času, kad je pristupio samom poslu. 
On nema gotovu koncepciju: osim glavnog vizuelnog 
utiska, nema u njemu još ništa od predmeta, koji ga 
privlači. Tokom rada ima da svlada sve teškoće koje 
mu predmet, model, nameće, i njegovo je djelo u 
neku ruku i izvjesna dobivena bitka. Gosp. Butozan, 
po svemu sudeći, spada u ovaj drugi stvaralački tip, 
i za njega je vrlo važno da to uvidi, te da se oboruža 
potrebnom strpljivošću. Za utjehu mu može opet 
služiti iskustvo: mnogi su genijalni umjetnici spadali 
u taj psihološki tip stvaraoca. Ta je činjenica važna 
za svaki njegov rad, ali se u portretu može najlakše 
uočiti: karakterološki momenat portreta jače izbacuje 
neprokuhane elemente, nijanse su osjetljivije, i svaka 
od njih može da bude i velika prednost i velika mana 
jednog djela. Zato i jest portret najteže slikarstvo. To 
je opet zato što je u prirodi čovjeka da maksimum 
vitaliteta nalazi baš u čovjeku, ovdje: u čovječjem liku. 
To je osnovno, i to se ne smije mimoići. 

Sto se tiče Butozanova kolorizma, on je na 
najboljem putu, u svim se stvarima moglo zapaziti 
mnogo osjećanja za boje, za njihov raspored u okviru, 
za prodiranje u tonske finese, za koordiniranje kolornih 
ploha. Sigurno da će na tom putu postići rezultate, 
koji će mu donijeti zadovoljstvo i olakšati mu napor u 
traženju svojeg ličnog izraza. 

- ić 



NEGATIVNE POJAVE NAŠEG LIKOVNOG 

ŽIVOTA 

(odlomak) 

»Prava umjetnost je ovoj Abderi još uvijek »Chimaera 
bombynans in vacuo«. Orfeum i operete (besplatne) parade 
u crkvi, u saboru i na groblju: evo to je nešto za ovaj »hinter- 
iveltlerski« svijet, za ove ljude »za brijegom«, za brdom, za 
svijetom...« 

A. G. Matoš 

Braća »hrvatskog zmaja« odlučila su povodom 
stogodišnjice hrvatske himne da podignu 
monumentalan spomenik pjesniku »Lijepe naše« 
Antunu Mihanoviću u Zelenjaku kod Klanjca. 
Spomenik je zamišljen u obliku obeliska visokog 14 a 
širokom 2.5 m u kvadratu, 

»...na pročelju obeliska nalazit će se reljef (180 x 
150) što ga je izradio mladi kipar Zagrepčanin Rudolf 
Ivanković i prikazao pjesnika kako narodu u svom 
zanosu citira svoju himnu« 

tako je pisao »Svijet« br. 18. Knj. 20.1935. 

objelodanivši i reprodukciju fotografije toga 
spomenika. 

Iz dnevne štampe smo doznali da je za ostvarenje 
te zamisli mnogo doprinjeo »brat zmajevac« g. Stjepan 
Ivanković, a iz »Jutarnjeg Lista« od 16.X., da je autor 
reljefa jedan od najmlađih zagrebačkih talentiranih 
slikara, koji tim djelom pokazuje rezultat svoga studija 
na zagrebačkoj akademiji. Da si je autor uzeo kao 
uzor kod izrade toga reljefa oeuvre francuskog kipara 
A. Bourdella i da će niz svojih dosadanjih radova 
prikazati javnosti na svojoj kolektivnoj izložbi, koju će 
prirediti polovicom siječnja te iste godine (1935). 

Godine 1931. otkrila su »Braća hrvatskog zmaja« 
također jednu spomen ploču i to A. Šenoi, gdje se i opet 
istakla obitelj Ivanković. I tada se »zmajevac« g. Stj. 
Ivanković mnogo trudio i »doprinjeo sve materijalne 
žrtve ne samo za samu proslavu otkrića spomen ploče 
nego i za izvedbu spomen ploče i reljefa...«, a autor 
reljefa bio je i opet kipar Rudolf Ivanković, sin vrlog 
»zmajevca« 

»...koji time iznosi pred čitavu kulturnu javnost 
majstorski izrađen i gotovo savršen lik A. Senoe. 
Kako će taj mladi kipar prirediti u travnju izložbu 
svojih kiparskih radova očekuje se ista sa razumljivim 
interesom obzirom na njegov veliki talenat.« (»Jutarnji 
List« 27.XII.1931.). 

A taj reljef po riječima samoga autora u »15 Dana« 
od 1. III. 1932. riješen je prema starom Pitagorinom 
zakonu zlatnoga reza. 

PojavanovogareljefaMihanoviću sa ponavljanjem 
savršeno iste reklamne halabuke oko darovitosti g. 
Ivankovića kipara, sa svim onim što se desilo između 
god. 1929-1935, a što je u vezi sa imenom Ivanković, 
čini taj »zmajevski« slučaj za naše prilike »zmajevski« 
tipičnim, te se javlja nužda da se pobliže »zmajevski« 
osvijetli, tim više što je došao i u vezu sa tako značajnom 
proslavom kao što je bila stogodišnjica hrvatske himne, 
kod koje su »zmajevci« igrali »zmajevsku« ulogu. 

Za kipara Ivankovića zna se da je pokušao svršiti 
Umjetničku akademiju u Zagrebu, da se zove Rudolf, 
da je sin Stefa Ivankovića, vlasnika »Prve hrvatske 
vlaškouličke parne pekarne«, zmaja miljanskoga 
i zagrebačkoga purgera. Zna se da je obećao dvije 
izložbe, jednu 1931. god., a drugu 1936. te da je 
autor gore spomenutih reljefa na temelju kojih ga je 
»Jutarnji List« proglasio talentiranim kiparom, dapače 
majstorom, koji je sebi Bourdelle-a odabrao za uzor. 

Gosp. direktor Etnografskog muzeja Ivo Franić, 
bivši fratar, oficir, ljevičar, jef tićevac, radikal i radikalski 
zet, pjesnik, ideolog i filozof, opisao je svog prijatelja 
Rudolfa Ivankovića u »Merkurovom Vjesniku« 1932. 
godine ovako: 

»... Ivanković je sin Vlaške ulice te je za volju 



umetnosti napustio rođenu kuću i obilje, da se pos- 
veti mukotrpnom probijanju preko stradanja za lju- 
bav umjetnosti... Svjež i borben talenat. Inteligentan... 
vječno nezadovoljan, svijestan da je do istaknutog 
cilja još daleko. Polazna mu je točka rada: forma, čista, 
klasička. Radi ne mnogo nego dobro, dakle jedna pot- 
puno ispravna metoda. Jer Ivanković se ne stidi učiti 
pa i priznati da još mnogo treba dok postane ono, što 
je sebi postavio za svoj konačni cilj...« 

Po tom Franićevom opisu Ivanković bio bi s jedne 
strane mučenik svogumjetničkog poziva, revolucioner, 
idealista, koji kida sa roditeljskom kućom, ocem i 
obiljem, a s druge strane kipar budućnosti, inteligentan, 
tih i skroman trudbenik, koji se ne stidi priznati da 
još mnogo treba da učini i kome je ideal čista klasika 
po neoklasičnom uzoru naših neoklasika, kakve nam 
predstavljaju naši klasični Franići, neoklasično. 

Međutim praksa je dokazala da je uvijek obratno 
istina od onog što Franić kao publicista i prigodničar 
»Narodnih Novina« tvrdi. Sretna kolaboracija između 
oca i sina kod obiju reljefa god. 1931. i god. 1935. 
pokazuje da se nije ništa prekinulo između Ivankovića 
sina i zmajevske roditeljske kuće. A što se tiče njegove 
inteligencije, njegove likovne stidljivosti, skromnosti, 
svijesnosti i puta da postane majstorom, to izgleda 
ovako: 

god. 1929. je Rude Ivanković kao suradnik 
beogradske »Nove Literature« bio pristaša socijalne 
umetnosti. 

Godine 1930. on je kao suradnik zagrebačkog 
»Književnika« opazio da je naš likovni život 
»zapuštena šikara u kojoj je raslo i razvijalo se bez 
kontrole«. Došavši do toga zaključka proglasio je da 
su naši »stari« 

»...akademici, diletanti i interpretatori loših uzo- 
ra secesijske epohe... te tako i ono malo što bi mogli 
eventualno dati ne daju...« 

on se nada da će 

»...mladi uvidjeti da je samo beskompromisnom 
borbom i vraćanjem na liniju socijalnih problema 
moguć razvitak naše umetnosti, a prema tome i njena 
dostojna afirmacija u inostranstvu«. (»Književnik« III. 
god. br. 10. str. 478). 

Pobivši u ime takve »beskompromisne socijalne 
linije« sve naše »stare« kao prepelice, Ivanković dolazi 
u godini 1931. do spoznaje, da je sasma pogrešno 
shvaćanje ako se misli da nama treba nekakova 
»socijalna« ili »nacionalna« umjetnost. On je tada 
kao suradnik »Studentskih Novina«, u društvu sa 
Milanom Butozanom, sve te i takve stavove označio 
kao »društveno kompromisne« i »likovno mutne«, 
najavivši da od sada, na sve to naše likovno zbivanje 
gleda sa nekog naprednog stanovišta, sa stanovišta 

savremenog evropskog kriterija. U ime tog kriterija 
očistio je sada našu likovnu šikaru kao njen kontrolor 
i od grupe »Trojice« i od grupe »Zemlja«. 

»U odnosu spram evropskog slikarstva Babić, 
Becić, Miše nisu umjetnici... Ovako ne ide. Treba pokušati 
i kist držati u ruci. A daje kist teško držati u ruci svakome 
je jasno poslije izložbe »Zemlje« i naših »slikarskih prvaka«. 
(»Stud. Novine« 10.XU.1931.) 

Oslobodivši se svih »socijalnih« i »nacionalnih« 
suvišnosti, postao je pristaša Butozanovog 
»intelektualizma«, koji je po njegovom mišljenju jedan 
»potpuno i konzekventno izgrađen veltanšaung«. 
A na pitanje u čemu [se] sastoji taj intelektualizam, 
odmah nam je Ivanković u gore spomenutoj kritici 
izložbe »Trojice« i odgovorio: 

»Taj se intelektualizam sastoji u tome, da jedan 
doživljaj, događaj ili refleks bilo kakovog čina u nama 
ili izvan nas analiziramo te na taj način do kauzalnih 
veza odnosno konstrukcije dođemo...« 

No tek godine 1932. dolazi sva Ivankovićeva 
skromnost, stidljivost i inteligencija do svog potpunog 
razgara i izraza. Te godine pišući prikaz izložbe 
svog prijatelja M. Butozana u »Slobodnoj Tribuni« 
30. IV. 1932. čisti Ivanković našu likovnu džunglu i 
od svih preostalih zaostataka, t.j. od »Umjetničke 
Akademije« i Ivana Meštrovića. 

»Za mladog čovjeka, piše Ivanković, su takove 
institucije (misli Umjetnička Akademija) samo u toliko 
važne u koliko pružaju dokaza da se u njima uči ono 
što ga kao umjetnika spriječava da dođe do saznanja 
o bitnosti umjetničkog stvaranja,... a sa Meštrovićevih 
skulptura je (misli [na] M. Butozana) naučio sve 
što je na njima suvišno i kroz to došao do ispravne 
skulpture.« 

Načinivši oko sebe i kod kuće potpunu tabulu 
rasu okrenuo je sada naš Ivanković svoje lice spram 
Evrope. U »15 Dana« god. II. br. 5 protumačio nam je 
koji su ga razlozi nagnali da priđe intelektualizaciji i 
da se konačno odrekne sam svoje vlastite skulpture i 
sebe kao skulptora. U to vrijeme je postalo Ivankoviću 
jasno 

». .. daje sve ovo, što se kod nas kao skulptura radi za 
Europu već davno neaktuelno. Jer kad postoje Zadkin, 
Arhipenko, Lipschitz, Caky i drugi, koji su formu 
svladali - a to je tako rekuć sve u skulpturi - onda 
mi ne preostaje drugo nego da se i sam oslobodim te 
forme i radi toga polazim sa stanovišta intelektualizaije 
umjetnosti...« 

Eto tako se je Ivanković, idući za »svojim 
konačnim ciljem« oslobodio i same skulpture kao 
takove - jer se je oslobodio forme - koja je »tako rekuć 
sve u skulpturi«. 

Sa likvidacijom samoga sebe kao skulptora 



ostavio nam je na našem likovnom terenu još samo 
Milana Butozana kao sjeme budućih likovnih 
nastojanja. Ostao tako Milan Butozan sam samcat kao 
Adam u raju, a oko njega oblijeće profetski glas Rude 
Ivankovića pa nam tumači i objavljuje novo evanđelje 
»intelektu alizaciju« : 

»Intelektualizirati - može jedino onaj - ko je 
rođeni umetnik, jer pri tome radu (intelektualizacija 
umjetnosti) on polazi sa najvišeg stanja do kojeg je 
stigao svijesnom upotrebom svih dosadanjih rezultata 
na području nauke o kompoziciji. Umjetnik svijesno 
vodi svoje figure, svoju boju i svoju scenu, a razne zakone 
kompozicije koji do danas postoje, svijesno upotrebljuje. 

Krećući tim stazama duha, - to on, Butozan 
- pokreće novu originalnu ideju »intelektualizaciju 
umjetnosti...«, te je time »označio novu epohu likovne 
umjetnosti«. (»Slobodna Tribuna« 30.IV.1932.) 

Međutim šta se desilo? Autor i tvorac te originalne 
ideje, vratar te nove epohe Milan Butozan, odrekao 
se te »intelektualizacije« u jednom intervjuu u 
»Novostima« od 16. II. 1934. a definitivno i konačno i 
svega svoga dotadašnjeg rada izjavom odštampanom 
u beogradskom »Vremenu« od 6. III. 1935. 

»Pet godina je trebalo, piše Butozan, da mi se 
istina lupa o glavu dok je nisam najzad shvatio... ja 
sam činio nepotrebne zaobilazne puteve kroz što sam 
izgubio dragoceno vreme... Spremam samostalnu 
izložbu mojih radova koju ću održati u Zagrebu krajem 
oktobra ili novembra, gde ću uz jedno predavanje 
iscrpno razložiti istoriju »zabludelog sina«. 

Da li je ta izjava bila rezultat iskrenosti, rezultat 
jedne dublje unutarnje spoznaje ili ne, dokazati će i 
pokazati vrijeme, njegov daljnji rad i njegove izložbe, 
fakat jeste da je tim odricanjem proročki glas Rude 
Ivankovića postao također bespredmetan i suvišan. 
Šta je poslije toga Rude Ivanković mislio, šta je radio, 
ja ne znam, samo je jedno sigurno da se je godine 1935. 
pojavio sa svojim drugim reljefom. Zaboravivši da 
nam je godine 1931. tumačio kako je nacionalizam stav 
»društveno kompromisan« i »likovno mutan« sada je 
u »Zagorskom Listu« br. 63 od god. 1935. objavio kako 
je taj svoj zadatak reljefa Mihanoviću shvatio svojom 
nacionalnom i umjetničkom dužnošću. Zaboravivši 
da se je god. 1932. pubertetski ismijavao Umjetničkoj 
Akademiji, sada iskorištava svaku priliku kako bi 
naznačio da je đak te iste Umjetničke Akademije. 

Pa šta onda znači to pisanje Franićevo, to 
reklamiranje »Jutarnjeg Lista« sa Umjetničkom 
Akademijom i darovitošću Ivankovića? To njegovo 
frazersko razmetanje likovnim terminima i 
problemima koje ne razumije. To njegovo negiranje 
naših umjetnika, to žongliranje ideologijama, to 
konjunkturističko skakanje i igranje ping-ponga s 

uvjerenjima? Rješeni nakon svega toga svih obzirnosti 
treba da naglasimo, da je sve to što Rudolf Ivanković 
danas bunca o Bourdellu, jedna obična kamuflaža 
kao uopće čitav taj njegov »intelektualni napor« i 
»javni rad«, gdje čas potvrđuje a čas poriče ono što 
je potvrđivao, to jest da se u javnosti neodgovorno 
zapliće u svoja vlastita protuslovlja. 

Ivanković ne zna modelirati, nema savršeno 
nikakovog osjećaja za formu, za ritam masa, za 
dinamiku, za liniju. Nema najosnovnijeg pojma 
tehničkog zanatstva, i sve one trakavice i kanelure, 
otekline i izbočine, gliste i špage, sa kojima je 
isprekrižao i isprepleo nesretnog Mihanovića i njegove 
pozorne slušatelje, nije ništa drugo no skrivanje 
nemoći i nesposobnosti svladavanja figuralne reljefne 
kompozicije. I za ocjenu tog njegovog »rada« nema ni 
likovne mjere ni likovnog kriterija, posto zato, jer taj 
rad nije likovni i nije umjetnost. 

Bitno u čitavom tom »slučaju Ivanković« je 
činjenica da Ivanković Rudolf nije do danas u svom 
teorijsko-kritičarskom radu napisao jednog jedinog 
pasusa u kojem nebi sam sa sobom dolazio u 
kontradikciju. Da nije do danas održao jedne jedine 
izložbe koja bi mu bar nekako dala moralno pravo da 
onako nemilosrdno gnječi kao stjenice sve ostale artiste 
oko sebe, i koja bi bar nekako opravdavala pisanje Ive 
Franića, reklamiranje »Jutarnjeglista« i njegovu vlastitu 
samosvijest. Ne učiniti savršeno ništa, a govoriti 
onako superiorno i s omalovažavanjem o vrijednosti 
Umjetničke Akademije, »starih«, grupe »Trojice«, 
Meštrovića it.d. na način kako to čini Ivanković, može 
samo netko tko nema kiparskog talenta pa nastoji 
koristeći se nesavjesnošću redaktora raznih listova, 
nesposobnošću kritičara a la Franić i neupućenošću 
javnosti, da se pod maskom patriotskih manifestacija 
prokrijumčari u prvi plan našeg likovnog života kao 
talentirani kipar. 

Može Ivanković po svojoj roditeljskoj kući 
vješati reljefe koliko god želi i može, ali kad to čini 
jedno društvo sa kulturnim pretenzijama i kad 
to poprima karakter jedne javne akcije i kulturne 
manifestacije koja ima da služi u patriotske svrhe, 
tada bi to društvo kod izbora tih reljefa moralo biti 
rukovođeno bar nekakovim estetskim kriterijem, a 
ne bi smjelo prepuštati odluku slučaju ili familijarnim 
»zmajevskim« vezama. 



U ZAGREBU JE IZRADJENA 

FRESKO SLIKA SV. JURJA ZA PROČELJE 

JEDNE CRKVICE U SLOVENIJI 

Slikar Milan Butozan govori o pompeanskom slikarstvu, 
koje je naučio od majstora J. Kljakovića 

U Zagrebu, 17. juna. 

Nakon nekoliko godina izbivanja došao je ponovo 
u Zagreb, da se tu stalno nastani akademski slikar 
Milan Butozan i, kako smo to već javili, organizira 
sada u Zagrebu svoju privatnu slikarsku školu. Ovih 
dana Milan Butozan dovršio je jedno interesantno 
likovno djelo, na koje se ukratko osvrćemo, a to je 
jedna freska, izradjena u ateljeru, velika dva i pol 
kvadratna metra, koja će biti prenesena na pročelje 
jedne crkvice u Sloveniji. Jedna gospodja, koja ne želi 
da joj se znade ime, naručila je kod slikara Butozana 
izradbu freske svetog Jure na konju, kako se bori sa 
zmajem, i poklanja ovu lijepu umjetninu, kao svoj 
zavjet, jednoj slovenskoj crkvici. 

Milan Butozan, iako još mlad slikar, majstor 
je freske. On je prije nekoliko godina oslikao cijelu 
crkvu u Pančevu, izradio tamo kojih 130 kvadratnih 
metra freske u 28 velikih kompozicija. Sa slikarom 
Milunovićem trebao je Butozan da slika veliku fresku 
u Narodnoj skupštini, ali do toga tada zbog nekih 
okolnosti nije došlo. Još dok je bio ovaj mladi slikar 
djak zagrebačke Umjetničke akademije, o njemu su 
se čak i pismeno najpohvalnije izrazili prominentni 
zagrebački umjetnici, kao što su Meštrović, Kljaković 
i drugi, a Milunović i Tomo Rosandić, rektor 
beogradske Umjetničke akademije, kazali su, nakon 
što su razgledali njegove freske u Pančevu, da je to 
sada jedna od najinteresantnijih crkava kod nas. 

Simpatični umjetnik Milan Butozan govori, kako 
je on izradio ovu svoju zadnju fresku u ateljeru. 

- Tehnički postupak, kojim sam obradio ovu 
fresko sliku svetog Jurja, posebne je vrste. Tehnika 
fresko slikanja nije za sve slike jednaka. Postoji u 
praksi nekoliko načina obradjivanja te tehnike. Zavisi 

0 tome, za koje je mjesto slika namijenjena. Ovaj slučaj 
sa freskom svetog Jurja tražio je onaj postupak, koji 
je najprikladniji za sliku, koja će biti na vanjskom 
zidu, to jest izložena vremenskim promjenama. Za 
ovu svrhu ja sam uzeo tehniku, koju sam naučio od 
svog uvaženog majstora na Umjetničkoj akademiji u 
Zagrebu prof. g. Joze Kljakovića. Postupak je veoma 
solidan i to zbog kompaktnosti i temeljitosti materijala 

1 zbog trajnosti slike. Po riječima prof. Kljakovića taj 
postupak je sličan onom, kojim su izradjene freske 
nadjene u iskopinama Pompeja, te je i nazvan 



285 



pompejanska tehnika. Prof. Kljaković je ovu tehniku 
donio iz Pariza, gdje ju je kroz šest godina prakticirao 
kod prof. Lenoira. Istu tehniku je upotrebljavao i slavni 
francuski kipar Bourdelle na svojim dekoracijama. 
Ta tehnika je veoma jednostavna i skroz oprečna od 
tehnike »Buont - freske« renesansnog slikarstva. Dok 
se renesansni fresko radi sa gašenim vapnom, koje 
je najmanje tri godine staro, dotle se ovaj novi način 
radi živim vapnom, koje se u grumencima živo samo 
poškropi vodom, dok se ne raspadne u prah i onda 
kroz najgušće sito prosije, i to živo vapneno brašno se 
miješa sa mramornim zrncima. 

Ja sam ovu sliku, koju vidite, radio u veličini od dva 
i pol kvadratna metra. Na ovaj drveni okvir nabacao 
sam betona u debljini od tri centimetra, u omjeru dva 
dijela cementa na tri dijela pijeska. Kad se to dobro 
osušilo, nabacivao sam žbuku, koja je zapravo ona 
vlažna naslaga, na koju se slika. Taj panneau mi služi 
kao zid, koji se može prenašati i na odredjeno mjesto 
uzidati. Po ovoj sam tehnici odmah nabacao cijeli sloj 
u debljini od dva centimetra i uzimao postepeno dio 
po dio redom za dnevni rad. Ova naslaga, na kojoj 
se izradjuje bojom, je u omjeru jedan dio vapnenog 
brašna, na tri dijela fino mljevenog mramora. Za svaki 
dan se uzimlje samo toliko, koliko se može uraditi, 
jer poslije toga roka taj komad ne prima više boju, i 
sutradan se više ne da ništa dodati ni oduzeti. 

Dalje Milan Butozan govori, kako su majstori u 
Pompejima ipak znali da očuvaju vlagu na zidu kroz 
nekoliko dana i da nisu morali tako da komadiće i na 
brzinu da slikaju, a i on, da je kroz desetogodišnji rad, 
došao u ovom pogledu do nekih veoma interesantnih 
otkrića, te vjeruje da je naišao na isti momenat, kojim 
su se služili i majstori u Pompejima. 

Iz razgovora s ovim mladim i talentiranim 
umjetnikom zaista se dobiva impresija, da je on jedan 
solidan radnik, pun želja za razvitkom i intenzivnim 
stvaranjem. Na jesen izlagat će Milan Butozan u 
Zagrebu, a tom zgodom izložit će i nekoliko freska, 
radjenih u ateljeru. U svojoj slikarskoj školi koju sada 
organizira, podučavat će on i tehniku freska, koju 
on tako solidno i dobro svladava. Za nekoliko dana 
bit će ovo lijepo umjetničko djelo posebnim teretnim 
automobilom prevezeno u Sloveniju. 



SLIKAR MILAN BUTOZAN 
OTVARA KOLEKTIVNU IZLOŽBU 

U subotu 18 o. mj. u 5 sati poslije podne otvara 
slikar Milan Butozan u salonu Ullrich izložbu svojih 
umjetničkih radova, koje je izradio posljednje tri 



godine. Ovo je četvrta kolektivna izložba Milana 
Butozana u Zagrebu. Umjetničko stvaranje ovog 
slikara prošlo je kroz mnoge faze. Upravo kao i njegov 
duh i život sam. Milan Butozan je posve slučajno postao 
slikar. U gimnaziji on se već zanosi velikim idejama 
i misli da treba stvoriti nešto, što će biti od trajne 
vrijednosti. Kao mladić čita Nitschea i ovaj upliviše na 
njega. Butozan se rodio u bijedi, a sanja o bogatstvu. 
Jednog dana susreo se sa svojom sudbinom. Sjedio je 
negdje na dunavskoj obali u Pančevu i risao šare po 
pijesku, razmišljajući o budućnosti, o tome, kako da 
»osvoji svijet«. Tu se takodjer našao djak zagrebačke 
Umjetničke akademije Radočaj, i oni započeli razgovor 

0 školi i umjetnosti. Radočaj je pričao Butozanu o 
nekim zagrebačkim umjetnicima, koji su postigli 
veliku karijeru. Butozanu nije više trebalo. Odmah 
se odlučio da postane umjetnik, da zaradi novaca, 
da postane slavan! Umjetnost je tada smatrao kao 
sredstvo za postignuće cilja. Ali sudbina je drugačije 
htjela; postao je dobar umjetnik, ali nema sredstava za 
život - jer je pošao svojim vlastitim putem. 

Kad je došao u Zagreb u Umjetničku školu, 
Radočaj mu je narisao crtež glave za prijamni ispit, jer 
on sam to nije znao. Doskora se medjutim pokazalo, da 
je on izraziti talenat, a njegovi su ga učitelji Meštrović 

1 Kljaković mnogo hvalili. On je već kao djak imao 
svoj vlastiti atelje u školi, dok su drugi učenici radili 
po više njih zajedno. Danas, a i prije drži Butozan, 
da je utjecaj umjetničke škole bio negativan na njega. 
Poslije svršenih studija slika freske u pančevačkoj 
kapeli i to 28 kompozicija na 130 kvadratna metra. To 
je on u fazi istinske religije. Po svršenom poslu odlazi 
u Pariz, gdje ga u prvom redu zanima ulica i njena 
nemirna šarolikost te romantičan realizam siromaha i 
bogataša. Posjećuje marljivo muzeje i galerije, ali se ne 
da uplivisati. Butozanu je stalo da upozna mehaniku 
slikarstva, slika u svim mogućim smjerovima, čas 
kao klasik, čas kao kubista. Čini to zbog toga, da bi 
iz tog previranja odijelio ono što je najbolje i zahvatio 
u gotovo apstraktno slikarstvo: on hoće da optičkim 
putem izazove intelektualistički utisak. Takav način 
slikanja zahtijeva vrlo mnogo znanja, a do toga se 
znanja dolazi dugim savjesnim radom, kako je radio 
Butozan kroz petnaest godina, otkako je izašao iz 
Umjetničke škole. On je mnogo lutao i mnogo griješio. 
Ali je i mnogo naučio. Za našu sredinu Milan Butozan 
je velika i iskrena umjetnička pojava, pa stoga će biti 
ova njegova izložba veoma interesantna. 

dr. A. C. 

OTVORENJE IZLOŽBE SLIKARA 
MILA BUTOZANA 

Kako se sudbina čudno poigrava sa ovim mladim slikarom 

Mi smo već u par navrata, prigodom njegovih 
ranijih izložaba u Zagrebu imali prilike da govorimo 

0 ovom slikaru i o njegovim nastojanjima. Dne 18 o. 
mj. otvara svoju treću izložbu u Ullrichovom salonu 
u Ilici. 

Butozan je u umjetničkim krugovima Zagreba 
poznat kao talentovan slikar i pomalo neobičan čovjek. 
Neobičan je kod njega način kako je saobraćao s 
ljudima, njegov prkosan i netrpeljiv stav prema svima, 
od najviših pa do najmanjih, izvjesna hirovitost, neko 
ostentativno neuvažavanje najelementarnijih običaja 
gradjanskog društva u kojemu se htio kretati. Kad 
smo mu u razgovoru spočitnuli taj neprijateljski stav 
prema društvu, Butozan je jednim simptomatičnim 
mirom i jednostavnošću, koja frapira, dao vrlo 
zanimljiv tumač svojoj prošlosti, kao i svemu onome 
što mu društvo pripisuje u grijeh. Ne znam, gdje sam 
našao ono staro zrno mudrosti, koje veli da će ti svaki 
čovjek biti interesantan, ako mu pristupiš s osjećanjem 
simpatije. Ali ne samo po toj mudrosti, već i zbog 
jednog neobičnog slučaja, gosp. Butozan pretstavlja 
čudnu hirovitost sudbine ljudske. 

Sjetimo se kako u općoj normali izgledaju 
biografije kulturnih radnika: rodio se je u kraju gdje 
su njegovi roditelji, djedovi i pradjedovi itd., onda se 
utvrdjuju karakteristike kraja, pejsaža, sredine itd., 
zatim je netko uplivao na njegov odgoj, pa se javljaju 
prvi tragovi njegova kasnijeg zanimanja, te onda 
školovanje, profesori, ideje vremena u kojemu je živio 
itd. 

Kod Butozana nema ništa od svega toga. Njegovi 
su roditelji manuelni radnici, rodjeni u Rumuniji. 
Idući trbuhom za kruhom dospjeli su u Pančevo, 

1 tamo im se rodio medju ostalom djecom i Milo. Iz 
prvog djetinjstva se ne sjeća ničega što bi potsjećalo 
na neki odgoj. Njegovi su roditelji bili i suviše zauzeti 
svojim kruhobornim radom, da bi se još i na nekakav 
odgoj mogli sjetiti. Mali Milo je odrastao na ulici, i ako 
ga je kada tata otjerao kući, sigurno da to nije učinio 
zbog toga što bi se bojao da mu ulica ne pokvari dijete, 
već zbog srdžbe i nezadovoljstva. On se ne sjeća da je 
ikada u djetinjstvu pomislio na slikarstvo, a kamo li da 
bi se već iz ranih godina oduševljavao za ... kao što to 
često biva kod umjetnika. Družeći se sa šegrtima svake 
fele, on je zavolio sad ovaj sad onaj zanat. Nepoučen 
ni od koga, prepušten svojim djetinjim hirovima i 
kratkotrajnim željicama, prelazio je iz zanata u zanat, 
da nije ništa do kraja doučio. Tako mu se slučilo, te je bio 



kovački šegrt, stolarski, zidarski, pa čak je htio postati 
i kelner, ali je taj pokušaj trajao samo jedan dan, ober 
ga je ćušnuo i on je »napustio posao«. Najviše kao da 
je volio ladjarski život, te je jedno vrijeme bio momak 
na šlepu. Može se lako zamisliti kako je izgledalo u 
intermecima tih promjenljivosti osnovno školovanje 
Butozanovo. Išao je ipak i u gimnaziju, tek je prekidao 
i tu školovanje zbog neodredjenih nostalgija. Bio je 
slabo odjeven, osjećao je na sebi i suviše prezir svojih 
drugova; bio je usamljen, i kad god mu je uspjelo da 
barem na kratko vrijeme ode iz toga kruga, ne samo 
što nije ništa žalio za onim što je napustio, već je barem 
na kratko vrijeme osjetio čar slobode nezapažena 
siromaha. Kad mu je bilo 14 godina, otišao je iz rodnog 
mjesta u svijet. Našavši se na nekom kolodvorskom 
peronu sjedne na osovinu vlaka i krene neznanim 
putem. Putujući tako tom nezakonitom klasom dospio 
je čak do Hamburga, ali grada nije ni vidio: uloviše 
ga i vratiše ga domovini. Vratio se je kući. Nosačevo 
dijete je gradilo svoju mržnju na sve oko sebe: na 
drugove, profesore, na njihove predmete, naročito na 
gospodske klasične jezike, na sve site i na sve odjenute. 
Nemaran i nehajan, provlačio se je iz razreda u razred, 
došao je do mature, ali je nije načinio. Mjesto školskih 
udžbenika čitao je budističku literaturu i mnogo 
zavolio fakire i njihov zanat. S konfuznom fakirskom 
sklonošću, s mržnjom na sve što je vidio od ljudi, išao 
je - medju ljude, u Zagreb. 

Upiše se u Akademiju, pun nepovjerenja prema 
onoj gospodi od koje mora da uči nov zanat. Mučio 
se crtanjem, i u početku nije nikada pomislio da bi 
mogao biti nadaren. Mučio se je dugo, i onda je pod 
sugestijom profesora objasnio sebi da je talentovan za 
slikarstvo. Medjutim je i umjetnost njemu izgledala 
kao neka gospodska razbibriga, kao neka šminka, 
maska, iza koje se kriju neki drugi interesi ljudi. 
Pitanjima srca i duše bio je tudj, sve su to bile slatke 
riječi od prevare i himbe, poezija mu je bila smiješna 
rabota neozbiljnih ljudi: sve je shvaćao na jedan goli 
logički način, jednostrano i surovo, rješavajući sve 
nejasnoće jedinom stvari koja je u njegovu ondašnjem 
poimanju bila jasna, a to je zloća ljudska. I najradije bi 
se bio osvetio ljudima, napakostio, ponizio ih za sve 
ono poniženje koje je u svojoj povučenosti sam u sebi 
sazdao. U našim krugovima umjetnika, Butozan je 
poznat po nekim ispadima koji su bili izraz tog tužnog 
stanja. Očito da su mnogi te ispade zapamtili, i to je 
počelo smetati njegovoj savjesti. Napušta prije par 
godina Zagreb i odlazi ponovno u svijet. Živio je neko 
vrijeme u Sofiji, pa u Bukureštu, bio ranije u Parizu, 
zatim se vraća u Beograd i nakon mnogo peripetija, 
valjda i umoran od fizičkog i duševnog napora, vraća 
se u Zagreb, da ovdje započne nov život. 

Danas sam uvidja sve svoje griješke, naročito žali 
svoje nekadanje ponašanje prema ljudima koji su mu 
pomogli u životu. On sam veli da su ga ljudi svojom 
dobrotom prisilili da kapitulira, i danas u njima 
traži svoje prijatelje, braću i drugove, s kojima hoće 
da živi u skladu praštajući jedan drugome. Njegovi 
pogledi na umjetnost danas izgledaju sasvim drukčije. 
Slikarstvo mu nije više zanat, niti bi danas mogao sebe 
da angažuje u nekakve »intelektualizacije«, u kojima 
sigurno da nije bilo pravog dodira s područjem ma 
kako zamišljene ljepote. »Žena, koju ljubim darovala 
mi vazu; silno volim tu vazu, i promatram je svaki put 
s novom radošću«, veli sam Butozan. 

Tako, eto, izgleda taj interesantan slučaj ovog 
mladog slikara, koji pokazuje neodoljivu želju da se 
smiri medju ljudima i da u Zagrebu nadje svoj život. 
Teško je biti drugome prorok, ali smijemo slutiti da će 
iskreni ovaj obrat Butozanov naići na razumijevanje i 
da će društvo lako preći preko njegovih nekadašnjih 
neraspoloženja. A bude li ih, koji će na njegovu 
nekadanju strast da se osvećuje društvu, odgovori 
osvetom, nadajmo se da će i to umjetnik svladati svojim 
životom, koji mu se rastvara. Medjutim će možda 
doživjeti da će mu biti najteže oprostiti velikodušno 
praštanje najboljih. 

-ić. 



MANIFEST SLIKARA MILANA BUTOZANA 
KOJI SE JAVNO ODRIČE SVOG DOSAD ANJEG 
RADA 

I DAJE »ODUŠKA SVOJOJ NEČISTOJ 
UMJETNIČKOJ SAVJESTI« 

Mapa grafike »L'art pour l'art« 
kao dokaz protiv larpurlartizma 
U Zagrebu, 14. marta. 

Slikar Milan Butozan pojavio se od vremena do 
vremena u javnosti ili kojim radom ili kojim »buntom«. 
Ovaj put on nastupa udvostručenim snagama: radom 
i »buntom«. Kronika našeg likovnog života od najs- 
tarijih vremena nije do danas zabilježila slučaj sličan 
slučaju Milana Butozana. Kad bi se ovo odigravalo 
u nekoj drugoj sredini, recimo negdje na Montpar- 
nasu ili slično, mogli bi stvar odmah razumjeti. Ali 
kod nas, većina ljudi još imaju druga gledišta i druga 
shvaćanja... 

U čemu je stvar? Milan Butozan izradio je mapu 
bakroreza, u koju je uvrstio 12 svojih ranijih radova. 
Prve dvije strane mape su iz starog žutog pergamenta, 



na kojima je ispisan Butozanov manifest, koji osudjuje 
urbi et orbi, a uglavnom se obara na larpurlartizam. 
Zanimljivo je da ova mapa nosi naziv »L'art pour 
l'art«! Sve to izgleda nekako na prvi pogled neobično. 
Da vidimo što kaže Milan Butozan u svom manifestu: 

»Ovu mapu bakroreza sa predgovorom izda- 
jem kao neophodnu vezu izmedju mog dosadašnjeg 
saznanja i izložbe mojih radova, koju ću tokom ove 
(1940) godine da priredim. Bakrorezi u ovoj mapi i 
izložba mojih ulja i crteža, neka su dokaz dosadašnjeg 
uspjeha i neuspjeha mojih napora, za koje sam poslije 
desetgodišnjeg iskustva ustanovio, da su u velikoj 
mjeri lažni i tudji mojem sadašnjem jasnom gledan- 
ju na probleme i svrhu likovno umjetničkog poziva. 
Ovom mapom i izložbom činim bilansu i likvidiram 
sa svojom likovnom prošlošću lutalice i besplodnog 
tehničkog istraživača i larpurlartističkog gledanja. Ova 
mapa i izložba su neke vrste ispita zrelosti tehničkog, 
manipulativnog zadatka mog likovnog iživljavanja, 
kojeg sam doduše položio, ali sa protekcijom raznih 
slikarskih srodnika od Cesana do Bonarda. Ovu mapu 
i izložbu donosim kao živi dokaz mojih dosadašnjih 
vjerovanja, za koje sam tek sada postao svijestan da 
su to tek mladenačka zavaravanja, fata morgana, a sve 
pod moćnim okriljem larpurlara«. 

Dalje u svom manifestu Butozan govori kako 
je morao ovo učiniti, da bi objasnio buduću izložbu 
svojih radova, za koje kaže da nisu ni gori ni bolji od 
ostalih zagrebačkih umjetnika, koji se takodjer vrte u 
krugu bez izlaza. »Ja eto, priznajem, stavljam točku na 
sve to, i poslije desetgodišnjeg samostalnog rada (uz 
pet godina na raznim akademijama), izlaganja uspje- 
ha i pogrješaka, hoću da se trgnem i pokušam da idem 
naprijed. S ovim manifestom želim postići dva cilja: 

prvo da svoj dosadašnji rad žigošem kao nemoćno 
koprcanje, uz svirku još nemoćnijih kritičara i sasvim 
pasivne publike; drugo, da ostale slikare koje grije 
larpurlartističko sunce, osobito mlade i ambiciozne, a 
talentirane, da upozorim na besmislenost estetiziran- 
ja, podštapajući se Van Goghom, Matissom i ostalim 
zapadnjacima, a osobito ih upozoriti na naše eklektike 
i dekadente, koje okrivljujem kao zavodnike naše liko- 
vne mladeži«. 

Butozan dalje govori kako je on vjerovao u lje- 
potu, kao nešto nadprirodnog i da su tako učili na 
akademijama, a izvan akademija razne monografije i 
povijest umjetnosti. - »I ja sam se kao »estetski trut« 
odlično osjećao u takvoj sredini. Vjerovao sam, da sam 
sa svakom novom »mrtvom prirodom« otkrio nove 
ljepote i time obavljao svoju svetu misiju. Danas vi- 
dim jasno, da su to bile velike laži, samo zavaravanje 
i dosadna, jadna oponašanja. Dosta bi bilo tih mrtvih 
priroda, aktova sprijeda i straga, sa draperijom ili bez 

nje. Dosta tih interijera, riba i ribarskih barki, zimskih 
pejsaža i plavih marina. Dosta tog mucanja stranim 
jezikom. Dosta tih slikarskih besmislica. Dosta nam je 
larpurlara«. Svoj manifest završava Butozan ukazujući 
na put, kojim će sada krenuti, a to je »put svijesnih na- 
pora da razumije stvarnost, koja ne trpi laži, i da tu 
stvarnost prožetu osjećajem socijalne pravde i borbe 
svijesno donese na platno sa figuralnim kompozicija- 
ma, koje će biti tendenciozne, a izražavat će akciju re- 
alnog života«. Dok sam razgledavao ovu mapu »L'art 
pour l'art« upitao sam Butozana, što ga je zapravo 
nagnalo na ovaj korak, a on odgovara: 

- Hoću da jednim javnim manifestom dadem 
oduška mojoj nečistoj umjetničkoj savjesti i da ukažem 
na štetnost onoga, što me vodilo u mom dosadašnjem 
radu. Mnogi slikari misle, ako imitiraju velike umjet- 
nike, da su i sami umjetnici istih kvaliteta. Ja vučem 
ovime sebe na zemlju, ali i one, koji su me takvim 
učinili. To je moj revolt protiv svemu, a naročito pro- 
tiv klikaštvu. Napravio sam bilancu, ona je pozitivna 
samo u toliko, ukoliko ja likvidiram sa svojim zab- 
ludama. Kako smo već kazali u mapi »L'art pour l'art« 
imade 12 bakropisa. Razgledavajući te radove Buto- 
zan energično pred nama kritikuje te svoje radove s 
najvećim ogorčenjem i iskrenošću. 

- Eto, vidite, to je slika »Djevojka«. Tako bi tobože 
imala izgledati jedna djevojka u fantaziji umjetnika. 
Takav rad nema svrhe. To je pusto estetiziranje, ali 
nema nikakvog smisla i to može svatko da nauči. Po- 
gledajte dalje: »Dijete ulice«. Pseudo socijalno, a to ja 
žigošem. »Žena u lovu«, to bi bila nekakva moderna 
Diana. Modernističke linije, pusto estetiziranje. Meni 
je tu bilo važno da dobijem utisak antiknog. I to sam 
do danas smatrao slikarstvom. Ali od danas više ne. 
»Dvije žene«. Grotesktno, zar ne? Ljudi misle što je 
grotesktnije, to je originalnije, a to je veća umjetnina i 
to treba više platiti. Slika »Kokota«. Tu se može koješta 
pričati o sadržaju te slike. A u stvari, to je samo znanje 
crtanja. Sve je to samo duhovito crtkanje. Forsirao sam 
forme i vjerovao sam da sam nešto učinio. »Na šetnji«. 
U predgradju Pariza, zar ne? Literatura, tobože. Sve 
sam to radio davno prije, a jedan od ovih bakropisa 
otkupio je neki naš poznati stručnjak umjetnosti i stav- 
io moj rad pored Durera i ostalih, a ja se tome danas 
od srca smijem. 

I tako radom sve svoje radove Milan Butozan kri- 
tizira i ne priznaje im pravu vrijednost. 

Da li je zaista kod nas ikada koji umjetnik izlagao 
i ujedno energično kritizirao svoje radove. Ovo uis- 
tinu doživljujemo prvi put! Mapa »L'art pour l'art« bit 
će ovih dana izložena u knjižari Brever. 

- mk. 



UMETNIČKI PREGLED 

NOVA ORIJENTACIJA 
SLIKARA MILANA BUTOZANA 
(Manifest, mapa »L'art pour l'art« i izložba) 

Dva mjeseca prije svoje nove (četvrte) kolektivne 
izložbe 1 , slikar Milan Butozan obavijestio je publiku 
na senzacionalan način o svojoj likovnoj egzistenciji 
i upozorio na svoju buduću izložbu; u poznatoj 
zagrebačkoj knjižari g. M. Brevera izložio je Butozan 
mapu bakroreza pod naslovom »L'art pour l'art« 
s predgovorom odnosno manifestom napisanim 
vlastoručno na dva arka starog pergamenta. Pošto 
je spretno angažirao novinare i preko njih lansirao 
atrakcijuudnevnojštampikaosvoju»novuorijentaciju« 
s bombastičnim i buntovničkim izjavama, Butozan 
je nenadano spakovao svoju mapu s manifestom i 
odnio je prije nego smo dospjeli da je razgledamo. Ali 
efekat je postigao, radoznalost je potaknuta čak i kod 
onih koji Butozana poznaju otprije i koji su svjedoci 
njegovih »faza« i »orijentacije« uoči svake njegove 
izložbe. Pa ipak: Butozanova se izložba skoro željno 
očekuje, jer svi očekuju ekscese, prestupe, bune, 
brutalna obračunavanja i kidanja ove naše učmale 
svakidašnje monotonije. 

Punomasni novinski naslovi govore o manifestu 
slikara Milana Butozana »koji se javno odriče svog 
dosadanjeg rada«, u intervju-u izjavljuje da ovim 
javnim manifestom daje »oduška svojoj nečistoj 
umjetničkoj savjesti« i izdaje mapu grafike »L'art 
pour l'art« kao dokaz protiv - larpurlartizma! Kao 
dokaz protiv larpurlartizma izložio je M. Butozan na 
svojoj izložbi dva mjeseca iza te novinske senzacije 
»Manifest«, mapu »L'art pour l'art« (12 bakroreza), 
devet ulja (4 mrtve prirode, 4 portreta i jedan akt), 
dvije skulpture i ciklus »Evo čovjeka« - pet crteža koje 
Butozan naziva pretenciozno i u »stilu« »ničeanstva«, 
predstavama. 

U svom Manifestu Butozan se teatralno odriče 
svog dosadašnjeg slikarskog rada, svoje tehnike i svojih 
temata, svog dosadašnjeg bestendencioznog l'art pour 
l'art-a, svojih napora, dosadanjeg uspjeha i neuspjeha, 
svog desetogodišnjeg iskustva, izlaganja, uspjeha i 
pogrešaka od Cezana do Bonarda, van Gogha, Matissa 
i ostalih zapadnjaka, ljepote kao nečeg nadprirodnog, 
mrtve prirode, aktova sprijeda i straga sa draperijom 
ili bez nje, interieura, riba i ribarskih barki, zimskih 
pejzaža i plavih marina. »Ovom mapom i izložbom, 
piše Butozan, činim bilansu i likvidiram sa svojom 
likovnom prošlošću lutalice i besplodnog tehničkog 
istraživanja i larpurlartističkog gledanja.« 

Upravo kao što se M. Butozan u svom Manifestu 

ove godine (1940) odrekao samog sebe, sam se 
likvidirao i navijestio novu izložbu, tako se 1935 
opet uoči svoje izložbe odrekao na jednako teatralan 
način svoje dotadašnje »intelektualizirane umjetnosti« 
nemalo u istom smislu kao i ovo danas, skoro istim 
rječnikom i definicijama, a svakako u istom tonu 
odricanja i pokajanja (kao kad se trgnuo iz svoje »faze 
istinske religije« nakon što je u pančevačkoj kapeli 
naslikao 130 kvadratnih metara crkvenih fresaka). I 
tada je on u tom smislu dao zagrebačkim »Novostima« 
izjavu, a u beogradskom »Vremenu« sam pisao: »Pet 
godina je trebalo, da mi se istina lupa o glavu dok 
je nisam najzad shvatio... ja sam činio nepotrebne, 
zaobilazne puteve kroz što sam izgubio dragoceno 
vreme... Spremam samostalnu izložbu mojih radova, 
koju ću održati u Zagrebu krajem oktobra ili novembra, 
gde ću uz jedno predavanje iscrpno razložiti istoriju 
zabludelog sina«. 

Danas 1940 piše Butozan o sebi kao »estetskom 
t r u t u« i o zabludama kojih se nije riješio od 1935 do 
1940 usprkos samostalne izložbe i iscrpno razložene 
istorije »zabludelog sina«. Da je to doista tako priznaje 
nam sam Butozan danas 1940: »Danas vidim jasno, 
da su to bile velike laži, samo zavaravanje i dosadna, 
jadna oponašanja«. 

Da rezimiramo: 1935, uoči svoje izložbe, Milan 
Butozan izvješćuje javnost unapred o svojoj »budućoj 
izložbi« (označava više manje određen datum) i 
odriče se svoje jalove prošlosti. 1940 uoči nove izložbe 
izvještava o tome javnost unapred dva mjeseca i 
odriče se svoje prošlosti uz sve moguće buntovničke 
rekvizite glasne zvonjave. Do 1935 živio je slikar M. 
Butozan po vlastitom priznanju u zabludama i onda 
rezolutno ustvrdio da je ipak konačno istinu spoznao; 
od tada do danas mislilo se da on stalno živi u toj 
svojoj »istini«, koja više nije ni faza istinske religije 2 
ni intelektualiziranja, dok nije opet rezolutno izjavio 
da je sve to bila laž i zabluda, u najblažem smislu 
»pusto estetiziranje«, i da tek od sada počinje njegova 
istinoljubivost i pravovjerni likovni život. 

Kako stvarno izgleda njegovo sadašnje stanje i 
u čemu je bit njegovog »novog uvjerenja« možemo 
naslutiti iz pojedinosti na ovoj njegovoj izložbi. 
Jedna od njegovih najvećih mrtvih priroda »Odljev 
glave iz gipsa, draperija, voće i cvijeće« kao izraziti 
primjer larpurlartističke mrtve prirode, pored odljeva 
glave iz gipsa, draperije, voća i cvijeća ima na stolu 
i Krležin i »Dijalektički antibarbarus«, to jest »Pečat« 
broj 8-9 od decembra prošle godine. - Valjda u isto 
vrijeme dok Butozan piše svoj obračun s l'art pour 
l'art-om i svojom likovnom prošlošću, duboko 
uvjeren u nesmisao »čistog slikarstva« (l'art pour 
l'art-a), praznog nature mort-a i jalovog estetiziranja 



s draperijom, voćem i cvijećem, on slika ogromnu 
kompoziciju mrtve prirode prema svima pravilima 
preživjele i lažne larpurlartističke umjetnosti: odljev 
glave iz gipsa, draperija, voće i cvijeće - usprkos 
svojih dubokih saznanja o lažnosti takvog slikarstva 
i preuzetnog uvjeravanja da s tim zauvijek prekida. 
Decembarski broj »Pečata« jasno nam govori da je ova 
larpurlartistička izložba pripravljana u isto vrijeme 
kao i antilarpurlartistički manifest, da autor ne govori 
istinu kad tvrdi da »ovu mapu i izložbu donosi kao 
živi dokaz svojih dosadanjih vjerovanja, jer su to bila 
njegova vjerovanja u času kad je pisao manifest protiv 
tih vjerovanja (konkretno protiv ovih slika), i time 
njegov manifest automatski gubi svoje značenje i ne 
predstavlja nikakvo kidanje s prošlošću! 

Završujući svoj Manifest Butozan obećava da će 
sada krenuti na »put svijesnih napora da razumije 
stvarnost, koja ne trpi laži, i da tu stvarnost prožetu 
osjećajem socijalne pravde i borbe svijesno donose 
na platno s figuralnim kompozicijama, koje će biti 
tendenciozne, a izražavat će akciju realnog života.« 
Zalagati se tako lijepo i odrješito za punu socijalnu 
i tendencioznu umjetnost, protiv sviju falsifikata 
života i stvarnosti, protiv gluhonijemog sadržaja 
larpurlartističke uvučenosti »u sebe«, propovijedati 
demonstrativno revolucionarne programe likovne 
umjetnosti, smrt »čistom slikarstvu« (l'art pour l'art-u), 
a sam slikati najevidentniji primjer l'art pour l'art-a i 
larpurlartističkih zabluda, sa sadržajem koji s izvjesnog 
(socijalnog) gledišta nije nikakav sadržaj, s jednom 
pozitivnom revolucionarnom temom (»Pečat«), to je u 
najmanju ruku anahronizam (jer ta tema, mrtva priroda, 
trebalo bi da spada u »bivše« a ne u »sadašnje« sižeje 
Butozanovog slikarstva, no u svakom pogledu odaje 
bjelodano neiskrenost Butozanovnih teorija. Priznati 
danas »Pečat« kao objekt svojih likovnih doživljaja 
nije baš posve nejunački ni kontrarevolucionarno, ali 
Butozan nije svjestan te simbolike revolucionarstva i 
on slika »Pečat« iz snobizma, a kad je tako, tj. slikati 
»Pečat« kao rekvizit mrtve prirode između voća, 
povrća i cvijeća kod sasvim obične draperije (svakako 
ne crvene), to već nije nikakvo revolucionarstvo i 
iz te pseudorevolucionarnosti i namještene poze 
naprednog slikara neće Butozana spasiti ni »Pečat« 
(koji to uostalom sigurno ne bi ni htio), a bogme ni 
bombastički manifest protiv l'art pour l'art-a. Jer poza 
je poza, i poza je svojstvena Milanu Butozanu i kao 
slikaru i kao likovnom teoretičaru, i ovom novom 
svojom pozom pokazuje Milan Butozan i opet ponovno 
da on iz poze i bez poze ne može i, što je najgore, on 
bez poze - neće! 

U ime te svoje konstantne poze i ove posljednje 
poze čini se da je Butozan opet podigao stupanj svoje 

»slave« i to baš »na uštrb« same slave, odričući se sam 
njene dosadašnje ljubaznosti i tretirajući samog sebe kao 
širitelja lažne umjetnosti. Možda bi to samoodricanje 
imalo nekog značenja kad bi Butozanov rad na toj 
larpurlartističkoj liniji imao svojih pozitivnih likovnih 
kvaliteta i time umjetnički nešto predstavljao kod nas 
(to je prvo); kad bi imao odmah za tom negacijom 
l'art pour l'art-a pozitivnu likovnu i idejnu zamjenu 
u svojoj socijalnoj umjetnosti (drugo); kad bi svi uvjeti 
govorili o iskrenosti stvaralaštva od juče do danas i kad 
bi time bio preokret motiviran i logičan te spontano 
davao raison d'etre novoj orijentaciji (treće) i napokon: 
kad bi se Butozan doista konzekventno odricao svog 
larpurlartističkog rada kako je u Manifestu rezolutno 
izjavio. 

No Butozan i u svojim »odricanjima« ide do 
stanovitih granica, a onda uporno gleda natrag i 
neće konzekventno napred. On se, istina, odriče 
larpurlartističke umjetnosti i to idejno, no ne i likovno. 
Ali treba znati: ako Butozan i jest epigon, on je epigon 
velikih majstora (od Cezana do Bonarda, van Gogha 
i Matissa), ako je i slikao larpurlartistički, ipak je 
postigao rezultate koje on evo omalovažava i odriče 
ih se, ali ih ipak samohvalisavo ističe kao rezultate 
i uspjehe. Iz tih razloga, iako se Butozan odriče tih 
svojih radova, o njima se svejedno mora govoriti. 

Devetulja, dvije skulpture, dvanaestbakrorezaipet 
crteža olovkom ni u jednom pogledu ne pokazuju tako 
zvane pozitivne rezultate, jer je likovna ograničenost 
tih platna i crteža daleko ispod osrednjosti i našeg 
općeg likovnog stanja, ispod rezultata Butozanovih 
kolega kojima nije trebalo 15 godina slikarskog rada i 
4 kolektivne izložbe da se kako tako afirmiraju i pruže 
stvarnije rezultate i uspjehe. Kao crtač ne pokazuje 
M. Butozan solidnu izgrađenost i njegova sloboda 
potiče iz drskosti kojom Butozan vješto prikriva svoju 
nemoć. Posve je shvatljivo da slab crtač ne može dati 
pozitivnih rezultata, na primjer u portretu, u aktu, pa 
onda, napokon, ni u mrtvoj prirodi, jer solidan portre 
i akt traže u prvom redu solidnog crtača. Beznačajne 
mrtve prirode M. Butozana zaista ne govore toliko 
protiv svog autora, jer su po naravi stvari skromnih 
likovnih mogućnosti i ne apeliraju na temeljna 
poznavanja crteža i boje u tolikoj količini kao portre 
i akt. Zato Butozanova slikarska ograničenost, iako 
je evidentna i na mrtvim prirodama, najglasnija 
je na njegovim portretima koji ne govore istinito 
ni o najrealnijim, a kamo li o likovnim pojavama. 
Butozanov autoportre je u izvjesnom smislu idealiziran 
(u težnji da stvori fizionomiju ničeanski misaonog 
ubermenscha), fotografski i provincijalno namješten, 
nevješto i tvrdo modeliran, s atletskom snagom u 
čovjeka koji se u svakidašnjem životu kreće u snazi 



osrednjeg običnog čovjeka niska rasta i neupadljive 
pojave. U isto tako nemogućem toreadorskom stavu 
prikazuje Butozan slikara Kaštelančića, s nevjerovatno 
naduvenim grudnim košem i karikaturalno širokih 
ramena. Portreti - studije jedne djevojke i gospođe 
doktorice Annie Lella govore ne samo o osnovnim 
neshvaćanjima crteža i značenja dobrog postava 
figure, već i o snobovskim koncesijama prirodi 
predmeta koji Butozan rješava sladunjavim bojama 
iz jednostavnog uvjerenja: jer su to žene kojima treba 
slikarski i malograđanski laskati. 

Dvije skulpture: Glava g. F. Kršnjavija (sadra) 
i Glava staroga kralja (bronca) ne daju znakove bilo 
kakove skulptorske nadarenosti. 

Deformirani lik starog kralja osobito je pun 
anatomskih nesuglasica koje dokazuju Butozanovo 
neshvaćanje umjetničkih zadataka. 

Butozanova mapa »L'art pour l'art« sadrži 12 
bakroreza na čelu s jednookim autoportretom rađenim 
površno i bez dubljeg doživljajnog zanosa. Ti su 
bakrorezi inače najpozitivnija strana ove izložbe, iako 
ni oni nisu likovno dosljedno sređeni, iako ima još i u 
njima nemotiviranih tvrdih i oštrih linija, postavljenih 
grubo i odrezano tamo gdje bi trebalo više mekoće i 
suptilnosti. Pozitivnost tih bakroreza zapravo je najviše 
uzdignuta kakvoćom materijala, tehnikom bakroreza 
koja je oku privlačiva i ugodna, koja prašta i skriva 
mnogo puta nesigurnost i nevještinu u samoniklim 
mrljama i potezima na materijalu i time ostavlja utisak 
otvorenih mogućnosti širih doživljavanja, kao da iza 
svega nešto faktično postoji. 

Ali ako se u bakrorezu donekle približio likovnim 
vrednotama, potpuno je Butozan zastranio u crtežima, 
odnosno predstavama u ciklusu »Evo čovjeka« koji bi 
imali predstavljati konkretno novu orijentaciju Milana 
Butozana i njegovu socijalno tendencioznu umjetnost. 
Na izduženom prostoru slika on olovkom figure 
groteskno i reporterski, u neravnim pozama i ukočeno 
i zaleđeno u pokretu, s temom glasno naglašene 
»socijalne« fabule, bez osjećaja (socijalnog i likovnog), 
usiljeno, izmišljeno, knjiški i nedoživljeno, sve skupa s 
nametljivom naprednom tendencijom, bez dramatike 
i uvjerljivosti. 

U svom Manifestu tvrdi Butozan: »Ova mapa 
i izložba su neke vrste ispita zrelosti tehničkog, 
manipulativnog zadatka mog likovnog iživljavanja, 
kojeg sam doduše položio, ali sa protekcijom raznih 
slikarskih srodnika od Cesana do Bonarda.« - U svojoj 
grandomaniji i neumjerenoj pretencioznosti Butozan 
se samohvalisavo poređuje sa Cezanom i Bonardom, 
nazivajući pače i njih i sve između njih (od Cesana 
do Bonarda) svojim slikarskim srodnicima uz čiju 
je pomoć položio nekakav ispit zrelosti tehničkog, 

manipulativnog zadatka svog likovnog iživljavanja. 
Butozan samohvalisavo govori o svom »znanju 
crtanja«, o tome kako je »neki naš poznati stručnjak 
umjetnosti stavio njegov rad pored Durera i ostalih«, 
Butozan je samog sebe likvidirao nehotice, davno 
prije ove samolikvidacije, u radu koji sam žigoše kao 
»nemoćno koprcanje«, jer je sve to zaista nemoćno 
koprcanje iz koga se slikar Milan Butozan, bojimo se, 
neće iskoprcati. 

M. Selaković 



1 Ova IV kolektivna izložba M. Butozana održana 
je u Zagrebu, mjeseca maja 1940. - Milan Butozan je 
svršio zagrebačku Umjetničku akademiju kao đak 
Ivana Meštrovića i Joze Kljakovića. Poslije svršenog 
studija slika u pančevačkoj kapeli freske, zatim odlazi 
u Pariz. Sada boravi u Zagrebu. 

2 jer nema religioznih narudžbi. 



KRITIKA PRONAĐENA U ZAOSTAVŠTINI 
MILANA BUTOZANA 

U nizu ovogodišnjih kolektivnih izložbi 
Butozanova daleko odskače nad sve druge. On je 
izašao pred sve nas s gotovim zaokruženim djelima 
koja su plod njegovog petnaestgodišnjeg savjesnog i 
intenzivnog rada, a po njegovim uljima vidimo da se je 
smirio na klasičnom realizmu, koristeći se svime onime 
što su pozitivnoga dali u svojoj paleti i kompozicijama 
svi oni slikari koji su došli poslije Cezanne-a i Leibla. 
Isti je to onaj realizam koji je zapažen i pohvaljen ove 
godine na izložbi »Indipendants 1940« u Parizu. 

Butozan je svoje veliko znanje i iskustvo slikarsko 
upotrebio samo kao pomoćno sredstvo i suvereno 
ga potčinio svome dinamičnom talentu. On pripada 
među one slikare koji su dugo lutali po riznicama 
umjetničkih epoha da zadovolje svoju likovnu glad i da 
steknu znanje pa da se onda napokon srede i nađu sami 
sebe i svoj izražaj i da stvaraju djela trajne vrijednosti. 
Njegov kolorizam bazira na odnosu kolorita i objekta. 
To je novi realizam. On gradi svoju sliku na klasičnoj 
bazi. Cijelu stvar nacrta i komponira klasički; a onda 
je postupno razvija s tehnikom struganja da dobije 
punoću, prozračnost i zrelost kolorita. Takav posao 
traje oko jednoga ulja tri mjeseca. Butozanu nije stalo 
da načini mnogo slika, već mu je važno da ono što 
stvori bude umjetnina, gotovo zaokruženo platno. 

Materijal boje i linije ne može označivati prirodu, 
već se mora spojiti u sredstvo koje će nam opisati 



naše vizuelne senzacije. Svijetlo nije više svrha 
prikazivanja već se je s materijom boje ujedinila, 
i postaje konstituirajući element, i Butozan na 
boju odgovara bojom, polaže u velikim plohama 
kontrastne boje i traži kontrapunkte harmonije, jer 
između boje i linije ne postoji nikakva bitna razlika. 
Čim je harmonija boja veća to je precizniji crtež. To je 
sve mogao postići Butozan svojom bogatom paletom. 
Na »Plavoj vazi«, čista plava ploha stoji u odnosu 
na crvenu plohu lubenice. Osim toga na istoj slici 
vidimo da u najmanjem detalju, kao na draperiji, koja 
na svakom pregibu uz anatomsku funkciju nabora 
imade također i odgovarajućih slikarskih efekta 
u kontrastima boje i kontrapostima prave i krive 
linije. »Enterijer« daje intimno raspoloženje puno 
prozračnosti i specifičnosti materijala uz realističko 
gledanje proporcije, perspektive dvorane i predmeta 
samih u koje je sažeo Bonnardovske kvalitete boja. 
»Autoportret« je ujedno i autobiografija na kojoj 
se, uz smioni i strogi pogled krije duša čovjeka koji 
sakriva svoju ličnu tajnu. Spretno je povezao zeleni 
kolor pozadine sa oranžiranom bojom košulje, pa 
tamnosivo odijelo s plavoljubičastom bradom, i tako 
čistim kolorističkim efektom postigao volumen i 
prozračnost. Snažno je koncipirana portretska studija 
slikara Ante Kaštelančića na kojoj je zelenu pozadinu 
diskretno povezao s okerom lica dok se u tom okeru 
nalaze svi kontrasti, počam od zelene preko žutoplave 
boje do oranžvioletne, a sve je to u harmoniji s odličnim 
crtežom i vjerno prikazanim portretom. »Ženski 
akt« je koncipiran posve kao školski primjer, kojim 
nam je Butozan htio pokazati kako ga treba naslikati 
ako nećemo da bude deformiran. Sasma je klasično 
postavljen i nježan portret gospođe u fotelju, koji je 
upravo savršen u koloru, kao i druge mrtve prirode. I 
time završava njegov l'art pour l'art. 

Odlični su mu crteži iz ciklusa »Ecce Homo« 
koji su po svojoj sadržini tendencijoznoga karaktera, 
a komponirani su po svim principima klasične 
kompozicije. »Gulikože« nam simbolički prikazuju 
maloga čovjeka koji propada na bezdušnosti 
civiliziranoga svijeta. »Buržoazija« je scena iz 
sudskoga dvorišta. U ramu zoru vješaju zločinca. 
Oko njega stoje bogataši koji su isplivali na površinu 
u društvu pomoću raznih prljavih spekulacija. Njima 
je uspjelo da se provuku kroz rešetke zakona i oni 
uživaju sve blagodati koje im pruža novac. Na naivan 
način je prikazao »Konfidante«. Misli da takvi ljudi 
moraju biti loše obučeni i degenerirani tijelom kao 
što su to dušom, što u stvarnosti nije tako, jer su često 
konfidanti otmjeni ljudi, vanjštinom otmjeni za koje mi 
ne slutimo da se bave ovakvim prljavim poslovima. 
»Skidanje sa kotača« je komponirano po Rubensovom 

»Skidanju s križa«, samo što su ovdje akteri iz radnoga 
svakidašnjega života. »Oplakivanje na periferiji« 
prikazuje gologa čovjeka kako leži u naručju majke 
i žene pred kanalom na periferiji, dok dvoje njegove 
djece indiferentno gledaju na sve to. U pozadini se 
vidi na jednoj strani tvornica kemikalija, a na drugoj 
zatvor, dok se iznad svega izdiže slavoluk. 

Butozan je izložio i dvije bronze koje je radio 
radi privatne svoje zabave. One odaju dobroga 
poznavaoca skulptorskih formi, a po svojoj koncepciji 
se mogu mjeriti sa svim skulptorskim radovima naših 
priznatih kipara. Šteta je što se ne bavi intenzivnije 
skulptiranjem, jer se vidi da imade monumentalno 
shvatanje skulpture, pa bi u velikim kompozicijama 
sigurno i više rekao. 

Pored svojih ulja, crteža, skulptura i bakropisa, je 
izložio i svoj manifest, koji je u kontradikciji s izloženim 
slikama, ali ne svima, jer su mu crteži introdukcija 
u budući rad. Svojim je uljima htio pokazati da je 
savršeno savladao mehaniku slikarstva, a odsada će to 
svoje znanje upotrebiti oko stvaranja nove, posve naše 
umjetnosti, u kojoj će obrađivati i komponirati temate 
socijalnoga zbližavanja našega kaotičnog vremena i 
nastojati da svojim umjetničkim stvaranjem pomogne 
izgraditi novoga čovjeka u novom dobu koje nadolazi. 
Veliki je to zadatak i opasan, ali nas onaj smioni pogled 
s autoportreta uvjerava da je dorastao tome zadatku i 
vjerujemo da se nećemo prevariti vjerujući u njegov 
uspjeh. 

Dr Annie Lella 



IV. KOLEKTIVNA IZLOŽBA 

MILANA BUTOZANA U SALONU ULRICH 

Godišnjice su datumi, prilikom kojih nastojimo 
srediti stare račune, počinjemo graditi nove planove 
i obogaćujemo se po kojom novom iluzijom. Tako je i 
pančevački slikar Milan Butozan, povodom petnaest- 
godišnjeg jubileja umjetničkog rada na svojoj četvrtoj 
kolektivnoj izložbi jednim manifestom, pribijenim 
na zid, likvidirao svoju lartpourlartističku prošlost 
i objavio novi program svog budućeg rada. Dva su 
odlomka tog manifesta značajna za prelom sa starim 
naziranjem i za nove smjernice Butozanova budućeg 



slikarskog rada. - U prvom kaže Butozan slijedeće: 
»Ova izložba ulja, crteža i skulptura je dokaz mojih 
dosadanjih uspjeha i neuspjeha, mojih napora, za koje 
sam poslije petnaestgodišnjeg iskustva ustanovio, da 
su u velikoj mjeri lažni i tudji mojem sadanjem jas- 
nom gledanju na probleme, i svrhu mog likovnog 
umjetničkog poziva. Ovom izložbom likvidiram sa 
svojom likovnom prošlošću lutalice i larpurlartističkog 
shvatanja umjetnosti. Ova je izložba neke vrsti ispita 
zrelosti tehničkog, manipulativnog zadatka mog lik- 
ovnog iživljavanja, kojeg sam doduše položio, ali uz 
protekciju raznih slikarskih srodnika od Paula Ce- 
zanne-a do Pierre Bonnarda«. 

Drugi odlomak manifesta objavljuje Butozanov 
program novog rada: »Moj put, kojim ću odsada ići, 
bit će put, kojega su već davno prije utrli veći umovi 
i slikari, nego što sam ja, u njega ću se samo organ- 
ski uključiti. To je put svijesnih napora, da razumijem 
stvarnost prožetu osjećanjem socijalne pravde, da ju 
svijesno prenesem na platno s figuralnim k 
ompozicijama, koje će biti tendenciozne. Pri- 
kazivat će shvatanje društvenih pojava, koje u smislu 
doživljavam i proživljavam, iskreno i pošteno.« 

Butozan je u svom manifestu, koji je zapravo 
predgovor njegovoj mapi grafika »L'art pour l'art«, 
osudio primjenu l'art pour l'arta u našoj sredini i 
upozorio »mlade« na besmislenost teoretiziranja 
nad Monetom, van Goghom, Matissom i ostalim 
zapadnjačkim slikarima. On se u tom manifestu odriče 
svojih izloženih radova, koje smatra kao djela nastala 
iz njegova lartpourlartističkog shvaćanja, a priznaje ih 
tek kao dobru tehničku školu, kao svjedočanstvo is- 
pita zrelosti tehničke strane njegove umjetnosti. Ponu- 
kan svojim novim umjetničkim uvjerenjem i savjesti, 
kategorički izjavljuje: »Dosta je tih mrtvih priroda, ak- 
tova spreda i straga, dosta je tih enterjera(l), riba i rib- 
arskih barka, zimskih pejzaža i plavih marina, dosta 
tog mucanja stranim jezikom. Dosta je tih slikarskih 
besmislica. Dosta nam je l'art pour l'arta«. 

Kod nas je već bilo mnogih, koji su doduše skrom- 
nije a ne tako strahovito pretenciozno rekli »dosta«, 
ali ne riječima, već djelom. Mnogi su mladi i najmladji 
zapeli na problemu o pravoj zadaći umjetnosti i za to 
su složeno pitanje s više ili manje savjesti tražili liko- 
vno rješenje. Tražili su i traže s više ili manje uspjeha 
slikarski ili grafički sklad vjernog tumačenja životne 
stvarnosti i likovnih kvaliteta. Jedan od najjačih pred- 
stavnika tih nastojanja je Krsto Hegedušić, koji već 
godinama dosljedno radi na sintezi slikarskih kval- 
iteta i socijalne tematike. Mnogi su kidali sa »starim«, 
tražili puteve, vodili mučne borbe, ali više djelom, nego 
riječima. Butozan je na svojoj sadanjoj izložbi prelomio 
sa »starim«, likvidirao svoju petnaestgodišnju likovnu 

prošlost, ali nije donio ništa novo, osim riječi koje ta- 
kodjer nisu nove. Lično osuditi svoj dosadanji rad kao 
»nemoćno koprcanje« (cit. iz »Manifesta«) priznati 
svoje slike tehničkim majstorijama, označiti svoje nove 
nazore - riječima, to je moguće revolucionarno, ali ni 
u kom slučaju konstruktivno. Butozan je »srušio«, ali 
nije ništa sagradio. Objavivši svoj program ostao nam 
je dužan i provedbu istoga. Čekat ćemo dakle djela. 

Butozan je bez sumnje slikarski nadaren. Priznat 
ćemo da je i tehnički postigao izvjesni virtuozitet 
baratanja bojom. Potvrdit ćemo po njemu samome 
priznatu »protekciju« francuskih slikara od Cezanna 
do Bonnarda, koju je znao vješto primjeniti. Tako »Pl- 
ava vaza«, mrtva priroda, najbolja od izloženih stvari 
sjeća na Cezanna. Taj je rad dobro komponiran i boje 
su sigurno uskladjene. »Interieur ateliera« je remi- 
niscencija na Bonnarda. Dobro je »Figurina nature 
morte«, kao i »Nature morte« sa sadrenom glavom. 
Temperamentno je izveden »Portret Kaštelančića«, a 
zanimljiv je u odnosima boja »Autoportret«. Izložba 
uopće obiluje autoportretima počam od plakata na ul- 
azu, koji se ne odlikuje dobrim ukusom. Banalan je sa 
svojim kompozicionim rekvizitima portret gdje Lella, 
izveden glatkom fakturom, ne bez izvjesnih efekata u 
boji. Slaba je »Studija djevojke«, kao i veliki »Akt«. 

Bakropisi iz mape »L'art pour l'art« tehnički su 
interesantni, poneki temperamentno i slobodno iz- 
vedeni (»Djevojka na njihaljci«). Niz »Velikih crteža« 
sa socijalnom tematikom, vrlo su tražene kompozicije, 
neinteresantne u crtežu, gotovo akademski sastav- 
ljene. Za te kompozicije našli bi uzore u raznim rene- 
sansnim skidanjima s križa (za »Skidanje s kotača«), 
pa sa raznih pieta (»Oplakivanje na periferiji«) i slično. 
Butozan je izložio i dvije modelirane glave. 

Butozan kaže: »Stavljam točku na sve to i poslije 
petnaest godina intenzivnog likovnog rada, izlaganja, 
uspjeha i neuspjeha hoću da se trgnem i pokušati ću 
da idem naprijed«. Poslije ove izložbe stavljamo i mi 
točku i čekat ćemo na nove radove. 

V[erena]. M[anč]. 



IZ ISTORIJE PANČEVA 

Tridesetog marta ove godine, navršilo se deset 
godina od smrti jednog našeg sugrađanina, znatnog 
umetnika Milana Butozana koji je izgubio život u 
zagrebačkom zatvoru, kao napredan čovek, borac i 
rodoljub. Tim povodom njegovo slikarsko delo najbolje 
bi bilo ocenjeno, ako bismo u njegovom rodnom gradu, 
Pančevu, priredili komemorativnu izložbu njegovih 
dela. Time bismo se, mi Pančevci, odužili uspomeni na 
jednog umetnika - borca, koji je živeo i radio u našoj 
sredini. Uslova za njegovu komemorativnu izložbu 
ima već i zbog toga, što u našem gradu možemo da 
sakupimo oko stotinu njegovih slika i skulptura. Grad 
Zagreb, u kome je Butozan najduže studirao slikarstvo 
a, kasnije i živeo, već je 1947. godine priredio njegovu 
posmrtnu izložbu. 

Milan Butozan učio je gimnaziju u Pančevu, 
a slikarstvo u Zagrebu i Beogradu. Pod kakvim je 
materijalnim uslovima studirao slikarstvo u Zagrebu, 
Milan Butozan, u jednom svom članku, kaže da je, 
hraneći se, jeo čorbu koja nije bila ravna ni banatskim 
pomijama. Po završetku studija, bavi se vrlo aktivno 
slikarstvom i priređuje individualne izložbe, od kojih 
je samo u našem gradu bilo tri vrlo zapažene. 

Milan Butozan bio je radna sposobnost i energija, 
kakva se nalazi kod ljudi iz narodnih slojeva. Ovim 
ljudima za krčenje puta u životu ostaju samo njihovi 
radni uspesi. Kad nije imao kamena za vajanje, 
Butozan je još kao student, na kamenom stubu 
malog železničkog mosta u ritu isklesao profil nekog 
narodnog junaka. 

Njegova fizionomija njegove nemirne i žive oči, 
njegovi hitri a određeni koraci i pokreti, odavali su 
čoveka koji u životu zna samo za borbu i samopregoran 
rad. Njegovi niski stanovi koji su mu služili i kao 
ateljei u ulicama Cara Dušana i Kraljevića Marka, 
bili su pokriveni velikim platoima, kompozicijama 
sa krupnim ljudskim figurama, velikim portretima 
i mrtvim prirodama. Milan Butozan je voleo 
svoje rodno mesto, i želeo je u njemu da slika kao 
nekada vojvođanski slikari. On je hteo i estetski da 
ga ulepša, da postavi u centru grada biste javnih 
radnika, boraca i umetnika, koji su u njemu živeli. 
Najzanimljiviji slikarski rad Milana Butozana, bilo je 
izvođenje fresaka u crkvi na pravoslavnom groblju u 
Pančevu. Mnoštvo ljudskih figura, na kompozicijama 
koje su bile velike po nekoliko kvadratnih metara, 
delovalo je monumentalno i snažno. Neke freske 
bile su u natprirodnoj veličini. Butozan ih je slikao 
sa oduševljenjem više od pola godine, radeći katkad 
i noću. Pre dvadeset i dve godine u vreme kad su 
freske bile gotove, tadašnji nedeljni list »Pančevac« 

bezrazložno i neosnovano pisao je negativno o njima. 
Međutim, nije to sve. Kada smo, pre dve decenije, 
napisali kritiku povodom tih fresaka Milana Butozana, 
nismo mogli ni da slutimo, da će doći vreme, i to ne tako 
daleko, kada će te, po kvalitetu značajne freske, moći 
da se gledaju, da se samo naziru, kroz sivu boju kojom 
će biti premazane. U našem vojvođanskom slikarstvu, 
bilo je takvih slučajeva varvarskog premazivanja još 
za života umetnika, kao što je to bilo sa Stevanom 
Aleksićem, ali je u njegovom slučaju bila u pitanju 
samo jedna crkvena slika, a ne čitavi zidovi jedne 
crkve kao u slučaju sa freskama Milana Butozana. To 
je učinjeno u mračno doba nemačke okupacije. 

U jednom svom članku Butozan kaže: »Ja sam sin 
dva mučenika, ja sam ponikao iz naroda. Od roditelja 
dobio sam knjigu u ruke, parče hleba za školu, da bih 
ljudima služio svojom umetnošću«. Zaista, umetnost 
je voleo retkom i velikom ljubavlju, sav se noj 
posvećivao. 

Posmrtna izložba Milana Butozana predstavljaće 
oduženje jednog duga prema naprednom slikaru, 
koji je život oko sebe gledao očima progresivnog 
stvaraoca. 

Stojan Trumić 



MILAN BUTOZAN, ŽIVOTNI I SLIKARSKI PUT 

(Povodom dvadesetogodišnjice njegove pogibije) 

Pripadnik one generacije vojvođanskih umetnika 
koji su, odmah posle Prvog svetskog rata. studirali u 
Zagrebu i Beogradu, bio je Milan Butozan, likovnim 
stvaralaštvom zaneseni i oduševljeni, popularni 
Mila. On je rođen 1905. godine u Pančevu, u porodici 
poljoprivrednog radnika. Niže i više razrede gimanzije, 
učio je u Pančevu. Srednju školu je napustio da bi 
prešao u zagrebačku slikarsku akademiju. Otada, 
pratimo njegov život izbliza, sa malog rastojanja 
bliskog prijateljstva. I to ne samo duhovni, stvaralački, 
pun uspona i uspeha, nego i svakodnevni, mukotrpni, 
sivi život i bitisanje. Jer, on je, taj Milanov zagrebački 
život, možda više nego u roditeljskom domu, bio 
posivljen skoro stalnom brigom slabo zbrinutog 
studenta. Neka nam, zato, posluži, kao dokaz, njegov 
članak objavljen povodom rada na slikarstvu Franja 
Radočaja, prijatelja iz zagrebačkih studentskih dana, 
u kome potresno govori o materijalnim teškoćama sa 
kojima se, zajedno sa Radočajem, mladalački borio. 
Informativna je, takođe, i Butozanova ispovest, pisana, 
u obliku pesme u prozi, novembra 1929. godine u 
rodnom mestu. u kojoj je autor na retko istinit način, 
govorio o danima svoga detinjstva i mladosti, kada 
je živeo na periferiji Pančeva, koje je bilo zahvaćeno 
industrijalizacijom, i kada su se dugi plemićki ambari 
pretvarali u stanove za radničku sirotinju. Verovatno 
da je i mali Butozan stanovao u jednoj takvoj kućerini 
sa mnogo dvorišnih stanova. U toj i takvoj atmosferi, 
goluždrav, neuhranjen, sa fizičkim nedostatkom, 
razrokošću, o kome govori u pesmi, on je rastao sam, 
stvarajući, već tada, svoj revolucionarni, stav prema 
bližoj i daljoj okolini u kojoj je živeo. Nesumnjivo je, 
isto tako, da je i rođeni brat Vasa, uticao na saznavanje 
prvih pojmova o novom i revolucionarnom društvu. 
U pesmi, posebno, Butozan govori o ocu radniku 
koji ne shvata njegovo školovanje i "otuđenje" iz 
radničkih slojeva. Podsticaj za realizovanje ove 
pesme, autor je dobio, svakako, gonjen brigom, kao 
student četvrte godine, o svakidašnjici koja nije bila ni 
lepša, ni toplija od one u ranim dečačkim godinama. 
Pesma je objavljena u "Novoj literaturi", januara 1930. 
godine, pod pseudonimom Jehan, a po sopstvenom 
priznanju, Butozan je pisac pomenute pesme. Ipak, 
duh nije nestajao i slabio, i Milan Butozan, u to vreme, 
biva nazvan najboljim studentom Joze Kljakovića. 
Ovaj epitet naglašavaće, kasnije, i zagrebačka kritika 
povodom njegove prve samostalne izložbe. 

Materijalne nedaće su, u toku slikarskih studija, 
povremeno i nestajale. Butozan to i priznaje u 

svom članku o dr. Lazi Popoviću, koji je objavio u 
"Banatskom vesniku", 29. septembra 1934. godine, u 
kome naročito ističe da ga je dr. Popović "obukao i 
snabdeo materijalom za nekoliko godina". "Nahranio 
me je i platio operaciju oka koju je po njego-vom 
nalogu izvršio specijalista", naglašava u pijetetnom 
tonu, Milan Butozan. 

Prva Butozanova samostalna izložba oduševila 
je zagrebačku umetničku publiku i kritičare. Toje bilo 
maja 1932. godine. "Ilustrovani tjednik" ushićeno 
konstatuje da je Milan Butozan "po snazi izražaja 
potpuno ravan Plančiću". "Izložba Butozana je 
događaj u zagrebačkoj modernoj umjetnosti", utvrđuje 
Krsto Filipović, pisac "Ilustrovanog tjednika". Rude 
Ivanković zaključuje u svojoj kritici: "Butozanova 
pojava veoma je značajna i on je prvi do danas u 
likovnoj umetnosti stavio umetnost u službu intelekta 
i time osnažio novu epohu likovne umetnosti". Ivo 
Franić naglašava da Milan Butozan traži "temeljnu 
konstrukciju, kako u zamisli i osećanju, tako i u 
samom delu i njegovoj svrsi. On je duboko uveren da 
i u umetnosti, kao i u nauci, ne može ništa postojati 
slučajno, improvizirano, bez unutarnje logike, bez 
uzročnosti i svrhe". 

Pošto je Milan Butozan u vezi sa svojom prvom 
likovnom smotrom pred zagrebačkom publikom, 
objavio manifest o "Intelektualizaciji umetnosti", to je 
dr. Josip Draganić na ovaj način objasnio Butozanov 
poziv i zahtev: 

"Osnovna je ideja njegove intelektualizacije ova: 
pronaći neposrednu kopču između optičkog utiska 
boje i naše cerebralne strukture. Intelektualističko 
značenje apstraktne boje mora da nosi u sebi neku 
logiku, izvesnu zakonitost". 

Butozan je, odista, tom svojom prvom izložbom, 
otvorenom u Salonu Ulrih, potvrdio svoju lepu 
i bogatu obdarenost koja se, naročito očitavala u 
senzibilnom crtežu i čistoj boji, o kojoj govori i kritičar 
Rude Ivanković. Ali, treba istaći i njegov smisao 
za kompoziciju. Veliki broj skladno grupisanih i 
povezanih figura na kompoziciji pod naslovom 
"Sajam", koju je "Svijet" reprodukovao, rečito govori 
otome. Jedan, kao lahor svež i lak koloristički štimung, 
dematerijalizovan, pokrivaoje njegove autoportrete, 
in-spirisane Fužitom. Uopšte, za tadašnji stvaralački 
period Milana Butozana, bilo je karakteristično 
ono što je, krajem 1931. godine, napisao Ivo Franić 
u "Merkurovom vjesniku": "Ustrajno studira sve 
tekovine savremenog slikarstva i njegove priznate 
predstavnike. Ne teoretizira isprazno, nego analizira 
na platnu i nastoji da se udubi u tehniku i paletu 
majstora, kojega studira. Tako je njegov rad u maniri 
Vlaminka jedno poglavlje za sebe. Sada s uspjehom 



studira Plančića. Studira boje. Rastavlja ih i sintetizira, 
boju po boju. Postepeno ide od lakše težoj. Do sada 
je završio studij crvene, modre i sive. Koliki je to 
rad i koliko strpljivosti i kombinacije zahtijeva ovo 
rigorozno anatomiziranje i teoretiziranje, pokazuju 
strpljiva stremljenja velikog Kandinskog, Klea itd. i u 
čitavom tom radu ide Butozan samo za tim, da nađe 
svoj vlastiti izraz" . 

Ta težnja za "vlastitim izrazom", lakše i potpunije, 
došla je do značenja u tehnici fresko-slikarstva, koju 
je Milan Butozan primenio slikajući, 1931. godine, 
sve zidove pančevačke grobljanske crkve. Njegov 
smisao za linearni i stilizovani crtež, zatim njegove 
uprošćene površine, obojene svežom posnom bojom, 
najzad snažni i retki temperamenat i, naročito, bogata 
kompozicijska mašta, sve ove komponente učinile 
su da Butozan neposrednije izrazi svoj nesvakidašnji 
talenat. Dve freske, međutim, predstave Boga i 
Hrista. prikazale su slikara i sa izuzetnim, neslućenim 
smislom za grandioznu monumentalnost. 

Iste godine i istovremeno, Zivorad Nastasijević 
ukrasioje, svojim velikim kompozicijama, zidove 
Uspenskog hrama u Pančevu. Ove nedinamične 
kompozicije, bez izrazite monumentalnosti, uglađenih 
i poistovećenih formi, suprotstavljene su Butozanovim 
fresko-kompozicijama već i zato što su Milanove, iako 
na srpsko-vizantijskoj osnovi kao i Nastasijevićeve, 
prevazilazile uobičajenu slikarsku ek-spresivnost i 
stizale do same granice karikaturalnosti. Prostrana 
kompozicija "Sv. Đorđa" prikazana je, na primer, 
ujednom skoro kubističkom površinskom izrazu i 
velikoj dinamičnosti, u oštroj suprotnosti sa umirenom 
i tihom kompozicijom "Isus u Getsemanskom vrtu", 
koja je, po bogatstvu komponovanja i rasporedu 
ličnosti, podsećala na Dota. Butozanov talenat blistao je 
u živim i ekspresivnim izrazima lica kao i u pokretima, 
u smelom i celovitom crtežu i strasnom bojenju. 

Pošto je završio freske u grobljanskoj crkvi u 
Pančevu, Milan Butozan bio je ružno i neopravdano 
napadnut od strane pančevačkog nedeljnog lista 
"Pančevac". Taj list je povodom njegovih fresaka, 
napisao niz besmislica koje su mogle umetnika samo 
da uvrede. Butozan je odgovorio na tu klevetu, 
ali nedovoljno ubedljivo i sređeno. Ganutljivo se 
branio u "Pančevcu" od 30. maja 1931. godine: "Ja 
sam sin dva mučenika. Od njih sam dobio knjigu u 
ruke, parče hleba za školu, da bih ljudima služio 
svojom umetnošću". Nepotpisani kritičar naglasio je 
Butozanu daje sa svojim freskama težio "da nestane 
pobožnosti". Svakako izazvan ovom proizvoljnom 
konstatacijom, Milan Butozan je ispod jedne freske, 
pored ikonostasa, na južnom zidu hrama, slovima iz 
Miroslavljevog evanđelja, napisao, odnosno odgovorio 

svome kritičaru: "U slavu boga, slikao Butozan". 

Ipak, to nije bilo dovoljno. Jer, za vreme mračne 
okupacije, našao se inicijator, pančevački prota Zorić, 
koji je uspeo da Butozanove freske pokrije sivom 
bojom, kroz koju, danas, samo proviruju. 

Kako se Milan Butozan odlučio da slika religiozne 
kompozicije u crkvi na pančevačkom groblju? Po 
nekim podacima, on je želeo da se oduži Srpskoj 
pravoslavnoj crkvenoj opštini koja ga je u Zagrebu, na 
studijama, materijalno pomagala. Pored toga, Butozan 
je bio zadovoljan zato što Uprava crkvene opštine traži 
umetnika, a ne "običnog molera". 

Milan Butozan pripada onim modernim 
jugoslovenskim slikarima, koji su svoju likovnu formu, 
crtež i jezik, počeli da izgrađuju na savremenom 
shvatanju klasicizma. Da li su ovi stvaraoci osećali 
psihičku potrebu za takvim anahronističkim 
načinom izražavanja ili ne, toje posebno pitanje. Oni 
su, jednostavno, takve osnove izneli iz umetničkih 
akademija, doneli ih sa studija. Međutim, u pogledu 
obraćanja prirodi i njenom prenošenju u likovni 
izraz, ovi jugoslovenski slikari nalazili su mnogo 
teškoća: kako pre-vesti najedan idealizovani, klasični 
i klasicistički izraz, deformisane i nelepe konstrukcije 
spoljnog sveta. Transformacija je morala da bude 
velika. Sa njom se borio i mučio, neprestanog Butozan. 
Ono što je, dakle, u pogledu razvoja realističke 
koncepcije, predstavljalo smetnju u slikarstvu Milana 
Butozana, to su stilizovani oblici ljudskih tela, koje je, u 
obradi realističkog shvatanja, teško mogao da napusti. 
To je bio slučaj i Franja Radočaja, njegovog slikarskog 
druga, koji je u svojoj vslikoj kompoziciji "Mučenje 
sv. Sebastijana", načinio nesklad i protivurečnost 
u koncepciji između realistički shvaćenog pejzaža 
i stilizovanih formi ljudskih tela, kakva je primio i 
prihvatio u zagrebačkoj slikarskoj akademiji, a kojih 
se teško oslabađao. Milan Butozan, u svojoj, po temi 
i političkom stavu istorijskoj slici "Poljoprivredni 
radnik", takođe stoji u protivurečnosti sa onim što želi 
da kaže. Anjegovamisaojejasna:uverljivo prikazivanje 
naše doratne stvarnosti na selu. "Poljoprivredni 
radnik" je u tom smislu veoma značajna slika ne samo 
za vojvođansko slikarstvo, nego i za srpsko slikarstvo 
uopšte. Niko od umetnika, u to vreme, nije na ovakav, 
revolucionarni način, interpretirao svoj predmet. 
Seljak na slici je oznojen, dolazi sa rada. To je tipičan 
prikaz siromašnog bezemljaša. 

Posebnu pažnju privlače bakropisi i bakrorezi 
Milana Butozana u kojima je neposredno prikazao 
vojvođansku seljačku stvarnost. Spomenućemojedan 
od njegovih najlepših bakropisa pod naslovom 
"Sirotinjski ručak", rađen 1934. godine, kada je 
umetnik priredio u Pančevu i svoju samostalnu izložbu 



grafike, na kome umetnikov otac, zemljoradnik, 
pored žene i devojke, ruča. Ličnosti oko stola sede 
na tipičnim seljačkim klupama. Kvalitetima se ističe 
i kompozicija "Muž i žena", na kojoj je slikareva žena 
Kina Kokoškov zagrlila svoga muža. Likovni kritičar 
Rastko Petrović, osvrćući se u "Politici" na prvu 
beogradsku samostalnu izložbu Milana Butozana 
iz 1933. godine, prorokovao je, vrlo pronicljivo, o 
sudbini njegovih likovnih traženja, za koja je tvrdio 
da su u nesvakidašnjem zamahu. Ističući vrednost 
njegovog velikog slikarskog osećanja, zatim smisla 
za monumentalnost i karikaturalnost formi, Petrović 
zaključuje da su "u pitanju radovi jednog mladog 
čoveka koji nije prišao umetnosti da bi stvarao dela 
srednje vrednosti i srednjeg uspeha, već sa odlučnošću 
da jednoga dana postigne ili značajna ostvarenja ili 
naiđe na čitav niz poraza". 

Ostvarilo se i jedno i drugo proročanstvo. Šta je 
slamalo slikarski duh Milana Butozana? 

Silazeći sa pozicija lakog i virtuoznog 
interpretiranja svojih autoportreta, na kojima se 
doživljaj kretao, prvenstveno, u dematerijalizovanim 
kolorističkim vrednostima, i koji su sećali na Fužitu, 
Milan Butozan je želeo da se, sa svojih klasicističkih 
obrazaca, uputi pravom realističkom tumačenju 
formi, izostavljajući sve pozitivne osobine svoga 
talenta, kojeje zapazio Rastko Petrović. Butozan 
se jednostavno, podvrgavao ukusu pančevačkog i 
zagrebačkog građanstva. Takoje 1939. godine nastao 
i Butozanov portre gospođe Purković, na kome je on 
podbacio i oko obrade realističkog crteža i materije. 
Portre je sećao na kič. To je već na reprodukciji toga 
portreta u "Vremenu", zapazio Bogdan Šuput, i zato 
Butozan nije bio pozvan da izlaže u Novom Sadu sa 
grupom vojvođanskih umetnika povodom otkrivanja 
spomenika Svetozaru Miletiću 1939. godine. 

Pa ipak, sezanovska konstruktivnost upućuje, 
postepeno, Milana Butozana pravom slikarstvu, 
izvlači ga iz krize i on, tokom svog daljeg likovnog 
razvoja, ostvaruje čitav niz značajnih dela, portreta i 
mrtvih priroda sa motivima iz seljačkog života. Na 
njima je slikarska materija čvrsto građena kao i ceo 
slikarski izraz. 

Milan Butozan pokazao je u svom slikarstvu, 
retku umetničku snagu koja ne može da se sretne u 
njegovoj umetničkoj generaciji. On nije liričar, nego, 
prevashodno, epičar. Moguće je potražiti sličan 
stvaralački intenzitet samo u ranijoj generaciji, u 
naraštaju koji je rođen devedesetih godina prošlog 
veka, i mi bismo se odmah setili slikarske ličnosti Save 
Sumanovića. 

Jednom smo ga posetili kad je stanovao u Ulici 
Kraljevića Marka, sasvim blizu pančevačkog rita, u 

jednoj dugoj prizemnoj kući, čiji su mali prozori stajali 
nisko nad zemljom. Dočekao nas je radosno, pokazao 
svoje velike slike, koje su visile visoko, odmah do 
tavanice njegove sobe, ateljea, i koje je svetlost, 
koja je prolazila kroz mali prozor, jedva mogla da 
poluosvetli. 

Budući po prirodi i domaćem vaspitanju 
revolucionaran, potom iz kuće istaknutog 
revolucionara dr Vase Butozana, Milan Butozan 
stupao je u svakodnevnu borbu protiv nepravdi i nije 
praštao buržoaziji. U jednoj svojoj pesmi (pančevački 
časopis "Umetnost", oktobar 1934. godine), on kaže za 
građane, predstavnike vlasti: 

I trula koža im je bleda 

I srca im više ne kucaju. 

Akoje Dušan Vasiljev, čijoj generaciji vojvođanskih 
intelektualaca pripada i Milan Butozan, koji je od 
pesnika mlađi svega pet godina, političku borbenost 
mnogo više izražavao u oblasti svoje poezije, nego u 
životu, dotle je Butozan, naročito u danima okupacije, 
bio aktivan borac i revolucionar. Po podacima, za 
vreme dok je bio ilegalni radnik u Zagrebu, njegova 
aktivnost je snažna i neprekidno velika (Enciklopedija 
likovnih umjetnosti, Zagreb, 1959, i razni listovi). 
Pošto je bio uhvaćen, kao komunista on se gordo držao 
i sukobio, na taj način, sa ustaškom policijom. Mučki 
je ubijen za vreme istrage, 30. marta 1943. godine 
nekim gvozdenim predmetom. Međutim, po pričanju 
njegovih prijatelja iz Zagreba, Butozan je, radeći kao 
ilegalac, stalno prkosio ustašama. 

U ličnosti slikara Milana Butozana, treba gledati, 
pre svega, pojavu čoveka iz siromašnih radničkih 
slojeva, koji je nosio u sebi nesvakidašnju umetničku 
darovitost, i koji je želeo da mu ona omogući da vodi 
bitku sa građanskim svetom, u kome se gledalo, 
sa nepoverenjem, kada sin radnika uzima, umesto 
oruđa za fizički rad, laku i elegantnu, slikarsku kičicu. 
Dve Vojvodine sigurno su postojale: ona brižna za 
svoj umetnički razvoj do Prvog svetskog rata, i ova 
druga između dva svetska rata, kada je trebalo, skoro 
prekinute likovne tradicije pažljivo obnavljati, što je 
nastojao i Milan Butozan. Nesumljivo je da su, i u tom 
bledom periodu, stvarana i značajna umetnička dela. 
Paja Jovanović i Uroš Predić imali su svoju građansku 
klijentelu, ali briga o umetničkom podmlatku kao da 
nije ni postojala. U senci ovih popularnih stvaralaca, 
nastajao je pojam o potrebi da i drugi umetnici treba da 
stvaraju, pogotovu mlađi, koji su težili impresionizmu 
i ekspresionizmu. Karakteristični stav bezvoljnosti 
obuzimao je osećanja građanstva i prema Voji 
Trifunoviću, Vasi Eškićeviću, Stevanu Milosavljeviću 
i drugim mladim umetnicima koji su dolazili posle 
Predića i Jovanovića i koji su se inspirisali Pariškom 



školom. Mada se u tadašnjim građanskim zbirkama 
nalazio i poneki moderni autor, rodom Vojvođanin, 
Milan Konjović, Sava Sumanović, Ivan Radović, 
zatim Marino Tartalja, Mihajlo S. Petrov ili Benčo 
Obreškov, to su, ipak bile isključivo pojedinačne želje 
kolekcionara. 

Iako su slikarske tradicije u Pančevu duge i 
značajne, one datiraju još od velikoga Arse Teodorovića, 
a i pre njega, Milan Butozan u njemu nije mogao 
udobno da živi od svoga slikarskog rada. Nastavnik 
gimnazije nije hteo da bude, ni po koju cenu, mada se 
često ispod svojih članaka, u novinama i časopisima, 
potpisivao kao profesor, hoteći time, verovatno da, 
kao prosvetni radnik, stvori sebi ugled u gradu. 

Kod Milana Butozana se javljao, često, protest 
protivu postojećeg socijalnog stanja, odnosa i nepravde. 
Kao intelektualac i umetnik, on je, tokom svog likovnog 
razvoja, sve više dolazio do marksističkih pozicija, 
što svedoči i njegov manifest protiv larpurlara, iz 
1940. godine, kojim izlazi pred javnost solidarišući se, 
odlučno, sa jugoslovenskim naprednim umetnicima u 
periodu između dva svetska rata. 

Letopis Matice Srpske, decembar 1963. 



298 



MILAN BUTOZAN: 

LIFE AND TIME OF A PAINTER 



One of the most interesting personalities in the mid- 
war art scene in Pančevo and Zagreb was Milan 
Butozan (1905-1943). His name was permanently 
prominent between 1925-1943: he had several one- 
artist exhibitions in Zagreb, Beograd and Pančevo, 
he created artworks in several techniques: paintings 
executed in oil on canvas or wood, fresco, engraving, 
chalk and coal drawings, mosaics, sculpture in clay, 
gvpsum and bronze. He also worked as an art teacher 
as well as an art publicist. However, his life and work 
were misinterpreted because, due to his premature 
violent death, he was considered more as a political 
revolutionist, than an art revolutionist. Thus, his 
work for the most part, remained non-researched and 
unpublished. 

However, after the World War II, there were 
several attempts for the evaluation of his legacv, 
mostlv by his disciple and friend, Stojan Trumić, 
together with Mrs. Borislava Krstić Blaga, first art 
historian and curator of the National Museum in 
Pančevo who jointly organized retrospective and 
commemorative exhibitions in Pančevo in 1959, and 
1963. Unfortunately, most of the documentation which 
was collected during this research was dispersed, and 
the research work had to be started anew. 

During the research, several kinds of problems 
had to be solved: search for the present location of 
known works, identification and dating of works, 
search for documentation; photographs, Butozan's 
correspondence, unpublished manuscripts, his 
personal diary, published articles, as well as the data 
kept in various archives and private hands chiefly in 
Croatia and Vojvodina. 

The starting point for this research were 
photographs and few documents related to the 
exhibitions in Pančevo back in 1959 and 1963 which 



were kept in the archives of the National Museum 
in Pančevo. Fortunateh/, the systematic collection of 
Butozan's work had begun back in 1959, and today 
the most important collection which is kept in this 
Museum numbers 32 artworks executed in various 
techniques. 

However, the most important research was done 
on several occasions in Zagreb, in the Art Archive of 
the Croat Academy of the Sciences and Arts (HAZU). 
Butozan's personal diary, which is kept in this 
Archive, was the most important first-hand source 
for the research because it comprises numerous 
correspondence, personal photographs as well as the 
photographs of Butozan's artworks and some rare 
catalogues of his exhibitions 

The geographic position of Pančevo, its location 
near the Austro-Hungarian border with Serbia have 
resulted with the constant political and cultural 
influences both from the art centres of the Empire 
and Serbia. The strong influence from Vienna and 
Budapest was normal because the majority of young 
artists began their education in the universities and 
Arts academies in these cities. The Serbs in Vojvodina 
were the leaders of the cultural renneissance of the 
complete Serb population. Immediateh/ after the end 
of the VVorld War I, a number of celebrations were 
organised in the city. In 1923, the Town Museum 
and Library was founded and eventualh/ separate 
institutions rose from this nucleus. 

Many new artists appeared on the cultural scene 
in Pančevo and numerous prominent individuals 
in Pančevo greatly contributed to their art forming 
and careers. Among the midwar artists who worked 
in Pančevo, the most important were Stevan 
Milosavljević, Milan Butozan, Franjo Radočaj, Đorđe 
Petrović, Radovan and Ivan Potočnjak, Marko and 

Stojan Trumić, Zora Magnacca Pekota, Zvonimir 
Stimaković, Zora Petrović, Miloš Vušković, Stevan 
Calić besides others. In the same period the artists of 
earlier generation: Uroš Predić and Paja Jovanović 
continued with the painting of of ten mediocre portraits 
of prominent citisens. 

In the midwar period there were two main 
cultural centers in the town: private Salon of Olga 
and dr Stevan Smederevac and the French Club where 
many cultural events were held. However, under the 
auspices of the Mayor of Pančevo, mr Vasa Isailović, 
some important art events were held in the City 
Magistrate: Art exhibition of the city of Pančevo, in 
1928, as well as the competition for the monument 
of the late King Peter I, one-man exhibitions of Lazar 
Mikulčić, Radovan Potočnjak, Blanka Radda, Larisa 
Sramčenko, together with three exhibitions of Milan 
Butozan besides others. 

In the midwar period the architectural 
transformation of the city, which started at the 
beginning of 20th century was continued. Several 
public and privately owned buildings were built in 
Art Nuveaux style: the Sinagogue, People's Bank and 
several privately owned houses in the city center. The 
urban transformation of the main market place into 
the park also started and several public monuments 
were erected. However, only one building was built in 
the modern style, the palače of the Mortgage bank. 

The Church of Holy Ascension and the chapel 
of St George were decorated with frescoes. VVhile 
the church of the Holy Ascencion was painted in 
pseudobysantine manner by Zivorad Nastasijević, 
The frescoes in St George' s chapel were painted in 
the neoclassical style by Milan Butozan. However, 
despite their completely different character the fresco 
decoration in both churches caused a serious dispute 
between the conservative religious circles and the 
artists. Finally, the frescoes in St George' s chapel were 
whitewashed by an zealot orthodox priest. 

The main artistic events in this period were the 
Art exhibition of the city of Pančevo in 1928, when a 
total of 313 artworks by 87 authors were exhibited and 
the competition for the monument of the late King 
Peter I, when competition models by 50 authors were 
submited. Although the winner of the competition 
was Toma Rosandić, the monument was executed 
after the model of Petar Pallavicini, while the joint 
work of Milan Butozan and Rudolf Ivanković received 
the sixth prize. 

Many young artists both from Pančevo and 
other cities in the Kingdom received help from mrs 
Olga Smederevac whose private collection included 
numerous artvvorks by Milan Butozan, Stevan Calić, 



Miloš Vušković, Zora Petrović, Đorđe Petrović, Stevan 
Milosavljević, Marijan Trepše, Marko Murat, Benčo 
Obreškov beside the others. 

On several occasions attempts were made in 
order to start the work of Art school and in 1934, the 
art group Đura Jakšić was formed, but its work was 
banned by the police. 

Vasa Isailović, the mayor of Pančevo, was a friend 
of the members of the Đura Jakšić group, and also a 
friend and admirer of Milan Butozan. Thus, ali three 
Butozan' s exhibitions which were held in Pančevo 
were organised under the auspices of Vasa Isailović. 
The City magistrates and the People's bank on several 
occasions ordered paintings from various artists who 
worked in Pančevo. 

The splendour of the mid-war art scene in 
Pančevo: numerous exhibitions, urban transformation 
of the city, individual work of the artists, ali that was 
put aside after the World War II. The new style - the 
social realism and the artists who čame home from 
the war became the dominant factor in the city. In that 
time it was more important someone's membership 
in the communist party than the quality of his art In 
that period the Evanghelic church was transformed 
into an orphanage, the damaged Sinagogue was used 
as the collecting point for the looted and confiscated 
goods, and finally it was sold and demolished in 1955. 
Public monuments which were dismantled under the 
German occupation were eventually sold out as raw 
material and the busts of numerous war heroes were 
erected throughout the city. 

Although the National Museum resumed its 
activity after the VVorld War II, its main task became 
the research of the history of the Communist party and 
the VVorld War II. Among the remains of the midwar 
art scene in Pančevo, the legacy of Milan Butozan 
deserves a special attention. 

Milan Butozan was born in 1905 in the outskirts 
of Pančevo. He grew under very difficult conditions 
because his parents were very poor and had to 
raise four children. He was educated in primary 
and high schools in Pančevo. On several occasions 
he interrupted his education and even attempted 
working as an apprentice for several craftsmen. 
During his education in grammar school in Pančevo 
his gift for arts was noticed by his professors and, after 
the seventh grade, Butozan passed the classification 
exam in the Royal Academy of Arts in Zagreb, where 
he began his studies in 1925. 

He started at the Academy as a poor student, but 
very soon he became a participant of specif ic art streems 
in Zagreb. He was one of the most gifted students and 
since 1927, he worked as asistant to professor Jozo 

Kljaković on the painting of the frescoes in St Mare 
ehureh in Zagreb. As the result of professor Kljajković's 
influence, followed the realization of several frescoes 
in Pančevo and Slovenia. The presence of Kljakovic's 
influence can also be seen in the neoelassicism which 
is prominent in earlier period of Butozan's work. 

During his studies there was a constant conflict 
with the group of dandies who as a fashion founded 
the art group Earth which advocated social art while in 
the same time they minimised the work of Butozan and 
some other students who were devoted to U art pour 
l'art. Milan Butozan had an explosive temperament, 
and the conflict finally resulted in the fight. Butozan 
was expelled from the Academy in 1929. Thus, he 
was forced to finish his studies in the Art school in 
Belgrade. Aftenvards he returned to Zagreb again, 
because Zagreb was his destiny. Art was the meaning 
of his life and he actually lived only for his art. 

On the art scene in Zagreb during the twenties 
and thirties, Butozan had an important place, although 
sometimes the quality of his art was disputed on 
several oceasions. On Zagreb art scene there was a 
constant dispute among various art groups with a 
number of new tendencies; neo-primitivism lead by 
Krsto Hegedušić, social art, lead by the group Zemlja, 
neoelassicism, while the ideas of dadaism, cubism had 
not left a significant trače in Zagreb. 

In Butozan's scultpure there is the obvious 
influence of the works of Ivan Meštrović, while in 
his painting we can see the influence of Butozan's 
professors Kljaković and Becić, as well as the influence 
of Juraj Plančić. Butozan stayed in Pariš on two 
oceasions in 1928. and 1929, with financial support of 
several mecenas. During his studies he began to work 
in several art techniques: engraving, oil painting, 
chalk, and even sculpture. In 1930, Butozan worked 
on the series of 28 freseo compositions in St George's 
chapel in Pančevo. These frescoes were a revolutionary 
novelty in the interior decoration of the Orthodox 
ehurehes because for the first time the language of 
western art was used in the frescoes. This has resulted 
in the public scandal, because zealot fraction of the 
orthodox priests in Pančevo condemned the frescoes 
which were whitewashed in the end in 1941. 

Butozan also participated in the big public 
competition for the ereetion of the monument of 
King Peter I, which was held in Pančevo in 1931. The 
competition model for king Peter's monument, a joint 
work with Butozan' s f riend Rudolf Ivanković, received 
the sixth prize. Butozan began to exhibite as early as 
1928 in Pančevo, on the Art exhibition of the city of 
Pančevo, and during the following years he regularly 
participated in the Spring and Autumn exhibitions of 



the Art society Cvijeta Zuzorić in Belgrade. However, 
his first individual exhibition was held in Zagreb in 
1932. For this oceasion, Butozan prepared a large 
number works of art executed in various technicks: 
engravings, paintings in oil on plank or canvas and 
scultpures. Public opinion was divided, especially 
the critics, but most of the exhibits were sold. This 
exhibition was successfully repeated the following 
year in Belgrade and Pančevo. 

In 1934, Butozan published the single volume 
of the revue Art (Umetnost) in Pančevo which was 
prohibited by the authorities. His second exhibition 
held in Zagreb in the same year was also a success, 
and many prominent persons began ordering 
paintings from Butozan. A special exhibition of 
Butozan's engravings was held in the French Club 
in Pančevo. In 1935, the city authorities of Pančevo 
ordered a portrait of the King Peter II which caused 
another public dispute. The third exhibition, held in 
Zagreb in 1936, was also a success, but Butozan still 
could not find a position in school because of his left 
orientation. Although the group Earth ceased its work, 
bitter dispute between its former members on one side 
and Butozan and his friends on the other was still very 
fierce. 

In 1939, Butozan experienced a personal triumph: 
a retrospeetive exhibition held in Pančevo in French 
Club, under the auspices of Mr. Vasa Isailović, the 
city mayor. In the same year Butozan accepted a 
special order: a freseo lunette for a parish ehureh in 
Slovenia. In the same time he was preparing his f ourth 
exhibition in Salon Ullrich in Zagreb which was the 
last triumph of his life. The exhibition was announced 
much earlier with the exhibition of the map L'Art 
pour l'Art in the shop window of Breyer bookshop in 
Zagreb. During the opening of the exhibition, Butozan 
read his Manifest where he discarded his complete 
earlier work. Actually, this Manifest as well as the map 
with the engravings was only a part of his well known 
game with the public, because the so-called »new« 
map comprised mostly earlier engravings. Despite the 
Manifest, Butozan continued his art work in Zagreb 
without any ehanges. He still had hopes of finding his 
own piece of fame before his death during the police 
interrogation on March 30 th , 1943. 

Butozan will be remembered as the promoter of 
the new tendencies in art, mostly through his writings, 
although in his artvvorks he deliberately did not want 
to stay away from the art tradition of the period. 
He often announced new tendencies and the total 
ehanges in his art, but today we know that he didn't 
have enough time for these ehanges because he died 
only three years after he had published his Manifest. 



302 



Butozan's Inteledualization of art is a theoretic matter 
and he had actually never abandoned his own way 
of art. After the liberation of Zagreb, his legacy: the 
Diary, as well as his correspondence, was donated to 
Arts Archive in Zagreb, and his friends and disciples 
began to collect ali available documents and data about 
his work. The preserved legacy of Milan Butozan: his 
works as well as his numerous manuscripts, essays 
and letters, enables us to get an insight into his life 
where his emotions, like a storm, tormented his soul. 
On the mid-war art scene Butozan is one of the rare 
artists who was in the same time a member of both 
scenes in Zagreb and Vojvodina. His legacy is one 
of the threads that connect the art scenes of the two 
countries today. The first posthumous retrospective 
exhibition was held in Pančevo in 1959, and another, 
commemorative was also held there in 1963, but the 
scientific research of his life and work has continued 
until now, and the results of this work are presented 
in this publication. 

MILAN BUTOZAN: 
KRONOLOGIJA 



1905. Rođen u Pančevu, 28. studenog . 

1907. Porodica se seli u Nemačku. 

1908. Rođenje sestre Marije u Dahau. 
1910. Povratak porodice u Pančevo. 
1918. Upisuje Gimnaziju u Pančevu. 

1925. Napušta Gimnaziju nakon završenog VII 
razreda. Upisuje Akademiju umetnosti u Zagrebu, 
na prijemu kod profesora Rudolfa Valdeca, koji mu 
predaje anatomiju. Crtanje, večernji akt i deskrip- 
tivu pohađa kod Ferde Kovačeviča. U drugom se- 
mestru među nastavnicima su Jozo Kljaković i Ciril 
Iveković. Počinje da vodi dnevnik. Prijateljstvo s 
Jerkom Fabkovićem, Đorđem Petrovićem, Franjom 
Radočajem, Ivom Franićem, Rudolfom Ivankovićem. 

1926. Među nastavnicima na Akademiji su Mak- 
similijan Vanka (crtanje po prirodi), Jozo Kljaković 
(crtanje akta, crtanje po prirodi), Branko Šenoa 
(povijest umjetnosti) i Tomislav Krizman (kompozicija 
umjetnosti). 

1927. Na Akademiji se priprema za slikanje u klasi 
prof . Kljakovića (crtanje akta, crtanje po prirodi). Ljubo 
Babić predaje crtanje akta, Tomislav Krizman grafiku. 
Na preporuku Nastavnog vijeća od 24. februara 
dozvoljava mu se da pohađa specijalnu slikarsku 
školu. Takođe sarađuje s prof. Jozom Kljakovićem na 
izradi fresaka u crkvi Sv. Marka u Zagrebu. Na sednici 
od 10. oktobra dozvoljava se pohađanje predavanja iz 
grafike. 

1928. Na Akademiji je u slikarskoj klasi prof. Becića. 
Obradu kovina pohađa kod Ive Kerdića, a obradu 
kamena i drveta kod Frana Kršinića. Učestvuje na 
velikoj Umetničkoj izložbi grada Pančeva (dva rada). 
Boravi u Parizu. Učestvuje sa Rudolfom Ivankovićem 
na konkursu za spomenik kralju Petru I u Pančevu. 

1929. Odlukom profesorskog zbora 12. aprila 
isključen je sa Akademije nakon tuče sa Zeljkom 



Hegedušićem, pa školovanje nastavlja u Umetničkoj 
školi u Beogradu. Ponovo boravi u Parizu. Učestvuje na 
Drugoj jesenjoj izložbi Udruženja prijatelja umetnosti 
Cvijeta Zuzorić. 

1930. Porudžbina za fresko-dekoraciju crkve Sv. 
Đurđa na pravoslavnom groblju u Pančevu. Realizuje 
ciklus fresaka u kapeli Sv. Đurđa u Pančevu, dolazi 
do spora oko fresaka sa SPC. Milo Milunović daje 
pohvale freskama, a zatim sledi polemika u Pančevcu. 
Postaje prijatelj sa Stojanom Trumićem, koga tokom 
leta priprema za Umetničku školu. 

1931. Učestvuje na konkursu za izradu spomenika 
kralju Petru I u Pančevu, zajedno sa Rudolfom 
Ivankovićem. 

1932. Prva samostalna izložba u Salonu Ullrich u 
Zagrebu. Učestvuje i na Petoj jesenjoj izložbi Udruženja 
prijatelja umetnosti Cvijeta Zuzorić sa dva rada. 

1933. Samostalna izložba preneta je u Pančevo 
(Gradska kuća) i Beograd (Radnički dom). Venčava 
se sa Kinom Kokoškov. Odlazi u Zagreb, a potom i u 
Bukurešt, gde se sreće sa najstarijim bratom Akimom. 
U Pančevo se doseljava puk. Zvonimir Stimaković sa 
porodicom. Započinje njihovo prijateljstvo, ali i rad na 
portretima porodice Stimaković. Radi portret Đorđa 
Dragojlova. Šalje molbu ministru prosvete za posao, 
ali ostaje bez pozitivnog odgovora. 

1934. Izložba grafika u Pančevu, potom Druga 
(samostalna) izložba u Salonu Ullrich. Učestvuje na 
Sedmoj jesenjoj izložbi Udruženja prijatelja umetnosti 
Cvijeta Zuzorić sa pet radova, a tada izlaže i Zvonimir 
Stimaković. Otvara školu slikanja u svom ateljeu, u 
Vojvode Putnika 6, u Pančevu. U oktobru objavljuje 
prvi i jedini broj časopisa Umetnost u Pančevu. Kraj 
bračne zajednice sa Kinom Kokoškov. 

1935. Narudžbine za Zinku Kunc-Milanov, 
Predraga Milanova, Božidara Kunca, Zorku Loos i 

druge rođake porodice Stimaković. Opština Pančevo 
naručuje portret Petra Karađorđevića. Na molbu 
Butozanovu, Uroš Predić daje svoju ocenu portreta. 

1936. Treća izložba u Salonu Ullrich, rađa se 
prijateljstvo sa Pavicom Blažić. Uređuje atelje u 
potkrovlju banke u Masarikovoj ulici u Zagrebu. 
Prijateljstvo sa Miroslavom Montanijem. Razvod od 
Kine Kokoškov. 

1937. Gradonačelnik Pančeva urgira kod ministra 
prosvete za zaposlenje Milana Butozana. 

1938. Porudžbina dr Stevana Purkovića - portreti 
Mirjane i Nataše Purković. 

1939. Izložba u Francuskom klubu u Pančevu. 
Narudžbina slikane lunete za crkvu u Sloveniji. 

1940. Izlaže mapu grafika u izlozima knjižare 
Brever u Zagrebu. Četvrta izložba u Salonu Ullrich 
- na otvaranju pročitan Manifest kojim se odriče svog 
dotadašnjeg rada. 

1941. Izlaganjem slike Mrtva priroda sa plavom 
vazom učestvuje na izložbi u paviljonu Cvijeta Zuzorić. 
Nakon početka Drugog svetskog rata, kao rumunski 
državljanin ostaje u Zagrebu. Po ulasku Nemaca 
u Pančevo, sveštenik Svetozar Zorić samovoljno 
prekriva freske u kapeli Sv. Đorđa sivom bojom. 

1942. Tokom godine je dva puta hapšen i oba 
puta pušten iz zatvora na urgenciju Zvonimira 
Stimakovića. 

1943. Predaje 20. ožujka svoj dnevnik na čuvanje 
učeniku Vladimiru Pintariću, strahujući od hapšenja. 
Uhapšen je 30. ožujka zajedno sa Pavicom Blažić na 
osnovu denuncijacije izvesne Elze Kemenji. Prilikom 
saslušanja ubijen je u tuči. Pavica Blažić je prebačena 
u sanatorijum Zelengaj. U Bukureštu 1. juna ubijen je 
Akim Butozan. 

1945. Pavica Blažić puštena je iz sanatorijuma. 

1946. Vladimir Pintarić predaje Butozanov Dnevnik 
Gipsoteci JAZU. 

1947. GNO Zagreba otkupljuje Mrtvu prirodu sa 
plavom vazom. 

1959. Retrospektivna izložba u Pančevu, izloženo 
66 dela. Na osnovu odluke Saveta Narodnog muzeja 
Pančeva, započinje se sa sistematskim otkupom 
radova za muzejsku zbirku. 

1963. Komemorativna izložba u Pančevu u Klubu 
zanatlija. Bilo je izloženo 12 radova. 

2003. Sprečeni ispitivački radovi na freskama u 
kapeli Svetog Đorđa. 

2004. Nekompletna retrospektivna izložba u 
Narodnom muzeju Pančevo, sprećen dolazak 24 dela 
iz Hrvatske, izloženo 47 radova. 

2006. Sprečeni ispitivački radovi na freskama u 
kapeli Svetog Đorđa. 

